6५ 

पलासी का युद्ध 

[ 88 7"7 7 07 ए.3 88९ ] 
अर्थात्‌ 


भारत में अंगरेजी राज़ कायम. 
होने का इतिहास... 


भकाशक 
आदश हिन्दी पुस्तकालय 


४१६, अहियापुर 
इलाहाबाद 


दूसरी बार ] जनवरी १६४५४ [ मूल्य ४] 

प्रकाश क--- 
आदर्श हिन्दी पुस्तकालय 


इलाहाबाद 


मुद्रक 
मोलानाथ जायसवाल 
जनता भेस 
सालिगगंज रोड, मुद्ठीगज़ प्रयाग,। 


( ३ 9 
इस पुस्तक के सम्बन्ध में प्रसिद्ध इतिहासकार 
डा० रामप्रसाद ब्रिपाठी वडा० इश्वरी प्रसाद के मत 
हनन 883%498 न 

“पलासी का युद्ध” नाम की पुस्तक का मैंने सिहावज्ञोकन 
किया। यह पुस्तक सुप्नसिद्ध कुछ अमग्रेजी तथा फारसी भ्न्धों के 
आधार पर लिखी गई है। प्रस्तुत सामग्री के प्रयोग में लेखक ने 
कुशलता का अच्छा प्रदशन किया है। वर्णेन शैली में प्रवाह 
एवं रोचकता है जिससे पढ़ने में आनन्द आता है। जिस युग 
की घटनाओं का पुस्तक में वर्णन है वह नैतिक पतन के लिये 
प्रसिद्ध है, अँग्रेज हों चाहे हिन्दुस्तानों सभी स्वार्थेपरता,: धूतेता, 
अदूरदर्शिता, लोभ तथा नीचता के शिकार बन गये थे, यदाकदा 
कोई उद्ात्त और भावों का व्यक्ति दिखाई दे जाता था। 
दुष्टों के युग में अनुपाततः मीरजाफर, अमीचन्द आदि प्रमुख 
दुष्ट और स्वार्थन्‍्ध थे । कुटिल किन्तु चतुर क्लाइव ने भी अवसर 
देख कर अपने दाँव लगाये और सफलता प्राप्त की, जिससे उसको 
तथा उसके सहयोगियों को तो सर्वेधा लाभ ही हुआ उसके देश 
ओर जाति की समृद्धि का मार्ग भी खुल गया। उस अकथर्नाय 
कथा का लेखक ने ऐसा सुपाठय ओर रोचक वर्णन किया है जो 
साधारण पाठक को कुतूहल और आनन्द॒दायक होगा। इतिहास 

के विद्यार्थियों को यह पुश्वक अवश्य पढ़नी चाहिये। 


आह |, रामप्रसाद तिपारओ 


( ४ ) 


प्रयाग विश्वविद्यालय के इतिहास विभाग के प्रधान ओर 
प्रसिद्ध इतिहासकार डा० ईश्वरी प्रसाद जी लिखते हैं :-- 

क्ञासी का युद्ध भारतीय इतिहास की एक रोमांचकारी एवं 
महत्वपूर्ण घटना है| इसी युद्ध के बाद हमारे देश में अंग्रेजी राज्य 
की ध्थापना हुईं। जगत सेठ तथा जमींदारों के षड़यन्त्रों का इस 
पुस्तक में रोचक वर्णन है। अलीवदी खाँ की मृत्यु के पश्चान्‌ 
किस प्रकार सिराजुद्दीला अंगरेजों की कुटिल नीति का शिकार 
बना इसका लेखऊर ने मनोर॑जक तथा सत्यपूर्ण शब्दों में वन 
“किया है। 

जिस युग में ये घटनायें हुई हैं. बह एक धूतेता, कपट तथा 
प्रपंच का युग था। भारतीय तथा अँगरेज दोनों ही भ्रष्टाचारी 
हो रहे थे। जगत सेठ, मीरजाफर, राजबल्लभम, अ्रमीचन्द आदि 
अपने स्वार्थ में लिप्त थे और अंगरेज़ों की मदद से सिराजुद्दीला 
को पदच्युत करने के लिए पड़यन्त्र कर रहे थे। इन पड़यम्त्रों की 
सफलता क्लाइव की कूटनीति ढ्वारा हुई | क्लाइच का काम बन 
गया। बंगाल की राज्यक्रान्ति का इस पुस्तक में हृदयम्राही वन 
है | इतिहास की इन घटनाओं का लेखक ने निष्पक्षता के साथ 
प्रद्शन किया है । हमें आशा है कि यह पुस्तक केवल इतिहास ' 
प्रेमियों के लिये ही नहीं वरन अन्य पाठकों के लिये भी उपयोगी 
सिद्ध होगी | 


प्रयाग विश्वविद्यालय 
१८-१२-४० रेश्वरी प्रसाद 


लेखक की ओर से--- 


“पत्नासी का युद्ध” भारत में अंगरेजी राज के समय की एक 
अत्यन्त रोमॉचकारी एवं महत्व पूर्ण घटना है | इतिहास के प्र यः सभी 
विद्वान पल्लासी के युद्ध में सिराजुद्दोशला की पराजय ओर श्रैँग्रेजों की 
जिजय से भारत में अंग्रेजी राज का कायम होना मानते हैं। भारत में 
अग्रे जी राज कायम होने का इतिहास भी अत्यन्त रहस्य पूर्ण ओर श्राश्वर्य- 
जनक है । वास्तव में सत्रहवीं सदी के आरम्भ में यूरप की श्ंग्रेज जैसी 
एक छोटी सी असम्य, निर्धन एवं निबल कोम का एक कम्पनी के रूप में 
व्यापार करने के अभिप्रय से यहाँ आकर भारत जेसे सभ्य, सुसम्पन्न और 
शक्तिशाली देश पर अयना प्रभुत्त और इतना बड़ा साम्राज्य कायम कर लेना 
कम आ्राश्चय की बात नहीं है । नीचे सत्तेप में हमने ईस्ट इण्डिया कम्पनी 
की उस समय की कूयनीति, उनके वीमत्स, घुणित एवं अन्याय पूर्ण 
कार्यों का जो उल्लेख किया हैं, पाठकों को उपका विस्तृ+ वर्णन अनेक 
अग्र जी पुस्तको के प्रमाणु सहित इस पुस्तक में देखने को मिलेगा। ., 

सन्नहवीं सदी के प्रारम्म में अ्रंगरेज जैसी एक कौम के साथ भारत 
जैसे प्राचीन देश का पहली बार सम्पक हुआ | इंस्ट इशिडिया कम्पनी 
की स्थापना के बाद प्रायः सो वध तक वे यहाँ केवल थोड़े बहुत व्यापार 
के द्वार धन कमाते रहे | अ्रठारहवीं सदी के प्रारम्भ में ओ्ररज्ञजेव की- 
सृत्यु के बाद मुगल साम्र'ज्प की निरबेलता का समय आया। सो साल 
के भीतर इन विदेशियों करी लालखा और आकांक्षा काफी बढ़ चुको थी। 
न्याय अन्याय या ईमानदारी बेइमानी का कोई बिचार उस समय उनको 
आकांज्षाओं और उनकी पूर्ति के उपायों में बाघा पहुँचाने वाला न था। 
व्यापारी काठियों के बहाने इन लागों ने किले बन्दी श्रारम्भ कर दा | 
उदार भारतीय नरेशों ने इस पर जरा भी ध्यान न दिया । देश में 
व्यापार की उन्हें खुली श्राशाये” और अनेक सुविधायें दी जा चुकी थी। 
इन विदेशियों ( अ्रेंगरेजों ) का हौसला और बल बढ़ता गया। भारतीय 

( $ ) 


व्यापार से उचित और अनुचित उपायों द्वारा उन्होंने बेहद धन पैदा 
“किया । धन से फोजें राखी गई फोनों की सहायता से उन्होंने मारतीय 
नरेशों के आपसी झूगड़ों में कमी एक का ओर कभी दूसरे का पक्ष लेना 
आरम्म किया | इस कूग्नीति और पड़यन्त्री द्वारा इन ओऑगरेज व्यापारियों 
का बल और भी बढ़ता गया | दिल्ली साम्राज्य की निवलता के कारण 
कोई केन्द्रीय शक्त उस समय इस समस्त स्थिति को समझने वाली बाकी 
न रह गईं थी। भारतीय नरेशों को एक दूसरे से लड़ा कर इताके पर 
इलाका इन विदेशियों के शासन में आता गया आर धारे धारे करके इन 
-अँग्रे जो ने भारत में इतना बड़ा साम्राज्य कायम कर लिया कि इस देश के 
समृद्ध और लहलदााते हुए जीबन का अन्त हो गया। ओर गजेत्र की सृत्यु 
के कुछ दिन के भीतर ही मद्रास और बच्धाल में इस्ट इन्डिया कम्पनी की 
साजिशें शुरू हो गई' जो बढ़ते बढ़ते ओरज्जञमेत्र की मृत्यु के पचास 
"साल बाद पलासी के मैदान में अपना रंग लाई। स्वभावत: अँगरेजों 
का हिंत इसी में था कि भारतीय जीबन की उस समय की श्रव्यवस्था 
को जिस तरह हो सके चिरस्थायी बना दे' और राष्ट्रीय ऐक्य की उन 
कल्याणकर प्रवृत्तियों को जिनका बढ़ना और गजेब के समय में रुक 
“गया था फिर से न पनपने दे । 
ऊपर लिखे हुए ईस्ट इडिया कम्पनी के जिन कार्यों का सशेप में 
उल्लेख किया गया है, वही हमारी इस पुस्तक का मूल विषय है। इस पुस्तक 
में मेंने मारत में अग्नेजों के आने के बाद के आरम्भ काल से लेकर 
पलारठी युद्ध तथा उसके बाद की कुछ महत्व पूर्ण घटनाओं के एक ऑंश 
को अनेक प्रसिद्ध इतिहास लेखकों की प्रामाणित पुस्तक के आधार पर ही 
लिखने का प्रयत्न किया है। यदि पाठक इसे पसन्द करेंगे मैं अपना 
परिश्रम सफल सममूँगा। 


पा, गिरिधर शुक्ल 


विषय-सूची 


विषय 

कृतझता त्रकारश 


देशी विदेशी जिन प्रसिद्ध विद्वानों की पुस्तक के अध्ययन, 
आधार और सहायता से यह पुस्तक लिखी गई है, नीचे लिखे 
उन महानुभावों का लेखक चिर कृतज्ञ है :-- 
अंग्र जी 
ज्ि86 07 0798 (.रण्तआाक्ा 70ण67 79 गण ए0. 4 
0४ ४७५०: 3. 0, 898प. 
470.0776 ॥7 888 07 ५. )(, १७०७४७४४. 
' ॥874ए ह7708 07 0096 #घ8|9४ ० 3678५) 0५9 
क्‍2.7" (), 9, ४४३]8४०४,. 
9०889! 70 4756--87 ४57 ७. 0. मा. 
(078ं4698007 00 ॥्व॥70 8797७ 0ए 3088. 
प्रा॥म0ए ए॑ 049 9ए 79॥76९8 '४॥], 
426098ए8 94668 0 शत 9ए 0009७) १(०)]९४09- 
975007ए 04 [76008080 0ए 0776- 
ब गला 
बांगलार इतिहास लेखक--श्रीयुत कालो प्रसन्न वन्द्योपाध्याय, 
मुशिदाबाद काहिनी लेखक--श्रीयुत दिनेश सेन . 
सिराजुदौला लेखक--श्रीयुत अक्षय कुमार मैत्र 
क्लाइव चरित्र लेखक--श्रीयुत सत्याचरण शाख्री 


| 
पठासी का युद्ध 
“-:०::६8::०--- 
भारत में अंग्रेजों का प्रवेश 
पलासी के युद्ध का इतिहास वास्तविक रूप से देखा जाय. तो 
उस समय की ईस्ट इण्डिया कम्पनी के अंग्रेज अधिकारियों 
द्वारा भारतीय नरेशों के साथ किये गये षड़यन्त्रों, साजिशों, 
दगाबाजियों एवं भारत की भोली-भाली जनता पर किये गये 
निर्मेम*अत्याचारों की सच्ची एवं रोमांचक कहानी है। इसलिये 
पलासी युद्ध के पहले का इतिहास जब कि अंग्रेजों ने भारत में 
प्रवेश कर अपनी कूटनीति ओर छल्ल-कपट से इस देश में अपने 
व्यापार का विस्तार किया और फिर धीरे-धीरे ऐसे उपाय करते 


गये कि वे अन्त में भारत के मालिक बन बैठे--पाठकों को यह 
जान लेना आवश्यक है । 


इतिहास से विदित है कि अत्यन्त प्राचीन काल से घन-धान्य 
की दृष्टि से भारतवर्ष संसार का सबसे अधिक धनवान देश 
माना जाता था । ईसा की अठारहवबीं शताब्दी तक यह देश 
संसार भर के धन-लोलुप व्यापारियों और जातियों के लिए उनकी 


'बल्लासी का युद्ध १० 


लालसा का भुख्यतम पदार्थ बना हुआ था। साथ ही साथ संसार 
तथा यूरोप की अन्य जातियों के बाजारों और मंडियों में 
भारत की बनी हुई अनेक प्रकार की उत्तमोत्तम वस्तुएँ दिखाई 
देती थीं । 

सँसार के व्यापारियों को उस समय भारतीय धन और 
बैभव के ही सुनहले स्वप्न दिखाई देते थे | सच कहा जाय, तो 
'इस भारतीय घन का लालच ही यूरोप-निवासियों को इस देश की 
ओर खींचकर ले आया | इसीलिए यह मानना ही पड़ता है कि 
भारत का यह धन और वैभव ही इस देश की समस्त आप- 
त्तियों और पतन का मूल कारण हुआ । 

ईसा की पन्द्रहवीं शताब्दी में यूगोप की जिन अनेक जातियों 
ने भारत में आकर व्यापार का सिलसिला कायम किया, उनमें 
सबसे पहला यूरोप निवासी, जिसे इस भ्रयत्न में सफलता मिली, 
पुरतंगाल का रहनेवाला वास्को-दे-गगामा नाम का एक नाविक 
था । उस नाविक का जहाज अनेक स्थानों से होता हुआ मद्रास 
प्रान्त के माहवार, तट पर कालीकट के पास आकर ठहरा। 
कालीकट के राजा ने पुर्तंगालियों की प्रार्थना पर उन्हें अपने 
राज्य में रहने और व्यापार करने की अनुमति दे दी । 

सन्‌ १४०० ईसभनो में पुरतेंगालियों ने अपने व्यापार के लिये 
'कालोकट में एक कोठी बनाई। तीन साल के बाद उन्होंने काली- 
कट के राजा की आज्ञा से अपनी कोठी की किलेबन्दी कर ली 
और एक फ़ोजी अफसर को किलेदार नियुक्त किया। धीरे-धीरे 

कर इन पुतेगालियों ने किनारे-किनारे उत्तर की ओर बढ़कर गोआा 
नगर पर अधिकार कर लिया। भोले रबभाष वाले भारतवासी 
उस समय इन विदेशियों के वास्तविक चरित्र या इनके जाल-भरे 
इरादों से बिलकुज्त अनभिज्ञथे। 

होते-होते सन्‌ १४१० इसबी में पुरतेंगालियों का कालीकट के 
राजा के साथ झगड़ा हो गया । उस मशगड़े में पुर्तेगालियों ने 
कालीकट के राजमहल में आग लगा दी और नगर को भी लूट 
लिया | के+ल बारह साल पहले इन परदेसियों पर अनुग्रह करने 
का भोले भाले उदार राजा को यह फल मिला | 

राज्य-शासन की दृष्टि से भारतवर्ष उस समय अनेक छोटी- 
'बड़ी रियासतों में बँटा था, जो एक दूसरे से बहुत कम सम्बन्ध 
रखती थीं ॥ कोई केन्द्रीय शक्ति इन स्यासतों को वश में 
रखने या देश को एक सूत्र में बाँधने वाली नहीं थीं । मालूम होता 
है कि इस बात का विचार तक कि भारत एक देश है, इसका उस 
समय किसी को न था। नतीजा यह हुआ कि अनेक छल-कपट 
इारा सौ-सवा सौ साल के भीतर पुर्तंगालियों ने भारतीय व्यापार 
के द्वारा इतना धन कमाया कि उसे देखकर यूरोप की अन्य 
जातियाँ दंग रह गई' । 

सोलहवीं शताब्दी के आरम्भ में पुरतेंगालियों का भारतीय 
व्यापार बढ़ने से उनका महत्व और वैभव दिनों दिन बढ़ता जा 
रहा था । इंगलिस्तान के रहने वाले अंगरेज व्यापारियों को इससे 
'ईषां का होना स्वाभाविक था। इंग्लेण्ड में उस समय त्रिस्टल का 

बन्दरगाह व्यापार के लिए असिद्ध था । यूरोप की प्रत्येक जाति के 
लोग उन दिनों दूसरी किसी जाति के जहाज को पकड़ कर लूट 
लेना अपने लिए अपना एक उचित कत्तेव्य समझते थे । 

भारत और एशियाई समुद्रों ;में भी इन लोगों ने इस तरह 
की खुली लूट मचा रखी थी। त्रिस्टल के मल्लाह बहुत पुराने 
समय से ही श्रसिद्ध समुद्री डाकू गिने जाते थे। सब से पहले 
त्रिस्टल के ही एक अंग्रेज व्यापारी ने वहाँ के बादशाह को भारत 
से व्यापार का सिल्सिल्ञा कायम करने के लिए रास्ते की खोज 
करने की सलाह दी थी । 

पचासों साल तक इंगलैण्ड के बड़े-बड़े नाविक भारत पहुँचने 
के लिए काफी प्रयत्न करते रहे । सन्‌ १४७८ ईसवी में इगलिस्तान 
के जहाज का एक मशहूर कप्तान भारत से लिसबन जानेवाले एक: 
पुतेंगाली जहाज को पकड़ कर लूट रहा था । उस लूट में उसे 
कुछ ऐसे नकशे मिले, जिनसे अंभेजों को पहली बार भारत के उस 
समय के जल-मार्ग का पता लग गया । 

सन्‌ १६०० ईसवी में इंग्लेश्ड की महारानी *एलिजेबेथ ने 
सुप्रसिद्ध “ईस्ट इण्डिया कम्पनी” की स्थापना की । यह कम्पनी, 
कुछ अंग्रेज सौदागरों की एक मण्डली थी, जो भारत के साथ 
व्यापार करने के लिए पहले से ही उत्सुक थे। यह समभने की 
बात है कि इस कम्पनी के लिये महारानी ने जो आज्ञा-पत्र इस 
अचबसर पर जारी किया था, उसमें इस कम्पनी को ऐसे साहसी 
लोगों की कम्पनी कहा गया है. जो बाहर जाकर लूट सट्टे आदि 

आदि के द्वारा धन पैदा करने में सच-भूठ, इमानदारी-बेइमानी 
अथवा न्याय अन्याय का कोई विचार नहीं रखते थे ! 


कम्पनी के संचालकों ने आरम्भ ही में यह बात ते कर ली 
थी कि “हम किसी जिम्मेदारी के पद पर किसी भले आदमी को 
न रखेंगे” ओर महारानी के नाम यह साफ तौर से लिख दिया 
था कि “हमको अपना कार बार अपने निजी आदमियों के द्वारा 
ही चलाने की अनुमति होनी चाहिए, क्योंकि कम्पनी के हिस्से- 
दारों को यदि यह बात मालूम हो जायगी कि हम भले आदमियों 
को अपने यहाँ नौकर रखेंगे, तो सम्भव है, हमारे बहुत से हिस्से- 
दार अपने हिस्से वापस ले लैेवें |” 


यही भारत के अन्दर इन अंग्रेजों की इस “ईस्ट इण्डिया 
कम्पनी” के ढाई सो साल के कारनामों और समस्त नीति की 
कुजी है। इन ढाई सी साल के भीतर कम्पनी के मालिकों व 
नौकरों आदि में शायद ही कोई ऐसे कुछ होंगे जिन्हें भला? या 
शरीफ' कहा जा सके। ढ 


नकशे मिलने के बाद सन्‌ १६०८ इसवी मे पहला अंगरेजी 
जहाज भारत पहुँचा | सूरत उस जसाने में भारतवर्ष के व्यापार 
की एक प्रसिद्ध और खास जगह सममभा जाता था। जहाज का 
कप्तान मिरटर हाकिन्स सबसे पहला अंगरेज था,,जिसने समुद्र के 
मार्ग से आकर भारत की भूमि पर पैर रखा । इस्लैण्ड के राजा 
जेम्स प्रथम की ओर से दिल्ली के मुगल सम्राट के नाम हाकिन्स 

अपने साथ एक पत्र लाया था । उस पत्र को उसने आगरे पहुँच 
कर सम्राट जहाँगीर के सामने पेश किया। यह लगभग साढ़े 
तीन सो साल पहले की बात है । 

उस समय के इंग्लेणड के बादशाह के राज्य और भारत के 
मुगल साम्राज्य की ज्षेत्र-फल, आबादी, घन, वैभव व्यापार, 
कला, कोशल, दस्तकारी खुशहाली, शासन-प्रबन्ध विद्या, बल-- 
किस्ती बात में भी किसी तरह की बराबरी नहीं की जा सकती। 
जहाॉँगीर के दरबार में उस समय किसी को इस बात का* ख्याल 
तक न हो सका था कि यूरोप की एक छोटी-सी निबेल और 
असभ्य जाति का जो दूत उस समय दरबार में अत्यन्त दीनता- 
पृ्वक घुटने टेक कर खड़ा था उसी की औलाद एक दिन मुगल 
साम्राज्य के टुकड़े-टुकड़े हो जाने पर भारत के ऊपर शासन 
करने लगेगी। 

सम्राट जहाँगीर ने “अंगरेजी दूत मिस्टर हाकिब्स का खूब 
आदर किया, किन्तु पुतेंगाली पहले ही से दरबार में मौजूद थे । 
उन्होंने सम्राट जहाँगीर से अंग्रेजों की खूब घुराइयाँ की, लेकिन 
उदार सम्राट ने इस पर कुछ भी ध्यान न दिया। सन्‌ १६१२ 
ईसवी में अंग्रेजों ने सूरत के पास कुछ पुरेंगाली जहाज़ों पर 
हमला करके उन्हें गिरफ्तार कर लिया। उसी समय से सूरत में 
पुतेंगालियों का प्रभाव घटने और अंगरेजों का प्रभाव बढ़ने 
लगा । 

६ फरवरी सन्‌ १६१३ को सम्राट जहाँगीर ने सूरत में अंग्रेजों 


१४ भारत में अंग्रेजों का प्रवेश' 


को अपना व्यापार करने के लिए एक कोठी बनाने की आज्ञा दे 
दी ओर यह भी आज्ञा दिया कि मुगल-दरबार में उनका एक दूत 
रहा करे | इंगलिस्तान के बादशाह ने सर टामस रो नामक एक 
होशिय्ार व्यक्ति को अपना पहला दूत चुनकर मुगल-द्रबार में 
भेजा । सर टामस रो सन्‌ १६१४ ईसवी में भारत पहुँचा और 
उसने अपनी नम्रता और सौजन्य द्वारा सम्राट से अंग्रेजी व्यापार 
को बढ़ाने के लिये अनेक नई सुविधाएँ आप्त कर लीं। 

मुगल सृत्राट जहॉँगीर की ओर से सन्‌ १६१४ इंसवी में 
अंग्रेजों की कालीकट और मछली पट्टम में कोठियाँ बनाने की: 
आज्ञा मिल गईं। उस समय भारत में रहनेवाले अंग्रेज चू कि 
भारत सम्राट की भ्रजा थे, इसलिए उनसें यदि कोई ऋगड़ा बखेड़ा 
उठ खड़ा होता था, तो देशी अदालतों में ही उसका फैसला होता 
था। अग्रेजों को प्राथेना पर सम्राट जहांगीर ने राज्य की ओर 
से एक आज्ञा इस आशय की जारी कर दिया कि आगे से 
अँग्रेजी कोठी के भीतर रहनेवाले किसी कर्मचारी के अपराध पर 
अग्रेज स्वयं उपका फैसला करके उसे दंड दे सकते हैं. ! इस बात 
की आलोचना करते हुए प्रसिद्ध अंग्रेज इतिहास लेखक टारेन्स 
मुगल बादशाह के विषय सें लिखता है :-- 

“बादशाह न्‍्यायशील और बुद्धिमान था और उनकी आवश्य- 
ताओं को समझता था । उन्होंने जो माँगा, उसने मंजूर कर 
लिया । उसे यह स्वप्न में भी गुमान न हो सकता था कि एक न 
एक दिन यहो अँग्रेज इसी छ।टी सी जगह से बढ़ते-बढ़ते बादशाह 

की प्रजा और उसके उत्तराधिकारियों तक को दण्ड देने तक का 
दावा करने लगेंगे । और यदि उनका विरोध किया जायगा, तो 
प्रजा का संहार कर डालेंगे और बादशाह के उत्तराधिकारियों को 
बागी कह कर आजीवन कैद कर लेंगे ।” 
इसके बाद शाहजहाँ का समय आया । सन्‌ १६३१४ ईसवी में 
बंगाल से पुतेंगालियों को निकालने के बाद शाहजहाँ ने अंग्रेजों को 
बंगाल में व्यापार करने की ' आज्ञा दे दी। सन्‌ १६३६ ईसवी में 
अंग्रेजों ने मद्रास में अपनी एक कोठी कायम की | उन दिनों 
बँगाल में अंग्रेजों को अन्य देशीय व्यापारी की तरह अपने माल 
पर चुगी देनी पड़ती थी और राज्य की ओर से जारी किये 
गये हुक्म के अनुस।र उनके जहाज हुगली के बहुत नीचे पिपली 
नामक स्थान पर ही रुक जाते थे। हुगली तक जहाज लाने की 
उन्हें आज्ञा न थी। 
सन्‌ १६४० ईसवी में शाहजहाँ की एक लड़की किसी तरह' 
जल गईं। उसका इलाज करनेवालों में एक अंग्रेज डाक्टर भी 
था | शाहजादी अच्छी हो गई | जब इलाज करने बाले को इनाम 
देने का समय आया तब अंग्रेज डाक्टर की आार्थना पर शाहजहां 
ने बंगाल भर के अन्दर ऑँग्र जों के माल पर चुगी माफ कर दी 
ओर उन्हें उस प्रान्त में कोठियाँ बनाने तथ्रा उनके जहाज़ों को 
हुगली तक आने की आज्ञा दे दी। इसी आज्ञा के अनुसार सन्‌ 
१६४० ईसवी में कलकत्ते की कोठी बनी । शाहसुजा उस समय 
बंगाल का सूवेदार था। उसने सम्राट के जारी किये हुए हुक्म के 


१७ भारत में अंग्रेजों का प्रवंश 


अनुसार परदेशी अंग्रेजों का अपना कारवार जमाने में हर तरह 
की मदद दी । 


इसके बाद औरंगजेब का समय आया। बम्बई का टापू 
जहाँ पर केवल एक छोटी-पुतगाली बस्ती थी, सन्‌ १६६१ ईसवी 
में इंग्लेण्ड के बाइशाह को पुतंगालियों से दहेज में मिला और 
सन्‌ १६८८ इंसवी में इर्ट इण्डिया कम्पनी ने उसे अपने बाद- 
शाह से खरीद लिया । सन्‌ १६६४ ईंसवी के:करीब शिवाजी के 
बल बढ़ने लगा। सूरत के अंग्रेज कोठीवालों ने औरंगजेब को 
शिवाजी के विरुद्ध मदद देने तथा मुगत्ञ साम्राज्य की ओर पते 
सूरत की रक्षा करने का वादा किया | औरंगजेब इस पर प्रसन्न 
होकर अंग्रजों को अपना व्यापार बढ़ाने की अनेक तरह की 
नई सुविधाएँ प्रदान कर दो । 


लेकिन आरम्भ में इन अंग्रेज सौदागरों का चाल-चलन 
और व्यवहार अध्यन्त गिरा हुआ था। माल से लदे किसी दूसरे 
कौम के जद्दाज को पकड़ कर जूट लेना इनके लिये एक साधारण- 
सा खेल था। स्वयं अपने देश-वासियों के साथ व्यवहार की 
इनकी यद हालत थी कि किसी के द्वारा यदि इनके व्यापार में 
कोई बाधा पड़ती थी तो उसे वे मौका पा कर पकड़ लेते थे और 
या तो उसे कोड़े मार-मार कर मार डालते थे या अपनी कोठी 
में उसे बन्द करके भूखों मार डालते | भारतवासियों के साथ भी 
इनका व्यवहार अत्यन्त ज्यादती और बेइमानी का था । सूरत 

हि 

हि 


पल्ाढी का युद्ध ह १्८ 
की कोठी के अंग्रेजों के सम्बन्ध में स्वयं एक अंग्रज विद्वान 
फिलिप एन्डरसन लिखता है ;-- 

“ज्यों-ज्यों इन साहसिक लोगों के आने की संख्या बढ़ती गई 
इनसे अंग्र ज जाति की कोई नेकनामी नहीं बढ़ी । इनमें से बहुत 
ज्यादा लोग ज़बरदस्तियाँ और बेईमानियाँ करते थे । ५ * »८ 
हिन्दू और मुसलमान दोनों--अंग्र जों को गाय खानेवाला और 
आग पीने वाले नीच दरिन्दे समझते थे और कहते थे छि ये 
लोग उन बड़े-बड़े कुत्तों से ज्यादा जंगल्ली हैं जिन्हें ये अपने 
साथ लाते हैं । ये शैतान की तरह लड़ते हैं और अपने बाप 
के साथ भी विश्वासघात करते हैं। दूसरों से अपना काम 
निकालने या उनकी चीज ले लेने में ये गोलियों की बौछार या 
भालों की मार, किसी का भी निद्यता-पूर्वेंक उपयोग करने के 
लिए हर समय तैयार रहते हैं ।” 

अंग्रेज सब से पहले सूरत में और सब से अन्त में 
बंगाल पहुँचे, किन्तु वहाँ उनका व्यवहार बैसा ही रहा। प्रसिद्ध 
इतिहास लेखक सी० आर० विलसन लिखता है ;--- 

“बड़ाल में भी अंग्रज अपने झंगड़ालूपन के लिए उतने ही 
बदनाम थे। ५ » * वहाँ का बूढ़ा सुबेदार नवाब शाइस्ता 
खाँ उन्हें नीच, रगड़ालू लोगों और चुआ-चोरों की 'कम्पनी! 
कहा करता था। आजकल कोई जबरदस्त प्रामाणिक इतिद्दासज्ञ 
इस बात से इनकार नहीं कर सकता कि नवाब के पास अपने 
डूस कथन के लिए काफी अच्छे सबूत थे। उस समय के उल्लेखों 


१९ भारत में अंग्र जों का प्रवेश 
की पूरी तरह छानबीन करने के बाद सर हेनरी यून्न के दिल 
पर यह असर पड़ा कि बंगाल की खाड़ी के अन्दर कम्पनी के 
कमचारियों की नैतिक और सामाजिक अवस्था “निस्सन्देह 
भयडूुर थीं ।” 

कुछ ही दिनों के भीतर खास कर बम्बई «में इन अंग्र ज 
व्यापारियों के अन्याय, अत्याचार इतने बढ़ “ग्रे कि सम्नाट 
औरंगजेब के कानों तक उनकी शिकायतें पहुँची | फौरन ही 
अैरंगजेब ने इस तरह की आज्ञा जारी कर दी कि इन लोगों 
की कोठियाँ जब्त कर ली जाँय और इन्हें मारकर हिन्दोस्तान से 
बाहर निकाल दिया जाय । सूरत, बिजगापट्टम आदि कई जगहों 
की अंग्रेजी कोठियाँ जब्त कर ली गई और वहाँ से अंग्रेजों को 
निकाल बाहर कर दिया गया, किन्तु वे लोग भी भारत में इतने' 
दिनों रहकर काफी चालाक हो गये थे । फौरन उन्होंने बादशाह 
के पैरों पर गिरकर अपने पिछले अपराधों «को क्षमा कर देने 
की प्राथना की और आगे के लिए नेक-चलनी का वादा किया | 

औरंगजेब ने उदारता में आकर और उन पर विश्वास 
करके माफ कर दिया और सूरत आदि की कोठियाँ जो बब्त 
कर ली गई थी, उन्हें वापस कर दीं। सन्‌ १६९५९ इंसबी में ओरंग-- 
जेब ने उन्हें कई नई कोठियाँ कायम करने और वहाँ पर अपनी: 
रक्षा के लिए किले बन्दी तक करने की आज्ञा दे दी। औरंगजेक 
ही के समय में बगाल के सूबेदार बन्ञज्ञीमशाह ने अंग्र जो का 
हुगली नदी के ऊपर सूतानदी, “ऋलकत्ता और गोविन्दपुर नाम 


'पत्नासी का युद्ध २० 


के तीन गाँव बतौर जागीर के कम्पनी को दिये । उसी समय 
कलकत्त में फोट बिलियम नामक किले की बुनियाद डाली गईं। 
जिस समय आरम्भ में यह किलेबन्दी की जा रही थी, 
ओरंगजेब के पास इसकी खबर पहुँचाई गई और बादशाह को 
“अग्नेजों की उनकी इस बढ़ती हुईं बुरी नीयत को रोकने की 
सलाह दी गई, पर सम्राट औरंगजेब की दृष्टि में अंग्रेज उस 
समय एक इतने मामूली तुच्छ चीज कि उनकी कारवाइयों 
में राज्य की ओर बाधा पहुँचाना कोई आवश्यक बात न समझी 
गईं। इन गरीब बिदेशियों के साथ बहू दर तरह से दया 
ओर उद्ारता का ही व्यवहार करना चाहता था । 
औरंगजेब की सृत्यु के बाद मुगल नसाम्राज्य की निबलता 
'का समय आया । अंग्रेजों को मौका मिला | इनके अत्याचारों 
ने और भी अधिक गंभीर और भयद्भुर रूप घारण किया । इसी 
बीच घोरे-धी रे भारत के पूर्बी और पश्चिमी झनिनारों पर इस्ट 
इण्डिया कम्पनी की अनेक कोठियाँ बन गई और भारत में 
अंग्रेजी कारबार को अधिक उन्नति करने का काफी अवसर 
मिला । कम्पनी के हिस्सेदार और छोटे-बड़े नौकर चाकर सभी 
भारत के धन में मालामाल हो गये। 
ओरंगजेब की मृत्यु के ठीक पचास साल बाद बंगाल मे 
अंग्र जी राज की बुनियाद कायम हुईं। सबसे अन्तिम यूरोपियन 
कौम जो इस सिलसिले में भारत आईं, फ्रान्सीसी थी। फ्रॉसीसी 
था फ्रेंच, फ्राँस देश के रहनेवालों को कहते हैं । अँग्रेजो की ईस्ट 


२१ भारत में अंग्र जों का प्रवेश 


इण्डिया कम्पनी की ही तरह फ्रांसीसियों ने भी ठीक उसी 
उहं श्य से भारत में व्यापार करने की इच्छा से सन्‌ १६६४ . 
ईंसवी में एक कम्पनी कायम किया और दूस सात्न के भीतर 
ही भीतर उन्होंने भी सूरत, मछली पट्टम तथा पांडीचेरी में 
अपनी कोठियाँ बना ली । 

फ्रांसीसियों की नीति आरम्भ ही से यह थी कि वे अपने 
सद्व्यवहार द्वारा भारतीय नरोशों का प्रसन्न करके अपने पक्ष 
में कर लेने की कोशिश करते थे। फ्रांसीसियों के इन व्यवहारों से 
अंग्रजों के दिलों में फ्रांसीसियों के प्रति इंषों का उत्पन्न होना 
स्वाभाविक था। फल्न स्वरूप दोनों कम्पनियों में प्रतिस्पधों 
बराबरा जारी रही । ये दोनों कम्पतियाँ इस देश मे अपनी- 
अपनी फौजें रखती थीं और जहाँ कहीं किसी दो भारतीय ' 
नरेशों में लड़ाई 'होती थी, तो एक-एक की और दूसरी दुसरे 
का पक्ष लेकर लड़ाई में शामिल हो जाती थी। भरतीय नरेशों 
की सहायता का सहारा लेकर इनका उद् श्य अपने यूरापियन . 
शत्रु को समाप्त करना होता था। बच्नाल में भी फ्रांसीसियों ने 
चन्द्रनगर में अपनी कोठो कायम कर अपने व्यापार का' 
फेल्लाव आरम्भ कर दिया था । 


इंस्ट इग्डिया कम्पनी के पाप 


सन्नहवीं शताब्दी के आरम्भ में अंगरेज जैसी कोम के 
साथ भारत जेसे प्राचीन देश का पहली बार सम्पक हुआ | 
प्राय: सो साल तक देश में बे केवल थोड़ा-बहुत व्यापार कर 
शन कमाते रहे। अठारहवीं शताब्दी के आरभ्म में ओऔरड्गजेब 
की मृत्यु के बाद मुगल साम्राज्य की संहति में फरक पड़ा। सौ 
साल के भीतर इन विदेशियों की लालसा ओर शभार्काक्षा बेहद 
बढ़ चुकी थी । न्याय, अन्याय या इमानदारी, बेईमानी का 
कोई ख्याल उस समय उनकी इच्छाओं की पूर्ति के उपायों मे 
'बाधा डालन वाला न था। 


(तिजारती कोरठियों के बहाने उन लोगों ने किलेबन्दी आरम्भ 
कर दी। उदार भारतीय नरेशों ने इसकी जरा भी पवोह न 
की । देश में व्यापार की उन्हें आज्ञाएँ और सुविधाएँ दी जा 
चुकीं | इन विदेसियों का बल बढ़ता गया। भारतीय व्यापार 
से उचित और अनुचित उपायों से उन्होंने बेहद धन कमाना 
आरम्भ किया। घन से फौजें रखी गई' | फोजों की सहायता 
से उन्होंने मद्रास और बच्भाल में भारतीय नरेशों के आपसी 


श्र 


३ इंसट इण्डिया कम्पनी के पाप 


भंगड़ों में कमी एक का और कभी दूसरे को पक्ष लेना आरम्भ 
किया । 


इस कूठट-नीति और इन चालों से इन अंग्रजों का बल 
ओर भी बढ़ता गया। दिछी साम्राज्य की निबलता के कारण 
कोई केन्द्रीय शक्ति इस समस्त स्थिति को समझने ओर इसका 
उपाय करने वाली बाक्की न रह गई थी। भारतीय नरेशों का 
एक दूसरे से लड़ाकर इलाके पर इलाका इन विदेशियों के 
अधिकार में आता गया। 


अब हम कुछ अंगरेज इतिहास लेखकों ही के विचार इस 
विषय में देना चाहते हैं कि मोटे तौर पर किन-किन उपायों 
द्वारा इस्ट इंडिया कम्पनी ने धीरे-धीरे करके भारत में इतना 
बड़ा साम्राज्य कायम कर इस देश के उस समय के समृद्र 
ओर लहलहादे जीबन का अन्त कर दिया । एक अंगरेज 
इतिहास लेखक डाक्टर रसल लिखता है:-- 


“४/इस्ट इण्डिया कम्पनी के भारतीय शासन को आरम्भ से 
ही बड़े-बड़े पापों ने कलुषित कर रखा था ।*'***'लगातार 
अनेक पीढ़ियों तक बड़े स बड़ सिविल और फौजी अफसरों 
से लेऋर कम्पनी के छोटे-डोट करमंचारियों तक का एक मांच 
महान्‌ लक्ष्य और उद्द श्य यही रहता था कि जितनी जल्दी हा 
सके ओर जितनो बड़ी से बड़ी पजी हो सके, इस देश से 
निचोड़ ली जाय और फिर अपना मतलब हाते ही सदा के 


पत्लासी का युद्ध शछ 


लिए इस देश को छोड़ दिया जाय ।*****'यह बात बिलकुल 
सच्चाई के साथ कही गई हे कि****““पराजित प्रजा को अपने 
बुरे से बुरे और अय्याश देशी नरेशों के बड़े-बड़े अपराध 
इतने घातक मालूम न होते थे जितने अंग्रेज कम्पनी के छोटे 
से छाट अपराध ।” 


प्रसिद्ध अद्भरेज विद्वान्‌ हरबट स्पेन्सर पिछले करीब सौ 
साल के इंस्ट इण्डिया कम्पनी के भारतीय शासन का सिंहाव- 
लोकन करते हुए लिखता है :--- 


“पिछली सदी में भारत में रहने वाले अज्ञरेज जिन्हें बढ: 
न भारत में शिकार की गरज से जाने वाले फसली परिन्दे? 
बतलाया है झपने मुकाबले के पेरूऔर मेक्सिको निवासी यूरो- 
पियनों $ से कुछ ही कम जालिम साबित हुए | कर्पना कीजिये 
कि डाइरक्टरों तक ने यह स्वीकार किया है कि 'भारत के आन्त- 
रिक व्यापार में जा बढ़ी-बड़ी पूंजियाँ कमाई गई हैं, वे इतने 
जबरद्रत अन्यायों और श्रत्याचारों द्वारा प्राप्त की गई हैं, 
जिनसे बढ़ कर अन्याय और अत्याचार कभी किसी देश या 

#&जिन्होंने वहाँ के लाखों आदिम निवासियों को अ्रज्ञ-भद्ध कर 
के ओर उनका शिकार खेल-खेल कर उन्हें निर्मल कर दिया। 
लेखक 


२० इंस्ट इरिडिया कम्पनी के पाफः 


किसी जमाने में भी सुनने को नहीं आये ।” अनुमान कीजिये 
कि वन्सीटाट ने समाज की जिस दशा को बयान किया है वह 

कितनी बीभत्स रही होगी जब कि वन्सीटाट हमें बतलाता हैं 
कि अंग्रेज भारतवासियों को विवश करके जिस भावः 
चाहते थे, उनसे माल खरीदते थे, उनके हाथ बेचते थे, 

झौर जो कोई इन्कार करता था उसे बेत या केद्खाने की 
सजा देते थे। विचार कीजिए कि उस समय देश की क्या 
दालत रही होगी जब कि अपनी किसी यात्रा को बयान करते 
हुए बारन हेस्टिंग्स लिखता है कि, “हमारे पहुँचते ही अधिकाँशः 
लोग छोटे छोटे कसबों और सरायों को छोड़-छो ड़ कर भाग जाते 
थे | कम्पनी के इन अंग्रज अधिकारियों की निश्चित नीति ही 
उस समय यह थी कि बिना किसी कारण के देशवासियों के 
साथ दगा की जाय । देशी नरेशों को धोखा देकर उन्हें एक 
दूसरे से लड़ा दिया गया। पहले उनमें से किसी एक को उसके. 
विपक्षी के विरुद्ध मदद दी गई और फिर किसी न किसी दुव्य- 
वहार का बहाना लेकर उसी को तख्त से उतार दिया गया। 

जिन मातहत सरदारों के पास इस तरह के इलाके होते थे, 
जिन पर कम्पनी के अधिकारियों के दाँत होते थे, उनसे बड्ी- 
बड़ी अनुचित रकमें बतौर खिराज के लेकर उन्हे नि्धेत कर 
दिया जाता था और अन्त में जब वे इन माँगों को पूरा करन 
मे असमर्थ हो जाते थे तो किसी संगीन जुम के दृरड स्वह्प, 
उन्हें गद्दी से उत्तार दिया जाता ॥”* 


'पल्ासी का युद्ध २६ 


विलियम हाबिट नामक एक अद्जरेज लिखता है:--- 

“जिस तरीके से इस्ट इडिया कम्पनी न भारत पर अधि- 
कार किया, उससे अधिक बीभत्स और इसाई सिद्धान्तों के 
विरुद्ध किसी दूसरे तरीके की कल्पन्ना तक ,नहीं की जा सकती । 
.- यदि कोई कुटिल से कुटिल तरीका हो सकता था--जिस 
पर नीच से नीच अन्याय की कोशिशों पर न्याय का बढ़िया 
झुल्‍्लमा फेरने की कोशिश की गई हो--यदि कोई तरीका अधिक 
से अधिक निष्ठुर, ऋर, गग्गयुक्त और द्याशून्य हो सकता था, 
तो बह तरीका है जिससे भारतवष की अनेक देशी रियासतों 
का शासन देशी राजाओं के हाथों से छीनकर ब्रिटिश सत्ता के 
चंगुल में इकट्ठा कर दिया गया है ।*** -“जब कभी हम दूसरी 
कौमों के सामने अंग्रेज कौस की सच्चाई ओर इमानदारी की 
बात कहते हैं तो वे भारत की ओर इशारा करके खूब हिकारत 
के साथ हमारा खूब मजाक उड़ाते हैं ।...जिस तरीके पर चल 
कर लगातार सौ साल के ऊपर तक देशी राजाओं से उनके 
इलाके छीने जाते रहे, ओर बहू भी न्याय और ओऔदवित्य की 
पव्रिन्नतम आड़ में, उस तरीके से बढ़कर दूसरों को यन्ञणा 
पहुँचाने को तरीका राजनैतिक था धार्मिक किसी मैदान में किसी 
भी जालिम हुकूमत ने कभी पहले इजाद न किया था; संसार 
में उसके मुकाबले की कोइ दूसरी *मिसाज्ञ नहीं मिल्न सकती ।” 

एक और 5भ्रेज विद्वान लिखता है:-.- 

“ईस्ट इण्डिया कम्पनी ने बंगाल का राज या अरकाट 


२७ इंस्ट इण्डिया कम्पनी के पाप 


को राज या दूसरे किसी भी प्रान्त का राज और किन उपायों 
से प्राप्त किया, सिवाय भूठी कसमें खाने और जालसाजियाँ 
करने के ९” 

इससे अधिक अड्जरेज विद्वानों की राय इस विषय में दने 
की आवश्यकता नहीं हे । सन्‌ १७५७ से १८४७ तक सौ साल 
के इंस्ट इण्डिया कम्पनी के शासन में भारतीय सिपाद्दियों का 
अपने देश और देशवासियों के विरुद्ध सच्चाई के साथ अपने 
अद्भगरेजी अफसरों की आज्ञा का पालन करना, भारतीय 
नरेशों का कम्पनी के अज्ञरेज अधिकारियों के साथ सन्धियों 
की शर्ता को ईमानदारी से निबाहना; अद्जरेजों का बार-बार 
जान-बूककर अपनी तरफ से की गई सन्धियों और बादों को 
तोड़ना, देशी रिय्गसतों के यूरोपियन नोकरों का पद्‌-पद्‌ पर 
अपने मालिकों के साथ विश्वासघात करना, अड्गरेज रजिडेटों 
का देशी द्रबारों में रहकर वहाँ फूद डलवाना, रिश्वतें देना, 
गुप्त साजिशे' करना, हृत्याएँ कराना और जालसाज्ियाँ करना, 
देशी नरेशों का ईस्ट इशिडया कम्पनी के साथ 'सन्धि और 
“मित्रता” के जाल में एक बार फंस कर उससे बिना अपना 
मान और स्वस्व दिये बाहर न निकल सकना, इंस्ट इण्डिया 
कम्पनी का अपनी निर्धारित नीति के अनुसार भारत के हजारो 
साल के उन्नत व्यापार और उद्योग धन्‍्धों का नाश कर डालना 
ओर इन सब के नतीजे में भारत का सौ सवा ,साल के भीतर 
संसार के सब से अधिक प्रबल, उन्नत और सम्पन्न देशों की 


पत्नासी का युद्ध २८ 
श्रेणी से निकल कर सब से अधिक निबल, अवनत और 
द्रिद्र देशों की श्रेणी तक पहुँचा दिया जाना आदि--ईस्ट 
इण्डिया कम्पनी के पाप और कलझू की अत्यन्त दुखकर 
कहानी इस पुस्तक के विबिध अध्यायों में आगे बयान की 
जायगी। 

अलीवर्दी खाँ 


सन्‌ १७०७ इंसवी में सम्राद्‌ औरदइ्जेब के मरने के बाद 
मुगल साम्राज्य के पतन का समय आया । ओऔरज्ञजब के बाद ही 
दिली की राज्य-शक्ति का घटना आरम्भ हो गया। चारों ओर 
छोटे-छोटे राज्य साम्राज्य से दृूट-टूट कर अलग होने लगे और 
अनेक प्रान्तों के सबेदार नाम मात्र को साम्राज्य के अधीन 
रहे, किन्तु वास्तव में अपने-अपने राज्यों के स्व॒तंत्र शासक 
बन गये । 


बड़ाल की राजधानी सुशिदाबाद में नवात्र अलीवर्दी खाँ इस 
समय मुगल सम्राट के अधीन बद्भाल, बिहार और उड़ीसा-- 
तीनों प्रान्तों 7९ | सूबेदार था | सरफराज खॉँ के पिता शुज्ञा खाँ 
की नवाबी के जमाने में हाजी मोहम्मद और अलीवर्दी खाँ 
नामक दो दिद्वान ओर ग्रतिभाशाल्री व्यक्तियों का राज दरबार 
में बड़ा मान था ये दोनों व्यक्ति नवाब शुजञा खाँ की दाहिनी 
भआुजा होकर पहले मुशिदाबाद के मंत्रिमंडल में, उसके बाद उड़ीसा 
. और पटना की राजधानी में रहकर राज्य का कार्य करते थे । 


अलीवर्दी खाँ पटना का नवाब प्रसिद्ध था। उसके अच्छे 
व्यव॒हा र से लोग उसी को राज-सिंहासन पर बैठाना चाहते थे । 
२९ 


पलासी का युद्ध ३० 


इस गुप्त बात की खबर पाकर सरफराज खाँ ने पटने की 
ओर कूच किया भर अलीवर्दी खाँ ने बादशाह का फर्मान 
पाकर मु्शिदाबाद की ओर कदम बढ़ाया । रास्ते में गिरिया के 
मैदान में दोनों नवाबों में लड़ाई हुईं। इस लड़ाई में सरफराज 
खाँ मारा गया और अलीवदीं खाँ राज-सिंहासन पर बेठा। 

अल्लीवर्दी खो हिन्दू , मुसलमान सभी का प्रीति-पात्र था । 
वह सरल-प्वभाव, शान्त उत्साहशील, न्‍्यायपरायण और 
धमोत्मा नवाब था । वह हिन्दुओं पर विशेष श्रद्धा रखता था । 
लोग कहते हैं कि जब ,बह पटने का नवाब था, उसी समय 
एक हिन्दू साधु ने अलीवर्दों खाँ के राज-सहासन पाने की 
भविष्य-त्राणी की थी। मूल कहानी जो कुछ भी हो, किन्तु 
इतिहास से तो यह स्पष्ट है कि अलीवर्दी खाँ, बापू देव शास्त्री 
ओर उनके शिष्य महाराज नन्दकुमार पर बड़ी श्रद्धा-भक्ति 
रखता था। अलंवर्दी खाँ के कोई पुत्र नहीं था। इसीलिए 
उसकी मृत्यु के बाद ऊसका नाती सिराजुद्दौला ब्माल, बिहार 
ओर उड़ीसा की राजगद्दी पर बैठा । 

अलीवर्दी खाँ के समय में बद्भाल तेरह प्रान्तों और एक 
हजार छः सी आठ परगनों में त्रिभाजित था। थे परगने जमीं- 
दारों के अधिकार में थे। बे लोग अपने बाहु-बल से स्वयं ' 
अंपने राज्य का प्रबन्ध करते थे। प्रत्येक प्रान्त का शासक एक 
हिन्दू अथवा मुसलमान होता था, जिसे फौजदार कहते थे ४ 
इसमें सनन्‍्देह नहीं कि उस समय बद्भाल. की समस्त प्रजा 


३१ अलीवर्दी रा 


अलीवर्दी खाँ के शासन में अत्यत्त सुखी और खुश ह्वाल थी। 
उस समय के किसानों की हालन के विषय में अंग्र ज इतिहास 
लेखक एस० सी० हिल लिखता है:-- 


“मैं सममता हूँ, 'सामाजिक इतिहास के प्रत्येक विद्यार्थी 
को स्वीकार करना होगा कि अठारहवीं सदी के मध्य में बंगाल 
के किसानों की हालत उस समय के फ्रॉस अथवा जमनी के 
किसानों की हालत से कहीं बढ़कर थी ।?? 


यह उस समय के गाँवों की हाज्त थी। अब यदि उस 
समय के शहरों की हालत को देखा जाय, तो बंगाल की राज- 
धानी मुर्शिदाबाद के विषय में स्वयं प्रसिद्ध सेनापति वलाइव 
लिखता है:-- 


“मु्शिदाबाद का शहर उतना ही लम्बा, चौड़ा आबादू 
और धनवान था जितना कि लनन्‍्दून का शहर | केबल अन्तर 
इतना है कि लन्दन के अमीर से अमीर आदमी के पास जितनी: 
दौलत हो सकती है उससे कहीं ज्यादा दौलत मुर्शिदाबाद में: 
अनेक के पास है ।” 

हिन्दुओं और मुसलमानों के साथ सूबेदार के व्यवहार में 
किसी तरह का भेद-साव नहीं था। सूबेदार के अधोन तीनों 
प्रान्तों में अधिकाश रियासतों का शासन हिन्दू राजाओं के हाथ 
में था। मुर्शिदाबाद के द्रबार में अनेक ऊँचे से ऊँचे पढः 
हिन्दुओं को मिल हुए थे । एच० सी० हिल लिखता है:-- 


'पल।सी का युद्ध ३२ 


“देश का व्यापार तथा इस्तकारियाँ लगभग सभी हिन्दुओं 
'के ही हाथों में थी ।” 


दक्षिण में मराठों की शक्ति उस समय काफी बढ़ रही थी 
ओर बंगाल जेसे समृद्धशाली देश को विजय करने का विचार 
उनके दिलों में बराबर बढ़ता जा रहा था । औरंगजेब की मृत्यु 
के बाद दिल्‍ली के शाहा दरबार की शक्ति कमजोर पड़ जाने से 
'सन्‌ १७४० इंसवी में मराठों ने बंगाल पर जोरदार हमले शुरू 
कर दिये | वीरभूमि ओर उड़ीसा के पहाड़ों और नदियों को 
'पार कर हजारों मराठों के दुल के दल बड़ी तेजी से बंगाल की 
छाती पर दूटने लगे। 


अलीवर्दी खाँ ने इन हमलों से अपने सूबों की रक्षा करने 
के लिए दिल्‍ली के शाही दरबार से सहायता करने की ग्राथना 
की, फिन्तु वहाँ से उसे किसी प्रक्रार की सहायता *न मिल 
सकी । मजबूर होकर नबाब अलीवर्दी खाँ ने दिल्‍ली को 
सालाना मालगुजारी भेजना बन्द कर दिया, किन्तु फिर भी 
बह अपने तई' सम्राट का सेवक होकर उसके अधीन एक सूब- 
दार की हैसियत से शासन करता रहा। 


सन्‌ १७४१ इंसवी के लगभग मराठों के सैनिक प्रबल गेग 
से बढ़ते-बढ़ते बंगाल् की सीमा को पार कर काठोया तक आ 
पहुँचे । काटाया उस समय मुर्शिदाबाद के सैनिक विभाग का 
भ्रधान केन्द्र था। वहाँ एक छाटा सा किला था, जिसकी रक्षा क्‍ 

के लिए फौजी अकसर कुछ सेनिकों के साथ रहता था। पर 
मराठों की सेना के सामने नवाब के सेनिक न ठहर सके । 
मराठे सैनिकों ने बात की बात में किले में घुस कर कब्जा कर 
लिया और नगर का मनमाना लूट कर उजाड़ कर दिया। 

नगर-निवासियों ने अपने ख्री-बच्चों को साथ लेकर जहाँ 
जगह पाया, भागरूर चले गये । खबर पाकर स्वयं अलीवदी 
खाँ तलवार लेकर मराठों का दमन करने के लिए निकला, पर 
मराठों के अनेक दुल जिनका हद श्य ही लूट मार करना था, 
बढ़ते-बढ़ते मुशिदाबाद की राजधानी तक पहुँच कर जगत सेठ 
के राज भण्डार को लूट लिया और नगर को बबोद कर दिया। 
मुर्शिदाबधाद में वापस आकर नवाब ने किसी तरह शान्ति 
स्थापित की । 

क्रमशः मराठों का उपद्रत एक वाषिंक घटना में परिश॒त 
हो गया | अलीवरदी खाँ राजधानी में शान्ति स्थापित करने के 
बाद एक दिन भी सुख की नींद न सोया होगा कि फिर सन्‌ 
१७४१ ईंसवी के अन्त में दक्षिण से मराठों के दल बच्ञाल पर 
हमला कर बैठे | इस बार अलीवर्दी: खाँ ने अपने बहनोई मीर 
जाफर को सेनापति बना कर मराठों का सामना करने के लिए 
भेजा, पर मेदनीपुर पहुँच कर मीर जाफर विलासिता में फस 
गया। मीर जाफर की रखण-कायरता का यह संवाद पाकर 
तुरन्त ही नवाब ने अपने एक दूसरे सेनापति अताउडा 
खाँ को उसकी सहायता के लिए भेजा, किन्तु म्रीर जाफर 

ड्रे 

की मदद करना तो दूर रहा, अताउल्ला खाँ स््रयं दी मीर जाफर 
को, मिलाकर उसकी सद्दायता से बड्भाल के राज्य को आपस 
में बाद लेने का इरादा करने लगा। 

मीर जाफर बड़े ही दुष्ट स्वभाव का विज्ञास-प्रिय और 
स्वार्थी था। अतएव अताउछा खाँ को सहज ही में उसे अपने 
पक्ष में मिला लेने का मौका मिल गया। विश्वास-घातकों के ऐसे 
घड़यंत्रों की खबर पाकर अलीवर्दी खाँ स्वयं ही मैदान में पहुँच 
कर शत्रुओं को पीछे खदेड़ दिया | मीर जाफर और अताउछा 
खाँ दोनों ही अपने पद्‌ से हटा दिये गये। इसके अतिरिक्त 
अलीवर्दी खाँ ने उन्हें और कोई दण्ड नहीं दिया। 

सन्‌ १७०५ ईंसवी में एक ऐसी विपत्ति उपस्थित हुई कि 
अलीबर्दी खाँ को जिसका कोई गुमान ही न हो सका। उसका 
एक विश्वास-पात्र सेनापति मुस्तफा खाँ एकाएक मराठों से 
पम्िल कर राजधानी पर धांवा बोल दिया। चारों ओर घोर 
विप्लव सच गया। इस विद्रोह को दबाने के लिए स्वयं अली- 
वर्दी खाँ सेना लेकर आगे बढ़ा, पर उसके पेर न जम सके | 
लाचार द्ोकर अपने जान व साल की रक्षा करने के लिए सब 
को यथाचित अधिकार दे देने के लिए छसे वाध्य होना पड़ा | 
अवसर पाकर जमींदारों के अनेक दुल नवाब की इस कमजोरी 
से फायदा उठाकर अपने सेन्‍्य बल्ल को बढ़ाने लगे। इस्ट 
इंडिया कम्पनी के अंग्रेज व्यापारी जिनके पैर पिछलें सैकड़ों 
साल से ' बज्ञाल में काफी मजबूती से.जम चुके थे, अपनी : 

साजिशों और षड़यंत्रों द्वारा राज्य की इस अव्यवस्था और: 
नवाब की कमजोरी का अनुचित लाभ उठाने लगे। 


मुशिदाबाद के पास ही अद्ग़रेजों ने कासिम बाजार के 
पास एक छोटा-सा किला बनवा लिया। कलकत्ता की रक्षा के 
लिये उसके चारों ओर मराठा खाई खोदकर, कलकत्ता तथा 
अन्य अडद्गरेजी कोठियों में सेना इकट्टी करने लगे | मराठों से 
लड़ते-लड़ते नवात्र का खजाना खाली होने लगा । दरबार की 
इन कमजोरियों से विदेशी सौदागरों का बल बढ़ता गया और 
अपनी उन्नति के फैज्ञाव का काफी मौका मिल गया। इस देश 
के लोगों के साथ उनका मेल-जोल बढ़ता गया। व्यापार के 
बहाने भारत में अद्भरेजी राज़ कायम करने के उपाय सोचे” 
जाने लगे | अलीवर्दी खाँ अद्भरेजों की इन भीतरी चालों और. 
इरादों को समझता था, पर वह लाचार था। | 


जिस समय बड्भाल मराठों के उपद्रवों से अस्तव्यस्त हो 
रहा था, उस समय दिछी का बादशाह बिलकुल कमजोर दो. 
चुका था । मौका पाकर केवल मराठों ही ने अपना स्वाधीन 
राज्य संस्थापित करने की चेष्टा नहीं की, बल्कि अनेक छोटे-- 
छोटे शासक जो सम्राट के अधीन थे, वे भी अपनी स्वाधीनता/ 
प्राप्त करने का उद्योग करने लगे। 


पटने के पास जागीरदार शमशेर खाँ तथा सरदार खाँ ने 
नवाब के विरुद्ध बगावत का कणडा खड़ा कर दिया। अलीवर्दी 

खाँ ने पटने की ओर प्रस्थान किया। साथ में सिराजुद्दोला भी 
था। सिराजुद्दोला अलीवर्दी खाँ का बड़ा द्वी प्यारा था। 
अलीवर्दी खाँ के कोई पुत्र न होने पर सिराजुद्दोला ही उसका 
सब कुछ था। 
इस समय सिराजुद्दौला केवल पन्द्रह वष का बालक था । 
बालक होने पर भी वह किसी संकट अथवा आकसिप्रिक घट- 
नाओं से कभी नहीं घबड़ाता था। हमेशा ही हाथ में तलवार 
लेकर अपने नाना अलीवदी खाँ के साथ युद्ध में जाने के लिये 
तैयार रहता था। ,अज्नरेजों के इतिद्दास में सिराजुद्दौल्ञा को 
केवल ऐय्याश, निकम्मा और घुणित इच्छाएँ रखने वाला 
चँचल नौजवान ही बताया गया है, परन्तु सिराजुदौला स्वयं 
तलवार लेकर जितनी ही बार युद्ध में अग्रसर हुआ, आफत 
का सामना पाकर उसने अनेक बार जैसी फुर्ती और तेजी से 
तलवार चलाई, एक अलीवर्दी खाँ के सिवाय किसी भी नवाब 
में वैसी वीरता और रण कुशलता की मिसाल नहीं मिल 
'सकती । 
वद्धंसान के पास जिस समय मराठों की सेना बड़े जोरों के 
साथ अलीवर्दी खाँ के बढ़ाव को रोक रह्दी थी, उस समय 
सिराजुद्दौला ने बड़ी वीरता के साथ उनको पीछे खदेड़ दिया । 
प्राय: हर साल ही मराठों की लड़ाइयों में सिराजुद्दौला ने रण- 
धारिडत्य और सामरिक कौशल का परिचय दिया है | सिराजु- 
इला की असाधारण बींरता और ज्ञान को देखकर अलीकर्दी 


३७ ह अलावदोां खां 


खाँ ने उसे बद्धाल, बिहार और उड़ीसा के युवराज का पद्‌ 
प्रदान किया था। 

सिराजुद्दोला को इससे बड़ी ही प्रसन्नता हुईं, पर द्रबार 
के अनेक स्वार्थी ओर दुष्ट लोग जो भीतर ही भीतर सिराजु- 
दौला के विरोधी थे और गुप्त रूप से दूसरे को राज-सिंहासन- 
पर बैठाने के पक्ष में थे, अलीवदी खाँ के इस प्रस्ताव से सन्तुष्टः 
न हुये। 

सिराजुद्दोला ओर अंगरेज 


इस श्रसंग में यह कहना अनुचित न होगा कि सिराजु- 
'हौला बचपन से ही अद्जरेजों की कूट-नीति से भल्ी भांति 
परिचित था। कभी-कभी वह गुप्त रूप से नवाब के दबोर में 
जाकर उनकी हरकतों को देखता और उन पर बड़ी गम्भीरता 
न्‍्के साथ विचार करता था। मानों बह पहले से द्दी यह जान 
चुका था कि भविष्य में भारत और इसके समस्त प्रान्तों का 
स्वशंभय राज्य, खेलने खिलौनों के समान विदेशी व्यापारी 
' अद्गरेजों के हाथ ऊंचे मूल्य में बिकेगा। इसीलिये अड्गरेजों के 
व्यापार और महत्त्व की बढ़ती को वह तीक्ष्ण दृष्टि से देखता 
-ओऔर भरसक हसका प्रतिवाद करता था। 
यह ता मानना ही पड़ेगा कि सिराजुद्दोला ने बचपन से 
ही अड्गरेज़ों के चरित्र को भली भाँति सममने का प्रयत्न किया 
था| उन दिनों नवाब अलीवर्दी खाँ के दबोर में अद्जरेजों के 
प्रतिनिधि आते जाते थे । शहर के समीप द्वी व्यापार की कोठी 
स्थापित कर कासिम बाजार के अद्गरेज प्रायः इधर-उधर घूमा 
फिरा करते थे | अपनी प्रजा के लोगों के साथ इनकी बेजा हर- 
तों को देखकर सिराजुद्दौला के हृदय में अज्भरेजों के प्रति जो 

वद्गवष उत्पन्न हुआ था, वह फिर ऊभी नहीं दूर हुआ, बल्कि 
इनके प्रस्येक कार्य में कूट-नीति की बातों को देखकर बह मन 
दी मन अंगरेजों से घुणा करने लगा। 

देशी व्यापार और वाणिज्य की उन्नति के बिना राज्य की 
उन्नति असम्भव थी । अंगरेज ल्लोग प्रकट और गुप्ररूप से अपने 
वाणिज्य और व्यवसाय द्वारा देशी व्यापारियों को हानि पहुंचा 
कर अपने लाभ का मार्ग जितना ही सुलभ करते गए, सिराज- 
हौला इन विदेशी अंगरेज सौदागरों से उतना ही असन्तुष्ट होता 
ग़या । अंगरेजों के अलावा यूरोव के अन्य जाति क व्यापारियों 
को बिना महसूल के व्यापार करने का आंधकार नहीं था, 
इसलिए उनकी प्रतियोगिता से भारतीय व्यापार को विशेष 
हानि पहुँचने की सम्भावना न थो परन्तु अंगरेज लोग दिल्‍ली 
के बादशाह से फरमान लेकर जल और स्थल सब्र जगह, 
बिना महसूल के ही व्यापार करने लगे ओर उन्होंने बेचारे 
असमथ भारतीय व्यापारियों के पथ में काँटे बिछाये | अतणएत 
सिराजुद्दोला का केवल अगरेज़ों से ही मनमुटाव बढ़ने लगा। 

बादशाह से फ़रमान लेकर केवल इंस्ट इण्डिया कम्पनी 
दी बिना महसूल के व्यापार करती थी ऐसी बात नहीं थी बटिक 
कम्पनी के कमचारियों के नातेदार, रिश्तेदार भी इस देश में 
आकर गुप्त रूप से अपना निजी व्यापार करते थे और 
कम्पनी के संचालकों से बिना महसूल् व्यापार करने का परवाना 
लेकर वे भी मनमाना धन पेदा करते थे। ज़ान उड नामक इस 

तरह के एक अंग्रज सौदागर ने कम्पनी के पास निःशुल्क 
व्यापार का परवाना लेने के लिए जो आदजेदन-पत्र भेज्ञा था, 
उसमें साफ़-साफ़ लिखा थाः--“कम्पनी के ही समान अन्य 
अंग्रज्ञ सौदागरों को भी निःशुल्क व्यापार का परवाना न 
देने से उनकी बड़ी हानि द्वोगी ।” 

चूँकि दिल्‍ली के बादशाह के फ़रमान को अस्वीकार 
करने का कोई उपाय नहीं था और जब तक अंग्रोज रहेंगे तब 
तक गे बिना महसल के ही व्यापार कहेंगे, इसलिए अंग्रेजों 
को बिना यहाँ से निकाले अपने देशी व्यापार की उन्नति नहीं 
हो सकती, यही सोचकर सिराजुदौला हमेशा अंग्रेज़ों को 
बंगाल से निकालने का अवसर खोजा करता था। सेनापति 
मुस्तफा सिराजुद्रौला के इस प्रस्ताव का समथन करता था 
किन्तु नवाब अलीवर्री खाँ के भय से वह बंगाल से अंग्रज़ों 
को निकालने के लिए कोई उद्योग न कर सकता था। 

अलीवरदी खा चूंकि मराठों का दमन करने में व्यस्त रहा 
करता था, इसलिए अंग्रज़ों के अत्याचारों को जानकर भी 
बह उनके प्रतिकार को कोई चेष्टा नहीं करता था,बलिक अंग्रेजों 
के सम्बन्धमें सिराजुद्दौला के बढ़ते हुए विद्वेप का परिचय पाकर 
वह आय: स्पष्ट शब्दों में ही कहा करता था कि दुर्दोन्‍्त सिराज 
बहुत जल्द ही अंग्रज्ञों से युद्ध ठान लेगा और इसका परिणाम 
यह होगा कि किसी समय उसका राज्य पअंग्रे जों के हाथ में चला 
जावगो | परन्तु सिराजुद्दौीला इन सब बातों पर विशेष 

ध्यान नहीं देता था। उसका विश्वास था कि एक साधारण 
मार मारने ही से अज्जरेज लोग अपना सारा बोरिया बन्धन, 
बही खाता, मालगोद्म समेट कर प्राण लेकर भागने का भी 
रास्ता न पायेंगे। 

सिराजुद्दोला ने जब एक बार वास्तव में अड्गरेज़ों पर 
आक्रमण करने के लिए अपने नाना नवाब अलीबर्दी खँँ से 
अनुमति माँगी तब नवाब ने उसके उतर में यही कहा कि 
स्थल मार्ग से महाराष्ट्रसेना ने युद्ध की अप्नि को जला कर 
उसकी ज्वाला को प्रचएण्ड कर दिया है, इस समय उसी को 
शान्त करना कठिन हो रहा है। ऐसे सझ्कुट के समय में यदि 
अड्जरेज़ों के सामरिक जहाज भी समुद्र में अग्नि की वर्षा करने 
लगेंगे तो उस श्रचण्ड बड़वानल का निवारण किस प्रकार डोगा । 

बड़े आश्थय की बात तो यह हुईं कि उसी सिराजुदौला के 
युवराज बनाय जाने की खबर पाकर अगरेजो' में बड़ी खुशी 
फेल गई । वास्तव में बात यह थी कि उस समय भी अंगरेज 
लोग साधारण हैसियत के थे और नवाब की कृपा पर जीने 
वालें भिखारी वशिक छोड़कर और कुछ भी नहीं थे । नवाब 
के दबोर सें उनकी कोई इज्जत न थी। बे केवल रुपये के बूते 
अपने व्यापार के अधिकारों की रक्षा करते चले आ रहे थे । 
उन दिनों रिश्वव का बाजार खूब गरम था | अंगरेज लोग इसी 
महासंत्र के बल से नवाब के द्रबार में अधिकार रखने वाले 
अमीर वजीरों का सबंदा सन्तुष्ट रखते थे। नवाब को प्रसन्न 


पत्नासी का युद्ध २ 


रखने और उसकी दया दृष्टि को अपनी ओर शआकर्षित करने के 
लिये वे आरय: अपने धन का बड़ा अपव्यय किया करते थे, किन्तु 
इतना करने पर भी वे किसी भी समय निश्चिन्त नहीं रहते थे । 


नवाब अलीवर्दी खाँ बंगाल के निवासियों में बहुत सरल 
स्वभाव, प्रजा-दितैषी और घमोत्मा नवाब प्रसिद्ध था। किन्तु 
कलकत्ते के अँगरेज उसकी खाक पवोह नहीं करते थे। सन्‌ 
१७३६ इंसवी में जनवरी मद्दीने की पहली तारीख को कलकत्ते 
के प्रधान कर्मचारी बारवल साहब को नवाब के दर्बार से नीचे 
लिखा हुआ पत्र मिला :-- 


. “हुगली के सैयद, मुगल, अरमानी आदि सौदागरों ने 
दावा किया है कि तुमने उनके कई लाख के माल से भरे हुए 
कई एक जहाज लूट लिये हैं। आन्टनि नामक एक सौदागर कई 
लाख के माल के साथ द्वी साथ हमें नभर देने के लिये कुछ बहु- 
मूल्य वस्तुएँ लिय आ रहा था, सुना द्दै कि तुमने बह जद्दाज भो 
लूट लिया । ये सब व्यापारी हमारे राज्य के शुभ-चिन्तक और 
हितैषी हैं । हम इनके दाबे की उपेक्षा नहीं कर सकते । हमने 
तुमको व्यापार करने का अधिकार दिया है, न कि डाका 
डालने और लूट-मार मचाने का। यदि इस राजाज्ञा को पाते 
ही तुम इन सब व्यापारियों का हजों नहीं चुका दोगे, तो हम 
बहुत कड़ी सजा का हुक्म देंगे ।” 


यह पत्र फ्कर कलकचे के अन्रेजों ने गुप्त सलाह मशवरा 

करके उसके ग्रतिवाद में एक पत्र भेजा। जिसमें उन सबों ने 
अपने अपराध को अस्वीकार किया और इधर दावा करनेवाले 
महाजनों की खुशामद-बरामद करके मुक्ति-पत्र अर्थात्‌ बाजदावा 
लिखा लेने के लिए तरह-तरह की चेष्टाएँ करने लगे, परन्तु 
किसी०से कुछ न बन पड़ा। अंग्रेजों की ओर से आज्षा-पालन में 
विलम्ब देखकर नवाब ने उनका व्यापार बन्द्‌ करा दिया। 
लाचार होकर अंग्र जों ने जगत्‌ सेठ की शरण ली । 


इस घटना से सिराजुद्दौला को बड़ी प्रसन्नता हुई। इतने 
दिनो के बाद अँग्र जो' को दण्ड देने का अच्छा अवसर पाकर 
बह अपने नाना अलीवर्दी खाँ को उचेजित करने लगा; परन्तु 
जगत्‌ सेठ की कृपा से अंग्रेज लोग इस बार बच गये। सार्थ 
दी साथ बहुत कुछ खुशामद-मिन्नतें करके बारह लाख रुपया 

५ पं हे + किक, 

अथ दण्ड देने पर उन्हें फिर से बंगाल में व्यापार करने को 
अधिकार मिल गया। 


युवराज छाोने पर सिराजददौला राज्य को देखने-मालने के 
के ज्ञिए निकला । उस समय तक अंग्र जा' के पास फ्ौज्ञ नहीं 
थी। चापलूसी और खुशामद-बरासद्‌ से काम 'निकाला करते 
थे | यदि इस उपाय से काम न निकलता तो जे बिना किसी 
संकोच के रिश्वत देने का तरीका काम में लाते थे | विल्ायत 
के अधिकारी भी उनके इसी तरीके का समर्थन बड़ी खुशी के 
साथ करते थे नवाब के दबोर में जब कभी किसी अफसर 


पत्नासी का युद्ध ढेडे 


की पद-बृद्धि होती और अंग्र ज इस समाचार को छुन पाते तब 
उन सबो” का चेहरा सूखने लगता था। वास्तव में बात यह 
थी कि उस अफसर को प्रसन्न करने और उसकी दया-हृष्टि 
के पात्र बनने के लिए इन बेचारो' को नजर-मेंट देनी होती थी 
इन्हीं कारणो' से सिराजुद्दोद्य के राज्य-परिभ्रमण की खबर 
से अंग्रे जी' को बड़ी चिन्ता हुई। 

यह पहले ही कद्दा जा चुका है कि वह एक ऐसा संकटमय 
समय था जिसके कारण राज्य की व्यवस्था ठीक रखना भी 
कठिन काय था। मराठो' की सेना के साथ युद्ध के सिलसिले में 
रात-दिन सफर करने ओर बाहर ढेरों में पड़े रहने के कारण 
बंगाल के बूढ़े नवात्र अलीवर्दी खाँ का स्व्रास्थ्य बिगड़ने लगा, 
अतएवं सच कद्दा जाय तो इसी समय से सिराजदौला न 
अधिकांश राज्य-कार्य करना आरम्भ किया। 


उस समय के अंग्रेज केवल व्यापार होने पर भी अवसर 
मिल जाने पर भोली-भाली प्रजा को सताने से नहीं चुकते थे । 
अपनी प्रजा का यह कष्ट देखकर सिराजद्दौला उनके स्वार्थों 
की रक्षा के लिए अग्रसर हुआ | उसने प्रत्येक अडड पर अंग्र जों 
की नागे रोककर इस बात की जाँच-पड़ताल करनी आरम्भ 
की कि जे वास्तव में कम्पनी की नौकाएँ हैं अथवा अन्य धन- 
लोलुप अंग्र ज़ सौदागरो' की । 


इस्र जांच से जब यह ज्ञात हुआ,कि कम्पनी के नाम की 

दुद्दाई देकर ऑगरेज मात्र बिना महसुल दिये अपना व्यापार 
करते चले आ रहे हैं, तब तो जो वास्तव में कम्पनी की 
नौहझाएँ थीं, उन पर भी सन्देह होने लगा और अन्त में कम्पनी 
के अँगरेज भी बिना कुछ आध्िक दण्ड दिये छुटकारा न पा 
सके । इस सम्बन्ध में कलकत्ते की अँगरेजी अदालत में बहुत 
से दावे दायर होने लगे 


राज्य-कार्य का ठेच-साल करते समय सिराजुद्दौला ने 
आँगरेजों के व्यापार-कौशल, कपट-उठ्यवहार और जाली कार- 
वाइयों को पकड़ कर उन्हें दस्ड देना आरम्भ किया। 'मेरी? 
नामक जहाज भी चोरी से और बिना महसल दिये व्यापार 
करने के कारण पकड़ा गया और उसकी बड्डी दुग्गति की गई । 
जिससे पीढ़ित होकर हालबेतल् साहब ने अँगरेजी अदालत के 
सामने कहा था कि--“कम्पनी का जहाज न होने पर भी 'मेरी! 
ने नि:शुकल व्यापार करने का परवाना हासिल किया था और 
इसी प्रकार आगरेज मात्र को निःशुकल व्यापार के द्वारा रुपया 
पैदा करने का मौका न देने पर उनकी दुदेशा का अन्त न 
रहेगा ४? यही हालवेल का दाबा था। परिणाम यद हुआ कि 
इस समय से अँगरेज मात्र ही सिराजदौला के दुश्मन बन गये 


वीक 


ओर बदला लेने के डचित अवसर की प्रतीक्षा करने लगे। 


जब ये सब बाते धीरे-धीरे इंगलिस्तान के अधिकारियों के 
कानों तक पहुँची तब वे बड़े सोच-विचार में पड़ गये। सभी 


पलांघी का युद्ध टू 


हृष्टिकोणों को लेकर भली भाँति विचार करने के बाद जे 

कम्पनी के कम चारियों को पहली नीति का अनुसरण करने 

अथात्‌ नवात्र को सन्तुष्ट रखने के लिये कुछ अधिक रुपया 
९ > देने 

खर्च करके मझगड़ा-फसाद मिटाने की राय देने लगे | 

जगत्‌ सेठ और जमी दारों के षड़्‌ यंत्र 


मराठों की सेनाओं ने बल्ञाल में युद्ध की जिस अप्मि को 
भयानक रूप से जलाया था, .उसको शान्‍न्त करने में बद्भाल के 
नवाब अलीवदी खाँ का सारा खजाना खाली हो गया। 
आवश्यक खच्‌ के लिये भी प्रायः कज लेना पड़ता था। आज 
यहाँ, कल वहाँ, कभी हाथी पर, कभी धोड़े पर, कभी उड़ीसे 
में, कभी बिहार में तलवार लेकर दुश्मनों के पीछे दौड़ते- 
दौड़ते बूढ़े नवाब अलीवर्दी खाँ का शरीर अनेक प्रकार के 
के रोगों से ग्रस्त हो गया । इतना अधिक प्रयत्न करने पर भी 
वह मराठों के उपद्रबों को शान्त न कर सका। कभी यहाँ, 
कभी वहाँ इस प्रकार निरन्तर बाहर डरों में पड़े रहने के 
कारण उसे राज्य के काय को भत्नी भाँति देखने का समय भी 
नहीं मिला । 

कहने की आवश्यकता नहीं क्रि अलीवरदी खाँ अपनी प्यारी 
प्रजा की रक्षा के लिये दुश्मनों की सेना के पीछे दौड़ते-दौड़ते 
अन्त में थक गया, किन्तु जिसके धन और मान के लिये बह 
इतने दिनों तक प्राण देता रहा, उस प्रजा के दुःख-जनित हाहदा- 
कार को वद एक साल के लिये भी शान्त न कर सका । इधर 

मराठों के सेनापति ने भी अलीवर्दी खाँ के समान प्रबल परा- 
क्रमी अतिद्वन्द्दी के साथ रात-दिन युद्ध में फँसे रहने के कारण 
एक दिन भी साँस लेने का मौका न पाया था। अतएव सभ्‌ 
१७५१ में सन्धि का प्रस्ताव उपस्थित हुआ और दोनों पक्षों ने 
सन्धि-पत्र पर हस्ताक्षर कर दिये । 

कई एक साल के बाद युद्ध के कारण होने वाले कोलाहत् 
का अन्त हुआ। मराठों के साथ सन्धि हो गई। सुवर्णरेखा 
नदी उड़ीसा और बज्ञाल़ की सीमा निश्चित हुईं | सन्धि-पत्र में 
लिखा गया कि यदि मराठे सुबर्ण रेखा नदी से पार आने की 
चेध्टा न करें तो नवाब उनको बारह लाख रुपया सात्नाना 
चौथ अदा करेगा। सन्धि तो हो गई, किन्तु चौथ का रुपया 
अदा करने का कुछ भी उपाय न किया गया। लाचार होकर 
अलीवदी ने जमींदारों से राय लेकर “चौथ-मराठा” नामक 
एक नया कर कायम किया और नवाब सरकार का खर्च कम 
करने के लिये फोज के एक बड़े भाग को बरखास्त कर दिया । 
इस उपाय से देश में शान्ति स्थापित हो गई। 

अलीवर्दी खाँ के पहले जितने नवाब हो चुके थे, उन सबों के 
शासन-काल में जमींदारों को राज्य-शासन के काय में कोई विशेष 
अधिकार नहीं प्राप्त था और न जमींदारी पर ही उनका कोई 
आधिपत्य था। यदि वे निश्चित समय के भीतर राज्य का कर 
नहीं अदा करते थे तो उन्हें बड़े क्‍्लेश भोगने पड़ते थे । किसी 
को केद कर लिया जाता था किसी की जमोंदारी छीनकर दूसरों 


४६. जगत्‌ सेठ और जमींदारों के षड़यंत्र 


को दे दी जाती थी, किसी-किसी को प्राण दण्ड तक दिया जाता 
था, किन्तु नवाब अलीवर्दी खाँ के शासन-काल में ऐसी कोई 
बात नहीं थी। 

चूकि अलीवदी खाँ ने जमींदारों की ही सहायता और जगत्‌ 
सेठ की कृपा से राज्य प्राप्त किया था इसलिए उसके शासन-काल 
में जमींदार लोग ही वास्तव में सिंहासन के मालिक बन गये । 
अलीवरदी खाँ उनके साथ मिलकर दुश्मनों से लड़ता था और 
जमींदारों से राय लिए बिना किसी भी काम में हाथ नहीं डालता 
था । सिराजुद्दीला को यह सब अच्छा नहीं लगता था। जमींदारों 
को भी उसके रंग-ढंग और बात-व्यवहार से यह भत्नी भाँति 
ज्ञात हो गया था कि सिंहासन पर बैठते ही सिराजुद्दोला ख्वभा- 
बत: उनके साथ कठोरता का व्यवहार करेंगा। अतणएब बूढ़े 
नवाब अलीवर्दी खाँ के बीमार होने पर स्वयं सिराजुद्दीला को 
राज्य के काये में तत्पर हुआ देखकर जमींदार लोग बड़े भयभीत 
ओर कुपित हुए। 

इन सब जमींदारों में पररुपर मेल-मिलाप बढ़ने लगा। सभी 
को अपने भविष्य की चिन्ता लग गई। राज्य-कार्य के सम्बन्ध में 
कभी-कभी मु्शिदाबाद आने पर ये जमींदार लोग जगत्‌ सेठ के 
राज महल में एकत्रित होते थे और वहीं बैठकर देश की परिस्थिति 
ओर सुख-दुःख की आलोचना किया करते थे। कुछ ही दिनों 
में यह सेठ-भवन बंगाल से जमींदारों का मंत्रणा भवन बन गया । 
जगत्‌ सेठ तथा अन्यान्य जमींदारों की बढ़ती हुई शक्ति को 

देखकर सिराजुद्दोला मन ही मन ह्लुभित होने लगा; अतणएव जमीं- 
दार लोग भी उससे असन्तुष्ट हो गये। अलीवदी खाँ के जीवन- 
काल में ही सब जमींदार सिराजुद्दीला के दुश्मनों के साथ मिलकर 
उसके विनाश का उपाय सोचने लगे। 

जमींदार लोग जगत्‌ सेठ के आश्रित थे और सेठ की समृद्धि 
और गौरव की वृद्धि के मूल कारण भी जमींदार लोग ही थे ॥ 
अतएव चाहे अपने स्वार्थ की रक्षा के लिए और चाहे स्वदेश के 
हित-साधन के लिए, जगत्‌ सेठ को जमींदारों की सहायता करनी 
पड़ी और सिंहासन पर पदापंण करने के पहले ही ये लोग पुरुपर 
मिलकर सिराजुद्देल्ा की कत्र खोदने का इन्तजाम करने लगे। 
जगत्‌ सेठ के प्रताप की महिमा सभी जानते थे । इसमें शक नहीं 
कि उन दिनों सारे भारतवर्ष में उसके ऐश्वयें की महिमा फैल 
रही थी । वही ऐश्वयें जगत्‌ सेठ के मान और गौरब का 
कारण था | 

बादशाह फर्ुखसियर तख्त पर बैठने से पहले कुछ दिनों 
तक बंगाल का राज-अतिनिधि रहा था; उस समय उसकी दशा 
बड़ी शोचनीय थी। उसी समय दिल्ली के सिहासन पर अधि- 
कार जमाने के लिए उसने जगत्‌ सेठ की शरण ली थी। शाह- 
जादे की प्रार्थना पूरी करने के लिए जगत्‌ सेठ ने धन से उसकी 
बड़ी सहायता की थी। उसी सहायता से ही फरुंखस्ियार ने 
दिल्ली के सिंहासन को प्राप्त किया और सेठ-बंश के उपकार को 
याद कर “जगत्‌ सेठ” की उपाधि से युक्त एक रत्न मोहर और 

फरमान प्रदान किया। इसके अनुसार जगत सेठ को बंगाल, . 
बिहार और उड़ीसा के नवाब के बगल में बैठने का गौखपूरो 
सम्मान प्राप्त हुआ और इस आशय का एक शाही हुक्म जारी 
हुआ कि नवाब लोग जगत्‌ सेठ की इच्छा के विरुद्ध किसी कार्ये 
में हस्तक्षेप न करें | 

नवाब मुशिदकुत्ञी खाँ पहले नवाब का दीगन था । बादशाह 
उप्को किसी तरह नवाब नाजिम का पद भी प्रदान करने के 
लिए राजी न था; किन्तु अन्त में जगत्‌ सेठ की कोशिश से 
भुर्शिदकुल्ञी खाँ नवाबी के पद पर आरूढ़ हुआ था। सुर्शिदकुत्ञी 
खाँ की नवाबी की सनद में भी इस बात का उल्लेख है। इन 
समस्त कारणों से जगत्‌ सेठ का मान और गौरव किसी भी अंश 
में नवाब से कम न था। राज कर संग्रह करने का भार जगत्‌ सेठ 
के ही ऊपर था। प्रति वर्ष बही-खाते के तबादिले के मौके पर 
जमींदार लोगों को जगत्‌ सेठ के महल में इकट्ठा होना पड़ता 
था। राज्य का कर अदा करने में असमर्थ होने पर जगत्‌ सेठ के 
ही पास से कजे लेकर उन्हें चुकाना होता था। जगत्‌ सेठ के ही 
यहाँ टकसाल भी थी। इन सब कारणों से जगत्‌ सेठ के यहाँ 
रुपये की बड़ी आमदनी थी और इसलिए कि पीछे किसी समय 
कोई अत्याचारी नवाब इस धन के भण्डार को लूट न ले, जगत्‌ _ 
सेठ के वेतन-भोगी दो दजार सवार हर समय उसके महल की 
रक्षा के लिए वैनात रहते थे । 

देश में अराजकता फैलने, नवाब के अत्याचार करने अथवा” 

जमींद[र लोगों के बागी होने पर सब से पहले जगत्‌ सेठ के 
'ही सर्वनाश की सम्भावना थी। इसीलिए जमींदारों को असम्तुष्ट 
ओर बागी होते देखकर अपने स्वार्थ की रक्षा के लिए ही जगत्‌ 
“सेठ को उन सबों के साथ मिल जाना पड़ा ओर उस समय सब 
लोग मिलकर सिराजुद्दौला की राज्य-प्रप्ति में बाधा डालने के लिए 
'तरह-तरह की चालबाज़ियों से गुप्त सलाहें करने लगे । 


सिराजुद्दीला को मिथ्या बदनाम करने के लिए उस समय के 
जमींदारों ने प्रजा-मात्र के हृदय में नवाब के विरुद्ध अनेक प्रकार 
की धृणित बातों को फैलाकर विप के बीज बो दिये थे। सिराजु- 
दोला को विलास-प्रिय कहकर चारों ओर इस बात का प्रचार 
किया गया कि सिराजुद्दौला उच्च कुलं के हिन्दू घरानों की बहू- 
बेटियों को अपने सिपाहियों द्वारा जबरदस्ती पकड़वा मँगाकर 
अपने महल में रखता है। अपना स्वार्थ सिद्ध करने के लिए 
सिराजुद्दीला के सर्वेनाश के उपायों में लगे हुए जिन लोगों ने 
उसके विरुद्ध सबेसाधारण के मन को बिगाड़ रखा था, उनमें इस 
बात का विचार तक न हो सका कि उनकी यह नीति और आपस 
की कलह बढ़ते-बढ़ते किसी दिन हमारी स्वाधीनता के विनाश का 
ही कारण होगी । ' 


अवसर पाकर राजबल्‍्लस इत्यादि प्रधान कर्मचारियों ने 
सिराजुद्दीला के बिरुद्ध हिन्दुओं के हृदय में विद्रोह का विष 
भरने का प्रयत्न करने लगे। अंग्रेजों की हमारी इस आपसी फूट 

ओर कलह से अपना मतलत' पूरा करने का अच्छा अवसर 
मिलता गया। सन्‌ १७४३ ईंसवी में ढाका के नवाब नवाजिश 
मोहम्मद को जब यह समाचार मिला कि नवाब अलीवदी खाँ 
अपने बाद सिराजुद्दोला को बंगाल, बिहार और उड़ीसा के राज्य 
का उत्तराधिकारी बनाना चाहता है तो उसी समय से वह इसमें 
बाधा डालने का प्रयज्ञ करने लगा और स्रय॑ मुशिदाबाद में 
पहुँचकर अपने बनवाये हुए मोती मील के पअसिद्ध महल सें 
आकर रहने लगा । अलीवर्दी खाँ की जिन्दगी का किनारा जितना 
ही निकट आता गया, नवाजिश मोहम्मद की गुप्त अभिसन्धि 
का उतना ही विकाश होता गया । धीरे-धीरे राजबल्लभ भी” 
अपने पुत्र क्ृष्णबल्लम को खजाना आदि सौंपकर ढाके से मुर्शि-- 
दाबाद चला आया। अब सब ने समझ लिया कि नवाब अली-- 
वर्दी खाँ की इच्छा कुछ भी क्यों न हो उनका दम निकलते 
ही राजबल्लम की सहायता से बलवान और सम्रद्धिशाली नवा- 
जिश मोहम्मद ही बंगाल-बिहार और उड़ीसा की राजगददी 
पर बैठेगा । 

ठीक ऐसे ही समय में अनेक स्वाथी कमंचारी भी अपनी 
इच्छा से ही नवाजिश मोहम्मद के पक्त में हो गये । अपने अनु-- 
कूल वातावरण पाकर और राज्य के कर्मचारियों को भी अपने 
पक्त में देखकर' नवाजिश मोहम्मद भी खूब खुले हाथों पानी के: 
समान रुपया खर्चे करने लगा। जमींदार लोग भी प्राय: उसी के 
दर्बार में आने-जाने लगे और धीरे-धीरे उसके सहायग तथा: 

पक्षपाती बन गये। इन्हीं समस्त कारणों से सिराजुद्दीला बहुत 
' दुखी हुआ । 

सिराजुद्दीला के बिरुद्ध षड़यंत्र के काये चल ही रहे थे कि 
मराठों के साथ सन्बि स्थापित करके निद्वन्द राज्य-सुख भोगने 
'के लिए नवाब अलीवर्दी खाँ राजधानी मुशिदाबाद में वापस 
आया | समय पर बिना भोजन किये और सोये बिना दुश्मन 
' की सेनाओं के पीछे दौड़ते-दौड़ते उसका पुष्ट और बलिष्ठ शरीर 
अनेक रोगों से ग्रस्त हो गया। एक तो बुढ़ापे की अबस्था थी 
'ही, उस पर रोगों ने उसे और भी जजेरित कर दिया। ऐसी 
'विकट परिस्थिति में नवाब अलीवर्दी खाँ को राज्य के कारये 
में योग देने का मौका नहीं मिला। उसकी इच्छा के अनुसार 
सिराजुद्दीला ने ही समस्त राज्य के कार्यों को देखना आरम्स 
'किया और राज्य के कार्ये में हाथ डालते ही उसकी मोह-निद्रा 
भंग हो गई । 

जिस सिंहासन पर वीर नवाब अलीबर्दी खाँ बड़ी दृढ़ता 
और निश्चय के साथ विराजमान रहता था, जिस सिंहासन 
का भावी उत्तराधिकारी होने के कारण दाई की गोद में सिराजु- 
दौला बड़े लाड-प्यार से पाला गया था, सिंहासन पर एक 
दिन के लिए भी सिराजुद्देला पैर रखेगा, इसका निश्चय ही क्या 
-था ? राज के समस्त कर्मचारी अपना-अपना स्वार्थ सिद्ध करने 
“के लिए नवाजिश मोहम्मद के पक्तपाती हो गये थे । राजबल्लभ 
'अटूट धन-भण्डार लेकर नवाजिश मोम्मद के हिल-स्ाधन में 

तत्पर हो रहा था। सिराजुदीला के विरुद्ध सबे साधारण के हृदय 
में विद्ेष का विष भरने के लिए तरह-तरह के उपायों से काम 
लिया जाने लगा था। 

इस ओर सिराजुहला की आशा का एकमात्र सहारा अन्तिम 
शय्या पर पड़ा हुआ बूढ़ा नवाब, राजकोष धन-शूल्य, देश दुश्मनों 
से भरा हुआ । ऐसी नाजुक परिस्थिति में सिराजुद्दोला बाहु-बल 
से सिंहासन की रक्षा करने के लिए गुप्त रीति से यथोचित प्रबन्ध 
करने लगा। ढाके का नवाब नवाजिश मोहम्मद और उसका 
अतिनिधि राजबल्लभ, इन दोनों ने पर्योप्त धन संचित किया 
था और सिराजुद्दीला की दृष्टि में दोनों ही प्रधान राज-विद्रोही 
थे। सब लोगों को यह हृढ़ निश्चय हो गया कि यदि एक 
खार भी किसी प्रकार सिराजुद्दोला को सिंहासन पर पैर रखने 
का मौका मिल गया, तो वह सब से पहले नवाजिस मोहम्मद 
ओर राजबल्तलभ की खबर लेगा। इसलिए ऐसी परिस्थिति में 
आत्मरक्ञा करने ओर अपने स्वार्थों को सिद्ध करने के लिए 
नवाजिश मोहम्मद और राजबल्लभ प्रकट रूप से अपना पतक्त 
सबल करने लगे। 

सिरजुद्दीला के भविष्य का आकाश काली घटाओं से घिरने 
लगा। उसने यह भली भाँति समझ लिया कि बत्न-प्रयोग के 
अतिरिक्त सिंहासन के प्राप्त करने का दूसरा कोई उपाय नहीं है। 
किन्तु केवल अपने ही शारीरिक बल से तो काम चलने का नहीं 
इसके लिए सणकुशल, साहसी और विश्वासपात्र सेना-पतियों की 

जरूरत है। युद्ध में जय-लाभ करने के लिए पर्याप्त सेना भी होनी 
चाहिए। साथ ही साथ इतना धन भी चाहिए जिससे सिपाहियों 
को अन्न-वस्र और वेतन देकर उनका प्रति-पालन किया जा सके | 
सच कहा जाय तो उस समय सिराजुद्देला के पास यह कुछ भी 
सामान न था। 

राजधानी मुर्शिदाबाद में जो धनवान्‌ और जमींदार लोग 
रहते थे, वे जानते थे कि देश में विचारों की व्यवस्था 'ठीक नहीं 
है' “जिसकी लाठी उसकी भेस” बाली कहावत सभी दिशाओं में 
चरितार्थ हो रही है। जिसके हाथों में ताकत हो, ,वही छीन ले; 
अथवा नवाब की इच्छा ही एकमात्र प्रबल शक्ति है, वही जो 
चाहे करे। ऐसे विचारों के कारण ये लोग ऊपर से अपने को 
नवाब के अधीन थे पर भीतर से एक दूसरे को परास्त करने की 
चिन्ता: में अपने पास आवश्यक सेनाओं का संग्रह रखते थे' 
ओर एक होशियार सनन्‍्तरी की तरह अपनी ओर अपने पास- 
पड़ोस की रक्षा करते थे। सिराजुद्दीला को यह समभकने में देर 
न लगी कि सिंहासन के लिए नवाजिश मोहम्मद के साथ युद्ध 
छिड़ने पर ऊपर कहे गये वर्ग के नागरिक और जमींदार भी इशारा' 
पाते ही नवाजिश मोहम्मद के पक्ष में जा मिलेंगे। 

धन की दृष्णा में व्याकुल होकर सिराजुद्दोला शिकारी की 
भाँति चारों ओर ताक रहा था कि इतने में एक और भयानक 
संकट सामने आकर उपस्थित हो गया। नवाजिश मोदम्मद के 
हित चिन्तकों में से राजबल्लम और हुसेनकुली खाँ, जो बंगाल के 

इतिहास में अपना एक विशेष स्थान रखते, दोनों ही अपनी बुद्धि 
ओर कुटिल नीति के कारण विशेष रूप से शक्तिशाली हो गये 
भे। नवाजिश मोहम्मद का खजाना हुसेनकुली खाँ के हाथ में: 
था। अतणएव नवाजिश मोहस्मद के घर में हुसेनकुली खाँ का 
यथेष्ट प्रभुव था, परन्तु भाग्य-दोष के कारण हुसेनकुली खाँ अपने 
इस प्रभुव्व का सदुपयोगे न कर सका और गृह-दासियाँ छिपे- 
छिपे नवाजिश मोहम्मद की बीबी घसीदी बेगम के साथ हुसेन- 
कुली खाँ के अनुचित सम्बन्ध की बातें करने लगीं । 

धीरे-धीरे बात बढ़ती ही गई। सब लोग जान गये, किन्तु 
सिराजुद्देला से हिम्मत बाँधकर यह बात कोई न कह सका। 
अन्त में जब यह पारिवारिक कलंक बहुत फैल गया और चारों 
ओर बदनामी होने लगी तब इस कलंक का अतिकार करने के 
लिए नवाब अलीवर्दी खाँ की बेगम।ने एक दिन गुप्त रीति से यह 
पाप-वार्ता सिराजुद्देला के कह 'सुनाई। इसे सुनते ही सिराजु- 
होला आग बबूला हो गया। वह क्रोध के आवेश में अपने को 
न सम्हाल सका और शीघ्र ही मुर्शिदाबाद का राजमार्ग हुसेन- 
कुल्लीं खाँ के हृदय-रक्त से कलंकित हो गया । 

उसके बदन को खंड-खंडकर और हाथी पर रखकर सब 
के देखते-देखते सिराजुद्दोला के सिपाही शहर आम रास्ते से 
लेकर|चल दिये। इस घटना की खबर पाकर भी नवाजिश मोह- 
स्‍्मद और नवाब अलीवददी खाँ ने किंचित्‌ शोक या असन्तोष 
प्रकट नहीं किया, किन्तु इससे भविष्य के लिए राज़बल्लम का 

अन्तरात्मा काँप उठा। उस समय के अंग्रेज लेखक “अर्म ते 
इसके विषय में भी ऐसे ही कलंक का उल्लेख किया है। बह 
लिखता है :--- 

“हुसेनकुली की मृत्यु के बाद नवाजिश के प्रधान मंत्री राज- 
'बल्लम का विधवा घसीटी बेगम पर पूरा प्रभुत्व रहा और उसके 
साथ राजबल्लभ का भी वह अनुचित सम्बन्ध रहा जो उसके पद 
और धर्म,के सर्वथा विरुद्ध था।” 

राजबल्लभ, सिराजुद्दोला को मिथ्या बदनाम करने के लिए 
और उसके विरुद्ध प्रधान तथा गण-मान्य वीर सेनापतियों को 
उत्तेजित करने के लिए अनेक प्रकार की भूंटो अफवाहें उड़ाने 
ष्ल्गा । 

हुसेनकुली खाँ की हत्या से सिराजुद्दोला के हाथ केवल 
कलंक की कालिमा छोड़ कर और कोई भी वस्तु न लगी। 
यद्यपि यह प्रसिद्ध है कि बूढ़े नवाब अलीवर्दी खाँ और नवाजिश 
मोहम्मद इन दोनों में से किसी ने भी हुसेनकुली खाँ के लिए 
तनिक भी शोक नहीं किया था, तथापि इस मौके से लाभ उठाने 
के लिए सिराजुद्दोला के विरोधियों को अच्छा अवसर मिल 
गया। राजबल्लभ तो तुरन्त ही चौकन्ना हो गया और अपने 
पक्षु की सबल बनाने के लिए अनेक प्रकार के उपाय करने 
त्ञगा ॥ 

नवाब अलीवर्दी खाँ मराठों से युद्ध करने के कारण अपना 
स्वास्थ्य पहले से ही खो चुका था ।* इधर जब उसने देखा कि 
उसके नाती सिशजुद्दौला के विरुद्ध तरह-तरह की हानिकारक 
बातें फैलाई जा रही हैं तब उसने समझ लिया कि सिराजुद्ौला . 
के भावी आकाश में सुख का चन्द्रमा और प्रताप का सूर्य न 
चमक कर तूफानी बादलों का ही केन्द्र बन जायगा। ऐसा 
सोचते-सोचते वह सिराजुद्दोला के भविष्य के लिए दिन-रात 
पचन्तित रहने लगा, परिणाम यह हुआ कि शान्ति न मिलने 

ओर दिन-रात चिन्ता करने के कारण वह रोग-शय्या के अधीन 
हो गया । 

नवाब अलीवर्दी खाँ के रोग-अस्त होते ही अपना स्वार्थ 
सिद्ध करने के लिए षड़्यंत्र में निपुण राजबल्लभ, नवाजिश 
मोहम्मद को नवाबी के सिंहासन पर बैठाकर सिराजुद्दौला के 
समस्त अभिमान को चूरों करने के उपाय करने लगा। इसमें 
सन्देह नहीं कि मराठों के साथ सन्धि हो जाने से देश में पूर्ण 
रूप से शान्ति विराजने लगी थी। यदि कोई नई बात हुई 
थी तो केवल इतनी ही कि उड़ीसा का प्रदेश नवाब के शासन से: 
निकल गया था। पुर्निया में सैयद अहमद राज्य कर रहा था, 
इसीलिए वहाँ सिराजुद्दोला का शुभचिन्तक कोई भी नहीं, था । 
उधर ढाका राजबल्‍लभ के अधिकार में था ही, ऐसी दशा में 
सिराजुद्देला का पक्ष लेकर खड़े होने का साहस भी वहाँ के 
किसी मनुष्य में नहीं हो सकता था। बिहार-प्रदेश का कुछ भाग 
महाराष्ट्रों को समर्पित कियाँ गया था और राजा रामनारायण 
उस पर शासन कर रहा था, किन्तु वहाँ भी उस समय तक 
रामनारायण का आधिपत्य भल्ती भाँति संस्थापित न हो' 
सका था । 

इस प्रकार के वातावरण में नवाब अलीवदी खाँ की चिन्ता 
दिन-प्रतिदिन बढ़ने लगी और उसका शरीर रोगों के कारण उत्तरो- 
त्तर शिथिल पड़ने लगा। सभी ओर दृष्टिपात करने के बाद सिरा- 
जुद्दौला ने देखा कि केवल मुशिदाबाद के प्रदेश पर ही नवाब की 

शासन-शक्ति का थोड़ा-बहुत प्रभाव है. किन्तु इस प्रदेश की प्रसिद्ध 
प्रतिभाशालिनी शासनकत्री रानी भवानी, धन कुबेर जगत्‌ सेठ 
तथा उद्योगशील अंग्रेजों से, ऐसे संकट काल में सहायता मिलने 
की सस्भावना नहीं जान पड़ती । 

राजबल्लभ की कोशिशों से अपने में किसी न किसी प्रकार 
की शक्ति रखने वाले प्रायः सभी व्यक्ति सिराजुद्दौला के दुश्मनों 
से मिल गये थे। लोग यह नहीं सममभते थे कि राज्य के कार्यों 
में हाथ डालकर सिराजुदौला ने किस भ्रकार राज-धर्म का पालन 
किया था ? यही एक कारण है कि अपने नाना अलीवदी खाँ 
के मरने बादः वह केवल कुछ ही महीने सिंहासन पर बैठा और 
उसके वे भी दिन अनेक प्रकार के कलह-विवादों और लड़ाई- 
मांणगड़ों में ही बीते । एक दिन के लिए भी निश्चिन्त होकर राज्य 
के कार्यों को करने का मौका उसके हाथ नहीं लगा । इसीलिए 
सिराजुद्दोला के शासन-कार्य की समालोचना करने के लिए उस 
समय की घटनाओं ओर परिस्थितियों की समालोचना करनी 
आवश्यक है, विशेषकर उस समय की जब कि सिराजुद्दीला 
नवाब अलीवदी खाँ के बीमार रहने पर उसके प्रतिनिधि-रूप से 
शासन कर रहा था । 

अंग्रेज इतिहास-लेखकों ने बड़े प्रयन्ष और आग्रह से सिरा- 
जुद्दोला को जैसा दुश्चरित्र बताया है, अंग्रेजी दफ्तर के कागज- 
पत्रों में उत्की वैसी दुश्चरित्रता का कोई भी प्रमाण नहीं मिलता । 
सिराजुदीला अंग्रेजों पर विश्वास नहीं करता था, उन्हें देखना 

भी पसन्द नहीं करता था, उनके छल-चातुरी और दगा-फरेब के 
कामों पर उन्हें उचित दण्ड देता था। यह सब सही है किन्तु 
रणज्य के कार्यों को हाथ में लेकर उसी सिराजुद्दीला ने भी अंग्रेजों 
को छुल-फरेब और जाल दगाबाज़ी के अपराध सें कठिन दण्ड 
नहीं दिया। उन्हें अपदस्थ करने अथवा उनका सबनाश करने 
की कभी चेष्टा नहीं की, बक्वलि किसी-किसी मामले से तो यह 
स्पष्ट जाना जा सकता है कि जब राजा और जमींदार अंग्रेजों 
को कुछ भी सताते और तंग करते थे तब जमींदारों को कड़ी 
सजाएँ देकर वह अंग्रेजों के व्यापार की रक्चा और सहायता 
करता था । 

सिराजुदीला द्वारा शासक की दैसियत से किये गये इस 
व्यवहार के साथ राजबललभ के व्यवहार की तुलना करनी आधव- 
श्यक है। राजबल्लभ को अंग्रेज लोग अपना भाई मानते थे । 
अंग्रेज जिस समय खुल कर सिराजुद्दीला के साथ शत्रुता करने 
में लिप्त हुए, उस समय राजबल्लभ के पुत्र कृष्णबल्लभ ने अंग्रेजी 
किले में आश्रय लिया था किन्तु जिस समय राजबल्लभ ढाके का 
नवाब था, उस समय उसने बिना किसी कारण के ही अंग्रेजों 
की दुदंशा का अन्त कर डाला था। उसने एक बार अंग्रेजों से 
नजर तलब को, किन्तु अंग्रेजों ने इस पर कुछ भी ध्यान नहीं 
दिया। बस, इसी पर राजबक्नभ ने अंग्रेज गुमाश्तों को कैदखाने 
में बन्द कर दिया। अंग्रेजों का सारा कारबार बन्द कर देने के 
लिए बाकरंगंज से ढाका प्रदेश में नावों के ह्वारा अंग्रेज सौदा- 

गरों का धाम, चावल इत्यादि जो माल आता था उसे तुरन्त 
रोक दिया। 

राजबल्लम के शासन-काल में लोग अंग्रेज सौदागरों की 
नौकरी करने का साहस न करते थे। करों अथवा नजरों की 
अदायगी के बहाने से राजबल्लम इन लोगों के साथ प्रायः इसी 
प्रकार का व्यवहार किया करता था। उसके मुशिदाबाद चले” 
आने पर उसका पुत्र कृष्णबल्लम कुछ दिनों तक ढाके की नवाबी” 
करता रहा | राजबल्लभ के अत्याचारों से यूरोपियन सौदागर कमभी-- 
कभी ऐसे दुःखी होते थे कि प्रायः इसके लिए सभी दर्जे के यूरो- 
पियन सौदागर नवाब के दरबार में अपना दावा पेश करके 
किसी प्रकार उन अत्याचारों के कष्टों से छुटकारा पाते थे, किन्तु - 
वे ही अंगरेज अपने आश्रय-दाता नवाब के साथ थोड़ी-थोड़ी- 
सी तुच्छ बातों पर कलह-विवाद ठान देने में भी तनिक नहीं 
चुकते थे । 

कलकत्तें के किसी हिन्दू या मुसललान के निःसन्तान मर 
जाने पर नियमानुसार यदि नवाब की सरकार से उसकी सम्पत्ति 
को नवाबी खजाने में दाखिल करने का प्रबन्ध किया जाता तो 
कोई न कोई बहाना करके अंग्रेज लोग चट उसमें बाधा डालने 
के लिए तैयार हो जाते थे। फ्रॉसीसियों के साथ अंग्रेजों का 
मेल-मिलाप भी बड़ा था और शत्रुता भी परले सिरे की थी। 
नवाब अलीवर्दी खाँ के शासन-काल के अन्त समय में यूरोप में 
अंग्रेजों और फ्रॉसीसियों में युद्ध छिड़ने का सूत्रपात हुआ ॥ 

इसी बहाने से अंग्रेज लोग कलकत्ते में भी एक किला बनवाने 
ओर सेना-संगठित करने की भी चेश करने लगे। उन्होंने जवाब 
के आश्रय में, नवाब के राज्य में निद्वेन्द और बेखटके व्यापार 
करने और धन पैदा करने का जो अधिकार पाया था, उसके 
लिए कृतज्ञ होना तो दूर रहा, वे प्राशपण से इस बात का 
अयल करने लगे कि कलकत्तें में नवाब की शासन-शक्ति ही न 
जमने पाये । 

नवाब अलीवर्दी खाँ इसे जानता था, किन्तु मराठों के 
भागड़ों में फैसे रहने के कारण सब कुछ जानते ओर सुनते 
हुए भी वह कुछ नहीं कर सकता था। परन्तु अब अंग्रेजों की 
श्रष्ठठता और निर्मीकता पर लक्ष्य करके सिराजुद्दीला को साव- 
धान करते समय वह साफ-साफ कहने लगा कि अंग्रेजों की 
श्श-शक्ति का नाश “किये बिना बंगाल के राज्य का कल्याण 
कदापि नहीं होगा। इतने दिनों के बाद नवाब अलीवर्दी खाँ 
जैसे अनुभवी और घधरमंशील राजा को भी अपने पक्ष का सम- 
न करते देखकर सिराजुद्देला को बड़ी प्रसन्नता हुई, परन्तु 
चह प्रसन्नता केवल प्रसन्न हो लेने भर की ही थी। जब काफी 
सेना थी, पर्याप्त धन था, अलीवर्दी खाँ के प्रबल प्रताप से 
शत्रुओं के हृदय कम्पित होते थे, उस समय सब कुछ हो 
सकता था। 

अंग्रेज, फ्रॉसीसी और डच, सभी विदेशी सौदागर नवाब 
की कृपा से बंगाल में व्यापार कर रहे थे। ये जातियाँ यूरोप 


६५ राजबल्लभ और अंग्रेजों के पड़ यंत्र 


में परस्पर शत्रु हों या मित्र, वहाँ इनमें आपस में संन्धि हो या 
'विम्नह उसके साथ बंगाल का भी कुछ सम्बन्ध हो सकता है, यह 
उसिराजुद्दीला त समझ सका। अंग्रेज और फ्रॉसीसियों से यूरोप 
में युद्ध छिड़ने पर बंगाल में अंग्रेजों की किलेबन्दी का मतलब 
क्या ? यूरोप में युद्ध होने के कारण क्या फ्रॉसीसी लोग कल्लकत्ते 
में लूट-मार मचा सकते हैं ? 'सिराजुद्दीला ने समझ लिया कि 
किला तैयार कर लेना ही अंग्रेजों का मूल उद्देश्य है। फ्राँसीसियों 
से युद्ध की आशंका यह केवल बहाना-मात्र हैं। 

इधर अंग्रेज लोग केवल किला बनवा कर के ही शान्त नहीं 
रहे, बल्कि इंगलिस्तान के अधिकारियों की आज्ञा पाकर उन्होंने 
कलककत्तें की रक्षा के लिए सैम्य-दल का संगठन करना भी आरम्स 
कर दिया । इस ओर अलीवर्दी खाँ सिराजुद्दोला को यह उपदेश 
दे रहा था कि अंग्रेजों की रण-शक्ति का सर्वेनाश किये बिना 
बंगाल के राज्य का कदापि कल्याण नहीं हो सकता और उधर 
अंगरेज लोग बराबर अपनी रण-शक्ति को बढ़ाते चले जाते थे । 
सिराजुद्दोला चुपचाप रह कर इसे सहन न कर सका और प्राय: 
नित्य ही नाना अलीवदी खाँ के पास अंग्रेजों के विरुद्ध अभियोग 
उपस्थित करने लगा । 

राजबल्लभ अंग्रेजों के व्यवहार-बर्ताथ और उनकी कूटि-नीति 
तथा कार्य-प्रणाली से भल्ली भाँति परिचित था। वह कासिम 
बाजार की अंग्रेजी कोठी के गुमाश्ता वाट्स साहब को अपने हाथ 
में कर लेने का उद्योग करने लगा। वाद्स साहब कलकते के 

अंग्रेजी दरबार को प्राय: नित्य ही समाचार भेजा करता था। 
अतएव मुर्शिदाबाद के नवाबी दर्बार की एक-एक बात अंग्रेजी 
गवर्नेर को दिन-प्रति दिन घर बैठे ही मालूम होती रहती थी। 
बादस साहब को अपने हाथ में कर लेने पर कलकत्ते का अंग्रेजी 
दर्बार भी राजबल्लभ की मुट्ठी में आ गयाः। 

इन समस्त बातों का पता पाकर सिराजुद्देला शत्रुता के पूर्ण 
लक्षणों को भली भाँति समझ गया किन्तु इतने विलम्ब के बाद 
सममभने से क्या ? नवाब अलीवदी खाँ का रोग धीरे-धीरे असाध्य 
होने लगा । मसृत्यु-शैय्या पर पड़े हुए नवाब के अन्त समय में युद्ध 
कैसे ठन सकता था ! राजबल्लभ और अंग्रेज सौदागरों ने मौका 
पाकर पररपर प्रीति-बन्धन को दृढ़ करना और शक्ति बढ़ाना 
आरम्भ किया | इसीलिए सिराजुद्दीला की क्रोधाभि शान्त न होकर 
दिनोंदिन अधिक प्रज्ज्यलित होने लगी । 

दुर्भाग्य से राजबल्लम की सारी चेष्टाएँ व्यर्थ हो गई। नवाब 
अलीवर्दी खाँ की जिन्दगी में ही सन्‌ १७५६ ईसवी में नबाजिश 
मोहम्मद की सत्यु हो गई। राजबल्लम पर भयानक संकट के पहाड़ 
टूट पड़े ओर उसकी सारी आशाओं पर पानी फिर गया। इसके 
थोड़े ही दिन बाद पुनिया का अधिकारी सैयद अहमद भी मर 
गया। उसका पुत्र शौकतजंग पुर्निया का नवाब हुआ । शौकत- 
जंग अभी नौजवान था और घस्तीटी बेगम महल के भीतर रहने 
बाली एक साधारण-सी ही स्ली थी। अतएत्र सिराजुद्दौला का 
कंठक दूर हुआ समभकर बूढ़े नवाब अलीवर्दी खाँ को कुछ 

आश्वासन मिला ही था कि इतने में सिराजुद्दोला के विरुद्ध 
राजबल्लभ ने एक नये प्रतिद्न्दी को खड़ा कर दिया। 

नवाजिश मोहम्मद के कोई सनन्‍्तान न थी। इसलिए उसने 
सिराजुद्देला के छोटे भाई को गोद लिया था। नवाजिश मोहम्मद 
की जिन्दगी में ही इस दत्तक पुत्र का भी देहान्त हो गया किन्तु 
उसका एक अल्पवयरक पुत्र बतेमान था। राजबललभ ने उसी , 
बालक को गद्दी पर बैठाकर घसीटी बेगम के नाम से स्वयं बंगाल, 
बिहार और उड़ीसे का शासन करने की कल्पना की | 

नवाब अलीवर्दी खाँ के जीवन की आशा भंग होने लगी ।: 
बड़े-बड़े अनुभवी राजबैद्य बूढ़े नवाब की ओर आँसुओं भरी दृष्टि 
से देख व्यथित चित्त हो नियश लौटने लगे। सिराजुद्दौला हर 
घड़ी अपने नाना अलीवदी खाँ की चारपाई से लगा बैठा रहता 
था। राजबल्लभ ने सोचा कि यही मौका अच्छा है। उसने 
कृष्णबल्लभ को समाचार भेजा--“अब क्‍या देखते हो ? ढाके 
से सब माल-असबाब ओर परिवार को लेकर नावों पर सवार 
हो कलकते को भाग जाओ ।” कलकत्ते पहुँचने पर ऋष्णबल्लम 
को अंग्रेजों के यहाँ आश्रय मिलने के लिए राजबल्लभ ने बादस 
साहब से बहुत कुछ अनुरोध किया। अंग्रेज इतिहास-लेखकों का 
कथन है. कि :-- 

वाद्स साहब का कुछ भी अपराध नहीं था। सब लोग 
कह रहे थे कि वृद्ध नवाब का दम निकलने भर की देर है, राज- 
बललभ के रहते हुए सिराजुदौला को सिंहासन पर बैठने का 

अवसर कभी न आयेगा। घसीटी बेगम की पोष्य सन्‍्तान ही 
गद्दी पर बैठेगी। ऐसी दशा में घसीटी बेगम के पुराने सेवक 
ओर विश्वास पात्र मंत्री राजबल्‍लभ के अनुरोध की अवहेलना 
किस प्रकार की जाती। वादस ने जिस समय यह अनुरोध-पत्र 
गबनेर ड्रेक के पास भेजा था, उस समय गवनेर ड्रेक स्वास्थ्य 
लौभ के लिए बालेश्वर बन्दर पर जल वायु-परिवर्तेन के लिए 
गया हुआ था। उसकी अनुमति की प्रतीक्षा न करके अंग्रेजों 
ने कलकत्ते में ऋष्णबल्लभम को आश्रय देना स्वीकार कर 
लिया । 

इस ओर ऋष्णबल्लभ ने पुरुषोत्तमधाम की तीथें-यात्रा का 
बेहाना करके परिवार के सहित ढाके का सारा खजाना और 
माल असबाब नावों पर लादकर कूच' किया और उसकी नौकाएँ 
तीथे-यात्रा का भाग छोड़कर पद्मा और जलंगी को पार किया 
ओर भागीरथी में आ पहुँचीं। इसके बाद लोगों को पता भी न 
चला कि वे नावें किधर गईं। इस प्रकार क्ष्णबल्लस सकुशल 
कलकत्ते के बन्दरगाह पर पहुँच गया । 

सिराजुद्दीला को कठोर स्वभाव वाला अत्याचारी नवाब 
समभकर राजबल्लम तनिक भी उससे भयभीत नहीं हुआ। 
वह यह भल्नी भाँति जानता था कि सिरजुद्दोला ही वास्तघ में 
नवाब है। सिंहासन पर बैठने के बाद ढाके की नवाबत के लिए 
उपयुक्त नवाब को निर्वाचित करने और ढाके के पूर्व नवाब 
मवाजिश मोहम्मद से और मुभसे निकासी का सारा हिसाब 

वसूल करने का पूरा अधिकार उसे ही होगा। फिर, नवाब नाजिम' 
की हैसियत से हो अभ्वा नवाजिश मोहम्मद के उत्तराधिकारी 
की हैसियत से विधान के अनुसार और शास्त्र की आज्ञा के अनुसार 
नवाजिश मोहम्मद की सम्पत्ति पर भेरी अपेक्षा सिराजुदौला 
का ही विशेष अधिऋर है, इसे कोई अस्वीकार न कर सकेगा । 

इस अधिकार के अनुसार सिराजुद्दोला यदि अपने चाचा 
नवाजिस मोहम्मद की छोड़ी हुई सम्पत्ति तथा नवाजिश मोह- 
स्‍मदः की ख्री अर्थात्‌ अपनी चाची घसीटी बेगम को अपने 
राजमहल में ले जाकर उसका प्रतिपालन करना चाहेगा तो, 
मुझे उसमें बाधा डालने का क्‍या हक होगा ? इतना नहीं, 
बाधा डालने पर अन्यान्य लोग भी कया कहेंगे ! उपाय यदि 
कुछ हो सकता है, तो केवल इतना ही कि सिराजुद्देला यदि 
सिंहासन पर न बैठ सके तो इन सब बातों की कोई सम्भावना 
नहीं हो सकती। इस प्रकार अपने मन में तके-वितर्क करने के 
बाद अन्त में राजबल्लभ मोतीमील में सैन्य संग्रह करके बाहु- 
बल ओर छुत्न-कपट से सिराजुदौला को दबाने की चेश्टा. 
करने लगा। 

उन दिनों रास्तों और घाटों की यथेष्ट सुविधा नहीं थी | 
नावों के द्वार लोग देश-विदेश आते-जाते थे। सैनिक सिपाही 
नावों पर चढ़कर युद्ध के लिए यात्रा करते थे। सौदागर और. 
व्यापारी नावों के द्वारा ही अपना व्यापार किया करते थे। पद्मा" 
ओर भागीरथी'के मार्ग से लोग बड़ी सरलता के साथ मुशिदाबाद्‌ 


है 

आ सकते थे। कई एक फाटकों के अतिरिक्त मुशिद्ाबाद में 
कोई किला अथवा चारदीवारी नहीं थी। राजधानी बिलकुल 
अरक्षित दशा में पड़ी हुई थी। देश में अरक्षित, प्रजा सहारा- 
* बिहीन और जमींदार असन्तुष्ट ! इस दशा में यदि कोई साहस 
करके देश पर चढ़ाई कर देता तो बिना विशेष श्रम के ही विजय- 
' लाभ कर सकता था । 

कुछ भी हो, अन्त में जगत्‌ सेठ और समस्त जमींदार मिल 
- कर मनमाने नवाब को निर्वाचित करने की चेष्टा करने लगे। 
यद्यपि नवाब अलीवर्दी खाँ ने पहले से ही सिराजुद्दौला को 
सिंहासन पर बैठाने की घोषणा कर दी थी और इसी घोषणा 
के अनुसार सिराजुद्ीला को यूरोपियन सौदागरों से भी नजर 
नजराने मिलने लगे थे, तथापि मुसलमान इतिहास-लेखक सैयद 
गुलाम हुसेन ने इस बात को स्वीकार नहीं किया है। वह 
लिखता है :-- 

“सैयद अहमद के साथ. अलीवदी खाँ का बड़ा मेल-जोल 
'था। वह प्रायः उसके दर्बार में आया जाया करता था । मृत्यु के 
पहले तक सैयद' अहमद को यह विश्वास था कि में ही अलीवर्दी 
खाँ के सिंहासन पर बैदेंगा ।” 

उसके मर जाने के बाद उसका पुत्र शौकतजंज बहादुर 
'पुर्निया का नवाब हुआ और अलीवर्दी खाँ के सिंहासन पर 
भी उसकी लोभ-दृष्टि लगी हुई थी। लोग इन सब बातों को 
'अच्छी तरह जानते थे। राजबल्लभ को जब कोई दूसरा उपाय 

न दिखाई पड़ा तब वह एक अबोध बालक को सिंहासन पर 
बैठाने की कल्पना करने लगा था, किन्तु अब सब लोगों ने मिल 
कर शौकतजंग को नवाब बनाने का प्रस्ताव उठाया। शौकतजंग 
ने भी इसे स्वीकार किया, परन्तु उसके चतुर मंत्री इस भ्रस्तात्र 
से एक बड़े असमंजस में पड़ गये और अन्त में उनकी राय से 
इस विषय में दिल्ली से एक सनद प्राप्त करने का उपाय करना 
निश्चय हुआ | इस काम के लिए दिल्ली में अचुर धन की वर्षा 
होने लगी । 

जो लोग सिराजुद्दोला को पदच्युत करने के लिए इन सब 
षड़यंत्रों में लगे हुए थे, वे सभी शौकतजंग और उसके पिता 
सैयद अहमद को अच्छी तरह जानते थे। सैयद अहमद पहले 
जड़ीसे का शासक था | जब उसने उत्कल-प्रदेश की परम सुन्दरी 
ललनाओं की सुन्दरता सें अपने को भूल कर उनके सतीत्व का 
सर्वेनाश करने की ठानी तो धर्मात्मा अलीवर्दी खाँ ने उसे उड़ीसे 
से अलग कर दिया था। उसी सैयद अहमद का आदशे और 
उपदेश पाकर शौकतजंग के चंचल हृदय ने भी सदाचार की शिक्षा 
'लाभ करने का अवसर न पाया । 

शौकतजंग की अपेक्षा सिराजुद्दोला पढ़ा-लिखा था । समय- 
समय पर राज्य-कार्य की देखभाल करने से वह पूरा राजनीतिज्ञ बन 
गया था | जरूरत पड़ने पंर तलवार लेकर युद्ध के मैदान में वीरों 
के समान सन्मुख युद्ध में लड़कर प्राण दे देने के लिए भी वह 
क़ातर नहीं था। अनेक बार वह अपनी अनुपम बीरता का परि- 


पके के 
््ब् 

चय दे चुका था, किन्तु शौकतजंग में ये कोई भी गुण नहीं थे ॥ 
ऐसी दशा में लोग क्यों सिराजुद्दीला के बजाय .शोकतजंग को 
चुनकर उसे राजगद्दी पर बैठाने के लिए आतुर हो रहे थे ! इस 
प्रश्न का उत्तर यही है कि ये लोग देश की भलाई के लिए अथवा 
जनता के कल्याण के लिए आतुर नहीं थे, बक्कि सभी अपने» 
अपने स्वार्थ में अन्धे हो रहे थे ओर अपना मतलब गाँठने की, 
फिक्र में थे | इसीलिए इन्हें योग्य और अयोग्य का विचार जरूरी, 
न समझ पड़ा और इन्होंने भविष्य में सिराजुद्दीला को मुफ़ बद- 
नाम करके अपने पापों को छिपाने की चेष्टा की । 

नवाजिश मोहम्मद और सैयद अहमद की म्त्यु के पहले ही. 
इंगलिस्तान से एक समाचार आया था कि फ्रॉसीसी लोग अनेक 
फौजी जहाज लेकर भारतवर्ष पर “आक्रमण करने के लिए आ रहे 
हैं। यह खबर सच रही हो या भूठ, किन्तु कलकत्ते के अंग्रेज़ों ने. 
इसी बहाने से कलकत्तें में एक किला बनवाने के लिए इंगलिस्तान 
से दो-चार अच्छे-अच्छे कारीगर भेज देने के लिए वहाँ के 
अफसरों को एक प्रार्थना-पत्र लिखा था। इससे पहले कर्नल स्काट 
ने जब एक बार किला बनवाने के लिए पचहत्तर हजार रुपये की. 
मंजूरी का अस्ताव पेश किया था तब उस समय उसे किसी ने 
स्वीकार नहीं किया, किन्तु अब बड़ी शीघ्रता के साथ सभी अंग्रेज 
किला बनवाने के लिए व्याकुल होने लगे। 
* ऑँसीसियों के साथ लड़ाई-मगड़े की सूचना पाने पर इंग- 

'शिस्तान के अंग्रेल अफसरों ने इस देश के अंग्रेजों को सावधान! 

करने के लिए २६ दिसम्बर सन्‌ १७५४ इसवी को एक पत्र लिखा 
था, जिसका आशय यह था 

“हम बड़े जोरों के साथ तुम्हें यह अनुमति दे रहे हैं. कि तुर्म 
बड़ी होशियारी से रहो और बंगाल में यदि तुम अपनी सम्पत्ति 
ओर अधिकारों को सुरक्षित रखना चाहते हो तो अपनी रक्ा के 
लिए नवाब से प्रार्थना करो । हमारी राय में तुम्हारे व्यापार-व्यव- 
साय और माल-असबाब की रक्षा का इसके अतिरिक्त और कोई 
अच्छा उपाय नहीं हैं। नवाब के आश्रय में ही तुम्हारा कल्याण 
है इसे निश्चय जानो ।” 

इस पत्र की राय के अनुसार कलकत्ते के अंग्रेजों को नवाब 
की शरण लेकर उसी के आश्रय में अपनी रक्चा करनी चाहिए थी 
ओर ऐसा होने पर नवाब-सरकार और अंग्रेजों के साथ किसी 
प्रकार के युद्ध-विग्रह की सम्भावना भी न रहती, किन्तु कलकतें 
के अंग्रेज, जिनकी नीयत बंगाल की नवाबी का अन्त कर देना 
था, सिराजुद्दीला से सहायता माँगने की आज्ञा पाकर भी उसके 
दुश्मनों का साथ देने के लिए अग्नसर हुए। नवाब की अनुमति 
के बिना ही कलकते में किला बनवाने लगे। 

कम्पनी के अंग्रेज सौदागरों ने व्यापार की आड़ में अपने 
पड़यंत्र और साजिशों के प्रयन्ष बराबर जारी रखे। व्यापार के 
काम में इन लोगों का हिन्दुओं से अधिक काम पड़ता था, इस 
लिए अठारहवीं सदी के मध्य में बंगाल के अन्दर हमें यह लज्जा- 
जनक दृश्य देखने को मिलता है कि -उस समय के अंग्रेज सोदा- 

गर कुछ हिन्दुओं के साथ मिलकर देश के मुसलमानी राज्य को 
नष्ट करने के षड़यंत्र रच रहे थे। अंग्रेज कम्पनी के गुप्त सहा- 
यकों में खास तौर से इस समय कलकत्ते का एक अत्यन्त 
धनाव्य अमीचन्द था, जिसका विस्तृत विवरण इस पुस्तक में 
आगे मिलेगा । 

असीचन्द को इस बात का लालच दिया गया कि नवाब को 
खत्म करके मुशिदाबाद के खजाने का एक बड़ा हिस्सा इन समस्त 
सेवाओं के बदले तुमको दिया जायगा और “इंगलिस्तात में 
तुम्हारा नाम इतना अधिक होगा जितना भारत में कभी न हुआ 
था |? कम्पनी के आदमियों को आदेश था कि “अमीचन्द की 
खूब खुशामद करते रहो |” अंग्रेज षड़यंत्रकारियों में एक खास 
'नाम इस समय कनेल स्काट का मिलता है। कनेल स्काट ने 
बहुत दिनों तक बंगाल में रहकर वहाँ के लोगों से खूब मेलजोल 
बढ़ाया था ओर अमीचन्द की सहायता से उसने चुपके-चुपके 
बड़े-बड़े हिन्दू राजाओं और रईसों को अपनी ओर मिला लिया 
था। अमीचन्द के धन और अंग्रेज कम्पनी के भूठे-सच्चे वादों ने 
मिलकर नवाब के अनेक दरबारियों और सम्बन्धियों की नीयत 
को डाँवा डोल कर दिया था। उधर चुपके-चुपके कलकतते में 
अंग्रेजों की किलेबन्दियाँ भी बराबर जारी थीं । 


अलीवदी खाँ के अन्तिम दिन 


अंग्रेज लोग सबसे पहले भारत के पश्चिमी तट पर उतरे, 
लेकिन उनकी राजनैतिक सत्ता की बुनियाद पहले-पहल 
बंगाल में ही पड़ी। इनके दो कारण बताये जाते हैं। सब से 
पहला और खास कारण यह था कि जब कि पश्चिमी तट पर 
मराठों की जबरूस्त जल-सेना उस समय मौजूद थी जो कि 
अपने समय में दुनिया की सब से बड़ी जल-सेना मानी जाती 
थी, मुगलों के पास कोई जल-सेना ही नहीं थी ओर बंगाल का 
दरवाजा समुद्र से आने वालों से लिए एकदम खुला हुआ 
था । दूसरा कारण यह था कि पश्चिमी श्रान्तों के अलावा बंगाल 
कहीं अधिक उपजाऊ और मालामाल था। सम्भव है कि एक 
तीसरा कारण यह भी रहा हो कि बंगाल के निवासी अधिक 
सीधे-सादे थे और अधिक सरलता से अंग्रेजों की चालों में आ 
सके । 

अलीवदी खाँ के समय में सबसे पहले सन्‌ १७४६ ईसवी में 
कनल मिल नाम के एक अंग्रेज ने जर्नेन के साथ मिलकर बंगाल, 
प्रबिहार और उड़ीसा विजय करने की एक योजना तैयार करके 
यूरोप भेजी, जिसमें उसने लिखा था;-- 

“मुगल साम्राज्य सोने ओर चाँदी से लबालब भरा हुआ 
है। यह साम्राज्य सदा से निबेल और अरक्षित रहा है। बड़े 
आश्चये की बात यह है कि आज तक यूरोप के किसी बादशाह 
ने जिसके पास जल-सेना हो, बंगाल को बिजय करने का प्रयत्न 
नहीं किया । एक ही बार में अनन्त धन प्राप्त किया जा सकता 
है, जो कि दक्षिण अमरीका के त्रेजील और पेरू के सोने की खानों 
के समान का होगा।” 

“मुगलों की राजनीति खराब है। उनकी सेना ओर अधिक 
खराब है| जल-सेना उनके है ही नहीं । साम्राज्य के भीतर लगा- 
तार विद्रोह होते रहते हैं । यहाँ की नदियाँ और यहाँ के बन्दरगाह 
दोनो ही विदेशियों के लिए खुले हुए हैं। यह देश उतनी ही सर- 
लता से विजय किया जा सकता है या अपने अधीन किया जा 
सकता है जितनी सरलता से कि स्पेन वालों ने अमरीका के नंगे. 
बाशिन्दों को अपने अधीन कर लिया था ।” 


४» >< » अलीवर्दी खाँ के पास तीन करोड़ पाउण्ड ( लग- 
तीस करोड़ रुपये ) का खजाना मौजूद 'है। उसकी सालाना 
आमदनी कम से कम बीस लाख पाउण्ड होगी। उसके प्रान्त 
समुद्र की ओर से खुले हैं। जहाजों में डेढ़ हजार या दो हजार 
सैनिक इस काम के लिए काफी होंगे। > >< 2८” 

कनेल मिल इस सारे कुचक्र को ईस्ट इण्डिया कस्पनी से 
छिपाकर पूरा करना चाहता था.।. मिल जिस ढद्ल से चाहता था 

उस ढड्ढः से बल्स्‍माल विजय नहीं किया जा सका और वैसा हो भी 
'नहीं सकता था, पंर लक्ष्य अंग्रेज कम्पनी का भी यही था। अली- 
वर्दी खाँ अंग्रेजों की तमाम चालों और इरादों को समझता था और 
यह भी जानता था कि अंग्रेज किस प्रकार लुके-छिपे अभी से 
कुचक्रों द्वारा अपने पैर फैलाते जा रहे हैं । 

नवाब अलीवर्दी खाँ ने अपना सन्देह दूर करने लिए सबसे 
पहले कनेल स्काट को अपने दरबार में बुलाया, पर उसने पहले 
तो आने का वादा किया और फिर बात को टाल कर मद्रास की 
ओर चला गया। नवाब अलीवदी खां ने अंग्रेजों और फ्रान्सी- 
'सियों को हुकुम दिया कि आप लोग फौरन किले बन्दियाँ बन्द 
कर दें । उसने अंग्रेज तथा फ्रान्सीसियों के वकीलों को दरबार में 
बुलाकर उनसे कहा :-- 

“तुम लोग सौदागर हो। तुम्हें किलों की कया जरूरत ? 
जब तुम मेरी हिफाजत में हो तब तुम्हें दुश्मम का डर नहीं हो 
'सकता ।” 

.. बहुत सम्भव है कि अलीवर्दी खाँ इस विषय में अपनी इच्छा 
पूरी कर पाता, किन्तु वह इस समय तक काफी बूढ़ा और रोग- 
ग्रसित हो चुका था। 

.. अब अलीवर्दी खाँ के ज्यादा दिन तक जीने की आशा न॑ 
रही थी। एक तो बुढ़ापे की अवस्था, दूसरे उदरी जैसा असाध्य 
रोग । कुछ दिनों तक बैद्यों के बताये हुए नियमों का पालन कर 
अन्त में अलीवरदी खाँ ने दवाइयों का सेवन करना भी एंकदर्स 

बन्द कर दिया। सभी ने यह निश्चित रूप से जान लिया कि 
बूढ़े नवाब अलीवर्दी खाँ का जीवन-प्रदीप अब अधिक दिन 
प्रज्ज्यलित नहीं रह सकता । अलीवरदी खाँ का अन्त समय 
जितना ही नजदीक आता गया, सिराजुद्दोला के भविष्य का 
आकाश उतना ही भयानक तूफानी बादलों से घिरने लगा। 
अन्त में एक दिन बूढ़े नाना अलीवर्दी खाँ ने अपने परम प्रिय 
नाती सिराजुद्दोला को शान्ति देने वाले बचनों से धीरज और 
तसल्ली देने के लिए सबके सामने इस प्रकार कहना आरम्भ 
किया :-- 

“तलवार हाथ में लेकर अपनी सारी जिन्दगी केवल लड़ा- 
इयों के मैदान में ही गुजार कर अब में इस दुनिया से कूच कर. 
रहा हूँ। किन्तु में जन्म भर किसके लिए इतनी लड़ाइयाँ लड़ता: 
रहा और किसके लिए विविध उपायों से प्राणपण के साथ इस 
राज्य की रक्षा करके आज मर रहा हूँ ? बेटा ! तुम्हारे ही लिए 
मैंने यह सब किया। मेरे न होने पर तुम्हारी कैसी दुर्दशा होगी, 
इसी को सोच-सोच कर मैंने कितनी ही रातों पलक नहीं लगाया। 
तुमने यह कुछ भी नहीं जाना। भेरे न होने पर कौन किस तरह 
सर्वगाश कर सकता है, इसे में भली भाँति जानता हूँ। दीवान, 
मानिकचन्द तुम्हारा कट्टर दुश्मन बन बैठा, किन्तु हमने इसी- 
लिए उसे एक इलाका देकर सन्तुष्ट कर रखा है। इस समय 
ओर क्या कहूँ । अब तुम मेरा अन्तिम उपदेश ध्यान देकर 
सुन लो-- 

“अंग्रेज सौदागरों की शक्ति किस प्रकार इस देश में बढ़ रही 
है, इसे हर घड़ी नजर में रखना। वे ही एक मात्र तुम्हारी 
विपत्ति को लाने वाले और समस्त आशंकाओं की जड़ हैं। यदि 
ईश्वर मेरी जिन्दगी को कुछ दिन इस दुनिया में और कायम 
रखता तो में तुम्हारी इस आशंका को भी जड़ से उखाड़ कर 
दूर फेंक देता, किन्तु अब यह नहीं हो सकता । अब यह काम 
अकेले तुम्हीं को करना पड़ेगा । इन अंग्रेज सौदागरों ने तैलंग 
प्रदेश की लड़ाई में अपनी जिस कुटिल-नीति का परिचय दिया 
था, उसे ध्यान में रखते हुए तुम्हें हर समय होशियारी से रहना: 
ह पड़ेगा । 

इन अंग्रेज सौदागरों ने उस प्रदेश के निवासियों में परस्पर 
लड़ाई झगड़ा कराके सारा प्रदेश आपस में बाँट चूँटकर प्रजा का 
सर्वेस्व लूट लिया, परन्तु समस्त यूरोपियन सौदागरों को एक 
ही साथ नीचा दिखाने की कोशिश न करना। अंग्रेजों की ही 
शक्ति बहुत ज्यादा बढ़ गई है। देखो, उस रोज वे अंग्रिया देश 
को विजय करके आये हैं। सब से पहले इन्हीं का दमन करना ।' 
अंग्रेजों को नीचा दिखाते ही अन्यान्य यूरोपियन सौदागर सर 
उठाने या किसी तरह का उत्पात करने की हिस्मत न करेंगे।' 
अंग्रेजों को किला बनवाने अथवा सेना एकत्रित करने का मौका 
कभी न देना। अगर दिया तो समझ लो कि यह देश फिर तुम्हारा 
नहीं रहेगा।” 

हम जिस समय की बात कह, रहे हैं, उस समय कासिम 

बाजार की अंग्रेजी कोठी में फोथे नामक एक अंग्रेज डाक्टर 
था। वह केवल दवाइयों का सामान अपने पास रखता था, 
परन्तु जरूरत पड़ने पर कम्पनी का सब काम करने के लिए तैयार 
रहता था ? उस जमाने में यही रिवाज-सा हो रहा था। सभी 
मनुष्य आवश्यकता पड़ने पर प्राय; समस्त कार्यों को कर डालने 
का अभ्यास रखते थे। इसी रिवाज के अनुसार अंग्रेज डाक्टर 
'फोर्थ भी कभी-कभी अंग्रेज़ों का प्रतनिधि बन कर नवाब अलीवदी 
'खाँ के दबोर में आता-जाता था | 

नवाब अलीवर्दी खाँ जिस समय चारपाई से लग गया था 
ओर उसमें उठने की ताब न रह गई थी, उन दिनों उस डाक्टर ;| 
को प्रायः रोज ही नवाबी दबोर का भेद लेने के लिए नवाब के पास 
जाना पड़ता था। उस समय यही उसका मुख्य कार्ये हो रहा 
था । वह डाक्टर और नवाब अलीवदी खाँ बीमार, इसी- 
लिए रोगी अलीवर्दी खाँ के घर का दरवाजा डाक्टर फोर्थ के 
लिए खुला ही था। वह प्रायः इसी बहाने से रोज नवाब के 
पास हाजिर होता था और जो कुछ सुनता था उसका पूरा-पूस 
विवरण बड़े यत्न के साथ लिख रखता था। इस स्थान पर 
उसके कुछ अंश का उल्लेख कर देना भी आवश्यक जान 
पड़ता है। 

यह पहले ही कहा जा चुका है कि कासिम बाजार के 
अंग्रेजों के साथ राजबल्लभ का बहुत कुछ मेल-जोल हो गया था 
ओर इसीलिए ऋष्णबल्लभ ने कलकत्ते में अंग्रेजों के यहाँ आश्रय 

ग्राया था। राजबल्लभम घसीटी बेगम के पतक्त में था, बक्लकि एक- 
मात्र राजबललभ ही असहाय अवस्था में उस समय घसीदी बेगम 
का सहायक ओर, आश्रयदाता था । अब उसी राजबल्लभ के 
साथ अंग्रेजों का मेल बढ़ता हुआ देखकर सिराजुद्दोला को यह 
इृढ़ विश्वास हो गया कि अंग्रेज लोग भी घसीटी बेगम के पत्त 
में जा मिले हैं। निष्पक्ष भाव से इतिहास की अलोचना करने 
बालों को यह अवश्य स्वीकार करना पड़ेगा कि केवल सिराजुद्दौला 
ने ही अंग्रेजों को मिथ्या बदनाम करने के लिए इस बात की चर्चा 
नहीं फैलाई बक्कि अंग्रेज इतिहास लेखकों ने हीं उसे दूसरे रूप 
मैं इस प्रकार लिखा है :-- 


“सभी लोगों का ख्याल था कि अलीवर्दी खाँ के न होने पर 
राज्य पर घसीटी बेगम का अधिकार होगा, इसलिए उसके प्रधान 
साथी और सलाहकार राजबल्लम को अपने हाथ में रखने के लिए 
कलकत्े के अंग्रेज ऋप्णबल्लम को आश्रय देने के लिए बाध्य 
हुए थे |”? 


किन्तु डाक्टर फोर्थ इस बात को स्वीकार नहीं करता । 
उसने सिराजुद्दौला को ही लोक ओर समाज में कलह-प्रिय चंचल 
नौजवान प्रमाणित करने की चेष्टा की है। वह लिखता है :--. 


“मैं नित्य प्रातः:काल नवाब को देखने जाया करता था। 
मृत्यु के पन्द्रह दिन पहले जब मैं एक रोज उसे देखने गया तब 
उस वक्त सिराजुद्दोला ने आकर नवाब से अर. किया कि मुझे 

द 

खबर मिली है कि शायद अंग्रेजों ने घसीटी बेगम की सहायता 
करनी मंजूर की है'। 


बूढ़ा नवाब फौरन ही मेरी ओर देखकर पूछने लगा-- क्या यह 
बात ठीक है ?? ह 

मैंने कहा--“नहीं, यह कदापि ठीक नहीं । हमें नीचा दिखाने 
की आशा से हमारा बुरा चाहने वाले दुश्मनों ने इस तरह की 
अफवाह उड़ाई होगी। अंग्रेजों की कम्पनी सौदागरों की है, सैनिकों 
की नहीं । देश के राष्ट्र-विप्लव में वह कैसे सहायता दे सकती है ! 
देखिए, एक सौ बर्ष से अधिक समय बीत गया, हम लोग, 
वाणिज्य करते चले आते हैं और हमेशा केवल वाणिज्य के ही 
लाभ में सन्तुष्ट रहते हैं। राष्ट्रवविप्लब के मामलों में हम कमी 
किसी के पक्ष का समर्थन नहीं करते । 

इस पर नवाब ने प्रश्न किया--कांसिमबाजार में तुम्हारी, 
कोठी है. या किला ? वहाँ कितने सैनिक रहते है. ९? 


मेंने कहा--'नियम से अधिक नहीं रहते। कर्मचारियों को 
मिलाकर लगभग सब चालीस आदमी हैं । 

नवाब ने प्रश्न किया--'क्या कभी इससे ज्यादा नहीं रहते ? 

मैंने कहा--्यादा रहे थे” सि्फे मराठों के उपद्रधों के समय 
में । किन्तु अब वे सब अतिरिक्त सिपाही भगशाड़े शान्त हो जाने. 
पर कलकत्ते चले गये हैं।” 


८ अलीवर्दी खाँ के अन्तिम दिन: 


नवाब ने प्रश्न किया--ुम्हारे फौजी जहाज कहाँ रहते हैं ९” 

मेंने कहा--“बम्बई में | 

नवाब ने प्रश्न किया--वे जहाज क्या इधर कभी नहीं 
आयेंगे !? 

मेंने कहा--“यह हम नहीं कह सकते। इस समय तो उनके. 
आने का कोई कारण दिखाई नहीं देता।! 

नवाब ने प्रश्न किया--तीन महीने पहले भी क्या तुम्हारे 
कोई जहाज यहाँ नहीं थे ?? 

मेंने कहा--आये थे। इस तरह दो एक जहाज तो प्रायः 
हर साल ही आया करते हैं। वे केवल रसद पहुँचाने के लिए 
आते हैं ।! 

नवाब ने अश्न किया--इस प्रदेश में लड़ाकू जहाज लाने का. 
क्या प्रयोजन है ?? 

मेंने कहा--“कम्पनी के वाणिज्य की रक्षा और फ्रान्सीसियों 
से युद्ध छिड़ने की आशंका को निवारण करना ही एक मात्र 
हमारा उद्देश्य है।! 

नवाब ने प्रश्न किया--फ्रान्सीसियों के साथ क्‍या फिर 
तुम्हारा युद्ध छिड़ गया है ?? 

मेंने कहा--नहीं, अभी नहीं । किन्तु शीघ्र ही छिड़ जाने की. 
आशंका है।' 


*पलासी का युद्ध ८४ 


ऊपर दिया गया प्रश्तोत्तर डाक्टर फोर्भ के हस्त लिखित 
“विवरण का अजुवाद है। डाक्टर फोथ ने कम्पनी की नमक-हलाली 
में कोई कसर उठा न रखी थी। उसकी निजकी बातें ही इसका 
अकास्य प्रमाण हैं। उसने अंग्रेजों को बिल्कुल सीधा, सरल 
स्वभाव वाला, ऐसे कि मानों भेड़ के बच्चें साबित करने के लिए 
कितनी ही बातें कह डालीं । 


फिर भी हमें अंग्रेज इतिहास-लेखकों के लेखों से ही यह 
प्रमाण मिल रहा है कि अंग्रेजों ने बिना नवाब की रजामन्दी के 
ही किला बनवाना शुरू कर दिया, राजबल्‍्लभ और घसीटी बेगम 
की सहायता करने के लिए क्ष्णबल्लभ को, कलकत्ते में आश्रय 
दिया, इंगलिस्तान से आज्ञा पाकर भी नवाब की शरण लेने के 
बजाय शत्रुओं का आश्रय ग्रहण किया। फ्रान्सीसियों के साथ 
. युद्ध छिड़ने का भूठा बहाना कर सैन्य संग्रह और युद्ध की तैया- 
रियाँ की, किन्तु सिराजुद्देला ने नवाब के पास आकर जब यह 
अभियोग उपस्थित किया कि अंग्रेज ज्ञोग घसीदी बेगम के पत्त 
का अवलम्बन कर रहे हैं तब अंग्रेजों का प्रतिनिधि डाक्टर फोर्थे 
तुस्त ही बड़ी तेजी के साथ बोल उठा-- 


'एऐं! यह क्या बात ! अंग्रेज तो केवल बनिये हैं, वे क्‍या 
राजनैतिक लड़ाई-मगड़ों में कभी किसी के पक्ष का अवलम्बन 
कर सकते हैं ? वास्तव सें ये सब बातें हमारे शत्रुओं की मन- 
गदन्तें छोड़ कर और कुछ नहीं हैं ।' 


प्‌ अलीवदी खाँ के अन्तिम दिन 


धीरे-धीरे बूढ़े नवाब अलीवर्दी खाँ के जीवन की अन्तिम 
घड़ी बहुत ही निकट आ गईं। असाध्य रोग से उसका शरीर 
बहुत ही दुबला हो गयां था। उसके शररीर में सिवा हड़ी और 
मांस के कुछ भी न रह गया था। सभी प्रकार की ओषधियाँ दी. 
गई, किन्तु किसी से भी कुछ लाभ न हुआ। १० अग्रैल १७४५६ 
इंसवी को नवाब अलीवर्दी खाँ की मत्यु हुई और सिराजुद्दैला 
अपने नाना की राजगद्दी पर बैठा । 


797 669860त 0५ 99]|6७॥ /४५४ - 0र्पवाधां 


सिराजुद्देला के साथ छेड़-छाड़ 


अलीवदी खाँ की मृत्यु के बाद सिराजुद्दोला जब बंगाल, 
बिहार ओर उड़ीसा के सूबेदार की हैसियत से अपने नाना की 
“राजगद्दी पर बैठा तब उस समय उसकी उम्र चौबीस साल से 
ऊपर न थी। ईस्ट इण्डिया कम्पनी की साजिशें भीतर ही भीतर 
काफी फैल चुकी थीं और अंग्रेजों के हौंसले बढ़े हुए थे । भारत 
में अंग्रेजी रुज का कायम होना और सिराजुद्दोला के विरुद्ध 
अंग्रेजों के पड़यन्त्र--इन दोनों में अत्यन्त गहरा सम्बन्ध है। एक 
दिन बड्भाल की राजगद्दी अभागे सिराजुद्देला के लिए फूलों की 
कोमल सेज साबित न हुईं। अंग्रेज सौदागर आरम्भ से ही उसके 
रास्ते में काटे बिछाते रहे। 


उन अंग्रेज सौदागरों ने जो इससे पहले अपने तई प्रत्येक 
भारतीय नरेश को “विनीत और ओआशज्ञाकरी प्रजा” कहा करते थे 
और एक-एक रिआयत के लिए अर्जियाँ दिया करते थे, अब 
अपने गुप्त प्रयज्नों के द्वार जान-बूक्कर नवाब सिराजुद्देला का 
तरह-तरह से अपमान करना शुरू कर दिया। वास्तव में वे अब 
छेड़-छाड़ का बहाना ढेँढ़ रहे थे। सबसे पहला अपमान जो इन 
लोगों ने सिराजुद्दोला का किया वह यह था। प्राचीन प्रथा के 
८ 


च्य७ सिणजुद्देला के साथ छेड़-छाड़ 


अनुसार हर नये सूबेदार के राजगद्दी पर बैठने के समय सब 
अधीन राजाओं, अमीरों और विदेशी कौमों के वकीलों का दरबार 
मैं उपस्थित होकर उपहार भेंट करना आवश्यक था। इसका मत- 
'ज्ब यह होता था कि वे सब लोग नियमानुसार नये नवाब को 
'नवाब स्वीकार करते हैं । 

सिराजुद्दौला के राजगद्दी पर बैठने के समय अंग्रेज कम्पनी 
की ओर से कोई उपहार नहीं भेंट किया गया | इसके अतिरिक्त 
जब कभी अंग्रेजों को मु्शिदाबाद के दरबार से कोई काम पड़ता 
था, तो वे कभी सिराजुद्दोला से रूबरू बात न करते थे, बक्कि 
ऊपर ही ऊपर कुछ ले देकर द्रबारियों से अपना काम निकाल 
लेते थे । वे सिराजुद्दीला के साथ पत्न-व्यवहार करने से भी बचते 
थे । उन्होंने एक बार अपनी कासिसबाजार की कोठी में सिराजु- 
हौला को आने तक से रोक दिया। निस्सन्देह कोई शासक अथवा. 
'नरेश कभी इस प्रकार के अपमान को गवारा नहीं कर सकता। 
किन्तु इस व्यक्तिगत अपमान के अलावा और भी कई ऐसे खास 
कारण थे, जिनसे अन्त में सिराजुद्दोला को अंग्रेज कम्पनी की 
बढ़ती हुई ताकत को रोकने के लिए बाध्य होना पड़ा । इनमें से 
'तीन मुख्य कारण थे :-- 

१--साम्राज्य के कानून और नवाब की आज्ञाओं--दोनों के 
ब्रिरुद्ध अंग्रेजों ने उस प्रान्त के भीतर कलकत्तें में तथा और अनेक 
जगहों में भी किलेबन्दी कर ली और कलकते के चारों ओर एक 
जड़ी. खाई खोद डाली. 


पलासी का युद्ध ' प्फ 


२--दिल्ली के बादशाह ने इन मुट्ठी भर अंग्रेजों पर दया करके 
बज्ञाल के भीतर' उनके माल पर हर तरह की चुंगी माफ कर दी 
थी अथोत्‌ कम्पनी के दस्तखती पास से जिसे “दस्तक” कहते थे, 
कम्पनी का माल. आन्‍न्त भर में जहाँ चाहे बिना महसूल आ जा 
सकता था। अब इन अंग्रेजों ने इस अधिकार का दुरुपयोग 
करना शुरू किया और अनेक भारतीय व्यापारियों से रुपये लेकर 
उनके हाथ अपने “दस्तक” बेचने शुरू कर दिये, जिसके कारण 
राज्य की आमदनी को बहुत बड़ा धक्का पहुँचा | इतना ही नहीं, 
आगे चलकर जिस सम्राद ने विदेशी माल पर महसूल माफ कर 
दिया था, उसी की देशी श्रजा का माल जब इन विदेशियों की' 
कोठी में या उनकी बस्तियों में जाता था, तब कम्पनी ने उस पर 
जबरदस्त चुंगी वसूल करनी शुरू कर दी जिसका कानूनन उन्हें 
कोई अधिकार नहीं था। 

'इ--नवाब के जो नौकर यो दर्बारी किसी तरह का जुर्म करते 
थे या नवाब के विरुद्ध आचरण करते थे अंग्रेज उनकी कलकत्ते 
में बुलाकर अपनी कोठी में सहारा देने लगे। 


इन सब बातों की शिकायतें सिराजुदौला के कानों तक लगा- 
तार बराबर पहुँचती रही, इतने पर भीं वह सहन करता रहा ।' 
इतने में सिराजुद्दीला को खबर लगी कि अंग्रेज लोग पुनिया के 
नवाब शौकतजंग को सिराजुद्देला से लड़ाकर उसे मुर्शिदाबाद की: 
संजगददी पर बैठानों चाहते हैं। इस खबर को पाते ही सिराजु- 
होला सेना लेकर पुर्निया की ओर बढ़ा। 'उधर सिराजुद्दीला के 


मा सिराजुद्देला के साथ छेड़-छाड़ 


आने का समाचार पाते ही शौकतजंग उपहार सहित स्वागत 
के लिए आगे बढ़ा । शौकतजंग ने उस विषय में अपने को निर्दोष 
बतलायां ' और अंग्रेजों के वे सभी पत्र सिराजुद्दोला के सामने 
पेश' कर दिया, जिनमें अंग्रेजों ने ही शौकतजंग को सिराजुदौला 
के खिलाफ भड़काया था। 

किन्तु सिराजुद्दोला की उदारता असीम थी। उसने शौकत- 
जंग को बहाल रखा और अंग्रेजों के साथ भी दया और क्षमा 
का बरतांव कायम रखा। अंग्रेजों और फ्रान्सीसियों, दोनों के 
नाम उसने केवल यह आज्ञा जारी कर दी कि आप लोग भविष्य 
में न. कोई किला बनायें और न पुराने किले की मरम्मत करें। 
फ्रान्सीसियों ने, नवाब की आज्ञा मान ली, किन्तु अंग्रेजों ने, 
जिनके इरादे कुछ और ही थे, नवाब की आज्ञा पर कोई अमल 
न किया, उलटा आज्ञा-पत्र ले जाने वाले आदमी का खुले तौर से 
अपमान किया । 


'ढाके का दीवान राजबल्लम सिराजुद्देला के विरुद्ध बगावत 
करके अंग्रेजों से मिल गया था। इससे सिराजुद्दोला राजबल्लम 
से नाराज था। अंग्रेजों ने राजबल्लम के लड़के कष्णबल्लभ को. 
कलकत्ते बुलाकर अमीचन्द के मकान के भीतर रखा। सिराजु- 
दौला ने अंग्रेजों कों आज्ञा दी कि क्रृष्णबल्लम को वापस भेज 
दो, किन्तु अंग्रेजों ने साफ इन्कार कर दिया। अंग्रेजों की इन 
बेजां हरकतों पर भी सिराजुद्दौला ने शान्ति से ही सब मामले: 
का निंपटाय करना चाहा, किन्तु अंग्रेज व्यापारियों ने, जिनकी: 


पलासी का युद्ध ६० 


आकांक्षाएँ बेहद बढ़ी हुई थीं ओर जिनके षड़ूयेत्र इस समय 
दूर-दूर तक पहुँच चुके थे; जरा भी पर्वाह न की । उनकी क़िले- 
बन्दियाँ और भी अधिक जोरों के चलती रहीं । सिराजुद्देला 
के पास अब सिवाय उन्हें दण्ड देने और रोकने के और कोई 
चारा न था। 


कंलकत्तें में इस समय तक अंग्रेजों का दबदबा काफी' बढ़ 
चुका था और हर तरह से वे नवाब का सामना करने के लिए 
तैयार थे । इस नवीन महानगर में अंग्रेजों का प्रब॑ंल प्रताप दिलों- 
“दिन बढ़ता जाता था। ये लोग नवाब के राज्य में रहने पर भी 
कलकत्े में अपने को स्वाधीन समेभमते थे। इनकी अनुमति से' 
धीरे-धीरे बहुत से पुरतेगीज, अरमानी, मुगल और हिन्दू व्यापारी 
कलकत्ते में अपने मकान बनवाकर वाणिज्य-व्यापार के द्वारा खूब 
रुपया कमा रहे थे । 


हिन्दू व्यापारियों में अमीचन्द का नाम अंग्रेज लेखकों के' 
इतिहास में प्रसिद्ध है। अंग्रेजों ने इसे धूर्तेता की मूर्ति बताकर 
'लोक और समाज में उसकी निनन्‍्दा करने का पूरा प्रयत्न किया 
हैं। लाडे मेकाले ने तो “धूते बद्भाली” लिख कर उसका परिचय 
दिया है। अमीचन्द बंगाली नहीं था। वह भारतवर्ष के पश्चिमी 
प्रदेश का एक हिन्दू बनिया था | बंगाल और बिहार में 
बाणिज्य व्यापार करने के लिए यहाँ रहने लगा था। सशख्र 
सैनिकों से सुरक्षित उसके सहल का विशाज्ञ फाटक देखकर 

ओऔरों की बात तो अलग रही, स्वयं अंग्रेज भी उसे एक राजा 
मानते थे । 


सेठों में जिस प्रकार जगत्‌ सेठ का बड़ा गौरव और सम्मान 
था, उसी प्रकार सौदागरों में अमीचन्द की नवाब के दर्बार में 
इञ्नत और प्रतिष्ठा थी। संकट पड़ने पर अंग्रेज लोग स्ेदा ही 
अमीचन्द की शरण लेते थे। अनेक बार अमीचन्द के ही अजु- 
ग्रह की बदौलत अंग्रेजों की लाज और इज्जत बची थी, इसका 
अब भी कुछ न कुछ प्रमाण मिलता है। अंग्रेज इतिहास-लेखक 
अर्मी ने लिखा है :--- 


“असीचन्द का महल बहुत ही आलीशान था। उसके भिन्न- 
भिन्न विभागों में सैकड़ों कर्मचारी हर समय काम किया करते 
थे। फाटक पर पर्याप्त सेना उसकी रक्षा के लिए तैनात रहती 
थी। वह कोई मामूली सौदागर नहीं था, बल्कि राजाओं के 
समान बड़ी शान शौकत से रहता था। नंबाब के दर्बार में 
उसका बड़ा आदर था और नवाब उसे इतना मानता था कि 
कोई आफत मुसीबत आने पर नवाब-सरकार से किसी तरह 
की सहायता लेने के लिए लोग प्रायः अमीचन्द की ही शर॑ण 
लेते थे ।” ' द 


अंग्रेजों ने अमीचन्द की ही सहायता से बंगाल में अपने 
व्यापार विस्तार करने की सुविधाएँ प्राप्त की थीं। उसी के सह- 
योग से अंग्रेज लोग गाँव-गाँव में 'दादनी' 'बॉटकर कपास तथा 

रेशमी कपड़ों की खरीद में खूब रुपया पैदा करते थे। यदि ऐसी 
सुविधा न होती तो शायद ही अंग्रेज लोगों को एक अपरिचित 
देश में अपनी शक्ति बढ़ाने या प्रतिष्ठा प्राप्त करने का मौका 
मिलता, ' किन्तु कुछ दिन में इस देश के निवासियों के साथ परि- ' 
चय होते ही. उन्होंने अमीचन्द की अवहेलना और उपेक्षा करनी'' 
शुरू की। सिराजुदीला जिस समय गदही पर बैठा उस समय 
अंग्रेज लोग पहले की तरह अमीचन्द पर विश्वास नहीं करते थे ॥ 
दोनों' पक्षों में अनबन' और मनोमालिन्य का जो सूत्रपात हुआ 
था, वह बहुत ही बढ़ चुका था। 

सिराजुद्दौला अंग्रेजों को भली भाँति पहचान गया था। राज्य 
के कार्य में, लिप्त होने पर अंग्रेजों की कुटिल नीति का परिचय 
पाकर वह बहुत, जलने लगा था। अंग्रेजों ने नवाब की अनुमति 
के बिना ही किला बनवाना आरम्भ कर दिया था, जिससे सिराजु-. 
हौला की भभकती हुई क्रोधाप़ि में मानो घी की आहुति पड़ गई 
थी । उसने सिंहासन पर बैठते ही नाना अलीवर्दी खाँ के अन्तिम 
उपदेश का स्मरण क्रिया और अंग्रेजों को दण्ड देने के लिए 
उनकी कासिमबाजार वाली कोठी के गुमाश्ता वाद्स नामक अंग्रेज 
को बुला भेजा । वाट्स के आने पर सिराजुद्देला ने उससे कोई 
बात छिपाई नहीं। उसने साफ-साफ शब्दों में उससे समभा 
कर कहा-- 

“मैं तुम लोगों के व्यवहार से बहुत ही असन्तुष्ट हूँ। सुना 
है कि तुम॑ मेरी आज्ञा की कुछ भी पर्वाह न करके कलकत्े के 


हा 

पास एक किला बनवा रहे हो। में तुम्हारे इन सब कामों का 
समर्थन कदापि न कर सकूँगा। में तुमको केवल वरणिक्‌ ही जानता 
हूँ। यदि तुम बनियों की भाँति शान्त भाव से रहना चाहो तो मैं 
तुम्हें आदर के साथ|।आश्रय दूँगा। किन्तु यह अच्छी तरह समझे 
रहना कि में ही इस देश का नवाब हूँ । यदि किले की चांरदीवारी 
गिराने में जरा भी कोर कसर की गई तो मुझे फिर किसी तरह 
भी सन्‍्तुष्ट न कर सकोगे । 


वाद्स इन सब बातों का कोई ठीक जवाब न दे सका। 
अंग्रेज इतिहास-लेखक अर्मी ने लिखा है :-- 

“बादस साहब ने सिराजुद्देला की बातों से, उसके चित्त में 
अंग्रेजों के प्रति ढ्ेंघभाव और शत्रुता का परिचय पाकर भी ये बातें 
अंग्रेजी दर्बार में प्रकट नहीं कीं और केवल इसी कारण से भविष्य 


"में इतना भारी अनर्थे उठ खड़ा हुआ ।” 


परन्तु वादस ने यथा समय वह समस्त वृत्तान्त कलकत्ते के 
अंग्रेजों को लिख भेजा था, इसका प्रमाण आज भी ग्राप्त 
है। हेस्टिंग्स के लिखे हुए जो कागज इंगलिस्तान के अजायब 
घर में इकट्ठें किये गये हैं उनमें से एक पत्र का आशय 
इस प्रकार है :--- 


“कासिसबाजार पर आक्रमण होने से पहले वाद्स साहब ने 
अंग्रेजी गवनर और कौंसिल को सूचित किया था कि सिराजु- 
हदौला के असन्तोष का जोरदार कारण यह यह है कि कलकत्ते में 

अंग्रेज लोग उसकी आज्ञा और अनुमति के बिना ही किला 
बनवा रहें हैं। वह अंग्रेजों को केवल साधारण सौदागरों के 
ही समान रखना चाहता है और इस दशा में वह उन्हें हर तरह 
से मदद देने को तैयार है, परन्तु वह अंग्रेजों के राजाओं की 
भाँति ठाट-बाट जोड़ने का प्रबल विरोधी है और ऐसा करने 
पर वह हमारे नये किले की इमारतें आदि सब गिरा देना 
चाहता है।” 

सिराजुद्दीला के असन्तोष के असली कारण को सभी अंग्रेज 
अच्छी तरह जानते थे। उस समय के अंग्रेजों के ऐबों और 
दोषों को छिपा रखने के लिए इतिहास के प्रृष्ठों में चाहे जो 
'कुछ लिखा गया हो, किन्तु इसमें सन्देह' नहीं कि आश्रित 
वरणिक्‌ होते हुए भी नवाब की इच्छा और आज्ञा के प्रतिकूल: 
किले की बुनियाद डालकर अंग्रेजों ने अपनी निरंकुशता का 
पूरा परिचय दिया था। यह कहना सत्य का सरासर अपमान 
करना है कि कलकत्तें के अड्गरेजी दर्बार के लोग इस साधारण-सी 
बात को बिलकुल जानते ही न थे। भली-भाँति जानते थे, 
सममभते थे और उन्हें यह भी विश्वास था कि सिराजुद्दौला 
अड्गरेजों से देंष रखता है, अतएब सरलता-पूर्वक आज्ञा माँगने 
से वह हमें किला बनवाने की इजाजत कभी न देगा । इसलिए 
अंग्रेजों ने जान-बुककर भी सिराजुद्दौीला की आज्ञा का जो उल्लंघन 
किया उसके लिए ऐतिहासिक निर्णय में अज्नरेजों को ही दोषी 
हीना पड़ेगा। 

सिराजुद्दीला ने अद्गरेजों को समझाने का जितना भी प्रयत्न 
किया वह सब बेकार साबित हुआ। न तो कासिमबाजार की 
कोठी के गुमाश्ता वादस ने और न कलकत्ते की अचन्नरेजी 
कौंसिल ने उसकी बातों का ठीक ठीक जवाब दिया | सिराजुद्दैला ने 
मर्म-पीड़ित होकर भी सहन शीलता से काम लिया। यदि वह 
चाहता तो अज्ञरेजों के एक नाचीज गुमाश्ता वादस की दुर्दशा 
होने में देर ही क्या लगती। फिर भी सिराजुद्दोला ने उससे 
कुछ नहीं कहा और साक्षात्‌-रूप से अद्भरेजी दरबार का स्पष्ट 
उत्तर पाने के लिए उसने एक राजदूत को कलकत्ते भेजने का 
प्रबन्ध किया । 

इस समय से सिराजुद्दोला ने अपने अभीष्ट मार्ग में जिस 
प्रकार बड़ी सावधानी से धीरे-धीरे कदम बढ़ाना शुरू किया था, 
इतिहास में उसकी यथोचित आलोचना नहीं हुईं है। इसीलिए 
कुछ लोगों ने तो अनजान में और कुछ लोगों ने अपने स्वार्थों को 
सिद्ध करने के लिए उसे मिथ्या कलंकित किया है। सब लोग 
जानते थे कि अद्जरेज यों ही सहज में किले की चारदीवारी गिरा 
देने के लिए राजी नहीं होंगे और सिराजुद्दोला भी यह अच्छी 
तरह जानता था कि चाहे जो हो, यदि' अज्जरेजों ने एक बार भी 
नवाब की कमजोरी का मौका पाकर भारतवषे की पवित्र भूमि में 
किला बनवा लिया तो फिर सहसा साधारण व्यापारियों की 
मण्डली की भाँति इन्हें भारतीय शासन के अधीन रख सकना 
सरल न होगा । 

इसीलिए किसी साधारण राजदूत को न भेज क २ एक बुद्धि- 
मान, प्रतिष्ठित, चतुर और प्रतिभाशाली व्यक्ति से यह काम 
कराने के लिए उस समय के प्रसिद्ध अस्मनी सौदागर ख्याजा 
बाजिद को इस दूत-कार्य का भार सौंपा गया। सिराजुद्देला 
को आशा थी कि शायद ख्वाजा वाजिद के परामशें और 
उपदेश से अज्गरेजों का मति-श्रम दूर हो जायगा और रक्तपाव 
के बिना ही शान्ति-पू्वंक सारे कलह-विवादों का निपटारा हो 
जायगा । 

ख्वाजा वाजिद' ने कोशिश करने में कोई कसर न की। 
उसने यथा समय कलकत्ते के अद्भरेजी दबोर में जाकर नवाब 
सिराजुद्दीला की सारी बातें कह सुनाई और बाद में अनेक 
प्रकार से अज्गरेजों को समभाने का प्रयत्न किया, किन्तु उसकी 
बातों पर किसी अज्)रेज ने ध्यान न दिया, बक्कि उसके सम- 
भाने का उलदा ही परिणाम हुआ | अइ्डरेजों ने नवाब के पत्र 
का कुछ भी उत्तर देना मुनासिब न समझा। इतना ही नहीं, 
कलकत्तें के अद्गरेजों ने उस श्रतिष्टित राजदूत को अनेक प्रकार 
से पीड़ित और अपमानित करके शहर से बाहर निकाल 
दिया । 

राजदूत ख्याजा बाजिद के साथ अज्गरेजों ने जो असभ्यता- 
पूणं अमानुषिक व्यवहार किया था, उससे भी नीति-निपुण 
नवाब सिराजुद्दीला अधीर नहीं हुआ । उसने अज्जरेजों के उद्दस्ड 
और विद्रोही स्वभाव का परिचय भली-माँति पाकर केत्रल् यही 

निश्चय किया कि अब अथवा कुछ दिन बाद अंगरेजों के 
इस प्रबल उद्ण्डता के रोग का उत्कट इलाज अवश्य करना 
होगा। किन्तु सहसा इस तरह की कोई व्यवस्था न करके वह 
फिर एक बार दूत भेजकर अंगरेजों को समझाने की चेष्ठा करने 
त्तगा । 

सिराजुदीला की अधीनता में राजाराम रामसिंह गुप्तचर- 
विभाग के सर्वोच्च पद पर नियुक्त था। मराठों की लड़ाई के 
अन्तिम समय में राजाराम' रामसिंह ने मेदिनीपुर की फौजदारी 
के पद पर रह कर अपनी स्वामि भक्ति का पूरा परिचय दिया 
था। इसलिए नवाब अलीव्दी खाँ ने प्रसन्न होकर उसी के 
पुरस्कार में राजाराम रामसिंह को जासूसों का सरदार बना दिया 
था। नवाब अलीवर्दी खाँ और सिराजुद्दोला दोनों ही राजाराम 
रामसिंह पर बड़ी श्रद्धा रखते थे और विश्वाप्त-पात्र कर्मचारी 
सममभ कर प्राय: अनेक मामलों में उससे सलाह लिया करते थे | 
सिराजुददीला ने इन्हीं राजाराम रामसिंह को दूत भेजने का भार 
सौंपा । े 

ख्याजा वाजिद के अपमान की बात चारों ओर प्रसिद्ध हो 
गई थी। जिन असभ्य अंगरेजों ने ख्वाजा वाजिद जैसे प्रतिष्ठित 
ओर सम्मानित राजदूत को इस तरह अपमानित कर शहर से. * 
बाहर निकाल देने में तनिक भी संकोच नहीं किया, वे अंगरेज 
अन्य किसी के साथ भी खातिर से पेश आयेंगे, इसकी कुछ भी 


सम्भावना नहीं थी। कुछ भी हो, राजाराम रामसिंह भी बड़ा 
हर! 


पत्ञासी का युद्ध ध्प, 


चतुर था। उसने सोचा कि शायद पहले से किसी प्रकार पता 
लग जाने पर अंगरेज लोग राजदूत को कलकत्ते में घुसने भी न 
देँ, इसलिए उसने एक नये उपाय का अवलम्बन किया । अपने 
भाई को इस दूत-कार्य पर नियुक्त करके उसे फेरी वालों के वेश 
में एक छोटी-सी नाव पर सवार करके कलकत्ते भेज दिया। 
इस युक्ति से उसे कोई न पहिचान सका और उसने सकुशत 
कलकत्ते पहुँचकर अमीचन्द के मकान में आश्रय लिया और 
उसी के साथ अंगरेजी दरबार में जाकर उसने अपने को प्रकट 
किया, किन्तु उसकी भी वही दशा हुई जो कि ख्याजा वाजिद की 
हुई थी। भारत-निवासियों के रक्त के प्यासे अंगरेजों ने उसकी भी. 
एक न सुनी । 

सिराजुद्ेला ने यद्यपि बिना किसी झूगड़ा-फसाद के सिंहा- 
सन पर पैर रखा था तथापि अधिकांश लोगों को यह विवास हो 
चुका था कि राजबल्लभ के रहते हुए सिराजुद्दोला की खैर नहीं । 
चाहे जिस तरह हो, सिराजुद्दीला को शीघ्र ही सिंहासन से उतार 
कर घसीटी बेगम के नाम से महाराज राजबल्लभ ही बंगाल, बिहार. 
और उड़ीसा की नवाबी करेगा। अलीवर्दी खाँ की जिन्दगी में 
ही अंगरेजों को यह प्रतीत होने लगा था और इसी कारण वश. 
राजबल्लम को किसी तरह अपने हाथ में रखने के.लिए उसके. 
समस्त पूवे के अत्याचारों को भुलाकर अंगरेजों ने उसके भागे 
हुए पुत्र क्ष्णबल्लम को कलकत्ते में आश्रय दिया था। बादस प्राय: 
रोज ही लिखा करता था :-- 


६६ सिराजुद्देला के साथ छेड़-छाड़ . 


“पसिराजुद्दीला के. तख्त पर बैठ जाने से भी क्या होगा, अभी: 
तक घसीदी बेगम की आशा निमेल नहीं हुई है ।” 


इसीलिए कलकत्ते के अंगरेजों ने राजबल्लम को अपने हाथ 
से निकाल कर ,नये नवाब सिराजुद्दोला के पक्ष का अवलम्बन 
करने का साहस नहीं किया। आगे चल कर जब राजबल्लभ की 
सारी आाशाएँ और इच्छाएँ एकदम निर्मूल हो गई और सिराजु- 
होला ने ही बड़ी शान के साथ जब राज्य का शासन करना 
आरम्भ किया तब उस समय का इतिहास लिखते हुए अंगरेज 
इतिहास-लेखक सन्न रह गये। उन्होंने आदि से लेकर अन्त तक: 
सारी बातों को गोलमाल करके अंगरेजों की ओर से केवल इतना 
ही लिख रखा कि :-- 


“एक राजदूत आया था, यह ठीक है, परन्तु उसे सिराजु- 
दौला ने ही भेजा था, यह हम कैसे जान सकते थे और वह हमारे 
शत्रु अमीचन्द के यहाँ क्‍यों ठहरा ! अमीचन्द से हमारी शत्रुता 
थी, इसलिए हमने सोचा कि अमीचन्द ने अपनी प्रतिष्ठा बढ़ाने 
के लिए यह कपठ-जाल फैलाया है। इसीलिए हमने राजदूत की 
अवहेलना की श्री अन्यथा यदि हम जरा भी यह जानते कि 
सिराजुद्दौला ने स्वय॑ यह राजदूत भेजा है, तो उसे इस प्रकार 
कभी अपमानित न करते ।” 


बाद के इतिहास-लेखक चाहे कुछ भी लिखें, किन्तु एक 
समकालीन अद्भरेज इतिहासक-लेखक “अर्मी” इन. समस्त 


'पलासी वा थुद्ध 


२१०० 


बात को एकदम अस्वीकार नहों कर सका । वह लिखता 
है कि: 


“राजारास रामसिंह का भाई एक दिन कलकत्ते में आया था, 
उस दिन गवनेर ड्रेंक साहब राजधानी में नहीं थे । शहर-कोत- 
वाल हालबेल साहब के साथ ही उस राजदूत का पहला साक्षात 
हुआ । उसके दूसरे दिन ड्रेक साहब के आ जाने पर मंत्रि-मण्डल 
का अधिवेशन हुआ । जो लोग उपस्थित थे, उन सब ने यही 
कहा कि यह सब अमीचन्द की जाली कारवाई है। कारण यह था 
कि कासिमबाजार से खबर आई थी कि घसीटी बेगम की आशा 
निर्मूल नहीं हुई है। ऐसी दशा में राजदूत जो पत्र लाया था, बह 
सभी की नजरों में सन्देहात्मक समझा गया ओर किसी ने उसका 
उत्तर देना आवश्यक न समझा । राजदूत को चले जाने की आज्ञा 
दी गई किन्तु अशिक्षित और उद्दण्ड नौकरों ने कुछ और ही कर 
उठाया। उन्होंने राजदूत को विशेष रूप से अपमानित करके 
बाहर निकाल दिया ।” 


इस व्यवहार से बाद में सिराजुदीला असन्तुष्ट होगा, यह 
जानकर सावधान रहने के लिए शीघ्र ही कासिमबाजार की कोठी 
में: रहने बाले गुमाश्ता वाद्स को एक उपदेश-पूर्ण पत्र कलेकत्ते 
से लिखा गया। 


' यदि अमीचन्द के कुटिल कौशल का ही निश्चय हो' गया 
था तो कासिमबाजार के गुमाश्ता वाटद्स को खबरदार केरैनें के 


१०१ सिराजुद्दीला के साथ छेड़-छाड़ 
लिए पत्र-लिखने की कया आवश्यकता थी ? घसीटी बेगम की 
राज्य-प्राप्ति की आशा अभी निमूल हुई या नहीं, इस सम्बन्ध में 
उस पर विचार करने की आवश्यकता ही क्या थी ? विचार करने 
से जान पड़ता है कि अंगरेज लोगों ने भविष्य में अपने दोषों - 
को दबाने के लिए जिन कूट बर्णोनों की रचना की है, कार्य के 
समग्र उन्होंने उनके प्रति कभी विश्वास-स्थापन नहीं किया था। 
राजबल्लभ भी मुद्धी में हे और सिराजुद्दौला भी उत्तेजित न हो-। 
जान पड़ता है कि यही उस समय अंगरेजों का मूल मंत्र हो 
रहा था। 

ज़्योंही सिराजुदीला के पास इस असमभ्यतापूर्ण अपमान की 
खबर पहुँची त्योंही अंगरेजों का गुमाश्ता वाट्स एक वकील को . 
साथ .लेकर दरबार में उपस्थित हुआ और वकील के मुख से 
पहले ही सिखाई गई मीठी-मठी बातों का पाठ पढ़ाकर बड़े 
अदब के साथ आसन महण किया | अंगरेज लोग जिस सिराजु- 
दौला को दुर्दोन्‍्त नर पिशाच बतलाने से भी नहीं चूके हैं उसी 
युब्रक सिराजुद्दोला ने बंगाल, बिहार और उड़ीसा के परम प्रतापी 
शानदार मुगल्नों के राज सिंहासन पर बैठकर अपने पैरों के नीचे 
आश्रय पाने वाले अड्जरेज सोदागरों की इतनी बड़ी गुस्ताखी 
का परिचय पाकर भी उनके प्रति तनिक भी रोष प्रकट नहीं 
किया। उसने समम लिया कि ये अद्गरेज सौदागर केवल हमारी 
घरेलू लड़ाई ओर पारस्परिक विद्रोह के कारण ही अपने उलछट्डल 
और उदूएड स्वभाव का भरपूर परिचय दे रहे हैं। इसीलिए बेह 


'पलासी का युद्ध १०२ 


'सब से पहले घसीटी बेगम के षडूयंत्र का स्वेनाश करने की भर 
सक चेष्टा करने लगा । 
घसीटी बेगम विधवा थी। सिराजुद्दोला को छोड़कर उसका 
दूसरा कोई अपना सगा सम्बन्धी न था। अतएव विधवा होने 
'की दशा में वह मोतीभील के राजमहल में अकेली रहा करती 
-थी ओर स्वाधीन भाव से इधर-उधर धघूमा भी करती थी। उसका 
इस प्रकार घूमना-फिरना सिसजुद्देला को अनुचित जान पड़ता 
था। इसीलिए उसने एक बार विनीत बचनों में घसीटी बेगम 
से, अपनी माता तथा अलीवर्दी खाँ की बेगम के साथ एक ही 
महल में मिलकर रहने के-लिए निवेदन किया। किन्तु सिराजु- 
'हीला के इस निवेदन को मान लेने से राजबल्लभ की स्वार्थ-सिद्ध 
का सरल मार्गे सदा के लिए बन्द होता देखकर अंपने महल 
'के विशाल फाटक पर घसीटी बेगम ने सेना का संगठन करना 
आरम्म कर दिया। उसके इस काये से क्रद्ध न होकर सिराजु- 
हौला ने उसे राजमहल में बुलाया, ओर उसके समस्त कुच- 
रित्रों और दुराचारों को जानते हुए भी उसके सम्मान और 
प्रतिष्ठा में तनिक भी कमी न की। इस भ्रकार युद्ध-कलद ओर 
रक्तपात के बिना ही मोतीमील पर अधिकार करके सिराजुद्दोला 
अपनी चाची घसीटी बेगम को अपने महल में आदरपूर्वेक 
के आया। ह 
जस चातुरी और कीशल से खून खराबी के बिना ही कलह, 
की भसकती हुई आग सहज में ही शान्त हो गईं, किन्तु इति- 


१०३ सिराजु द्ौला के साथ छेड़-छाड़ 
हास के लेखकों ने इसके लिए भी सिराजुद्दौला की प्रशंसा नहीं 
की, बक्ति सची-सच्ची बातों को छिपाकर उन्होंने यह लिखा 
है कि :-- 

“सिराजुद्दीौला के विषय में अधिक क्या कहें; उसने सिंहासन 
पर बैठते ही अपनी चाची घसीटी बेगम का स्वेस्थ अपहरण 
कर लिया था।” 

कासिम बाजार पर हमला 


इस बात का उल्लेख पहले ही किया जा चुका है कि अंग्रेजों: 
के अत्यन्त उद्दण्तापू्ण व्यबहारों के बावजूद भी सिरजुद्दौला ने 
सदा ही उनके हाथ सहनशीलता और उदारता का व्यवहार 
किया । परन्तु चालाक अड्जरेजों ने, जिनकी आकांक्षाएँ बहुत बढ़ी 
हुई थीं और जिनके षड़ूयंत्र काफी फैल चुके थे; नवाब की बातों 
ओर इच्छाओं की कुछ भी पर्वाह न की। इस दशा में सिराजु- 
होला के पास उन्हें दण्ड देनें ओर उनकी बेजाँ हरकतों को 
रोकने के सिवाय दूसरा कोई उपाय न था। लाचार होकर उसे 
कासिम बाजार की कोठी को घेर लेने के लिए अपनी फोजें 
भेजनी पड़ी । 


पिछले सैकड़ों वर्षों से ईस्ट इसग्डिया कम्पनी के अद्गरेज 
व्यापारियों ने बंगाल भर में घूम-घूम कर व्यापार करते-करते 
नवाब की उद्ाखा से अनेक स्थानों में अपनी कोठियाँ कायम 
कर ली थीं। अलीवर्दी खाँ के मराठों के साथ एक लम्बे अरसे 
तक युद्ध में फँसे रहने तथा राज्य-शक्ति के निर्बेल और अव्य- 
बस्था के कारण इन अंगरेज व्यापारियों को चुपके-चुपके अपनी 
कोठियों की किलेबन्दी करने का मौका मिल गया। इन्हें भारत 

१०४ 

में अपने पैर जमाने और अपना राज्य स्थापित करने के उपायों 
में अपनी कोठियों की किलेबन्दी से बड़ी सफलता प्राप्त हुई | 
यही कारण था कि अलीवर्दी खाँ और सिराजुद्दोला, दोनों ही. 
इन अइ्गरेज व्यापारियों की कोठियों की किलेबन्दी के परम" 
विरोधी थे । 

बंगाल की पुरानी राजधानी मुशिदाबाद के पास ही कासिम 
बाजार की कोठी के चारों ओर मौका पाकर अंगरेजों ने चार- 
दीवारी बनवा ली थी और तोपें लगाकर एक छोटा-मोटा किला- 
सा तैयार कर लिया था। यह किला चारों ओर से काफी. 
मजबूत था। चारदीवारी से सटे हुए चार बड़े बुजें थे। हर एक 
बुज पर दस-दस तोपें लगी थीं और नदी की ओर वाली दीवार 
पर कतार-कतार में बासठ तोपें लगी हुई थीं । फाटक के 
दोनों ओर बड़ी-बड़ी दो तोपें हर समय अपनी भयावना मुँह 
पसारे अंगरेज सोदागरों के युद्ध की चतुरता का परिचय दे 
रही थीं। 

सलामी की तोपों के बहाने से ओर भी बहुत-सी तोपें लाकर 
अड्गरेजों ने इसी किले के भीतर जमा कर रखी थीं। युद्ध के. 
समय इनसे भी गोले बरसाने का काम निकल सकता था। 
कहना ही पड़ता है कि इन्हीं सब कारणों से कासिम बाजार के: 
अड्भरेजी किले पर बड़ी सरलता के साथ किसी के अधिकार 
जमा लेने की सम्भावना तक भी न थी। विलियम वादस,, 
कल्ेट, वाद्सन, साइक्स, एच० वादस, चेम्बसे वारन्‌ हेस्टिंग्स, 

इत्यादि अंगरेज कर्मचारी इसी किले में रहकर कम्पनी कें व्यापार 
की रक्ता कर रहे थे। किले की रक्षा के लिए लेफ्टिनेण्ट इलियट 
की मातहती में बहुत-से गोलन्दाज सिपाही हर समय बड़ी साव- 
'घानी के साथ किले के भीतर टहलते रहते थे। एक अंगरेज इति- 
हास-लेखक ने लिखा है :-- 


“पसेराजुद्दीला के कासिम बाजार पर हमला करते ही अज्नरेजों 
ने बिना किसी दंगा-फसाद के किला छोड़ नवाब के पास जाकर 
आत्म-समपेण किया था।” 


परन्तु यह बात बिलकुल ठीक नहीं है । इंगलिस्तान के अजा- 
यब घर में कासिम बाजार पर हमला होने का एक हाथ का 
लिखा हुआ इतिहास मौजूद है । कुछ लोगों का कहना है. कि वह 
वारन्‌ हेस्टिग्स का लिखा हुआ है। उसे चाहे जिस किसी ने 
लिखा हो, किन्तु इसमें सन्देह नहीं कि वह उस समय भारत में 
व्यापार और षड़यंत्र करने वाले अंगरेजों की ही अपने हाथों लिखी 
हुई अपनी कहानी है। यह सच है कि उस कहानी में कोई सिल- 
सिलेबार इतिहास नहीं है, फिर भी चूँकि उसे उसी जमाने के 
अज्गरेजों ने ही लिखा है, इसलिए उस कहानी में जो, कुछ भी 
इतिहास-सम्बन्धी सामग्री मिलती है; वह वास्तव, में अधिक 
अमाण | वाली और मानने के योग्य है । 


कासिम बाजार के सभी अंगरेज सौदागर इस बात को 
समप्रकते थे कि बूढ़े नवाब अलीवदी खाँ के मरने के बाद' ही 

हमारा सिराजुद्दोला के साथ युद्ध का छिड़ जाना निश्चित 
है। इसीलिए मौका पाकर चुपके-चुपके उन्होंने कासिम बाजार 
के किले में अपनी शक्ति के अनुसार गोलों और हथियारों को 
जमा करने में कोई कसर न की। इस श्रकार कासिम बाजार में 
युद्ध का जो बहुत-सा सामान इकट्ठा किया गया था, आगे चल 
कर कप्तान आन्ट ने उसके विषय में कितने ही आक्षेप किये हैं। 
उसने लिखा है :--- 

“कासिम बाजार के छिन जाने से ही हमारे ऊपर सारी 
झुसीबतें आईं। वहाँ से हमारे दुश्मनों को केवल गोला-बारुद 
आदि सामान ही नहीं मिला बक्कति उससे उनका साहस भी बढ़ 
गया ओर वे बड़ी आसानी के साथ हमारे बड़े किले को फतह 
'करने में कामयाब हुए ।” 

घसीटी बेगम का मामला तै हो जाने के बाद भी सिराजु- 
'हीला को चैन से बैठने का मोका नहीं मिला। उत्तर में पुर्निया 
का शासक, शौकतजंग और दक्षिण में कलकत्ते के उद्ण्ड अड्भरेज 
उस समय भी ईर्ष्या और स्पर्धाों से सिराजुदौला के विनाश 
का षड़्यंत्र रच रहे थे। इसलिए मुशिदाबाद के षड़्यंत्र का 
निवारण करके सिराजुद्देला तुरन्त ही पुर्निया के झगड़े को भी 
दूर कर देने के लिए सेना के साथ युद्ध-यात्रा करके राजमहल 
होता हुआ पुर्निया की ओर बढ़ा। चलते समय उसने कलकत्तें 
के उहण्ड अंगरेज को पुनः बड़ी डाट-डपट के साथ लिख 
'मेजा :--- 

“यदि इस पत्र को पाते ही अद्भरेज गवनेर ड्रेक साहब किले 
की चारदीवारी नहीं गिरा देंगे तो में स्वयं कलकत्ते आकर उन्हें. 
गंगा में फेक दूँगा ।” 

ठीक समय पर यह पत्र अज्जरेजी दरबार में पहुँचा। अज्ञरेजों 
मे अब तक राजबल्लम और घसीदी बेगम' पर भरोसा रख कर 
सिराजुद्देला के भेजे हुए प्रतिष्ठित राजदूत को अपमानित करके 
नगर से बाहर निकाल देने सें तनिक "भी संकोच नहीं किया 
ओर नवाब का पत्र पाकर भी उसका जवाब देना जरूरी नहीं 
समभा, परन्तु अब की बार सिराजुद्दोल के इस क्रोध-पूर्णे 
पत्र को पदू कर सभी अंगरेज भयभीत हो गये। इस बार 
पत्र का उत्तर तो भेजा गया किन्तु फिर भी उसमें असल 
बात का कोई जवाब नहीं दिया गया। गवनेंर ड्रेक ने लिख 
भेजा कि :--- 

“यह' सब बात भूठ है ! किसने कहा कि अंगरेज लोग कल- 
कते में नगर की रक्षा के लिए चारदीवारी तैय्यार करा रहे हैं ? 
फ्रान्सीसियों के साथ युद्ध छिड़ने की सम्भावना है। उन्होंने 
सद्रास पर अधिकार जमा लिया है और सम्भव है कि वे बंगाल 
पर भी आक्रमण करें। इसी आशंका से हम नदी के तीर पर 
क्रोपें लगाने के स्थानों की केवल मरम्मत करा रहे हैं। नगर को 
मसठों की लूट-प्रट से सुरक्षित रखने के लिये कुछ दिन पहले 
कार के रूने वालों की इच्छा के अनुसार हमने वहाँ पर एक 
मराठा खाई खोदी थी और उसके लिए नवाब अलीवर्दी खाँ से 

आज्ञा ले ली गई थी। इसके अतिरिक्त हम कोई नया किला नहीं 
बनवा रहे हैं ।” 

गवनेर ड्रेक के इस जवाब से अज्जरेज इतिहास-लेखक भी 
'सन्तुष्ट नहीं हो सके । उन्होंने भी लिखा है कि :--- 


“जब सिराजुद्दौला अड्जरेजों पर इतना लाल-ताल होकर 
तलवार उठाने को तैयार हो गया तब ऐसे अवसर पर इस तरह 
का उत्तर भेजना युक्ति-संगत नहीं था ।” 


“सवाल दीगर जवाब दीगर” वाली कहावत ही यहाँ चरि- 
ताथ होती है। अड्डरेजों ने बाग बाजार के पास पेरिंग नामक 
एक नया किला बनवाया था और अपनी इच्छा के अनुसार 
कलकत्ते के अद्भरेजी किले की मरम्मत करा रहे थे, परन्तु किसी 
भी कार्य के लिए उन्होंने नवाब की आज्ञा नही हासिल की थी। 
'सिराजुद्देला ने उनसे पुराने किले को गिरा देने के लिए नहीं 
कहा था, बक्ति कल्कत्ते में बाय बाजार के पास जो नया किल्म 
बनवाया जा रहां था, उसी को गिरा देने के लिए कहा था। 
परन्तु गवर्नेर ड्रेक ने सिराजुद्देता की इन बातों का कुछ भी 
खयाल न किया ॥ ह 

उदण्ड अद्भरेज अपनी चालबाजियों से सिसजुद्देला को 
धोखा देने से बाज न आये। वह जिस समय राजमहल तक 
पहुँचा, तो वहीं पर गवर्नेर ड्रोक का पत्र उसके हाथ लगा। 
पत्र को पढ़ते ही सिराजुद्दिला आग बबूला हो गया और अड्जरेज 

सौदागरों की असहनीय उदण्डता का यथोचित' प्रतिकार करने के 
लिए अपनी सेना को, उनके कासिम बाजार वाले छोटे किले पर 
आक्रमण करने की आज्ञा दी | 

लगातार किन-किन बातों से अत्यन्त दुःखी और लाचार . 
होकर सिराजुद्दीला कासिम बाजार पर आक्रमण करने के लिए 
बाध्य हुआ था अधिकांश इतिहास-लेखकों ने अनेक कारणों 
से उनके मूल का अनुसंधान करना जरूरी न समझा और न 
खुल कर उनकी स्पष्ट विवेचना की। ऐसी दशा में यह कोई 
आश्चर्य की बात नहीं कि उनके लिखे हुए इतिहास में कासिम 
बाजार पर हसला करने की बाबत सिराजुद्ौला के मत्ये 
बहुतेरे मिथ्या कलंक मद दिये गये हैं, परन्तु सिराजुद्दीला ने 
अत्यन्त क्रोधित होकर भी कैसी सावधानी, चतुरता और सहन 
शीलता के साथ रक्तपात और मारकाट के बिना ही कासिम- 
बाजार पर अधिकार कर लिया था, उसकी थोड़ी-सी भी आलो- 
चना करने से सत्य का निणेय करने के लिए अधिक कष्ट न 
उठाना पड़ेगा। 

' सन्‌ १७४६ इईसवी के मई महीने की २७ तारीख को सोम- 
वार के दिन तीसरे पहर उमरबेग जमादार २०००: घुड़सवार 
सिपाही लेकर कासिस बाजार में पहुँचा और वहाँ चुपचाप डेरा. 
डाल दिया। नवाब के और भी सिपाही प्राय: इसी प्रकार 
कासिम बाजार के पड़ाव में आकर ठहरते गये। उस दिन किसी 
ने'कुछ दंगा-फसाद नहीं किया। सबेग होते-होते दो सौ और 


१११ कासिम बाजार पर हमला" 


घुड़सवार सिपाही और अनेक बरकन्दाज आकर उमरबेग के साथ 
शामिल हो गये । सन्ध्या के पहले ही दो सुशिक्षित लड़ाके हाथी 
भूमते-कामते कासिम बाजार में आ पहुँचे। इस कैफियत को 
देखकर अ्रज्जरेजों के प्राण काँपने लगे। यह बात किसी से भी 
नहीं छिपी थी कि उन्होंने किस प्रकार एक प्रतिष्ठित राजदूत को 
निरादर के साथ कलकते से निकाल दिया था। अतएव अपनी” 
करतूतों से भयभीत होकर दो-दो, एक-एक करके अज्ञरेज कोठी 
वालों ने इधर-उधर भागना शुरू किया । 

मुशिदाबाद के भूतपूर्व अफसर विवारिज ने लिखा है कि-- 
“हेस्टिस्स भी इस अवसर पर कासिम बाजार में ही था और 
आक्रमण के समय उसके दीवान कान्‍्ता बाबू ने उसे अपने मकान 
में छिपा लिया जिससे वह सही सलामत बच गया ।” जो अड्जरेज 
किले के भीतर थे, उन्होंने समझ लिया कि बस, इतने दिनों के 
बाद अब हमारे पापों के प्रायश्चित्त का समय आ गया है। 
ज्यों-ज्यों रात्रिका अन्धकार बढ़ता जायगा, त्यों-त्यों नवाब की 
सेना बल-पूर्वक किलें में घुसकर अज्गरेजों के माल-अंसबाब का 
सत्यानाश करके भीषण हत्या-काण्ड मचाना आरम्भ कर देगी। 
उस समय किले में सिफे ३४ गोरे और ३५ हिन्दुस्तानी 
सिपाही थे। कुछ और नोकर-चाकरों के सिवाय फीज अधिक 
नथी। अन्त में इतने ही सिपाही बन्दूकों पर संगीनें चढांकर' 
दरवाजे पर आ डटे और बड़े गये के साथ फाटक को घेर कर 
खड़े हो गये । 

परन्तु नवाब के सिपाहियों ने उस दिन भी किले पर आक्र- 
मण करने की कोई चेष्ठा नहीं की, बक्कि जमादार उमरबेग ने 
अद्भरेजों की नाम मात्र की सेना को किले के फाटक पर अभिमान 
के साथ टहलते देखकर उसने यह कहला' भेजा कि हम लड़ाई 
लड़ने नहीं आये हैं। फिर भी उनमें से किसी ने भी इस बात 
को नहीं सुना। वहाँ का अज्ञरेज गुमाश्ता वाद्स खाना और 
सोना सब कुछ छोड़कर रातोंरात लड़ाई के लिए जरूरी सामान 
इकट्ठा करने में भी जी जान से परिश्रम करने लगा । इससे यह 
साफ जाहिर हो गया कि नवाब की अगणित सेना के द्वारा किले 
पर आक्रमण होते ही अज्ञरेज भी बल-पूषेक अपनी रक्षा करने 
में कोई बात उठा न रखेंगे और इसी उद्देश्य से वे बड़ी- 
'बड़ी तोपें और गोला-बारूद संग्रह कर सिपाहियों के साथ 
किले के फाटक को घेर कर नवाब के आक्रमण की. प्रतीक्षा 
'करने लगे । 

सोमवार, मज्ञल और बुध--ये तीन दिन यों ही बीत गये । 
चौथा दिन बृहस्पति भी यों ही बीतने लगा। चारदीवारी के 
बाहर नवाब की फौज कतारों में खड़ी हुई थी। यदि वह चाहती 
तो बात की बात में कासिम बाजार के छोटे से किले को 
धुआँधार मचाकर राख का ढेर बना सकती थी, किन्तु अज्भरेज 
लीग उन सबों को शान्त भाव से खड़ा देखकर उनके प्रति 
अपने कत्तेव्य का कुछ भी निश्चय न कर सके और बढ़े 
असमंजस में पड़कर यह सोचने लगे कि नवाब के सिपाही 

बन्दूकें क्‍यों नहीं उठा रहें हैं. ? अन्त में यह प्रबल उत्कण्ठा 
उनसे सहन न हुई और नवाब की सेना की इस चुप्पी के 
रहस्य का निर्णेय करने के लिए सब ने मिलकर सलाह- 
मशविरा की और फिर डाक्टर फोथ को उमरबेग के पास 
भेजा । 

उसरबेग के पास से डाक्टर फोर्थे के किले में वापस आने 
पर नवाब की ओर का यह मूल अभिपश्राय ज्ञात हुआ कि 
कासिमबाजार के अंग्रेज गुमाश्वा वादस को नवाव के दर्बार में 
हाजिर होकर एक मुचलकानामा लिख देना होगा। यदि साधा- 
रण तरीके से ने इसे स्वीकार न करेंगे तो जबेस्ती पकड़ कर 
लिखा लिया जायगा । इसीलिए इतने सिपाही और सामन्त 
साथ लाये गए हैं। इस सूचना से सबका कौतूहल मिट गया, 
किन्तु फिर भी उत्कंठा दूर न हुईं | उमखेग की बात पर 
विश्यास करके वादस ने आत्म समर्पण करने का साहस नहीं 
किया और यह जानने के लिये कि वास्तव में नवाब का अभि- 
“प्राय क्या है, उसने बड़े अदब के साथ एक आवेदन-पत्र लिख 
भेजा। उस पत्र में उसने लिखा कि, “नवाब साहब का 
अभिमप्नाय ज्ञात हो जाने भर की देर है, इसके बाद वे जो कुछ 
कहेंगे, अंगरेजों को वही स्वीकार होगा । यथा समय नवाब 
के यहाँ से इस पत्र का केवल यही उचर मिला कि, “किले 
की चारदीवारी गिय दो, बस, यही नवाब का एकमात्र 


अशभिप्राय है ।”? 
बम 

अंग्रेजों ने बड़े अदब के साथ फिर यह लिख भेजा कि 
नवाब साहब जो कुछ चाहेंगे, हम उसी को मनन्‍्जूर करेंगे। परन्तु 
इस समय नवाब ने जो कुछ चाहा, उसे सुनकर वाट्स का दिल 
दहल गया । वह जानता था कि अंग्रेजी दर्बार जीते जी इस 
बात को मन्जूर करने के लिये तैयार नहीं । वास्तव में सिराजुद्दौला 
के स्वभाव ओर उद्देश्य को कलकत्ते के अंगरेज लोग पहिचान 
न सके। उन्होंने कासिम बाजार पर हमले की खबर पाकर 
यह समझा था कि शायद यह रिश्वत या नजर-भेंट वसूल करने 
के लिये एक नया जाल फैलाया गया है। अतएव जैसा कुछ 
उन्होंने समझा उसी के अनुसार नवाब को संतुष्ट करने के लिए 
उपाय भी किया । 

उन्होंने उसके अमीर-उमराबों को अपने हाथ में कर लिया 
ओर उसी पुराने हथकंडे अर्थात्‌ रिश्वत ओर |खुशामद के जोर 
से अपनी इच्छा के अनुसार सन्धि करने की चेष्टा करने लगे, 
किन्तु वे इस बार सफल न हुए और इसके लिए उन्होंने जितना 
धन इधर-उधर खर्च किया था, वह सब व्यथे हो गया-! अधिक 
से अधिक धन व्यय करने पर भी नतीजा कुछ न निकला। 
बात यह हुई कि सिराजुद्दोला इन प्रलोभनों से तनिक भी विच- 
लित नहीं हुआ । 

जब सब उपाय करके निराश हो गये तब अँगरेज लोग 
दीवान राजबल्लम से सलाह लेने बैठे। सिराजुद्दीला के राज्य- 
काये संचालन और नये «प्रकार की विचार-धाराओं से राज- 

बलल्‍लभ यह भली भाँति समझ गया था कि इस बार साधारण 
भाड़-फूंक से काम नहों चल सकता। अतएव उसने यही राय॑ 
दी कि यदि वादस बड़े ही दीन वेश में सिराजुद्दोला के सामने 
जाकर खड़े होने का साहस करें तो हम भी एक बार कोशिश 
करेंगे । इस राय को सुन कर वादस बढ़े असमंजस में पड़ गया ॥ 
जगत्‌ सेठ आदि प्रतिष्ठित उमराबों की सहायता से भी जब 
अगरेज लोग सिराजुदैला को राजी न कर सके, तब कलकते 
के अँगरेजों ने लाचार होकर अपने गुमाश्ता वाद्स को लिख 
भेजा कि अब देर करने से कया होगा; जिस तरह सिराजुदौला 
राजी हो, इस समय वही करना चाहिये। इस उपदेश को बड़ी 
खुशी के साथ मान कर वाट्स राजबललभ की राय कें अनुसार 
नवाब के दर्बार में जा कर खड़ा हो गया । 

दर्बार में वादस के उपस्थित होते ही सिराजुद्दौला ने 
अँगरेजों के उद्दण्ड व्यवहार के लिये उसे बहुत ही बुरा-मला 
कहा और बड़ी लानत-मलामत की। वाद्स भयभीत होकर 
थरथराने लगा। किसी-किसी ने तो ऐसा ख्याल किया कि 
शायद शीघ्र ही सिराजुदीला वाटदस के और कठोर दण्ड का 
आदेश भी देगा, किन्तु उस समय क्रोधान्ध होकर भी सिसजु- 
दौला अपने कर्तेव्य को नहीं भूला । उसने वादस को स्वतन्त्रता- 
पूषेक डेरे में भेज दिया और जाते समय केवल सन्धि-पत्र 
लिख देने की आज्ञा दी। प्राण-दान पाकर वाद्स ने उसी समय 
बड़ी जल्दी-जल्दी सन्धि-पत्र लिख दिया, तब जान में ज्ञान 

आई। वादस के दस्तखती सन्धि-पत्र में ये सब बातें लिखी 
'गई कि :-- 


१--कलकरत्ं का पेरिंग नामक, नया बनवाया हुआ किला, 
“गिरा देना होगा । 


२--कुछ विश्वासधातक कर्मेचारी जो राजदर्ड से छुटकारा 


पाने के लिए कलकत्ते को भाग गये हैं, उन्हें बाँधकर ला देना 
'पड़ेगा । 


३--बिना महसूल दिये व्यापार करने के लिए ईस्ट इण्डिया 
कम्पनी ने जो शाही सनद हासिल की है, उसके बहाने से बहुतेरे 
दूसरे अंग्रेजों ने बिना महसूल दिये व्यापार करके राजकोष को 
जो आर्थिक हानि पहुँचाई है, उसे भर देना पड़ेगा | 


४--कलकते के जमींदार हालयैल के अत्याचारों से हिन्दु- 
'स्तानी प्रजा जो कठिन क्लेश भोग रही है, उसे उन सब वलेशो 
'से मुक्त कर देना पड़ेगा । 


इतिहास-लेखकों की मन-गढ़न्त कहानियों और अपना मत- 
'लब गाँठने के लिए गढ़े हुए सरस और मधुर बातों की अपेक्षा 
ऊपर के ये सब कागज बड़े महत्व के हैं। इनसे सिराजुद्देला 
की राजनीति क्रा जो परिचय मिलता है उसमें और इतिहास के 
पृष्ठों में 'लिखे गये सिराजुद्दोला के वर्णन में बड़ा अन्तर है। 
शासित सौदागर होते हुए भी अँगरेजों ने नवाब की आज्ञा के 

बिना ही जो किला बनवाया था, ऐसा कौन स्वाधीम शासक हो. 
सकता था जो उसे गिरा देने की चेष्टा न करता ? इससे तो. 
सिराजुद्दौला के प्रबल प्रताप और शासन की दृढ़ता ही प्रकट 
होती है । 

अँगरेज लोग भागे हुए राज्य के कर्मचारियों को बिना किसी: 
रोक-टोक के कलकत्े में आश्रय देते थे ओर कभी भूल कर भी: 
नवाब की शक्ति का सम्मान नहीं करते थे । इसीलिए जरूरत 
पड़ते ही लोग कलकत्ते को भाग जाते थे। शासन की व्यवस्था, 
को सुचारु रूप से बनाये रखने के लिए इस तरह की कार्रवाइयों, 
को रोकना बड़ा जरूरी था। 

कम्पनी के नाम की दुह्दाई देकर अँगरेज लोग दूसरे लोगों, 
के हाथ बिना महसूल दिये व्यापार करने के परवाने बनाकर 
बहुत-सा धन अपने पेट में ढूंसते जाते थे, जिसके कारण हिन्दु- 
स्तानियों के स्वाधीन व्यापार का नाश हो रहा था ओर राजकोष 
भी व्यापारीय महसूल से कोरा सा रह जाता था। इस तरह, के- 
सखेच्छाचार का-निवारण न करके कीन शासक अपने को शासन 
का अधिकारी कहकर गये कर सकता है. ? सन्धि-पत्र से; 
सिराजुद्दोला की. जिस व्यवस्थित शासन-नीति का परिचयः 
मिलता है, बंगाल, बिहार और उड़ीसा के राजसिंहासन पर 
बैठकर शासन करनेवाले कितने ही स्वाधीन शासकों ने भी वैसे 
ही व्यवस्थित शासन-नीति का सहारा लिया था -। तात्पयें यह 
कि एक उत्तम शासन के लिए जिस नीति का सहारा:उचित कहा. 

जा सकता है, वही नीति सिराजुद्दोला की भी रही। परन्तु 
अंगरेजों के इतिहास में सिराजुद्दोला को इसके लिए भी सौ-सो 
धिककारें दी गई हैं। 

चौथी जून को सन्धि-पत्र लिख जाने पर कासिमबाजार का 
अंगरेजी किला सिराजुदीला अधीन हो गया। उस समय 
लेफ्टिनेन्ट इलियट ने लज्जा के मारे आत्म-हत्या कर ली। 
वाद्स और चेम्बसे सन्धि-पत्र की शर्तों का पालन करने के लिए 
शर्तेंबन्दीं के तौर पर मुर्शिदाबाद में रहने के लिए बाध्य हुए। 
कासिमबाजार में शान्ति स्थापित हो गई। जिस सावधानी, नीति 
ओर चतुरता की बदौलत रक्तपात और ,मारकाट के बिना ही ये 
सब राज्य के कार्य पूरे हो गये उसके रहस्य और मर्म को 
खोजकर किसी भी इतिहास-लेखक ने सिराजुद्दोला की शासन- 
प्रतिभा की प्रशंसा नहीं की । कई एक तो कुटिल और अनुचित 
कटाक्ष करके यह सवाल करने लगे कि किले पर भी नवाब 
क्रा अधिकार हु )गया, सन्धि-पत्र भी लिख गया, अंगरेज 
ल्लोग दस्डित और अपमानित भी हुए, फिर भी वादस और 
चेम्बसे को कैदी अभियुक्तों के समान मुशिदाबाद में क्‍यों रखा 
गयाव। 

सिराजुद्देला जानता था कि कलकत्तें का अँगरेजी दर्बार ही 
अंग्रेजों का कर्तता-धर्ता है। कासिमबाजार की कोठी के अंग्रेज 
तो उसके बहुत ही साधारण हैसियत के कमेचारी मात्र हैं और 
हर एक दशा में वे कलकत्ते वालों के इशारों प्ररही चलते है। 


खा 

ऐशी दशा में कासिम बाजार के अंगरेजी गुमाश्ता वादस ने जो 
सन्धि-पत्र लिखा है, उसे जब तक कलकत्ते का अंगरेजी दर्बार 
भी स्वीकार न कर ले तब तक निश्चिन्त होकर बैठ रहना उचित 
नहीं है । 

अतएवं कलकत्ते के अंगरेजी दरबार को शासन-चातुरी 
से बश में करने के लिए ही वाद्स और चेम्बसे को मुर्शिदाबाद' 
में नजरबन्द रखना पड़ा । परन्तु वाटदस और चेम्बसे को सुर्शिदा- 
बाद में रहते हुए पन्द्रह दिन बीत गये। इतना अवकाश पाकर 
भी कलकत्त के अंगरेजों ने सन्धि-पत्र के सम्बन्ध में अपनी कुछ 
भी राय प्रकट नहीं की । इस ओर अंगरेजों के गुमाश्ता बाद्स 
की बीबी नवाब के महल में जाकर वेगमों के पास खुशामद 
करने लगी | उसके कहने-सुनने का प्रभाव सिराजुद्देला की * 
माता पर विशेष रूप से पड़ गया। इसीलिए सिराजुद्दोला 
की दयालु माता ने उन दोनों अंगरेजों को छोड़ देने के 
लिए सिराजुद्दीला से कहा । सिराजुद्दोला अपनी माता की 
बात को टाल न सका और बिलकुल इच्छा न रहते हुए भी 
वह उन दोनों अंगरेज बन्दियों को मुक्ति-दान देने के लिए बाध्य 
हुआ | 


उस समय के अँग्रेज इतिहास-लेखक ने इस सन्धि-पत्र 
की समालोचना करते हुए लिखा था कि:-- 


“फ्रान्सीसियों के साथ लड़ाई-भकगड़े की आशंका रहते हुए 

पहली शर्त का पालन असम्भव है। व्यापार की रक्षा के लिए 
शरण में आश्रय पानेवाले अंग्रेज बन्धुओं को आश्रय देना 
अधिक आवश्यक है और ऐसी दशा में दूसरी शर्ते को मानकर 
चलना भी असम्भव है और तीसरी शर्तें का पालन करने में 
निस्सन्देह बहुत सा-धन दण्ड के रूप में देना पड़ेगा, क्योंकि 
बिना महसूल दिये व्यापार करने में कुछ न कुछ गोलमाल होता 
ही रहा है ।' 

इधर थोड़े ही दिनों में सिराजुदीला ने सुना कि अंगरेज 
लोग सन्धि-पत्र की शर्तों को मानकर कारये करने को तैयार नहीं 
हैं। अंगरेजों के इस कूट-कौशल का परिचय पाकर वह आग- 
बबूला हो गया और सोचने लगा कि, “क्या इन्हीं अंगरेजों ने 
कहा था कि नवाब का अभिप्राय मालूम हो जाने भर की देर है, 
उसके बाद नवाब जो .चाहेंगे,, वही हमें मन्जूर होगा। इन्होंने 
सन्धि-पत्र की शर्तों के पालन करने की प्रतिज्ञा करके बीबी. 
वादस के आँसुओं से अंगरेज कैदियों के लिए मुक्ति का पत्र 
लिखा लिया था !” 

सिराजुद्दीला ने बहुत कुछ सहा था, अब और अधिक वह 
न सह सका। बस, यही उसका प्रधान अपराध हुआ ।। मारे क्रोध 
के उसके दोनों नेत्रों से आग की चिनगारियाँ सी निकलने लगीं । 
नाना अलीवर्दी खाँ का अन्तिस उपदेश उसके सामने ही अग्नि 
के अक्षरों में जल उठने के समान याद हो आया । वह तुरन्त 
सावधान हो गया और आलरसय में व्यर्थ समय न खोकर 

उसने कलकत्ते को एक दूत भेजा और स्वयं सेना के साथ युद्ध- 
यात्रा करने का बन्दोबस्त करने लगा । 


अँगरेजों द्वारा बार बार अपमानित होकर सिराजुद्दौला 
जितना ठुःखी हो चुका था, उसे याद रखने पर कलकस्ते कें 
आक्रमण के लिए उस पर कोई दोषारोपण नहीं किया जा 
सकता । परन्तु कलकत्ते पर आक्रमण करना ही उसके अन्त का 
कारण हुआ | यदि वह अंगरेजों के साथ लड़ाई न ठानता तो 
उस दशा सें उसका इतिहास कैसा रूप धारण करता कोई नहीं 
कह सकता । चारों ओर से जो अनेक शक्तियाँ सिराजुद्ौला के 
विरुद्ध मिलकर इकट्ठी हो गई थीं, अंगरेजों की उदण्ढता और 
स्वेच्छाचार केवल उन्हीं समस्त उत्तेजनाओं का विषेला फल और 
उन्हीं के विद्वेषों का बाहिरी निदर्शन था । 


इस परिस्थिति में यदि युद्ध के द्वारा अपनी रक्षा करके राज्य 
की सत्ता को सुरक्षित रखने के लिए सिराजुद्दोला कोई प्रयत्न 
भी न करता तो भी उसे शीघ्र ही अपने जीवन से हाथ धोना 
पड़ता । युद्ध करना और न करना, इन दोनों का परिणाम सिरा- 
जुद्दीला के लिए समान ही था। यदि पिछली घटनाओं पर ध्यान 
देकर विचार किया जाय तो यह मानना ही पड़ेगा कि सब तरह 
से निरुपाय होकर ही सिराजुद्दोला ने बल-अयोग करने के 
उपाय को अपनाया था, परन्तु अंगरेज लोग इस बात को 
स्वीकार करके के लिए तैयार नहीं हुए। आदि से लेकर अन्त 


पलासी का युद्ध श्श्र 


तक की सारी बातों की आलोचना किये बिना ही उन्होंने लिख 
रखा कि :-- 

“कासिम बाजार को अपने अधिकार में करके और अंग्रेजों 
की नस्मी और खुशामद की मीठी बातें सुनकर नवाब को यह 
विश्वास हो गया था कि अंग्रेज लोग उससे बुरी तरह डर 
गये हैं; अतएबव इस समय कलकचे पर आक्रमण करने से 
सहज ही में सब काम सिद्ध हो जायगा। उन्हें युद्ध में हराकर 
उनकी सारी दौलत लूट लेना बिलकुल आसान हो जायगा। 
केवल यही सोचकर सिराजुद्देला ने कलकत्ते पर आक्रमण 
किया था।” 

कासिम बाजार का मामला निपटा कर सन्‌ १७४६ ईसवी 
के जून महीने की ४ वीं तारीख को- सिराजुदौला कलकत्ते की 
ओर अपने सैनिकों के साथ चल पड़ा । उन दिनों सैनिकों को 
साथ लेकर यात्रा करना निस्सन्देह कुछ और ही बात थी। उस 
समय संसार में रेलों का कहीं निशान तक नथा। सड़के भी 
हर जगह मौजूद न थीं। जिस समय सिराजुद्दौला ने कलकत्ते 
की ओर कदम बढ़ाया था, उस समय सख्त से सख्त धूप पड़ 
रही थी, क्योंकि वे दिन ही गर्मी के थे। उस पर रसजान के 
दिन जब कि सेना के अधिकांश मुसलमान अफसर और सिपाही 
दिन-दिन भर रोजा रखते थे। भारी-भारी तोपें और दूसरा सब 
सामान, जिसके बिना उन दिनों यात्रा करना भी असम्भव था 
आर जिसे हाथियो और बैलों से खिंचवाकर ले जाना होता 
था । इन समस्त दशाओं में सिराजुद्दोला की सेना ने 
ग्यारह दिन के अन्दर एक सौ आठ मील का सफर ते 
किया । ु 
. आअँग्रेजों के काफी युद्ध के जहाज कलकत्त पहुँच चुके थे, 
ओर इन लोगों ने अपनी ओर से सिराजुद्देला के विरुद्ध खुली 
बगावत शुरू कर दी थी। इस बीच १३ जून को अँग्रेजी सेन, ने 

कलकतते से पाँच मील नीचे हुगली का किला वहाँ के मुद्ठी भर 
भारतीय संरक्षकों के हाथों से छीन लिया था। सिराजुद्दौला ने 
कलकत्ते जाने से पहले इस किले को फिर से विजय किया। 
इस छोटे-से संग्राम में नदी के ऊपर से अंग्रेजों की जहाजी तोपें 
ओर किनारे पर से सिराजुद्दोला की तोपें, दोनों में कुछ देर 
तक खासा मुकाबला रहा | किन्तु आखिरकार अँग्रेजी सेना को 
हार कर अपने जहाजों सहित पीछे हट जाना पड़ा । 
सिरौजुद्दीला उस समय भी वृथा रक्त बहाने के विरुद्ध था। 
अब भी वह इन अंग्रेज व्यापारियों के साथ अमन से रहने के 
लिए तैयार था । वह अब भी यह चाहता था कि यदि अँगरेज 
अपने इस समय तक के अपराधों के बदले में बतोर जुमाने या 
हर्जाने के थोड़ा' बहुत भी धन पेश करने को तैयार हों और 
आयन्दा अमन से रहने का वादा करें तो सुलह की जा सकती 
है और व्यापार सम्बन्धी समस्त अधिकार उन्‍हें फिर से मिल 
सकते हैं। कल्कत्ते के ऑँग्रेज अफसरों को भी इसकी सूचना 
दे दी गई। यदि वे चाहते तो उस समय भी सिराजुदौला के 
साथ सुलह कर सकते थे । किन्तु ये लोग अपने षड़यन्त्रों के बल 
सिराजुद्देला का नाश करने पर तुले हुये थे । ' 
ईमानदारी की लड़ाई में अँग्रेज लोग सिराजुद्दोला का किसी 
तरह मुकाबला न कर सकते थे। फौज और सामान दोनों की 
उनके पास बेहद कमी थी उनका सब से बड़ा हथियार था-- 
रिशवततें देकर, लालच देकर तथा भूठे वादे करके सिराजुद्दोला 


श्र्५्‌ कलकत्ते पर आक्रमण 


के आदमियों और सैनिकों को अपनी ओर फोड़ लेना । वही 
बाद्स और उसके अंगरेज साथी जिनकी सिराजुद्दोला ने जाने 
बख्शी थीं इस समय उसकी सेना के अन्दर इस प्रकार की 
साजिशों के जाल पूर रहे थे । 

सिराजुद्देला की सेना में और खासकर उसके तोपेखाने में 
अनेक यूरोपियन तथा अन्य ईसाई नौकर थे। ईसाई पादरियों 
के दस्तखतों से एक दूसरे के बाद तीन व्यवस्था-पत्र निकाले 
गये | जिनमें लिखा था कि किसी भी ईसाई-धर्मावलम्बी के लिए 
मुसलमानों का पक्ष लेकर अपने सहधमियों के खिलाफ लड़ना 
ईसाई धर्म के विरुद्ध और महापाप है। ये व्यवस्था-पत्र गुप्त ढंग 
से सिराजदीला के ईसाई मुलाजिमों में बाँटे गये । इन्हीं 
पत्रों दारा सिराजुद्देला के मुलाजिमों को यह भी लालच दिया 
गया कि यदि तुम नवाब की सेना से भागकर अंग्रेजों की ओर 
चले आओगे तो तुम्हें फौरन अंग्रेजी सेना में:नीकर रख लिया 
जायगा | इस तरह की चालों द्वारा काफी नमकहराम सिराजु- 
दौला की सेना में पैदा कर दिये गये । 

कलकत्ते के अंगरेजों का व्यवहार इस “अवसर पर अपने 
हिन्दुस्तानी मददगारों के साथ अत्यन्त खराब था । सिराजुद्दोला 
के आने की खबर पाते ही इन लोगों ने कलकतते के तमाम 
हिन्दू और मुसलमानों को, जिनमें अधिकतर कम्पनी के देशी 
भुलाजिम शुमाश्ते, व्यापारी और मजदूर थे, अरक्षित छोड़ 
दिया । उनसे कह दिया गया कि अंग्रेज तुम्हारी रक्षा न करेंगे। 

तमाम यूरोपियनों, हिन्दुस्तानी ईसाइयों मदें; औरत और बच्चों, 
यहाँ तक कि उनके ईसाई गुलामों तक को अपनी कोठी के आस- 
पास मकानों में जमा कर लिया ओर “बाहर चारों ओर के हिन्दु- 
स्तानी मकानों को आग लगा दी, ताकि सिराजुद्दोला से लड़ने 
के लिए मैदान साफ हो जाय । 

इतना ही नहीं | मालूम होता है कि ये लोग उस समय किसी 
भी हिन्दुस्तानी पर विश्वास न कर सकते थे । सुप्रसिद्ध अमी- 
चन्द, उसके साले हजारीमल और दीवान राजबल्लमभ के बेटे 
राजा कृष्ण बललभ, इन तीनों को अंग्रेजों ने कैद' करके रखना 
आवश्यक समझा | यह वह अमीचन्द था जिसकी सहायता 
के बिना अंगरेजी ब्यापार अथवा अंगरेजी सत्ता दोनों में से 
किसी के भी पैर बंगाल के अन्दर हर्गिज न जम सकते थे और 
राजा कृष्ण बलल्‍लभ अंग्रेजी कम्पनी का वह शरणागत था, 
जिसे उन्होंने सिराजुद्दौला के हवाले करने तक से इन्कार कर 
दिया था । 

जिस समय अज्ञरेज सिपाही अमीचन्द को पकड़ने के लिए 
उसके सकान पर पहुँचे अमीचन्द ने फौरन अपने तई' उनके 
हवाले कर दिया। किन्तु हजारीमल और राजा कृष्ण बल्‍लभ से यह 
अपमान न सहा गया। उन दोंनों ने अपने आदमियों को अंगरेज 
सिपाहियों पर गोली चलाने का हुकुम दिया। लड़ाई में हजारी- 
म॒त्न वीसता के साथ लड़ा। उसका बायाँ हाथ उड़ गया और 
अन्त में तीनों गिरफ्तार कर लिये गये । इसके बाद जब अंगरेज 

अफसरों ने अपने उन्मत्त गोरे सैनिकों को अमीचन्द के जनान- 
खाने की ओर बढ़ने का हुकुम दिया तब अमीचन्द के एक: 
बफादार हिन्दुस्तानी जमादार का रक्त खौलने लगा । गोरे 
सिपाहियों की नियत स्पष्ट थी । औम नामक यूरोपियन इतिहास 
लेखक इस घटना के विषय में लिखता है. :--- 


“अमीचन्द के जमादार ने, जो एक ऊँची जात का हिन्दु- 
स्तानी था, मकान को आग लगा दी। और फिर कहा जाता 
है, इसलिए ताकि विदेशी लोग घर की ख्तरियों की बेइज्जती न. 
कर सके, उसने जनानखाने में घुसकर अपने हाथ से तेरह 
स््षियों का काम तमाम किया और फिर अन्त में अपने भी 
खंजर घोंप लिया। किन्तु उसका अपना जख्म कारगर न हो 
सका ।” 


अनेक अँगरेज इतिहास लेखक शिकायत करते हैं कि बहुत 
से भारतीय कुलियों, मल्‍लाहों और नौकरों ने उस समय अंग्रेज 
व्यापारियों का साथ छोड़ दिया। यदि यह शिकायत सच्ची है 
तो पूर्वोक्त अत्याचारों में इसके लिए काफी कारण मिलः 
सकते हैं। 


सातवीं जून प्रातःकाल के समय कलकत्त के अँगरेजों को 
खबर मिली थी कि नवाब ने कासिमबाजार पर कब्जा कर लिया 
है और सेना के साथ स्रयं सिराजुद्देला कलकत्ते पर आक्रमण 
करने के लिए युद्ध की यात्रा कर रहा है। बस, उसी दिन. 

मटपटद ढाका, बालेश्वर, जंगदिया आदि विविध स्थानों की 
अंगरेजी कोठियों के कर्मेचारियों को पत्र लिखे गये कि कोठी 
के ज़रूरी कागज़-पत्र और सारा सामान समेटकर फौरन ही 
सुरक्षित स्थानों में चले जाओ। राजर ड्रेक नामक अँगरेज 
उस समय कलकत्ते का गवनेर था। उसने लड़ाई के द्वारा 
नगर की रक्षा करने के लिए सेना इकट्ठटी करने का बन्दोस्बत 
किया । 

अँगरेज लोग जानते थे कि सिराजुद्दौला के दर्बार में अधिक 
तर लोग घन के लोभी हैं। अमीर, उम्राबव और वजीर लोग 
भी प्राय: खुशामदी टट्ट और राय देने के लिए मानों खरीदे 
हुए गुलाम से हैं। फिर अभी इस महत्वपूर्ण प्रश्न के हल 
होने में भी कुछ देर है कि सिंहासन सिराजुद्दोला का है या 
शौकतजंग का ! ऐसी दशा में अँगरेजों ने सोचा कि हम सिराजु- 
दौला कीबातों से किला क्‍यों गिरा दें? अनेक शत्रुओं के 
रहते हुए राज सिंहासन छोड़ वह स्वयं फोज लेकर भला किस 
तरह कलकत्ते पर आक्रमण करने का साहस करेगा ? यह 
लड़ाई का सामान केवल वाहरी आडमस्बर के सिवाय और हो 
ही क्‍या सकता है ? इसलिए अनेक कष्ट उठाकर नगर की रक्त 
का प्रबन्ध करके क्या होगा ! 

यदि इन गीदड़-भपकियों को बहुत कुछ बढ़ाकर दिखाने 
के लिए नवाब की फोज वास्तव में कलकत्ते पर धावा कर दे' 
तो भी डरने का क्‍या कारण है? हम लोग व्यापार की रक्ता 

के लिए न जाने कितने धन का खचचे कर डालते हैं। फिर चिन्ता 
किस बात की है ? नवाब के फौजी अफसरों को भी थोड़े से 
रुपयों का. लालच देकर राजी कर लिया जायगा। और यदि 
स्वयं सिराजुदीला ही आ गया तो उससे भी डरने का कोई 
काम नहीं। उसे भी दस-बीस हजार रुपये दे देने से ही 
काम बन जायगा क्‍योंकि इतने से ही धन का लालची वह 
नवाब चुपचाप मुशादाबाद को लौट जाने में ज़रा भी संकोच 
न करेगा ! 

अंगरेजों का यह विचार करना एकदम असत्य भी नहीं था। 
कलकत्त में नवाबी दबोर की रोज-रोज की जो गुप्त खबरें ऑँग- 
रैजों को मिला करती थीं उन पर विचार करके ही उन्होंने 
अपना बैसा सिद्धान्त जैसा कि ऊपर कहा गया है, निश्चित कर 
लिया था। सिराजुद्दौला ने जिस समय कलकत्ते पर आक्रमण 
करने का इरादा अपने अमीर-उमराबों पर प्रकट किया, उस 
समय अँगरेजों के शुभ-चिंतक घधूसखोर राजकमचारियों ने 
फौरन ही उसके इस इरादे का जोरदार शब्दों में विरोध किया । 
जलन सबके विरोध करने का सारांश केवल इतनी ही चन्द 
बातें थी :-- 

“अभी मौका नहीं है। राजसिंहासन की हालत आज भी 
ठीक नहीं है। जिधर दृष्टि जाती है उधर ही रास्ते में काँटे ही 
काँटे दिखाई पड़ रहे हैं। शौकतजंग का प्रभाव अभी दूर नहीं 
हुआ है । अँगरेज लोग बेचारे शान्त स्वभाव के बनिये हैं। सच 

कहा जाय तो उनके द्वारा ही इस देश का इस समय बड़ा कल्याण 
हो रहा है,” इत्यादि । 

इस मौके पर अँगरेज इतिहास-लेखक अर्मी लिखता हैं 
कि :-- 

“जगत्‌ सेठ के दोनों पुत्रों, महताबराय और रूपचन्द, ने 
भी जिनके पिता ने अंगरेज़ों के साथ व्यापार में बहुत लाभ 
उठाया था, कल्नकत्ते पर आक्रमण न करने के लिए अंग्रेजों की 
ओर से सिराजुद्दोला की बहुत कुछ खुशामद बरामद की परन्तु 
कुछ फल न हुआ ।” । 

सिराजुद्दीला ने सोचा कि ये सब स्वार्थी मंत्री लोग आप 
ही आप बीच में पड़कर छिपे-छिपे अँगरेजों की उदृण्डता 
ओर उनके साहस को बढ़ा रहे हैं। इसलिए उसने किसी 
की बात पर ध्यानन देकर फौज को युद्ध-यात्रा के लिए कूच 
करने की आज्ञा दी | ख्वाजा वाजिद इस समय हुगली में था । 
अँगरेजों ,के अनुरोध से वह भी नवाब को शान्त करने के 
लिए, समभाने-बुकाने आया था। परन्तु सिराजुद्दोला ने उससे 
कहा कि :-- 

“हेंक साहब ने मेरा बड़ा अपसान किया है। नवाब 
मुशिदकुली खाँ के ज़माने में अँगरेज लोग जिस तरह. केवल 
व्यापार व्यवसाय पर संतोष करते थे, यदि' इस समय भी 
वे उसी तरह से रहना चाहें तो उन्हें आश्रय देना मेरा कत्तेव्य 

है अन्यथा इन लोगों को अन्य किसी कारण से भी इस 
देश में रहने के लिए स्थान और आश्रय नहीं दिया जा 
सकता ।” 

उस समय कलकते में सिफे कुछ हजार ही अंगरेज सोदा- 
गर रहते थे। वे जिस प्रकार संख्या में बहुत कम थे उसी प्रकार 
सेनिक शिक्षा में भी बिलकुल अनभिज्ञ थे। उन्हें पराजित करने 
के लिए अधिक सेना की आवश्यकता न थी। सिराजुद्दौला 
इसे जानता था, परन्तु बाद में उसकी गैर हाजिरी में मौका पाकर 
उसका बुर चाहने वाले षड़यंत्रकारी लोग शौकतजंग को तख्त 
पर बैठा कर सर्वेनाश न कर डालें, इस भय से जिन-जिन प्रधान 
पुरुषों पर उसे विशेष सन्देह था, उन्हें भी उस समय अपने साथ 
लेकर उसने युद्ध के लिए कूच किया। सिफे थोड़े-ले सच्चे और 
आज्ञाकारी सरदार राजधानी की रक्षा के लिए मुशिदाबाद में 
रहने दिया। राज बल्‍लभ, जगत्‌ सेठ, मीरजाफर, मानिकचन्द 
'सभी को, इच्छा न रहते हुए भी, फौज लेकर नवाब सिराजुद्दौला 
के साथ कूच करना पड़ा । 

अंगरेजों का यह ख्याल नहीं था कि सिराजुद्दोला इतनी 
सावधानी और बुद्धिमानी से राजधानी के झगड़ों की आशंका 
मिंटाकर बिलकुल वेखटके बड़ी सेना और बड़े समारोह के साथ 
कलंकत्ते पर आक्रमण करने में सफल-मनोरथ होगा। सातवीं 
जून की सुबह को इस खबर ने कलकत्ते के अंगरेजी महल में 
बड़ी हलचल मचा दी । अंगरेजों ने देखा कि सिराजुद्दोला तो 

शक प्रकार आ एहँँचा है। बस, अब और अधिक मौका नहीं 
है।जो कुछ करना है, उसे जल्दी ही करना 'चाहिए। परन्तु 
रणु-कुशल सेनापतियों के अभाब में किसी भी काम का सिल- 
सिला न बंध सका, फिर जहाँ तक बन पड़ा, अगरेज लोग 
आख-प्रण से अपनी रक्षा का उपाय करने लगे । बाग बाजार में 
पेरिंग नामक जो नया किला बनवाया गया था, उसमें ढेर की 
ढेर तोंपे जुटा दी गई। जल-मार्गे से शहर पर हमला होने की 
आशंका के कारण बाग बाजार वाली खाल की धार में युद्ध के 
जहाज सुरक्षित रखे गये। पन्द्रह सौ अस्थायी सिपाही भर्ती 
करके 'मराठा-खाई', के किनारे तैनात कर दिये गये । 
चारदीवारी की यथा साध्य मरम्मत कराक्रे उसमें अन्न आदि 
सामान इकट्ठा किया गया । मद्रास वालों से मदद माँगने के 
लिए एक पत्र और नगर की रक्षा के लिए डच और फ्रॉन्सीसियों 
के पास सहायता देने की प्रार्थना करने के लिए एक दूत भेजा 
गया। 

ड्च लोग बड़े शान्त स्वभाव वाले और सच्चाई के साथ 
अपने कत्त व्यों का पालन करने वाले सौदागर थे । वे बैठे-बैठाये 
लड़ाई मोल लेकर नवाब से युद्ध ठानने के लिए तैयार नहीं हुए । 
फ्रॉन्सीसी लोग हमेशा के चालबाज थे ही, उन्होंने कहला भेजा 
कि, “यदि अँगरेजी शेर प्राणों के भय से बहुत ही भयभीत हो 
रहे हैं तो फौरन ही बिना किसी रोक-टोक के हमारे चन्द्र 
नगर वाले किले में भाग कर आश्रय ले सकते हैं। वहाँ चले 

आने पर आश्रितों की प्राण रक्षा के लिए #्रॉन्सीसियों के वीर 
सिपाही अपने प्राण दे देने में तनिक भी संकोच न करेंगे और नः 
अपने सन को उदास होने देंगे ।! इस भयानक संकट के. 
समय में अपने बहुत पुराने दुश्मन फ्रॉन्सीसी सौदागरों की इन. 
मर्मभेदी तानेदार व्यंग बातों को सुनकर अंगरेल लोग बड़ी. 
बुरी तरह से निरुपाय हो गये और बाहु-बल से आत्म-रक्ता 
करने के लिए अपने भिन्न-भिन्न दलों को युद्ध की शिक्षा देने. 
लगे। 

नगर की रक्षा का पूरा बन्दोबस्त कर चुकने के बाद अंग्रेज' 
लोग युद्ध के लिए व्याकुल होने लगे। इस बात पर विचार 
करने की चेष्टा किसी ने भी नहीं की कि सिराजुद्दीला का अभि- 
प्राय क्‍या है ? बह कासिम बाजार की तरह मारकाट के बिना ही 
सारे झगड़ों का फैसला करेगा अथवा हाथ में तलवार लेकर 
कलकत्ते के आस पास खून की नदियाँ बहायेगा |? सिराजुद्देला 
जिस समय आधी ही दूर तक पहुँचा था उसी समय अंगरेंज 
लोग युद्ध में अपने बाहु-बल का परिचय देने के लिए बड़े उत्सुक: 
ओर आतुर हो उठे थे। उनके दिन कटते ही न थे। किन्तु समय. 
आने पर उलटा ही दृश्य दिखाई पड़ने लगा। कलकत्तें के पास 
नवाब की बड़ी-बड़ी देशी तोपें जिस समय भयानक रूप से 
घुआँ उगलती हुईं गजेना करने लगी और इस प्रकार नवाब के 
आने की घोषणा करने में काफी समय लगा दिया, उस ससय 
अंगरेजों के छक्के. छूट गये और बहुत ही भयभीत होकर नवाबः 

क्रो प्रसन्न करने के लिये तरह-तरह के माया-जाल फैलाने में 
उन्होंने कोई कसर न की | 

सिराजुद्दौला को शान्त करने और राजधानी की ओर लौट 
जाने के लिए उन्होंने बहुत-सा धन खच्चें करके नजर-मेंट देने 
ओर हर तरह से मिन्नतें करने में जरा भी त्रुटि नहीं होने 
दी। परन्तु सिराजदौला ने किसी तरह भी अपना इरादा 
नहीं बदला । जब सभी उपाय बेकार साबित हुए तब लाचार 
होकर अंगरेज सौदागर नगर की रक्षा के लिए अपने-अपने 
निश्चित स्थानों में आकर जमा होने लगे | बाहर तो नवाव 
के पड़ाव से तोपों की भयानक आवाजें उठ रही थी और भीतर 
अंगरेजों की मण्डली में उससे भी अधिक दर्दनाक शोरगुल मचा 
हुआ था। ऐसी नाजुक हालत में अंगरेजी फोज,- उत्कण्ठा, 
घबड़ाहट और पराजय की चिन्ता में अधिक दुःखी रहकर कोरी 
आँखों रात बिताने लगी। जो लोग किले की रक्षा के लिए कमर 
कस चुके थे, हालवेल नामक अंगरेज लिखता हैं कि--“उनमें 
यूरोपियन सिपाही और सरदारों की संख्या साठ से अधिक 
नहीं थी। उँगलियों पर गिने जानेवाले इन थोड़े-से सैनिकों ने 
भय से कॉपकर यदि घोर कोकाहल मचाया तो उससें आश्चयें 
की बात ही क्या है १” 

कलकत्ते के पुराने किले का अब निशान भी शेष नहीं रह 
गया है। यह किला पूरब पच्छिम दो सौ दस गज, दक्खिन -की 
ओर एक सौ तीस -गज और उत्तर की ओर केवल एक सौ 

गज चौड़ा था। चारों ओर मजबूत चारदीवारी के चारों कोनों 
पर चार बुजे थे। हर एक बुजें पर दस तोपें लगी रहती थीं और 
पूरब में सदर फाटक पर पाँच बहुत बड़ी तोपें फाटक की रक्ता 
के लिये लगा दी गई थीं । 


नवाब इबत्राहीम खाँ के कमजोर शासन में मौका पाकर 
जिस समय सभासिंह और रहीम खाँ वर्धेभान में अपना स्वाधीन 
राज्य संस्थापित करने का उद्योग कर रहे थे, उसी समय चुँचुड़ा 
सनिवासी डच और चन्द्रनगर वाले फ्रान्सीसियों की तरह सुता- 
नटी के अंग्रेज सौदागरों ने भी कल्कत्ते में एक छोटा-सा किला 
बनवा लिया था। आगे चलकर वही किला फोट्ट विलियम के 
नाम से प्रसिद्ध होकर अंग्रेजों का भुख्य आश्रय-स्थान बन 
गया । 


नगर की रक्षा का पूरा बन्दोबस्त कर लेने पर अंग्रेजों ने किले 
की हिफाजत के लिये पूरब, उत्तर और दक्खिन की ओर तोपों 
के तीन मोर्चे बनवाकर उन पर निशाने को भेदने वाली बड़ी- 
बड़ी तोपों को सजा रखा था। सब लोग ख्याल करते थे कि 
किसी तरह नगर में अवेश कर लेने पर भी सिराजुद्दोला इन 
, भयानक तोपों के रहते हुए कभी किले के भीतर घुस न सकेगा 
और शायद इसी भरोसे पर बहुत-से लोगों ने हिम्मत बाँधकर 
किले के अन्दर आश्रय लिया था। 


. अनेक वीर पुरुष जो लड़ाई के आरम्भ में ही नगर-रक्ता की 


पलासी का युद्ध शव 


आशा को तिलांजलि दे चुके थे और सैकड़ों प्रकार,की कोशिशों 
से स्वयं अपनी रक्षा करने के लिए, भय से काँपती हुई अंग्रेज 
महिलाओं के साथ कटपट एक-एक करके किले के भीतर से 
भाग खड़े 'हुए थे, उनमें से किसी-किसी ने अपती कही हुई 
कायरता-पूर्ण कहानी बड़े ही कौतुक-पूर्णो शब्दों में इस प्रकार 
ु लिखा है :-- 


“किले की चारदीबारी बिलकुल जराजीर्ण हो गई थी, 
अतणव साहस करके किले के भीतर बने रहने से भी क्‍या 
होता । यदि ओर किसी कारण से नहीं तो एक अन्न के अभाव 
के कारण ही हमें हार मानना पड़ती । गोला बारूद इतना कम 
था कि तीन दिन से ज्यादा हम लोग किसी तरह अपनी रक्षा 
नहीं कर सकते थे। यह सच है कि तोपों की कमी न थी, 
परन्तु उनमें से अधिकांश में पहिये नहीं थे, इसलिये वे. चल ही 
न सकतीं थीं और बिलकुल बेकार हालत में चारदीवारी के पास 
टूटी-फूटी पड़ी हुई थीं। उन्हें काम में लाने का कोई भी उपाय 
नथा।” 


किले की हालत यदि वास्तव में इतनी शोचनीय थी 
तो फिर इसमें उन लोगों का अपराध ही क्या ? परन्तु जिनका 
किला ऐसा कमजोर था, जिनके पास रसद की इतनी कमी - 
थी, जिनके हथियार ऐसे निकम्से थे, वे फिर किस बिरते पर. 
सिराजुद्देला की विशाल सेना के सामने कमर बाँधकर खड़े हो 

गये थे। इस बात पर विचार करने की चेष्टा किसी ने भी 
नहीं की । 

कलकत्ते से दक्खिन की ओर 'मराठा खाई नहीं थी । इस 
ओर घना जड्गल था। नवाब की सेना को इस ओर जाने का 
शास्ता मालूम न था। इसलिए नगर के उत्तर की ओर वराहनगर. 
में पड़ाव डालकर नवाब की सेना ने बागबाजार के रास्ते से 
नगर में प्रवेश करने का उद्योग आरस्भ किया। १८ जून के 
प्रात:काल को नवाब के सिपाहियों ने तोपों में आग लगाई। 
अंग्रेजी फोज बड़ी दृढ़ता के साथ उनके आक्रमण के वेग को 
सब तरह से बेकार करने के लिए पेरिंग नामक किले से गेले 
बरसा रही थी। इसीलिए नवाब की सेना सहज ही बाग- 
बाजार की ओर कदम न बढ़ा सकी । बहुत कुछ कष्ट करने पर 
कुछ सिपाही खाल के किनारे की एक भाड़ी से होकर धीरे-धीरे 
आगे बढ़ने लगे। 

अमीचन्द का जख्मी जमादार छुपे-छपे भागकर नवाब के. 
डेरे में पहुँचा। उसने सिराजुद्दोला को गुजरी हुई घटना का 
वृतान्त आदि से लेकर अन्त तक कह सुनाया और दक्खिन 
और पूरब की ओर से आक्रमण करने का गुप्त भेद उसे बता 
दिया। बस, सत्रि का अन्त होते ही उत्तर की ओर तोपों का 
गज्जेन बिलकुल बन्द हे गया।' पूरव और दक्खिन की ओर से 
सहसा गोले बरसने लगे। अंग्रेजों ने भी शीघ्र ही मार्चों पर 
जाकर नगर की रक्षा के लिए ताोपों में आग लगाना शुरू किया | 

लालबाजार वाले रास्ते के ऊपर पूरब की ओर जो तोप-मंच 
अनाया गया था, उसके सामने ही कुछ दूर पर जेलखाना था। 
अंग्रेजों ने उस जेलखाने की उत्तर वाली दीवार में छेद फेड्कर 
'बहाँ कई एक तोपें जुटा रखी थीं और लालबाजार के रास्ते से 
'नवाबी सेना के शहर में घुसते ही जेलखाना और पूरब वाले 
तोपों से एकदम आग बरसाकर दुश्मन की सेना का सर्वेनाश 
करने की ठानकर बड़े हे के साथ युद्ध-क्षेत्र की ओर कदम बढ़ाना 
आरम्भ किया परन्तु नवाब की सेना अनज़ानों की तरह सीधा 
शस्ता पकड़ कर तोपों के सामने नहीं बढ़ी । . 

उसने बड़ी होशियारी से काम लेकर सड़क वाला रास्ता ही 
'छेड़ दिया । केवल पहरेदार सिपाहियों को पराजित कर वह 
उत्तर और दक्खिन की ओर हटने लगी। देखते ही देखते 
अंग्रेजी तोपों के तीनों मार्च तीनों ओर से घिर गये। फिर तो 
नगर की रक्षा करना असम्भव हो गया। पूरब वाले मोर्चे का 
अफसर कप्तान क्लेटन और उसका सहायक हालवेल देनों ही 
किले के भीतर भाग गये और नवाब की सेना के चारों ओर 
अधिकार जमाने का मौका मिल गया। सैनिकों ने अंग्रेजी 
ताोपों मार्चों पर कब्जा करके उन्हीं के ताोप-गालों से क्रिले 
के भीतर वाले अंग्रेजों पर गोले बरसाना शुरू किया। वीरों 
के पैरों की धमक से कलकत्ते की जमीन बड़े जोरों के साथ 
काँपने लगी। | 

किले के नीचे गड्ा में कई नाव और एक जहाज लगा हुआ 

था। शाम को उसी जहाज पर स्त्रियों को किसी दूसरे स्थान में 
भेज देने का बन्द्रोबस्त किया गया। जहाज तक इन महिलाओं 
को सुरक्षित पहुँचाने के लिए मेनिंहम और फ्राकलेरंड उत्तके साथ 
गये । रात्रि के अन्धकार में किले के भीतर से चुपके-चुपके निकल 
कर गज्जा के किनारे जा पहुँचे । स्लियाँ जहाज पर सवार हो गई 
परन्तु सेनिंहरम और फ्राकल्लेण्ड के मुँह में सं पानी आ गया। वे 
भी जहाज से उतरने क | राजी न हुए। ऐसी अनिवार्य दशा में 
जब किले की रक्षा करना असम्भव हुआ तब अनेक बार बड़े-बड़े 
रंण बाँकुरे बहादुर किला छोड़ देने पर बाध्य हुए। इसमें 
लज्जित होने की कोई बात नहीं परन्तु मेनिंहम और फ्राकलेख्ड 
ने जैसी दशा में किले को छोड़ औरतों के साथ जहाज पर 
भआागकर अपनी कायरता का परिचय दिया था, उससे अँगरेज 
इतिहास-लेखकों को भी मारे शर्म के सिर नीचा करना पड़ा है । 
अंरनटन लिखताडँ :-- 

“ऐसी दशा में किले में घिरे हुए लोगों को किला छोड़ने 
आऔर जहाज पर भाग जाने की युक्ति सोचनां एक साधारण बात 
थी और लोग बिना किसी सान-हानि के डर से भाग सकते थे। 
परन्तु उनमें पारस्परिक मन-मुटाव और प्रतभेद तथा कम्पनी के 
कुछ प्रधान कर्मचारियों की बिना कुछ हानि उठाये ही भाग जाने 
की दुष्ट इच्छा, यह ऐसे नीच काम थे, जो पराजय के अन्तिम 
समय में किये गये और शायद्‌ अँगरेजों से और कभी नहीं 


हुए | 79) 

जिन्होंने किले के भीतर आश्रय लिया था, उनके क्लेश की 
सीमा न रही ! सब कोई दूसरों को सिखाने के लिए तैयार थे, 
परन्तु स्वयं किसी की बात नहीं मानना चाहते थे। बाहर तो 
नवाब की सेना विजय के उल्लास में बड़ी वीरता के साथ कूदू- 
फाँद कर शोर मचा रही थी । किले के भीतर अँगरेजों की मण्डलीः 
में भयानक कोलाहल मचा हुआ था। अँगरेजों की चिल्लाहट, 
सिपाहियों का आपसी वाद-विवाद और रूगड़ा तथा सेनापतियों, 
का मति-भ्रम आदि कारणों से किले के भीतर शासन-शक्ति का 
पूणो रूप से लोप हो गया था, इसीलिए उस समय वहाँ कोई 
किसी की बात नहीं मानता था । 

आधीरात के समय नवाब की सेना किले की चारदीबारी को: 
लाँघने के लिए कटि-बद्ध हुई। यह देखकर किले की रक्षा के लिए. 
आगे बढ़ना तो दूर रहा, सब अपने-अपने प्राणों की चिन्ता में 
व्याकुल होने लगे। सेनानायक ने लगातार तीन बार नगाड़े की. 
चोट से सैनिकों को आवाज देने की कोशिश की, परन्तु द्वार. 
पर के सिपाहियों को छोड़कर दूसरे किसी सिपाही ने भी उस 
आवाज पर ध्यान नहीं दिया। नवाब की सेना, यह समझ कर 
कि किले वाले जाग रहे हैं और अपने-अपने हथियारों से भी, 
लैस हैं, अपने डेरों में त्रापण चली गई। परन्तु उस रात को 
अँगरेजी किले में' क्रिसी की पलक लगाने तक का मौका न 
मिला । 

शत के दो बजे अंग्रेजों की युदध-सभा का अधिवेशन हुआ ॥ 

नीचे दर्ज के सिपाहियों को छोड़कर शेष सभी लोग इस सभा 
में शामिल हुए । दो घण्टे “के वाद-विवाद के बाद यह निश्चय 
हुआ कि “इस नाजुक हालत में किले की रक्षा के लिए प्रयत्न 
करना बेकार है। बही-खाता और जमा-पूंजी समेट कर भाग 
चलना ही |इस समय बुद्धिमानी का काम होगा। परन्तु कब 
भागना होगा और किस प्रकार भागना होगा, इन सब .बातों की 
कुछ भी विवेचत्ता उस समय नहीं हो सकी । 

नदी के किनारे *जो नावें बँधी हुई थी, उनमें से अधिकांश 
रातोंगत चली गई। प्रातः:काल पुर्तंगाल स्मणियों और बाल- 
बच्चों को जहाज पर बैठाने के लिए एक गुप्त दर्वाजा ज्योंही 
खोला गया त्योंही और बहुत-से लोगों ने भी भागकर और 
गड्जा के किनारे जहाज के पास आकर कोलाहल मचा दिया। 
इस कोलाहल में किसी ने किसी की बात को नहीं सुना। उनमें 
से हर एक आदमी सबसे पहले जहाज पर बैठकर भागने के लिए 
जल्दबाजी करने लगा । इस भागने की जल्दबाजी और गोलमाल 
में जो होना ;था वही हुआ। नावों के उलट जाने से बहुत-से 
आदमी डूब गये, कुछ |नवाब के तीरंदाज़ों के शिकार हुए और 
कुछ लोग जो बहुत-सी तकलीफें उठाकर ज्योंही जहाज पर पहुँचे, 
उन्होंने कट लंगर खोल दिया। जिन्होंने किसी तरह भागने का 
मौका न पाया और किले «में ही रह गये, वे कटपट किले का 
फाटक बन्द करके भागे हुए बन्धुओं का नाम ले ले और रो पीट 
कर अपनी हार्दिक बेदना प्रकट करने लगे । 


पलासी का युद्ध १४२ 


जो लोग अचानक इस तरह से किला छोड़कर भाग गये थे, 
उनमें से गवनर ड्रेंक, सेनापति मिंनचन, कप्तान आन्ट और 
मिस्टर मैकेटर के नामों ने स्थान प्राप्त किया। आगे चलकर 
अनेक इतिहास-लेखकों ने अपने तरह-तरह के विचित्र प्रमाणों से 
इन लोगों का कलझ्ू मिटाने की चेष्टा की है। स्टुअटे ने लिखा 
है कि :-- 

“वनेर ड्रेक बड़े साहसी थे। वे किले की चारदीवारी के 
ऊपर तैनात रहकर उसकी रक्षा करने में तनिक भी भयभीत 
नहीं हुए। परन्तु जब उन्होंने देखा कि अब किले की रक्ता कर 
सकना सर्वेथा असम्भव है, बारूद भी सब खत्म हो चुका है, 
जो है वह भी भीग गया है, तब किसी भी प्रकार का सहारा 
न पाकर और नितान्त लाचार “हो कर वे भागने पर बाध्य 
हुए। 9१ 


यह वर्णन कहाँ तक ठीक है, इस पर विचार करना आव« 
श्यक है। किले के भीतर जो लोग बन्द रह गये थे, उन्होंने हाल- 
वेल को सेनापति चुन कर उसी भीगे बारूद से दो दिन तक. 
किस साहस के साथ नवाब के सिपाहियों का सामना किया था 
और दुर्भाग्यवश अन्त में कैद हो गये थे, उसका वर्णन अंग्रेजों 
के ही इतिहास में मिलता है । 

हालवेल भी और क्या करते ! बागबाजार के पास एक युद्ध 
का जहाज ठहरा हुआ था। किले की चारदीवारी पर खड़े 

होकर उन्होंने वह जहाज किले के पास लाने के लिए मल्लाहों 
को इशारा किया। परन्तु मल्लाह लोग ज्यों ही जहाज खोल' 
कर ले चले त्यों ही उनकी लापरवाही से बह एक चढ़ाई पर 
अटक गया । नवाब के सेनिकों के गोलियाँ बरसाने पर मल्लाह 
लोग गंगा में तैरते हुए भाग निकले। अब तक सब लोगों का 
ख्याल था कि अकस्मात्‌ सति श्रम हो जाने के कारण बुद्धिमान 
ड्रेक साहब उस समय की उत्तेजना में आगे-पीछे का कुछ 
विचार न करके सबसे पहले जहाज पर भाग गये हैं, परन्तु. 
उन्हें शायद अपने ही आप अपनी गलती मालूम हो जायगी. 
ओर अपने साथी सहायकों को संकट से छुड़ाने के लिए जहाज 
लेकर वे फिर वापस आयेंगे । लेकिन सब आशाएँ व्यर्थ हो 
गईं । ड्रेक साहब न ज्ौटे । किलेवालों के संकेत पूर्ण कातर 
निवेदनों को सुनकर भी उन्होंने लौटने की इच्छा न की | एक. 
इतिहास-लेखक ने लिखा है कि:-- 

“एक नाव और पन्द्रह वीर पुरुषों की सहायता से ही 
किले में रहनेवालों की दु्दंशा का अन्त हो सकता था। परन्तु, 
हाय ! भागे हुए अंगरेजों में से पन्द्रह वीर भी इस काये के लिए 
आगे बढ़ने का साहस न कर सके ।” 

यथासाध्य उपाय करने पर भी हालवेल किले की रक्ता के 
लिए सिराजुद्दीला के बढ़ाव को तनिक भी न रोक सका। 
नवाब की फौज धीरे-धीरे किले की ओर बढ़ती गई | नवाब के 
हज़ारों सिपाही किले के पास आकर जमा होने लगें तो किले के- 

अंग्रेज बड़ी बुरी तरह भयभीत हो नवाब के सामने जाकर 
आत्म-समपेण करने के लिए बार बार अपने सेनापति हालवेल 
से अनुरोध करने लगे । हालवेल चारों और दौड़ धूप कर सैन्य- 
संग्रह करने में लगा था। ऐसे समय में लाचार होकर किले के 
भीतर वाली अंग्रेजी सेना ने एकाएक किले का पच्छिम वाला 
दरवाजा खोल दिया । ' 


रविवार २० जून सन्‌ १७४६ ईसवी को सिराजुद्देला की 
विजयी सेना ने कलकत्तें की अंग्रेज़ी कोठी में प्रवेश किया । 
कोठी के तमाम अंग्रेज कैद कर लिये गये । सिरजुद्दौला के 
लिए इस समय कलकत्ते के इन बागी विदेशी व्यापारियों का 
वहीं एक एक कर कास तमाम कर देना और उनकी कोठी को 
नेस्त नाबूद कर दिना एक अत्यन्त सरल कार्य था, किन्तु उदार 
सिशजुद्दीला इन लोगों के छलों अभी पूरी तरह परिचित न 
हुआ था। 


सिराजुद्दीला के हूकुम से किले के भीतर एक दर्बार लगा, 
जिसमें तमास यूरोपियन कैदी उसके सामने पेश किये गए। 
कैदियों ने नबाव से क्षमा के लिए प्रार्थना की। उदार भारतीय 
नवाब ने उन सब की जानें बख्श दीं। जेम्स मिल नामक अंग्रेज 
इतिहास लेखक लिखता. कि:-- 


“जब मिस्टर हालवेल ( कलकत्ते:की कोठी का मुखिया ) 
हथकड़ी पहने हुए 'नवाब के सामने पेश किया गया, तब नवाब 

ने फोरन हुकुम दिया कि हथकड़ी खोल दी जाय और 
अपनी सिपहगरी की शपथ खाकर हालबेल को विश्वास दिलाया 
कि तुम्हारे या तुम्हारे किसी साथी के सर का एक बाल भी 
किसी, को छूसे न दिया जायगा ॥! 


यही इतिहास-लेखक. स्वीकार करता है कि विजयी हिन्दु- 
स्तानी सैनिकों ने “पराजित अंग्रेजों के साथ्र कोई बुरा बर्ताव 


“नहीं किया ।” और उनके साथ के “शुसलमान मुल्ला ख़ुदा की 
बन्दगी में लगे रहे।? किले और कोठी के अन्दर का गोला- 


बारूद सब नवाब ने हटवा लिया, किन्तु जितना तिजारती माल 
कोठी में भरा हुआ था उसे सिराजुद्देला अथवा उसके सैनिकों 
ने हाथ तक नहीं लगाया, बल्कि सिराजुद्देला की आज्ञा के 
अलुसार उसे हिफाजत के साथ ज्यों- का त्यों रहने दिया । यही 
व्यवहार सिंराजुद्दीला ने अँगरेजों की दूसरी कोठियों में*भी 
किया । 


कलकत्ते के अनेक अँग्रेज सिराजुद्दोता की सेना के किले में 
प्रवेश , करने से पहले ही पीछे की ओर से अपने जहाजों सें 
बैठकर भाग गये थे। शेष ने अब सिराजुद्दौला से यह प्रार्थना 
की कि हमारी जान बर्शी जाय ओर हसें बद्भाल छोड़कर अपने 
साथियों के पास चलें जाने की इजाजत दी जाय। सिराजुद्यौला 
ने सहर्ष उनकी प्रार्थना स्वीकार कर ली। अनेक यूरोपियन 
इंतिहास-लैखक इस बात की गवाही देते हैं कि इस अवसर पर 

सिराजुद्दोला की शक्ति को देख अधिकाँश यूरोपियन अत्यन्त 
चकित और भयभीय हो गये । जान कुक लिखता है कि “सिराजु- 
हौला की मुसलमानी सेना का नियम था कि वे शत को कभी न 
लड़ते थे और शाम होते ही गोलाबारी बन्द कर देते थे ।” कुक 
यह भी लिखता है--“कि यदि ऐसा न होता तो २० जून से पहले 
ही अँगरेजों की बुरी हालत हो गई होती 7 


इस प्रकार कम्पनी के अड्भरेज व्यापारी सन्‌ १७५६ ईसबी 
में भारत के सब से अधिक उपजाऊ और समृद्ध प्रान्त बद्भाल से 
निकाल बाहर किये गये। हालबेल ने कम्पनी के डाइरेक्टरों के. 
नाम अपनी ३० नवम्बर १७४६ की चिट्ठी में लिखा कि :-- 


“इतनी घातक और शोकजऩ्क आपत्ति बाबा आदम के 
जमाने से लेकर आज तक किसी भी कोम अथवा उसके उप« 
निवेश के इतिहास में न आई होगी ।” 

सिराजुद्देला ने 'कलकत्तें”? का नाम बदल कर अलीनगर 
रखा और अपने एक दीवान राजा मानिकचन्द को अली- 
नगर तथा उसके आस-पास के इलाके का शासक नियुक्त 
किया । 

अँगरेज इतिहास-लेखकों ने लिखा है कि--“जो अद्भरेज 
आत्म-समपंण करके किले में कैद हुए थे, वे सब के सब बढ़े ही 
भाग्यहीन ये, इसीलिए वे सब स्त्री-पुरुष भीषण गर्मी से तपी हुई 
उस दिन की डरावनी रात में एक ऐसी काली कोठरी में दस दिये 

गये जे कि बहुत ही छोटी ओर आग से तपाई हुई-सी भयनाक 

गर्म थी। यही कारण था कि उनमें से अधिकांश को असहनीय. 
यंत्रणा से पीड़ित होकर छटपटाते हुए. अपने ग्राणों से हाथ. 
थाना पड़ा।” मुसलमानों के इतिहास में इसका कोई उल्लेख 

नहीं है. किन्तु अंग्रेजों के इतिहास में इसी का रोमांचक्रारी नाम- 
“काल कोठरी का हत्याकाण्ड” रक्‍खा गया है | 

काल-कोठरी की कहानी 


जितने अंग्रेज इतिहास-लेखक' हे चुके हैं; उनमें से प्रायः 
ससंभी अपनी कौम की इस हार के साथ एक 'बड़े' ही भयानक 
हत्या-कारड का वर्णोन करते हैं। उसका वही वर्णन “ब्लैकहेल” 
अथवा “काल-कोठरी-हत्या-काण्ड” कहा जाता है। ब्लैक होल 
कलकत्ते की अड्जरेजी कोठी के अन्दर एक अन्घेरी केठरी अथवा 
'काल-केठरी थी, जे। अज्गरेज व्यापारियों की ही बनाई हुई थी 
और जिसमें कम्पनी के अफसर अपने हिन्दुस्तानी अपराधियों 
अथवा कजेंदारों के बन्द कर दिया करते थे । 

इन अंगरेज लेखकों का कहना है. कि बीस जून की रात 
को इस लगभग अठारह फुट लम्बी और कुछ कम चौड़ी केठरी 
में सिराजुद्दोला के हुकुम से एक सौ छियालीस यूरोपियन कैदी 
बन्द कर दिये। जून का महीना, जगह की तज्जी और ताजी 
हवा न मिल सकने के कारण अनेक कठिन यातनाओं के बाद 
सुबह तक एक सौ छियालीस में से केवल तेईस जीते बचे और 
वह भी भयानक अधमरी अवस्था में । 

किन्तु उस समय के इतिहास की खोज करने वालों पर अब 
यह बात अच्छी तरह प्रकट हो चुकी है कि ब्लैक होल की यह 

श्ष्ठ८ 

सारी केहानी बिलकुल भूठी है और केबल सिराजुद्दौला के 
चरित्र को कलेंलिंत करने तेथा अँगरेजों के बाद के कुचक्ों को 
जायज कंरर देने के.लिए मढ़ी गई थी। “सिराजुद्दोला”' नामक 
बद्चला भ॑न्थ कें विद्वान्‌ रचयिता अक्षयकुमार मेत्र ने अपने अन्ध॑ 
में इस कहानी के विरुद्ध अनेक अकास्य युक्तियाँ संग्रह की हैं । ४ 


-सअुसलमान इतिह्ास-लेखकों के इतिहास-म्रंन्थों में काल- 
कोठरी के हृत्या-कार्ड का कहीं नाम-निशान भी नहीं है। उस 
समय के इतिहास-लेखक सैयद गुलाम हुसेन ने “मुताखरीन” 
नामक जो इतिहास लिखा है वह उस समय का बहुत माननीये 
ओर विस्तार केः.साथ लिखा गया इतिहास है.। उसमें सिरजु> 
होौला की बहुत सी 'कुकीर्तियों क्र भी उल्लेख है, परन्तु समस्त. 
“मुताखरीन” - में इशारे के लिए «भी कहीं पर काल-कोठरी के. 
हत्या-काण्ड का ज़िक्र नहीं है । 


फ्रारसी के प्रसिद्ध विद्वान हाजी मुस्तफा नामंक व्यक्ति ने 
“मुताखरीन” का जो वृहत्‌ अनुबाद किया है उसके. एक नोट में 
उसने 'लिखा- है-कि :--- 

“समकालीन बंगालियों बसे बहुत कुछ पता लगाने पर यही 
ज्ञत हुआ. कि और लोगों की बात तो दूर रही, स्वयं कलकत्तें के 
निवासी तक काल-कोठंरी की घटना को नहीं जानतें थे ।” 

जिनकी छाती के ऊपर इस-तरह का भयानक हत्या-का्ंड 
किया. गया हो! औओर॑ उन्हीं को उसकी -कानोंकान खबर न हो, 

धक्या यह /किसी तरह भी सम्भव है? केवल यही नहीं मरने 
से बचे हुए जिन ऑअँग्रेजों ने नवाब के हुकुम से ,मुक्ति-लाम 
कर कलकत्ते के घरों में आश्रय लिया था, क्‍या यह सम्भव 
“था कि वे इस शोक-समाचार को वहाँ की जनता में प्रसिद्ध न 
करते ? 


मुसलमानों की बात जाने दीजिए। सम्भव है, उन्होंने अपनी 
-जञाति का कलंक मिटाने के लिए अपने लिखे हुए इतिहासों में 
इस शोचनीय घटना के कथानक को न जोड़ा हो। परन्तु 
जिन्होंने कठोर यातना से पीड़ित होकर कालकोठरी के कैदखाने 
में जीवन विसर्जित किया उनके स्वदेशीय,,. उनके सजातीय॑ 
आर उनके समकालीन अंगरेज़ों के लिखे कागज-पत्रों में भी 
काल-कोठरी के हत्या-काण्ड का कहीं नाम-मात्र |को उल्लेख नहीं 
'मिलता। 


लड़ाई के मैदान से भागे जो रण-योद्धा अ्ंगरेज फलता 
के बन्दर पर रहकर रोज तरह-तरह की शाप्त मन्त्रणाएँ किया 
करते थे; उनके विवरणों की पुस्तक में किसी स्थान पर भी 
'काल-कोठरी की हत्या का उल्लेख नहीं हैं। बहुत दूर समुद्र के 
किनारे पर रहने वाले मद्रास के अंगरेज़ों ने कलकत्ते पर फिर से 
अधिकार करने के लिए सेना भेजने के, जिस वाद-विवाद 
मेँ बहुत सा समय बिताया था, उसमें भी कहीं काल-कोठरी 
'के मामले का जिक्र नहीं है। मद्रास के अंगरेजी दबोर की 

आर्थना के अनुसार दक्खिन के निजाम और अकाद के नवाब 
बहादुर ने सिराजुद्दीला को जो चिट्ठटियाँ लिखकर भेजी थीं, 
उनमें भी कहीं कालकोठरी की घटना का नाम-निशान नहीं 
“मिलता । 

मद्रास-कोंसिल के कर्ता-धर्ता पिगट साहब ने बड़ी डाट-डपट 
के साथ सिराजुद्देला के लिए एक पत्र लिखकर कनेल क्लाइव 
को सेना के साथ बच्भञाल भेजा था। उस पत्र में भी काल-कोठरी 
के हत्या कार्ड का उल्लेख नहीं था। क्लाइव और बादसन ने 
अज्जाल में आकर पलासी युद्ध छिड़ने के पहले तक सिराजुद्देला 
से बड़ी तेजी तर्ररी के साथ जो पत्र-व्यवहार किया था, उसमें 
भी कहीं काल-कोठरी के हत्या-काण्ड का आभास-मात्र नहीं 
पाया जाता | सिराजुदीला और अद्गरेजों के बीच जो सन्धि 
हुई थी, उसमें भी इस हत्या-काण्ड का उल्लेख नहीं था, बल्कि 
इस सन्धि पत्र में काल-कोठरी के हत्या-काण्ड का उल्लेख न 
होने से अद्जरेज इतिहास-लेखक “थरंटन” बहुत ही परेशान 
होकर लिखता है कि :-- 

“काल-कोठरी के कष्टों का कुछ बदला नहीं मिला और 
इस बदले का न मिलना सन्धि पर बड़ा भारी कलझू है। उस 
घोर अत्याचार के लिए इस सन्धि-पत्र में कहीं पर उचित क्षमा 
आर्थना भी नहीं पाई जाती । शान्ति अवश्य चाहिए थी, 
भ्रन्तु ऐसी शान्ति बहुत ही महँगी है, जिसमें जातीय अप- 
आन हो ।” 


पंलासी का युद्ध श्ध्र 

थरटन के इन वांक्यों से रपष्ट है कि सन्धि-पत्र में काल 
कोठरी की घटना का कहीं पता भीन था। कलफत्तें पर पुन 
अधिकार जमाने के लिए |एक-एक करके जो अँग्रेज मद्रास से 
बड्ाल में आये थे उन सबों ने नवाब सिराजुद्दोला को पत्र लिखे 
थे। यदि काल-कोठरी की घटना सत्य होती तो इन सभी पत्रों 
में उसका उल्लेंख अवश्य होता । सबसे पहले मेजर किलप्याट्रिक 
ने एंक पत्र बड़ी नम्न भाषा में पन्द्रह अगस्त को नवाब सिराजु 
हौलों के पास भेजा था। उसमें उसने उस सख्ती के बर्ताव 
की शिकोयत की थी, जो! नवाब की ओर से अंग्रेजों कीं 
कम्पनी के साथ किया गया था और साथ ही साथ इस 
बात का भी विश्वास दिलाया था कि इतना हो जाने पर 
भी मेरे विचार नवाब की ओर से उतने ही अच्छे हैं, जितने 
पहले थे । | 

कनल ' क्लाइव के पहले.पत्र और पलासी-युद्ध छिड़ने से 
ठीक पूर्व के बड़े तर्जेन-गर्जेत के साथ लिखे गये आखिरी पत्र 
में भी काल-कोठरी के हत्या-काण्ड का नाम-निशान नहीं मिलता ॥ 
क्लाइव के पहले पत्र का आशय यह था 

“एडमिरल ब्राटसन जो जादशाह के विजयी जहाजों के 
कप्तान हैं और में स्वयँ एक सिपाही, जिसकी दृक्खिन की 
किजिय का समाचार आपके कातों तक्त. पहुँचा होगा, दोनों उस 
होनि का बदला. लेने के लिए आंये हैं, जो आपने अँगरेजी 
कम्पनी को पहुँचाई है; ओर यह आपके न्यायोचित विचारों के 

अनुकूल होगा कि आप अपने देश को लड़ाई का मैदान न बना 
कर कंस्पनी के नुकसान की भरपाई कर दें।” 

' इसके बाद सिरांजुद्देला 'क्यों सिंहासनः से उतारा गया, 
इस विषय में कर्नल क्लाइव ने कोट आफ डाइरेक्टर्स को नीचें 
लिखे हुए आशय की जो चिट्ठी लिखी थी, उसम्रें भी कहीं 
कोठरी .के हत्याकाण्ड का उल्लेख नहीं है । क्लाइव ने 
लिखा था: । 


' “कुछ पंत्र जो सिराजुद्दोला ने फ्रान्सीसियों को लिखे थे, वे 
मेरे हाथ में आ गये ।'उनमें से एक का अनुवाद मैं आपके 
पास भेजता हैँ, जिससे यह बात साफ मालूम होती है कि हम 
लोग सिंराजुद्दीला का सर्वेनाश करने के लिये मजबूर हो 
गये थे” ' 


स्वयं दालवेल ने सन्‌ १७६० ईसवी में चौथी अगस्त की 
बैठक में सिलेक्ट कमेटी के सामने सन्‌ १७४७ ईसबी के राज्य 
विप्लव' के - सम्बन्ध मेंजिन कागजों को पढ़ा था, उनमें भी 
स्पष्ट शब्दों में कहीं कालकोठरी की घटना का वर्णन नहीं पाता 
जाता । केवल इतना ही लिखा है कि सिराजुद्दौला ने बड़ी निदे- 
यता के साथ अँगेजों का अनिष्ट किया था, जिससे विवश 
होकर ही - अंगरेज लोग उसे सिंहासन से च्युत करने के लिए 
तरह-तरह'ः के. षड़यन्त्र तैयार करने में लग गये। हालंबेल के 
कथन का आर्शय यह भा:-- 

“निद्देय अत्याचारों से हानि उठाने के काण्ण उत्पन्न होने 
साले उचित क्रोध न रोकी न जा सकने वाली आवश्य- 
कताओं ने हमें सिराजुद्दौता का सर्वेनाश करने के लिए बाध्य 
किया ।”? 


इसमें भी कहीं कालकोठरी की हत्या का बदला लेने और 
प्रतिहिंसा -साधन के दृढ़ निश्चय. के सम्बन्ध में कोई बात नहीं 
पाई जाती। केवल बाद में लिखे गये इतिहास में ही यह देखा 
जाता है कि कालकोठरी के हृत्याकाण्ड का बदला लेने ओर 
अतिहिंसा-साधन करने के लिये ही क्‍लाइव आया और इसी से 
सिराजुद्दीला का सर्वेनाश हुआ। उस समय के कागज-पत्रों में 
केवल व्यापार की हानि और कम्पनी की दुर्देशा का ही तरह- 
तरह से बड़े विस्तार के साथ वर्णन किया गया है। कालकोठरी 
के हत्याकाग्ड और नर-संहार का उल्लेंख उनमें कहीं नहीं 
मिलता । 


मीर जाफर के साथ अँगरेजों की सन्धि हुईं.थी, उसमें 
, अँगरेजों ने हर एक तरह की हानि पूरी कराने के लिए 
पैसे-पसिे का हिसाब लिखा लिया था। परन्तु जिन लोगों 
ने कालकोठरी की मर्स वेदना से ;पीड़ित होकर प्राण-त्याग 
किया था उनके बाल-बच्चों के निर्वाह के लिए सन्धि की 
शर्तों में एक पैसा भी नहीं लिखा गया, ऐसा क्‍यों ? इन 
सब बातों पर बिचार करने से निष्कर्ष 'यही निकलता है कि 

कालकोठरी के हृत्या-काण्ड की कहानी सरासर कपोल- 
कल्पना है। 

_सखिशजुद्दौला के किला फतह करने के समय एक सौ छिया- 
ल्ींस आदमियों का कैद होना ही बड़ी सन्देहजनक बात है। 
हालवेल ने जिस दिन किले की रक्षा का भार अपने ऊपर लिया 
था, उस दिन किले में केवल एक सौ सत्तर आदमी थे। ओर 
सब लोग किले के अध्यक्ष ड्रेक साहब के घृरणित उदाहरण का 
अनुसरण कर अपने प्राण लेकर भाग गये थे। इन एक सौ सत्तर 
आदमियों में से अधिकांश दो दिन के निरन्तर युद्ध में अपने 
जीवन से हाथ धोकर धराशयी हो चुके थे। जो'जिन्दा बचे थे, 
उनमें घायल और अधमरे लोगों की संख्या भी कम न थी। जो 
लोग किसी तरह भी नहीं भाग सके, केवल उन्होंने आत्म-समर्पण 
किया था। उनके अतिरिक्त जिनमें साहस था, बल था और 
भागने की इच्छा थी, वे किला जीतने के कोलाहल में मौका 
पाकर प्राण ले रफूचकर हो गये थे ! जो ख्री-पुरुष मिर्जा अमीर 
बैग के हाथों से मिरफ़ार हुए, वे उसी दिन मीर जाफर की कृपा 
से सकुशल फलता को भेज दिये गये थे। ऐसी दशा में हालबेल 

कथनानुसार एक सौ छियालीस आदमियों का कारागार में 
कैद होना स्वथा सन्देहजनक है. । | 

हालवेल ने अपने लिखे हुए भ्न्थ में जिन मरे हुए और 
अधमरे सहयोगियों के नामों का उल्लेख किया है उनकी संख्या 
भी ६६ से अधिक नहीं है। हालवेल की पुस्तक में लिखा है. कि 


पलासी का युद्ध  ' दे 


सिराजुद्दीला के कलकत्ते पर आक्रमण करने से पहले किले में 
रहने वाले अंग्रेज आदि की जो गणना की गई थी, - उसमें 
सब सिल॑ कर ऐक सौ नब्बे सैनिक सरदार थे, जिनमें केवल 
६० यूरोपियन थे । इनमें गवनेर ड्रेक, सेनापति मिलचनं, कप्तान 
प्रान्ट, * मिस्टर स्‍्याकेंट, मेनिंहम, फाकलैण्डं, रेबरेणड कप्रार्न 
लेफ्टिनेण्ट मेपलटफट, कप्ततान हेनरी बेडबेने, सम्नार, चालेसे 
डंगलस॑ आदि दस वीर पुरुषों के भाग जाने की बात हालवेल के 
ही अन्ध में लिखी हुई है। इनकें भागने के बाद १८० आदमी 
किले के भीतर रह गये थे, उनमें से २४५ मर चुके थे ओर 
७० घायल और अपधमरे हो गये थे। हालबेल “की गणना, के 
अतुसार किला फतह हो जाने के समय तक उसमें ५० से अधिक 
यूरोपियनी के रहने का प्रमाण नहीं मिलता। ४० आदमियों 
में से १९३ तो कालकोंठरी में मर गये ओर २३ कालक़ोठरी मेँ 
बन्द रहकरे भी जिन्दा बच रहे। यह कितने .बड़े उपहास की 
बात है। 

यह कालकोठरी के हत्याकाण्ड की कहानी कब और किसकी 
कृपा से सबे साधारण में प्रसिद्ध हुई, इसका इतिहास भी बड़ा 
सनोरक्षक और रहस्य पूर्ण है। सरच.कहा जाय तो इस भूंठी 
कहानी का प्रधान भ्रचारक हालबेल को छोड़कर दूसरा कोई नहीं 
है। यह बही हालवेल है जिसकी . सिराजुद्दोला ने हंथकड़ी खुलवा 
दी थी। अपने 'भूठों ओर जालसाजियों के' लिए थह अंग्रेज 
कांफी मशहूर था। उदाहरण के लिये हालबेल के अन्य कारनामी 


4 काल-कोठरी की कहानी 


में से केत्लन एक को यहाँ ब्रणेंन कर देना काफी होगी। यंयपि 
यह घटना कुछ दिनों बाद की है, तथापि इस स्थान पर बेमौंके 
की नहीं होगी। . 

सिराजुद्दोला के बाद मीर जाफर को बदनाम करना उसके 
लिये आवश्यक हो गया। इसलिये कम्पनी के डाइरेक्टरों के 
नाम उसने एक लम्बा-पत्र लिखा, जिसमें मीर जाफर को उसने 
घोर अन्यायी और :हत्यारा बयान किया और अनेक ऐसे पुरुषों 
ओर ख्रियों की एक सूची साथ में दो, जिन्हें वह लिखता है कि 
मीर जाफर ने निरफ्राध मरवा डाला | 
» अत्येक पुरुष के पिता का नाम और प्रत्येक खत्री के पति 
का नाम सूची में दिया गया था। छोटी से छोटी तफसील तक 
इन हृत्याओं की हालवेल के पत्र में मौजूद है । इसके कई वर्ष 
बाद क्लाइव और उसके साथियों ने डाइरेक्टरों को एक और 
पत्र भेजा जिसमें उन्होंने बताया कि :--“मीर जाफर पर जितने 
इलजाम हालवेल ने लगाये हैं, वे सब सर से पाँव तक भूठे हैं 
और जिन पुरुष स्त्रियों की सूची हालवेल ने अपने पत्र में दी 
है, यह कह कर कि मीर जाफर ने इन लोगों को निरपराध 
मार डाला है, उनमें से दो को छोड़ कर शेष सब अभी 
बिन्‍्दा हैं।” 

वास्तव में सन्‌ १७४७ ईसवी में २८ फवरी को हालवेल ने 
अपने प्रिय बन्धु विलियम डेविस को जो पत्र लिखा था, उसी 
से कालकोठरी के हृत्याकाण्ड का पहला और विस्तार से 


पत्ासी का युद्ध श्श्पर 


परिचय मिलता है। जब सन्‌ १७४७ ईंसवी में उसने साइटन 
नामक जहाज पर चढ़ कर विलायत की यात्रा की तब जहाज 
पर बैठे-बैठे बेकारी की हालत में उसने इसी दुःख भरी कहानी 
की रचना की थी ओर इंसीलिये इसका कोई प्रमाण नहीं पाया 
जाता कि पलासी-युद्ध से पहले तक सर्वबेसाधारण को इसका 
कुछ भी परिचय था। पलासी-युद्ध के बाद जिस समय इद्धलि- 
स्तान के निवासियों ने भारत में आकर व्यापार करने वाले 
अंग्रेज सौदागरों की निन्दा और अत्याचारों के विषय में रौरा 
मचाना शुरू किया तो उसी संमय के पत्र जनता के सामने' 
प्रकाशित किये गये । जिन्हें पढ़ कर इद्भशलिस्तान के खी-पुरुष सब 
सिराजुद्देला के नाम से काँप उठे। अंग्रेजों के अत्याचारोें की 
कहानियाँ विस्मृति के गर्भे में विलीन हो गई और सभ्य संसार 
में सिराजुद्दीला के कलझ्लों की कहानियाँ गढ़-गढ़ कर कही जाने * 
लगीं । 

क्लाइव की कपट-योजना 


अपनी बहादुरी, दयालुता और उदारता का परिचय देने 
के बादः विजयी सिराजुद्दोला २४ जून को कलकत्तें से अपनी: 
राजधानी मुर्शिदाबाद की ओर लौटा । रास्ते में हुगली के ऊपर 
ड़सने एक द्वार किया। उस अवसर पर फ्रान्सीसी कोठी केः 
वकील ने साढ़े तीन लाख रुपये और डच कोठी के वकील ने 
साढ़े चार लाख रुपये अपनी राजभक्ति की भावना प्रकट करने 
के लिए सिराजुद्दोला की नजर किये। उनके इस व्यवहार से 
खुश होकर सिराजुद्दौला ने उन्हें अपना व्यापार जारी रखने की. 
इजाजत दे दी। सिराजुद्देला को अभी तक आशा थी कि, 
इस तरह का समभोता अँग्रेजों के साथ भी हो जायगा। इसी- 
लिए भविष्य के लिए विशेष कोई प्रबन्ध किये बिना ही वह १९ 
जुलाई सन्‌ १७४६ ईसवी को मुशिदाबाद पहुँच गया। उसके. 
मुशिदाबाद पहुँचने के थोड़े ही दिनों बाद पुर्निया के नवाब 
शौकतजड्ड ने फिर बगावत का रूण्डा ऊँचा किया। १६ अक्टू- 
बर सन्‌ १७४६ ईसवी को राजमहल नामक स्थान पर सिराजु- 
'हौला तथा शौकतजज्ञ की सेनाओं में मुकाबला हुआ। उस 
मुकाबले में शौकतजज्ञ काम आया और सिराजुद्दोला ने विजक 


प्राप्त की । 
१५६ 

शौकतजँग की जगह पर राजा युगलसिंह नामक एक हिन्दू 
नरेश को पुर्निया की गद्दी पर बैठाकर सिणजुद्दोला बड़ी 
असन्‍्नता के साथ मुर्शिदाबाद' लौट आग्रा । इस बाद सिराजुद्दौला 
की प्रजा ने उसे बड़े हर्ष के साथ बधाइयाँ दीं और दिल्ली के 
संम्राद ने एक नये फर्मान के जरिये उसे बल्ञाल, बिहार और 
उड़ीसा तीनों प्रान्तों की सूंबेदारी की गद्दी पंर फिर से पक्का 
किया ॥ इस स्थल पर यह बात विशेष रूप से ध्यान देने योग्य 
हैं,कि आरम्भ से ही सिराजुद्देला जो कुंछ करता था, वह सब 
दिल्ली-सम्राद के नाम पर और उसके एक सेवक की हैसियत से 
हीं करता था । 


अब हम पाठकों का ध्यान उस स्थान पर ज्े «जाना चाहते 
हैं जिस स्थान पर (अग्रेज बच्धाल ,में फिर से 'प्रवेश करने की 
योजनाएँ तैयार “कर रहे थे। सिराजुद्दोला से -भयभीय होकर 
कृलकत्तें से भागे हुए अँग्रेज कलकत्ते से कुछ। नीच्रे .उतर कर 
बड्ञाल की खाड़ी के ऊपर फलता नामक स्थान; पर जाकर ठहर 
गये और लगभग छः महीने वहीं उहरे रहे | 


कम्पनी के कारबार की दृष्टि से उस समय कलकत्तें कें 
मुकाबले में मद्रास अधिक महत्व का स्थान था। फल्‍ता से इन 
आँग्रेजों ने एक ओर तो मद्रास की कोठी के अंग्रेजों को यह 
लिखा कि मद्रास से नई सेना जमा करके बड्“ाल भेजी जाय और 
दूसरी ओर क्योंकि केवल सेना क़े ब्नल सिराजुद्दोला को जीतने 

की दुराशा को वे भल्ली भाँति समझ चुके थे इसलिए--उन्‍्होंने 
अपने गुप्रचरों के जरिये भूठे-सच्चे लोभ. दिखलाकर कलकततें के 
राजा मानिकचन्द को तथा सिराजुद्देला के अन्य अनेक सेना- 
पतियों, दरबारियों और सामन्‍्तों को अपनी ओर फोड़ने के 
अयन्न शुरू किये। इसमें सन्देह नहीं कि भेद-नीति का यह 
विस्तृत जाल ही वह मुख्य उपाय था, जिसके द्वारा ये मुद्दी भर 
निरबल, किन्तु चालाक विदेशी बलवान, किन्तु अनुभवशुून्य 
भारतीय नवाब को गिराने की आशा कर रहे थे । स्क्रेफ्टन नामक 
अंग्रेज लिखा है :-- 


“यह एक बड़े भारी आश्चर्य की बाव मालूम होगी कि 
सूबेदार ( नवाब ) ने इतने दिनों इतनी शान्ति से हमें फल्ता में 
क्यों पड़े रहने दिया । )< )८ » इसका कारण मैं केवल यह बता 
सकता हूँ कि वह हमें एक बहुत दी तुच्छ चीज सममता था । 
»< » > और उसे इस बात का गुमान भी न था कि हम सैन्य- 
बल के सहारे फिर बद्भाल लौटने का साहस करेंगे।” 


इसी विषय पर जी लॉ नामक दूसरा अंग्रेज लिखता 
है :-- 

“सिराजुद्दीला यूरोप-निवासियों को बहुत ज्यादा हकीर 
ओर तुच्छ समझता था। वह कहा करता था कि इन्हें ठिकाने 
रखने के लिए केवल एक जोड़ी चप्पल की जरूरत है। »८ >< »< 


इसलिये वह यह सोच ही न सकता था कि अंग्रेज सैन्य-बल 
११ 

द्वारा फिर से बद्धाल में पैर जमाने का विचार कर सकते हैं। 
स्बभावत: यदि वह यह अनुमान कर सकता था कि अंग्रेज कोई 
नई तरकीब सोच रहे होंगे तो केवल एक इस बात का उसे अनु- 
मान हो सकता था कि वे बिनम्र होकर एक हाथ से मेरे सामने 
नजर पेश करेंगे और दूसरे हाथ से फिर अपना व्यापार आरस्म 
करने के लिए खुशी के साथ मेरा फर्मोन हासिल करेंगे। निस्स- 
न्देह इस विचार से ही सिराजुद्दोला ने अंग्रेजों को शान्ति से 
फल्ता में पड़े रहने दिया।” 


फल्ता में अंग्रेजों ने नवाब के सरकारी अफसरों से यह 
कहा कि हम लोग केवल मौसम खराब होने के कारण यहाँ 
रुके हुए हैं. और ज्यों ही मौसम ससुद्र-यात्रा के योग्य हुआ 
त्योंही हम सब मद्रास चले जायेंगे । दूसरी और उन्होंने 
“जवाब को धोखा देने के स्पष्ट उद्देश्य से” सिराजुद्देला के पास 
अत्यन्त दीन और नम्र शब्दों में इस मजमून की अजियाँ 
भेजनी शुरू कर दीं कि हमें फिर से बद्धाल में व्यापार करने की 
इजाजत दी जाय। सिराजुद्देला ने ,बजाय किसी प्रकार की 
ताड़ना के इस समय भी उनके साथ दयालुता का व्यवहार 
किया | 


मिसाल के तौर पर जब उसे यह मालूम हुआ कि अंग्रेजों के 
फल्ता पहुँचने पर वहाँ के लोगों ने बाजार बन्द कर दिये थे, 
जिसके कारण अंग्रेजों को रसद की दिक्कत हो रही “थी तब 

उसने फोरन हुकुम भेज दिया कि बाजार खोल दिये जाँय और 
“परदेशियों को खाने-पीने के सामान की कोई दिक्कत न होने 
पाये ।? सच कहा जाय तो सिराजुद्दौला ह्विल से केवल इतना 
ही चाहता था कि अँग्रेज अपनी शरारतें छोड़कर फिर से 
बज्भजलल में व्यापार करने लगे । इसीलिए उसने विजय के बाद भी 
कासिमबाजार, कल्नकत्ते आदि की कोठियों में उनके तिजारती. 
माल को हाथ तक न लगाया था | 


सिराजुद्दोला की नीयत यदि कुछ और होती तो कलकत्ते 
अथवा फलल्‍ता सें कहीं भी इन अँग्रेज व्यापारियों का एक-एक 
करके खात्मा कर डालना और साथ ही साथ उनके समस्त षड़ू- 
यन्त्रों का भी अन्त कर देना उसके लिए एक बड़ा ही साधारण- 
सा सरल कारये था| यदि वह ऐसा कर डालता तो कोई निष्पक्ष 
इतिहास-लेखक उसे दोषी भी ठहरा सकता था। किन्तु उस 
भोले एशियाई नरेश को इन विदेशियों के चरित्र और उनकी 
चालों का अभी तक भी पता नथा। इस भोलेपन का मूल्य 
सिराजुदेला और उसके देश--दोनों को ही बहुत जबदेस्त 
चुकाना पड़ा । 


उस समय के अँग्रेज सौदागर, कहने के लिए तो नवाब 
सिराजुद्दीला की अधीनता स्वीकार .कर चुके थे, फिर भी वे जब 
कभी मौका पाते तब उसकी आज्ञा उल्लब्लन करने में तनिक भी 
नहीं चूकते थे और अपनी बेजाँ हरकतों के द्वारा अनुचित लाभ 

उठाने में भी जरा सी नहीं हिचकिचाते थे । उन दिनों ऑँग्रेज- 
सौदागरों की धन-लोलुपता चरम सीमा तक पहुँच चुकी थी। 
इसीलिए धन-प्रान्नि की पिपासा को शान्त करने के लिये वे बड़े 
से बड़ा पाप करने में भी सक्लोच नहीं करते थे। अपनी कपट 
“भरी चालबाजियों में पूर्ण रूप से सफल होने के लिए वे देश- 
द्रेहियों की मी अपनी शरण में रखने से बाज नहों आते थे। 
“धन-लोलुप अग्रेज सोदागरों की ये बेजाँ हरकतें सिराजुद्ौला के 
कानों तक पहुँचती रहीं किन्तु वह इतना गम्भीर, सहनशील 
ओर उदार था कि वह अपने विचारों में उतावलेपन का समावेश, 
किसी भी दशा में नहीं होने देना चाहता था। किन्तु अत्याचार 
सहन करने की एक निश्चित >सीमा होती है। इन्हीं समस्त 
अपने अन्याय और अत्याचार भरे कार्यों के कारण अँग्रेजों को 
'सिराजुद्दौला की क्रोधाप़्नि में जलना पड़ा था । 
कलकत्ते में रहने वाले अँग्रेजों की दुर्देशा का समाचार १४ 
अगस्त के पहले मद्रास नहीं पहुँच सका था; किन्तु ज्योंही यह 
दारुण सम्बाद सद्रास के अ्रग्रेजों की मालूम हुआ त्योंही उन सब 
“को अपने सारे हौसले मिटते हुए से नजर आये। उन सबों ने 
तुरन्त क्लाइव को सेन्ट डेबिड किले से मद्रास बुला भेजा । इस 
“समय मद्रास की अँग्रेजी छावनी की सेना. का सेनापति लारेन्स 
बीमार पड़ा हुआ था । इसलिए मद्रास के अग्रेजों ने कलकत्ते पर 
'आऑँग्रेजों के उखड़े हुए पैर को फ़िर से जमाने के लिए क्लाइब 
ल्‍को ही सबसे अधिक उपयुक्त व्यक्ति समझा। क्‍योंकि उस 

समय तक क्लाइव समस्त अंग्रेजी सेनापतियों और अधिकारियों 
में छुल-कपट और कूट नीति में अधिक प्रसिद्ध हो चुका था। : 
अंग्रेज सौदागर क्लाइव की धूतेता से काफी परिचित हो 
चुके थे । 


कलकत्ते की कोठी पर फिर से कब्जा करने के लिये मद्रास 
मे अग्रेजों ने जो सेना इकट्टी की, उसका सेनापति क्लाइव 
बनाया गया। स्थल-सेना का सेनापति क्लाइव और जल-सेना 
का सेनापति वादसन--इन दोनों ने ही कलकत्ते की कोठी पर 
विजय प्राप्त करने के लिये अपनी तैयारी करनी आरभ्स कर 
दी। इसी अवसर पर क्लाइव ने इड्लिस्तान के अधिकारियों 
के पास जो पत्र लिखा था, उसका कुछ अंश नीचे दिया 
जाता हे जला 


“कलकत्ते पर मुसलमानों की विजय से कम्पनी” को भारी 
धका लगा है। इस पराजय से हमारे देश की बहुत बड़ी निन्‍्दा 
हुई है। यहाँ के अपने प्रत्येक व्यक्ति (अंग्रेज ) का हृदय शोक 
से व्याकुत्न हो उठा है। इसी बबेरता का पूरा बदला लेने के लिये 
में सेना-सहित कलकत्ते की ओर रवाना हो रहा हूँ। में समझता 
हूँ कि इस युद्ध-यात्रा द्ारा कल्कत्ते पर विजय प्राप्त कर लेने से 
ही हमारा कास शेष नहीं हो जायगा, बल्कि इस बार मैं वह काम 
भी पूरा कर डालूँगा जिससे कि हमेशा के लिये भारतवणषे में 
कम्पनी का आधिपत्य स्थापित हो जाय। नवाब की विजय 

हि 


मेरे दिल में काँटों की तरह चुम रही है। >> > यह पराजय 
हमारी कौस के लिये अपमान-जनक और घातक सिद्ध हुई। 
हमारी इस युद्ध-यात्रा की सफलता के रास्ते में यदि फ्रान्सीसी 
अधिकारियों की ओर कोई त्राधा उपस्थित की गई तो में उन्हें 
भी चन्दरनगर से खदेड़ कर कलकत्े को सदा के लिये सुरक्षित 
'कर दूँगा। अपने देश और कम्पनी के प्रति मेरा क्या कत्त व्य है, 
यह में भमलीभॉति जानता हूँ। मैने जिस उत्तरदायित्व को अपने 
कन्धों पर लिया है, उसे पूरा करने में में अपनी ओर से कोई भी 
त्रुटि नहीं आने दूँगा ।” 


इस पत्र को कलाइव ने मद्रास से ११ अक्टूबर सन्‌ १७४६ 
ईसवी की लिखा था। इसी से यह भी स्पष्ट रूप से प्रकट हो 
जाता है कि इसी समय से क्लाइय चन्दरनगर से फ्रान्सीसी 
प्रभुल को भी खत्म करने के मनसूबे बाँधने लगा था। इसीलियग्रे 
उसने आरम्भ से ही कूट नीति की चालबाजियों और रण-कुश- 
'लता का प्रदर्शन करना भी शुरू कर दिया था। भारत को अंग्रेजों 
का गुलाम बनाने का जतना बड़ा भी अपराध क्लाइव के मत्ये 
क्यों न मढ्य जाय, फिर भी इस बात को तो स्वीकार करना ही 
पड़ेगा कि वह स्वदेश-भक्त और अनुशासन पसन्द सेनापति था 
ओर उसने अपनी जाति के लिये जिस वफादारी की कसम खाई 
थी, उसे पूरा भी किया। 


इस वफादारी को सफलता के साथ पूरी करने में कलाइव 

को रास्ते में जो मुसीबतें उठानी पड़ी, वे भी कम नहीं कही जा 
सकती | अंग्रेज-कोम के लिये क्लाइव ने कितनी ही बार कपने 
जीवन को खतरे में डाला । ३१ वर्ष के युबक क्लाइव ने अपने 
देश के प्रमुत्व को बढ़ाने के लिये अपने सारें व्यक्तिगत स्वार्थ- 
लोभ ओर सुख-दुख को तिलांजलि दे अनुपम और अद्वितीय 
देश भक्ति का परिचय दिया था। क्लाइव की इस अनूठी देश- 
भक्ति से प्रत्येक देश-ग्रेमी को प्रेरणा मिलेगी । 


हा 


१३ अक्टूबर सन्‌ १७४६ इंसवी को क्लाइव ने लगभग ६०० 
गोरों और १००० से ऊपर भारतीय सैनिकों को साथ ले कलकत्ते 
के लिये प्रस्थान किया। मद्रास से कल्कत्ते आने के लिये जल- 
मार्ग की बड़ी भारी दिक्कत थी, इसलिये रास्ते में उसे बड़ी-बड़ी 
मुसीबतों का सामना करना पड़ा। सब से पहले जो मुसीबत 
आईं वह यह थी कि रास्ते में ही उनकी सारी रसद समाप्त हो 
गईं। खाने के सामान में कमी होने के कारण उन सबों को 
भूखों तड़पना पड़ा था । कितनी ही शाम उन्हें निराहार रहकर 
अपना समय शुज़ारना पड़ा था। सेना में जितने भी भारतीय 
सैनिक थे, अन्न की कमी के कारण उन्हें असमय सें ही काल के 
गाल में जाना पड़ा था, फिर भी उन्होंने अंग्रेजों के म्लेच्छाहार 
को भ्रहण नहीं किया था। 


इन प्रकार घोर संकटों और मुसीबतों का सामना करते हुए 
उन समस्त सैनिकों को अपने सेनापतियों के साथ आगे बढ़ना 

पड़ा था। कुछ भी हो, वे सब किसी न किसी प्रकार फल्ता 
आ पहुँचे । वहाँ पहुँचते ही उन्होंने देखा कि सिराजुद्दौला द्वारा 
कलकत्ते से खदेड़े गये गोरे सैनिक और उनके अफसर बड़ी ही 
बुरी हालत में मौत के दिन गिन रहे थे किन्तु ज्योंही मद्रास के 
ये सब सैनिक युद्ध की सामग्रियों से लैस होकर वहाँ पहुँचे त्योंही' 
उनके सहयोग को प्राप्त कर फल्ता के पराजित, भगाये हुए और 
संकटों में फँसे अंग्रेज-सेनिकों के हृदय में आनन्द ओर उत्साह 
की अपूर्व लहर-सी दौड़ गई। इसके साथ ही साथ बुरी तरह से 
कलकत्ते से भगाये जाने का बदला लेने की कुत्सित, कठोर 
और अत्याचारी भावना भी उन सब के हृदय में जाग कर अपना 
कार्य करने लगी। भारतवर्ष को गुलाम बनाने की नीचता पूर्ण 
अभिलाषा से पागल अंग्रेज फल्ता में बैठे-बैठे हजारों तरह की 
साजिशें रचने में जुट गये। दिन रात वे केवल साजिशों को 
सोचते में ही लगे रहते थे । 

इधर फलता के अंग्रेजों की सहायता करने के लिये सेनापति 
किलप्याट्रिक पहले ही २२६ सैनिकों के साथ मद्रास से खाना 
हो चुका था। यह अंग्रेज सेनापति अपनी लुटेरी चाल के लिये 
विशेष रूप से मशहूर हो चुका था। इसका मुख्य काम लूट और 
मार काट द्वारा मरते हुए अंग्रेज सैनिकों के लिये अन्न संग्रह 
करना था। कलकत्ते पर फिर से अधिकार करने की इसकी हिम्मत 
नहीं हुईं । जिस समय क्लाइव तथा दूसरे सैनिक अफसर फल्ता 
पहुँचे उस समय किलप्याट्रिक के सैनिकों में केवल ३० ही ऐसे 

बच गये थे , जिन्हें लड़ाई के मैदान में उतारा जा सकता था। 
बाकी अपनी दुब् त्तियों और विशेषकर यहाँ का जल-वायु अपने 
अनूकूल न होने के कारण से अपने स्वास्थ्य को खोकर निबेल 
हो चुके थे। क्लाइव तथा दूसरे सैनिकों की अवस्थाएं सी विशेष 
अच्छी नथी। क्लाइव ख्यं रोगी हो चुका था । दूसरे और 
सेनिक भी काफी मात्रा में खाने-पीने का सामान न मिलने के. 
कारण अपने स्वास्थ्य को खोकर दुबेंल और साहस-हीन हो 
चुके थे । है 


जल-सेनापति वाटद्सन और स्थल्न-सेनापति क्‍लाइव अपने 
साथ के इन दम तोड़ते हुए सैनिकों के साथ १४ दिसम्बर सन्‌ 
१७४६ इईंसवी को फल्ता पहुँच गये। क्लाइव अपने थके-माँदे 
ओर जीणों- शीर्णो-सैनिकों को देखकर हृतोत्साहित होने वाला 
जीव नहीं था। उसने अपने गिरे «हुए स्वास्थ्य की भी पवाह न 
की और कलकत्ते पर फिर से कब्जा करने की अपनी चाल- 
बाजियों, साजिशों और धूतेंताओं में जुट गया, क्योंकि वह 
जान चुका था कि भोले भाले,, घरेलू मूेगड़े में फंसे किन्तु अपनी 
देश भक्ति की आन पर जान दे देनेवाले भारतीयों को केवल 
हथियार के बल पर जीतना कदापि आसान और सम्भव 
नहीं । 

फल्ता पहुँच कर क्लाइव ने सबसे पहले राजा मानिकचन्द्‌ 
के पास नीचे लिखे आशय का पत्र भेजा :-- 

“मद्रास से यहाँ पहुँच कर सुना कि अंगरेज-कम्पनी के प्रति 
आपके दिल में विशेष श्रद्धा का स्थान है और आप अंग्रेजों के 
प्रति बन्धुत्व-पूर्ण भाव रखते हैं। इसके लिए में आपको 
धन्यवाद देता हूँ। सुना है कि आपने इसके पूर्व ही कम्पनी 
को सहायता देने की इच्छा प्रकट की थी । वरतेमान अवस्था 
में हमें आपकी उस सहायता की विशेष आवश्यकता आ 


पड़ी है। आशा करता हूँ आप अपनी यह भावना बनाये 
रखेंगे |” 


इस पत्र पर पाठक ध्यान दें। एक ३१ वर्ष के युवक ने 
धनधान्य और मान से पूर्ण एक भारतीय नरेश के नाम कितनी 
चतुराई और गहरी चालबाजी से भरा पत्र लिखा है और अपनी 
साम्राज्य-पिपासू माया में फँैसाने का प्रयत्न किया है। इस पत्र 
को पढ़कर मानिकचन्द' की बुद्धि और सन पर क्या प्रभाव 
पड़ा ! मानिकचन्द ने सोचा कि ये अंगरेज साधारण जीव नहीं 

. मेरे जैसे व्यक्ति के पास जब इन्होंने इस तरह का 
पत्र लिखा है तब मालूम नहीं कि इनकी जाति कितनी चतुर 
ओर बुद्धिमान हो । इस पत्र को पाते ही मानिकचन्द गद्गद्‌ 
हो उठा और तुरन्त राधाकृष्ण मल्लिक नामक अपने एक 
विश्वास पात्र व्यक्ति के द्वारा कलाइव के पास ग्रेम-पूर्णों पत्र भेज 
कर अपनी सहानुभूति प्रगट की । 


केवल मानिकचन्द को ही पत्र लिखकर क्लाइब चुप नहीं 


१७१ कलाइव की कपट-योजना 


चैठा रहा । उसने नवाब सिराजुद्देला के पास भी नीचे लिखे हुए 
आशय का पत्र भेजा:--- 


६८5 किक 


मेरे इस प्रदेश में आने का कारण आप नवाब सलावत 
जंग, अनारुद्दीन खाँ और गवनेर पिगट के पत्र से पहले ही 
जान चुके हैं। एक बड़ी सेना के साथ में बंगाल की भूमि में 
आ पहुँचा हूँ, यह बात भी आप निस्सन्देह जान चुके हैं। 
आपका फजें है कि आप अपने और अपने अदेश के हित 
पर विचार करें | आपके राज्य में आपके आदमियों के दारा 
अंग्रेज तंग और तबा ह किये गये हैं, सताये और रुलाये गये 
हैं, कम्पनी के अधिकांश कमेचारी और अन्‍्यान्य व्यक्ति निष्ठु- 
रता-पूर्वक मार डाले गये हैं। में समझता हूँ कि ये सब 
अत्याचार आपकी गैरजानकारी में हुई हैं। मुझे आशा है 
आप इस अत्याचार के लिए उत्तरदायी व्यक्तियों को अवश्य 
सजा देगे। आपकी ताकत, आपकी शूरता और आपकी 
हिम्मत विश्व प्रसिद्ध है ।” 


“दस वर्ष तक अविराम युद्ध कर प्रत्येक युद्ध के मैदान में 
( ईश्वर की दया से ) मैंने | चरस्थायी विजय प्राप्त की है और 
मेरी कीर्ति संसार के हर एक कोने तक पहुँच चुकी है। मुझे पूर्ण 
विश्वास है, ईश्वर की कृपा से इस प्रदेश को विजय करने 
में भी मुझे सफलता प्राप्त होगी ओर इस विजय का श्रेय मुझे ही 
प्राप्त होगा । में अवश्य विजयी हूँगा। इसके लिए यदि युद्ध ही 


पलासी का युद्ध (डर 


किन्तु फिर भी व्यर्थ नर-संहार और खून-खराबी करना 
नहीं चाहता । 


अंग्रेजों की हत्या, कलकत्ते की लूट, कलकत्ते की कोठी 
से अंग्रेजों को भगाया जाना आदि कार्ये सिराजुद्देला की 
कैरजानकारी में हुए हैं, जिन्होंने ये सभी काम किये हैं उनकी 
सजा और कम्पनी की क्षति-पूर्ति कर दी जाय तो सारी बातें 
समाप्त हो जाँय। इसके बाद सिराजुद्दीला की वीरता और 
साहस की कहानी का वर्णेन कर क्लाइव ने अपनी आत्म 
प्रशंशा की है और अन्त में अपने को मित्र के रूप में अप- 
नाने का अनुरोध किया है। यह क्लाइव की सबसे बढ़कर 
सीनाजोरी नहीं तो और क्या हैं. ? दूसरी तरफ सेनापति 
वाट्सन ने नवाब को जो पत्र भेजा था उसमें उसने अपनी 
गस्भीरता का प्रदर्शन और नवाब के गौरव की रक्षा का ढोंग 
रचा था। 


क्लाइव तथा उसके दूसरे सहयोगी फल्ता पहुँच कर कल- 
कत्ते पर आक्रमण करने की भी तैयारी करने लगे। अपनी सफ- 
लता के लिए क्लाइव ने अपनी दो तरफी कपट-योजना का 
प्रयोग करना आरम्भ कर दिया। क्लाइव को उतना भरोसा 
अपनी सैनिक शक्ति पर नहीं था जितना भरोसा उसे अपनी 
कूट नीति और कपट-योजना पर था, क्योंकि वास्तव मेँ 
सैनिकों की शक्ति तो एक दिखाने की चीज थी। साजिशों 


१७३ कज्ञ।इव की कपट-योजना 


एक मान सारे हुआ तो हम दोनों में से निश्चय ही दोनों 
विजयी नहीं होंगे । रण-चर्डी कितनी तेजी के साथ चलती है, 
आप जरा ठण्डे दिल से इस पर विचार करें | युद्ध की इस 
विपत्ति से यदि आप बचना चाहते हैं तो कम्पनी एवं उसके 
नौकरों और उसकी प्रजा की जो हानि हुई है, उसकी पूर्ति करें, 
उनकी कोठी वापस कर दे और वाणिज्य-व्यापार की उन्हें 
जितनी भी सुविधाएँ प्राप्त थी, उन्हें पुनः दें। ऐसा कर आप 
मेरे बन्धुल् को अवश्य प्राप्त करेंगे और आप भी चिरकाल के 
लिए यश लाभ करेंगे। ऐसा करने से दोनों पक्ष के सैकड़ों 
व्यक्तियों के खून से प्रथ्वी भी रंजित नहीं होगी। अन्यथा वे 
वेचारे बिना अपराध केही युद्ध की बेदी पर बलि हो जायेगे। 
इस सम्बन्ध में और, अधिक क्या लिखे ? ता० १७ दिसम्बर 
९ ७४६ । हक 

पाठक ! क्लाइव के इस नरम-गरम भाषा में लिखे गये पत्र 
को जरा ध्यान देकर पढ़ें और देखे कि इसमें कितनी गहरी 
चाल बाजी, कूटनीति, राजनीति और दम्भ-पूर्ण उक्ति भरी पड़ी 
है। अंग्रेजों का दलाल अनारुद्दीन की मृत्यु हो जाने के बाद 
भी धूततें क्लाइव उसका नाम लेने में तनिक भी कुण्ठित नहीं 
हुआ । पत्र के आरम्भ मेही देश-द्रोही और दलाल सलावत 
जग और अनारुद्दीन की दोहाई दे, कंपटी क्लाइबव ने दिखलाया 
है कि वह कुछ ऐसा आदमी नहीं है। मानों वह धर्म का 
अवतार हो, अपरिमित बलशाली फीज लेकर आया हो, 


पल्नासी का युद्ध १७्छ 


का जाल सम्पूर्ण बन्ञाल में भयड्भर रूप से फैलाया जा चुका 
था। कलकत्ते का राजा मानिकचन्द भी लालच में फेँसकर 
अपने तथा अपने देश दोनों के साथ विश्वास-घाव करने के 
लिए तैयार हो गया था । इधर तो क्लाइव ने सिराजु- 
होला को लम्बे-लम्बे पत्र लिखे, उधर कलकत्ते पर आक्रमण 
करने की भी योजना बना ली। पत्र लिखना तो एक बहाना 
मात्र था। 

कलकत्ते पर फिर से कब्जा 


कलकत्त में बुरी तरह हार कर वहाँ से भागे हुए अंभ्रेज 
फल्ता में कुछ दिन दम लेकर फिर कलकत्ते पर अधिकार करने 
के मनसूबे बाँधने लगे। मद्रास से क्लाइव और वाद्सन के 
साथ काफी तादाद में फौज आ जाने से उनके साहस ओर 
हौसले बढ़ गये । सैकड़ों वर्षों से अंग्रेजों ने कलकत्ते में अपने 
व्यापार का विस्तार कर और अनेक स्थानों में कोठियाँ खोल 
कर अनेक प्रतिष्ठित लोगों से काफी मेल-जोल पैदा कर लिया 
था। ऐसे विश्वासघाती और नसकहरामों की भी संख्या कम 
नहीं थी, जो भीतर ही भीतर नवाबी राज की जड़ खोदकर 
सिराजुद्देता के नाश का प्रयत्न कर रहे थे। 


कलकत्त से भागे हुए अग्नेजों का पीछा कर यदि सिराजु- 
हौला फौज के साथ फलल्‍ता तक चला जाता, तो शायद अग्रेंजों 
को चोर की तरह भाग जाने का रास्ता न मिलता, पर. उदार 
नवाब ने उनको आगे न खदेड़ कर उनके उद्धत व्यवहार को 
दबा देना ही उचित समझा, इसीलिए अंग्रेजों को भाग कर 
फलता में ठहरने और दम लेने का मौका मिल गया, परन्तु 


१७४ 


पतलासी का युद्ध १७६ 


अग्नेज इस बात को स्वीकार करने के लिए तैयार नहीं हैं । 
असिद्ध इतिहास लेखक अर्मी ने लिखा है:-- 


“अंग्रेजों को देश से बाहर निकाल देना ही सिराजुद्दोला का 
आुख्य उद्दं श्य था। केवल अपने चित्त की कमजोरी के कारण ही 
वह अंग्रेजों के पीछे धावा न कर सका ।” 


परन्तु यह बात सरासर भूठ है। सिराजुद्दीला यदि चाहता 
तो उसे अग्रेजों को यहाँ से बाहर निकाल देने में जरा सी भी 
देर न लगती ओर हेस्टिंग्स तथा डाक्टर फोथ्थे इत्यादि अंग्रेज 
कोठीवाल स्वच्छन्द्ता-पूवेंक कासिम बाजार में रहने का मौका 
कदापि न पाते | 


फल्ता में अंग्रेजों की दुदेशा और कष्ट की खबर पाकर 
कलकत्ते के अनेक हिन्दुस्तानी कोठीवाल, जिनका अंग्रेजों से 
काफी मेलजोल बढ़ गया था, उनको सहायता पहुँचाने के लिए 
चोरी से अनेक प्रकार के उपाय करने लगे। रेबरेण्ड लांग ने 
अपने इतिहास में लिखा है कि:-- 

“कुछ सामग्री नवकृष्ण ने अपने प्राण हथेली पर रख कर 
अंग्रेजों को दी थी, क्योंकि नवाब की आज्ञा थी कि जो शख्स 
अंग्रेजों को कुछ सामान देगा, उसे प्राश-दण्ड दिया जायगा। 
इस उपकार के कारण वारन्‌ हेस्टिंग्स ने नवकऋृष्ण को अपना 
मुन्सी बना लिया और बाद को उसके परिवार की बड़ी उन्नति 
हुई ५ 


१७७ कलकत्ते पर फिर से कब्ज़ा-' 


ओरों की बात तो अलग रही । जो अमीचन्द अंग्रेज. 
बन्धुओं के सच्चे प्रेम और मित्रता के कारण अपना सब कुछ 
खोकर पथ का भिखारी बन चुका था, वह भी अंग्रेजों के डरे * 
दिनों में उनकी दुदेशा पर आँसू बहाता हुआ नवाब के दर्बार में 
उनके उद्धार के लिए बहुत कुछ अनुनय-विनय करने लगा। 
हेस्टिस्स और डाक्टर फोर्थ कासिम' बाजार में रहते हुए गुप्र 
रूप से नवाब के वजीरों की अपनाने की चेष्टा करने लगे । जो 
अरमानी सौदागर व्यापार के लिए समुद्री मार्गे से आते-जाते 
थे; वे भी राजधानी के शुप्र भेद अग्रेंजों को बताने के लिए 
सहमत हो गये । इन सब उपायों से भविष्य में «अंग्रेजों 
की दुर्देशा के अन्त का सदुपाय होने लगा। लोगों के दिल 
में यह बात जम गई कि थोड़े ही समय के भीतर अंग्रेज: 
लोग पुनः नवाब के दर्बार वाणिज्य-व्यापार की सनद 
प्राप्त कर लेंगे, इसलिए वे दिनोंदिन अंग्रेजों से मेल-जोल बढ़ाने 
लगे। 

आशा पाकर अंग्रेज कोठीवालों ने फल्ता में ही जहाज के 
ऊपर एक कमेटी का अधिवेशन किया। राजर ड्रेक इस कमेटी 
का सभापति बनाया गया । वादस, हालवेल और मेजर 
किलप्याट्रिक ने सदस्यों का स्थान अ्रहण किया । सभा समाप्र 
होने पर सभापति ने यह कह कर सबको आश्वासन दिया 
कि अब डर की कोई बात नहीं । परन्तु उसी दिन यह खबर 
मिली कि डच लोग अंग्रेजों का आवेदन पत्र नवांब के दबोर 

श्र 


पत्नासी का युद्ध श्ड्ड 


पहुँचाने के लिए पूर्ण रूप से तैयार नहीं हैं। अतणव पुनः कमेटी 
में इस पर विचार होने लगा कि किस प्रकार नवाब के पास 
आवेदन-पत्र पहुँचाया जा सकता है। 


सहसा उसी दिन ख्वाजा पिद्र्‌ और इन्राहीम जेकबसू 
नामक दो अरसानी सौदागर कलकच्ते से फल्ता में पहुँचे । वे 
अंग्रेजों के शुभचिन्तक अमीचन्द के पास से एक गुप्त पत्र 
खाये थे। वह पत्र सभी के सामने पढ़ा गया । उस पत्र में 
अमीचन्द ने लिखा था, “सदा की भाँति मैं आज भी 
इसी भाव से आप लोगों के कल्याण-साधन के लिए प्रस्तुत 
हूँ । यदि आप राजा राजबल्लम, राजा मानिकचन्द, ख्वाजा 
वाजिद तथा जगत सेठ के साथ गुप्त रूप से पत्र-व्यवहार करना 
चाहें, तो में आपके पत्रों को भी ठीक ठिकाने पर पहुँचा कर 
जवाब मेगा दूँगा।” इसीलिए कहना पड़ता है कि जिन हाल- 
पैल साहब तथा दूसरे अंगरेज इतिहास-लेखकों ने “इतिहास 
लिखते समय अमीचन्द को अत्यन्त कुटिल-हृदय, परम 
पाखणडी, लोभी ओर नर-पिशाच आदि कुवाक्यों से, संसार 
के सामने परिचित करने के लिए प्रबल आग्रह प्रकट किया 
है, उन्होंने विपत्ति पड़ने पर भी कभी अमीचन्द में अविश्वास 
नहीं किया था। 


निदान अमीचन्द की सहायता से राजा मानिकचनद' सहज 
है हाथ में आ गया। जिस मानिकचन्द ने एक दिन अंग्रेजों 

का सर्वनाश करने में अपरिचित उत्साह दिखाया था, उसका वह 
उत्साह इस समय एक दम से ठण्डा पड़ गया । कुछ दिन पहले 
की बैठक में स्वयं मानिकचन्द का एक मात्र अंग्रेजी कमेदी 
के सामने खोला गया। उस पत्र से अंग्रेजों को पुन: साहस 
हुआ । राजा सानिकचन्द की सहायता और सहानुभूति 
का परिचय शीघ्र ही मिल गया । उसकी आज्ञा से फल्ता 
में बाजार लग जाने पर अन्न का कष्ट दूर हो गया। मानिक- 
चन्द ने अपने पत्र में बहुत शिष्टता - पूर्वक अंग्रेजों को 
पूरी मदद देने का विश्वास दिलाया और एक नाव इस 
आज्ञा-पत्र के साथ भेजी कि फलता में बाजार खोल दिया जाय 
जिससे अंग्रेजों को खाने-पीने का सब सामान मिलने का. 
सुभीता हो। ' 

पु्निया की बगाबत को दबाने में फेसे रहने के कारण 
सिराजुद्दीला को अंग्रेजों पर देख-रेख रखने का मौका नहीं 
मिला। अंग्रेजों ने इस बीच में बहुतों से मेल-जोल पैदा कर 
लिया | अनेक लोगों को ऋृपा-पात्र बनाकर उन्होंने पुनः कलकत्ते 
में वापस आने का मार्ग अपने लिए आसान कर लिया। अमीर- 
उम्रावों ने जिस समय सिराजुदौला से नम्रता-पूर्वेक अंग्रेजों पर 
दया करने के सम्बन्ध में निवेदन किया, उस समय उसने बिना 
किसी विचार के ही उसे स्वीकार कर लिया। चारों ओर खबर 
फैल गई कि शीघ्र ही अंग्रेजों को पुन: कलकत्ते में वापस आने 
का आज्ञा-पत्र मिल जायगा । 

सिराजुदीला शक्तिशाली था, बुद्धिमान्‌ था 4 वह बड़े 
उत्साह और दृढता से अपनी ग्रतिज्ञाओं का पालन करता था। 
दुष्ट लोगों के छुल-कपट-पूर्ष व्यवहार से उसके हृदय में सन्देह. 
उत्पन्न हो जाने पर भी उसके स्वभाव में सादगी और विश्वास 
में सरलता परले सिरे की थी। धर्म का नाम ले, ईश्वर को 
साक्षी दे अथवा कुरान की कसम खाकर दुश्मन भी जो कुछ. 
कहता, वह बड़ी सरलता से उस पर विश्वास कर लेता था। 
यदि वह इतना सरल-विश्वासी न होता, तो सहज ही में कोई 
कदापि उसे धोखा नहीं दे सकता था। सिराजुद्दौल्ा के चरित्र 
में जो सदगुण थे, भलाइयाँ थीं दुश्मन के हाथ में फंसाकर उन 
सदुगुणों और भलाइयों ने ही उसके सर्वेनाश का रास्ता साफ 
कर दिया। जब सब लोगों ने कहा कि, “अब अंग्रेजों को काफी 
सजा मिल चुकी, अब वे निरंकुशता का व्यवहार न करेंगे, इस- 
लिए उन्हें पुनः कलकत्ते में वापस आने की आज्ञा दी जाय ।” 
तब सिराजुद्देला ने कहा, 'ऐसा ही हो जायगा ।” सरल स्वभाव 
के कारण वह इस गृढ़ मर्म को न समझ सका कि शौकतजंग की 
पराजय के बाद अपने-अपने स्वार्थों की रक्षा के लिए ही ये लोग 
मिलकर पुनः अंग्रेजों को कलकत्ते में बुलाने.के लिए इतनी नम्रता 
से पेश आ रहे हैं । 

इस ओर राजबल्लम, जगत सेठ, मीरजाफर, सानिकचन्द 
आदि सभी लोग सिराजुद्दोला की शक्ति और शासन-कुशलता, 
का परिचय पाकर भयभीत हो रहे थे। वे' उस समय बड़े ही 


न 

विचित्र प्रकार के सझ्ूूट में पड़ गये थे । काम पड़ने पर उन सबों 
ने सिराजुद्देला के रंग खैंयों को भली-भाँति पहचाना था और 
सिराजुद्दोला को भी उन सबके पहिचानने का काफी मौका मिला 
था। अमीर-उमराव इन दो समान पक्षों की उलमन में फेस गये 
कि सिराजुद्देला में विश्वास रखकर बेखटके सुख की नींद सोयें, 
अथवा उसे तख्त से उतारने के लिए प्रकट रूप से बगावत की 
घोषणा करे। 


अन्त में अंग्रेजों के आ जाने की खबर पाकर उन्हें कुछ 
आशा हुई और जिस प्रकार अंग्रेजों से घनिष्टता और मेल- 
जोल बढ़े, उसके लिए तरह-तरह के उपाय करने लगे। जगत सेठ 
के साथ अग्रेजों का पत्र-व्यवहार होने लगा। नवम्बर मास के 
अन्त में मेजर किलप्याट्रिक ने उसकी इस आशय का एक पत्र 
लिखा था, “यह निश्चय जानिये कि अंग्रेजों को एक मात्र आप' 
ही का भरोसा है। इसलिए वे सब तरह से आप ही के ऊपर 
नि्भेर्‌ में ।” सेठ जी को भी अब कोई सन्देह नहीं रहा । वे भी 
देश के सर्वेनाश का कारण बनकर सब तरह से अंग्रेजों के हित- 
साधन में लग गये । 


जो अंग्रेज एक साल पहले तक कलकतें में दकंसाल कायम 
करके जगत सेठ की आर्थिक आय का मार्गे संकुबित कर देने 
के लिए गुप्त रूप से बादशाह के दरबार में नजर-मेंट और घूस 
रिश्वत के द्वारा रुपये की बौछार कर रहे थे, वे ही अंग्रेज काम 

'पड़ने पर जब जगत सेठ को मारे खुशामदों के आसमान से भी 
ऊँचा उठाने लगे तब सेठ जी एकाएक सब कुछ भूल गये। पिछली 
बातों का पछतावा छोड़कर हतभाग्य अमीचन्द भी तन-मन से 
अंग्रेजों के हित-साधन में तत्पर हो गया और इस पर उसकी 
दृष्टि न गई कि भविष्य की भारतीय खतंत्रता को किस प्रकार 
के भीषण संघर्षों ने आच्छादित कर रखा है। इसके बाद ज्यों- 
ज्यों दिन बीतते गये त्यों-त्यों अंग्रेजों की आशाएँ वर्षा काल की 
की लताओं के समान बढ़ती ही गई । 


उस समय के चतुर मनुष्यों में सबे श्रेष्ठ मानिकचन्द फुँक 
'फुंक कर कदम रखने लगा। उसका विश्वास था कि पुर्निया के 
युद्ध ही में सिराजुद्दौद्ता का स्बेनाश हो जायगा। जब ऐसा न 
हुआ तब वह गुप्त रूप से अंग्रेजों की मदद और प्रकट रूप से 
कलकत्ते की रक्षा के लिये तरह-तरह के दिखावटी आडम्बर 
अचने लगा। 


वेन्टू नामक एक व्यक्ति चुँचुड़ा का पादरी था। अंग्रेजों के 
अनुरोध से कई सप्ताह तक कलकत्ते में रहने के बहाने से उसने 
बहाँ की गुप्त खबरें इकट्ठी करके अंग्रेजों के पास भेज दीं | उसके 
पत्र से फल्ता के अंग्रेजों को मालूम हुआ कि; “मानिकचन्द ने 
नदी की ओर बहुत-सी तोपें लगाकर अपना प्रभाव जमा रखा 
है; परन्तु ये सब उसके दिखावे हैं। जितनी तोपें लगी हैं, वे 
सब निकम्मी अवस्था में टूटी पड़ी हैं। टाना के किले में केवल 


श्प्रे कलकत्ते पर फिर से कब्जा 


दो सौ सिपाही हैं। हुगली के किले के भीतर पचास आदमी 
ओर बाहर पाँच सौ आदमियों से ज्यादा फौज नहीं दिखाई 
शृड़ती ॥? 


अमीचन्द ने लिख भेजा कि “लोग नवाब के डर से कुछ कहने 
का साहस नहीं करते हैं, परन्तु अंग्रेजों के फिर आ जाने के लिए 
रुवाजा वाजिद इत्यादि प्रधान सौदागर बड़े उत्सुक हो रहे हैं ।? 
हालवेल साहब को खबर मिली कि कलकत्ते का किला एक 
प्रकार से अरक्षित हैं। उसके चारो बुजें टूटे-फूटे निकम्मे पढ़े 
हैं। शहर के निवासी बेखटके खुर्राटे की नींद से सो रहे हैं। 
उनका विश्वास था कि नवाब के दर्बार की ओर से अंग्रेजों को 
वापस आ जाने छा आदेश मिल जाने की आशा देखकर लोग 
कलकत्ते की रक्षा और देख-रेख में भली-भाँति योग नहीं देते 
हैं। इन समस्त समाचारों से फल्ता के अंग्रेजों को बड़ी प्रसन्‍नता 
हुई। 


जिन्होंने क्लाइव और वाद्सन को बगाल भेजा था, उन्होंने 
किसी न किसी तरह कलकत्ते के वाणिज्य के अधिकार ही को 
फिर से प्राप्त करने की कोशिश की थी। इसीलिए बिना रक्तपात , 
ओर मारकाट के ही यह काये सिद्ध करने के लिए दक्खिन फे 
निजाम ओर अरकाट के नवाब से सिफारिशी चिट्ठियाँ लिखा 
कर उन्होंने सिराजुद्दोला के पास भेज दी थीं। परन्तु मद्रास के 
अंग्रेजी दर्बार की उस आज्ञा का पालन करने के लिए जो सरदार 

/(क्लाइव और बादसन ) सेना के साथ बंगाल आये थे, वे इसी 
चिन्ता में डूबे रहने लगे कि सेना की सहायता से बंगाल को 
लूटकर कौन कितना धन प्राप्त करेंगा। उनके इन विचारों की 
बदौलत मीरजाफर के भाग्य का कैसा उल्नट फेर हुआ, उसका 
बरणन इस पुस्तक में आगे मिलेगा । 


१७ दिसस्वर सन्‌ १७५४६ ईंसबी को सेनापति वादट्सन ने 
फल्ता से सिराजुद्दोला के पास नीचे लिखा पत्र भेजा :-- 


“मेरे स्वामी इंगलिस्तान के राजा ने जिनका नाम संसार 
के दूसरे राजाओं में आदरणीय है मुझे इस प्रदेश में ईस्ट- 
इण्डिया कम्पनी के स्वत्वों और अधिकारों की रक्चा के लिए एक 
बड़ी जहाजी सेना के साथ भेजा है ।जो लाभ मेरे राजा की 
प्रजा के व्यापार से मुगल राज्य को हुए हैं, उन्हें गिनाने की 
आवश्यकता नहीं, क्‍योंकि वे स्पष्ट ही है। ऐसी दशा में यह 
सुनकर मुझे बड़ा भारी आश्चयं हुआ कि आपने एक बड़ी-सी 
फौज लेकर कम्पनी की कोठियों पर आक्रमण किया और नोौकरों 
को जबरदस्ती निकाल दिया। साथ ही साथ उनका माल अस- 
बाब जो बहुत कीमती था, लूट लिया और मेरे राजा की बहुत- 
सी प्रजा को मार 'डाला। में कम्पन्नी के नौकरों को फिर उनकी 
कोठियों तथा मकानों मैं बसाने के लिए आया हूँ । आशा करता 
हूँ कि.आप उनको फिर वही पुराने हक और आजादी दे देंगे, 
जो उन्हें: पहले हासिल थे ।” 

“आपको.बे भलाइयाँ याद रखनी चाहिए, जो आपके देश 
में अंग्रेजों के रहने से हुई हैं। में निस्सन्देह आशा करता हूँ कि 
आप उनके उन घावों को भरने और नुकसानों को पूरा करने 
के लिए राजी हो जायेंगे, जो आपने पहुँचाये हैं और इस प्रकार 
शान्तिपूषक सब क्लेशों का अन्त करके मेरे उस राजा के मित्र 
बन जायेंगे जो शान्ति प्रिय और न्यायपरायण है. | इससे अधिक 
में क्या कहूँ ।” 

क्लाइब और वाट्सन फलता पहुँचते ही ब्रीरता के जोश 
में कलकत्ते पर फिर से अधिकार करने के लिए आतुर हो 
उठे थे। परन्तु .इस गुप्त रहस्य को फलता के अंग्रेज कुछ 
न जान सके कि लूट-मार के द्वारा मन-चवाहा धन प्राप्त करके 
और बाँट-चूठ कर हड़प जाने के लिए ही बे इतने व्याकुल 
हो रहे थे। फलता के अंगरेज युद्ध-कलह' के लिये कदापि 
तैयार नहीं थे। उनका निश्चय था कि जब नवाब ने बिना. 
युद्ध के ही वाणिज्य का अधिकार देना स्वीकार कर लिया 
है तब फिर बेकार की मार-काट और नर-हत्या में फेँसने 
की क्‍या जरूरत ? परन्तु क्‍्लाइव ने इन बातों पर बिलकुल 
ध्यान न दिया। कलकत्ते पर हमला करना ही निश्चय हो 
गया । क्‍्लाइव ने बड़े अभिमान के साथ अनेक कठोर 
शब्दों का प्रयोग करके सिराजुद्देला को एक पत्र लिखा ओर 
उसके पास पहुँचा देने के लिए वह “पत्र मानिकचन्द को दे 
. दिया । परन्तु मानिकचन्द' की हिस्मत न पड़ी और वह इस 


पलासी का युद्ध हे १८६ 


निरंकुशता-पूर्ण पत्र को नवाब के पास भेजने के लिए तैयार 
नहीं हुआ । 

२१ दिसम्बर को मैदापुर के मैदान के पास जहाज लगाकर 
क्लाइव ने स्थल-मार्गे से युद्ध-यात्रा करने का प्रबन्ध किया। 
गन्ना के किनारे पर बजबज' नामक एक छोटा-सा किला था। 
इस निम्वय के साथ कूच का डंका बजा कि वाद्सन जल-मार्गे 
से जाकर बजबज के किले पर आक्रमण करेगा और जो लोग 
'किला छोड़कर भागेंगे, स्थल-मार्गे से क्लाइव उनका काम तमाम 
कर डालेगा। परन्तु लड़ाई की तैयारी मैं ही पारस्परिक कलह 
का सूत्रपात हुआ | स्थल-मार्ग से युद्ध-यात्रा करने पर, तोपें 
ले जाने, बारूद ढोने और रसद पहुँचाने के लिए गाड़ी, घोड़े 
'-और भैसों की जरूरत थी। कलकत्ते के भागे हुए अंगरेजों ने 
जब यह सब सामान हाजिर न किया तब क्लाइव को चुप हो 
जाना पड़ा । वे अंगरेज किसी प्रकार नवाब के क्रोध को उभार 
कर क्लाइव का साथ देने के लिए सहमत न हुए। यह देखकर 
क्लाइव ने उन सबों को भीरु, कायर, गुलाम इत्यादि, 
शब्दों से घिकारते हुए स्वयं आवश्यक सभी सामान को इकट्ठा 
करने में लग |गया। दो तोपें और सिफे एक गाड़ी बारूद 
ही तैयार हुई । बारी-बारी से पैदल सिपाही ही उन 
गाड़ियों को खींच कर ले चले। इस ग्रकार बड़े साहस, 
'निर्मीकता और विजय-लाभ करने को आशा से पूरे उत्साह 
'के साथ क्लाइव की सेना कलकत्ते की ओर अग्रसर होने 


१८७ कलकते पर फिर से कब्जा 


स्गी। वादूसन जल-मार्गे से चढ्ाब की ओर धीरे-धीरे चल 
पढ़ा । 


बजबज़्ञ का किला राजा मानिक चन्द के अधीन था । २६ 
दिसन्बर सन्‌ १७५६ ईसवी को क्लाइव के नायक में थोड़ी- 
सी गोरी फौज जल-मार्गें से बजबज में पहुँच गई। अंगरेजों 
आर मानिकचन्द के बीच यह पहले से ही तय हो चुका था 
कि मानिकचन्द केवल दिखाने के लिए एक बार अंग्रेजों का 
मुकाबला करेगा। अतएवं मानिकचन्द दो हजार सैनिकों को 
लेकर क्लाइव के दो सौ साठ सैनिकों का मुकाबला करने के 
लिए किले से बाहर निकला । यदि मानिकचन्द चाहता तो 
णक-एक गोरे सैनिक को उसकी सेना निगल जाती और कलकत्ते 
पर अंग्रेजी कण्डा फहराने का अंग्रेजों का स्वप्न धूल में 
मिल गया होता, लेकिन देश-द्रोही मानिकचन्द को यह कहाँ 
मन्जूर था! वह तो व्यक्तिगत स्वार्थ के लोभ में पड़कर अन्धा 
ओर पागल हो रहा था। केवल आधे घण्टे की कूठी फटफटाहट 
के बाद ही मानिकचन्द ने किले के दंवाजे अंगरेजों के लिये खोल 
दिये और बिना किसी रुकावट के २६ दिसम्बर की रात को 
अंगरेजी सेना बजबज के जबरूस्त किले में प्रवेश कर गई। 
मानिकचन्द अपनी सेना के साथ पीछे की ओर हटता चला 
गया । 


बजबज किले के भीतर जितने की हिन्दुस्तानी थे, उनमें से 

कुछ तो भाग निकले और बाकी का अंगरेजों ने वहीं पर काम 
वमास कर डाला। इसके बाद दूसरा स्थान, जहाँ मनिकचन्द 
अंगरेजों का मुकाबला कर सकता था, कलकत्ता |था। किन्तु 
यहाँ पर उसने और उसके विदेशी मित्रों ने दिखावे की भी 
जरूरत न समझी | बजबज से भाग कर वह सीधे हुगली 
पहुँचा । वहाँ से सिराजुद्दीला को कहला भेजा कि, अंगरेज़ों 
की विशाल सेना के सामने में ठहर न सका ।! 

बजबज की लड़ाई आरम्भ होने के पहले क्लाइव ने सोचा 
था कि युद्ध करने के पूर्व ही उसे विजय का गौरव मिल 
जायगा। हिन्दुस्तानियों को पैरों से रौंदने के लिये किसी भारी 
प्रयात और कोशिश की जरूरत न होगी। किन्तु बजबज की 
लड़ाई में विजय प्राप्र कर लेने पर भी क्लाइव की वह आशा 
निराशा में परिणत हो गई। उसने देखा कि हिन्दुस्तानी मरना 
जानते हैं। युद्ध में प्राणों की आहुति देने से भी बाज नहीं 
आते। इसमें जरा भी शक नहीं कि अगर सानिकचन्द ने 
धोखा न दिया होता और ईमानदारी के साथ देश-भक्ति पूर्ण 
हृदय से सेना का संचालन किया होता, उसके मन में देश» 
दोह और कपट की भावना न होती, तो कदापि क्लाइव अपनी 
अनेक धूतंताओं, साजिशों और चालबाजियों के बावजूद भी 
अपनी योजना में सफल न होता और उसकी फौज के एक- 
एक सैनिक रणचण्डी की बलि-वेदी पर मौत के घाठ उतार 
दिये गये होते | बजबज पर अंगरेजों के फिर से अधिकार 


श्प६ कलकतें पर फिर से कब्जा - 


होने का कलंक भारतीय सैनिकों पर नहीं, अपितु देश्न-द्रोही 
मनिकचन्द के ऊपर लगाया जा सकता है। भारतीय सैनिकों 
की वीरता का बखान करते हुए स्वयं क्लाइव ने लिखा कि, 
“भाविष्य में नवाब की सेना से प्रत्यक्ष संग्राम करने में कितना 


सफल होऊँगा, इस पर प्रकाश डालना अभी मेरे लिए 
असम्भव है? 


क्लाइव ने उसी पत्र में एक जगह पर और लिखा है कि, ' 
“नवाब की सेना ने अगर हमला किया होता तो हमारी सेना 
की मृत्यु संख्या और भी बढ़ गई होती |? कायर सानिकचन्द 
ने तनिक भी हिम्मत कर लड़ाई की होती तो कदापि अगरेज 
अपनी साजिशों और हमलों में सफल न गये होते । अँगरेजों की 
तोपें शक्तिहीन हो चुकी थीं। थोड़ी देर भी अगर मानिकचन्द 
रुक गया होता तो गोरे फीजी खत्म कर दिये होते। किन्तु 
शेसा नही सका। भीरु और कायर देश-द्रोही मानिकचन्द 
की व्यक्तिगत स्वार्थ-पिपासा की वजह से अँगरेज अपना श्रमु॒त्व, 
अपनी ताकत फैलाने और अपने को सजबूत बनाने में समर्थ 
हो सके। 


बजबज से मानिकचन्द के हट जाने से अँगरेजों को विजय- 
यात्रा का मार्ग और भी चौड़ा, निष्कण्टकक और सुविधाजनक 
हो गया । अँगरेजों ने बिना किसी बाधा के बजबज के किले पर 
कब्जा कर लिया। किन्तु इतनी भारी सेना.तो उनके पास थी 

नहीं, जो उस पर अधिकार कायम रख पाते। अतएव इस 
आशंका से कि कहीं फ़िर नवाब हमला कर इस किले पर कब्जा 
न कर ले, उन्होंने किल्ले को ही मिटा डाला | 


बजबज पर फिर से अधिकार कर लेने के दूसरे ही दिन 
अँगरेजी सेना जल और स्थल-मार्ग से कलकत्ते की ओर 
चल पड़ी । रास्ते में अँगरेजी सेना को कहीं भी किसी प्रकार के 
अवरोध का सामना नहीं करना पड़ा | मानिकचन्द चाहता तो 
कलकत्ते की ओर अँगरेजी सेना को बढ़ने से रोक सकता था, 
लेकिन उस देश-द्रोही को अब देश-भक्ति का ढोंग रचने की 
भी जरूरत नथी और उसकी गैर-हाजिरी में २ जनवरी सन्‌ 
१३४७ ईसवी को फिर से कलकत्ते पर अँगरेज़ों का अधिकार 
ही गया। 


किले में प्रवेश करने पर अँगरेजों ने देखा कि कम्पनी के 
कमचारी किले के भीतर जो चीजें जिस दशा में, जहाँ रख गये 
थे, वे सब ज्यों की त्यों रखी हुई हैं। न किसी ने उन्हें चुराया, 
न लूटा । किले की चारदीवारी के बाहर जो मकान थे, केवल 
उन्हीं को सिपाही लोग लूट ले गये । | 


 बादूसन और क्लाइव ने बंगाल में कदम रखते ही सिराजु- 
हौला के पास सन्धि का प्रस्ताव भेजा था। अपनी रजामन्दी 
प्रकट करते हुए सिराजुद्दोला “ने भी उसका उचित उत्तर भेज 
दिया था। परन्तु अँगरेजों ने उसकी बात पर जरा भी विश्वास 


१६१ कलकत्ें पर फिर से कब्जा 


न करके बल-पूर्वक कलकत्ते पर आक्रमण कर अपनी धृष्ठता का 
पूरा परिचय दिया, तथापि सिराजुद्दोला ने इस पर भी एकाएक 
क्रोधित न होकर पुनः एक पत्र २३ जनवरी सन्‌ १७४७ ईसवी को: 
लिख भेजा, जिसका आशय यह था :-- 


“तुसने लिखा है कि तुम्हारे स्वामी एवं राजा ने तुम्हें 
कम्पनी के कारबार और व्यापार की रक्षा के लिये ही भारतवर्ष 
में भेजा है । मुझे जिस समय यह पत्र मिला था, उस समय 
पढ़ कर फौरन ही मेंने उसका जवाब भेज दिया था। अब 
देखता दूँ कि मेरा जवाब तुम्हें नहीं मिला, इसलिये दुबारा यह 
पत्र लिखता हूँ। 


“में कह चुका हूँ कि कम्पनी के अध्यक्ष राजर ड्रेक ने, मेरी 
आज्ञा के विपरीत आचरण करके, शासन-शक्ति का उल्लक्वनन 
किया था। दरबार को निकासी का पावना रुपया अदा न करके 
मेरी जो प्रजा राज्य से भागी, उसे उन्होंने आश्रय दिया। मेरे 
निषेध करने पर भी वे इस तरह के कामों से बाज न आये। 
केवल इसीलिये मेंने उन्हें दुरड देने का निश्चय किया और उन्हें 
अपने राज्य से निकाल दिया था। परन्तु में चाहता था कि यदि 
अंग्रेज लोग किसी और व्यक्ति को अध्यक्ष बनाकर भेजेंगे तो मैं 
उन्हें पहले के ही समान वाणिज्य के अधिकार प्रदान करूँगा। 
अतएव राज्य और राज्य के निवासियों के कल्याण के लिये में यह 
पत्र लिखता हूँ ।” 

“यदि कम्पनी का वाणिज्य ही संस्थापित करने की तुम्हें 
इच्छा हो तो एक व्यक्ति को अध्यक्ष नियुक्त करो। ऐसा करने 
पर पू्ष प्रचलित नियम के अनुसार ही तुम वाणिज्य के अधि- 
कार को व्यवहार में लाने की आज्ञा पा सकोगे। यदि अंग्रेजों 
का बर्ताव व्यापारियों का सा रहेगा और वे मेरी आज्ञाओं के 
अनुसार कार्य करते रहेंगे तो फिर इस सम्बन्ध में बे निश्चिन्त 
रहें कि में उनका पालन करूँगा और वे मेरे कृपा-पात्र , 
रहेंगे | ह्) 


इस पत्र से सिराजुद्दोला के जैसे चरित्र का परिचय मिलता 
है, उसमें इतिहास-वर्शित सिराजुद्दोला के चरित्र में बहुत बड़ा ' 
अन्तर है | परन्तु अंग्रेज लोग इन सब बातों को जान-बूमकर 
भी. अपनी शान्ति-प्रियता का परिचय न दे सके। यह, पत्र जिस 
समय अंग्रेजों के हाथ में पहुँचा, उस समय वे कलकत्ते पर 
फिर से अधिकार कर, हुगली को लूट-पाट कर बढ़े अभिमान के 
साथ अंग्रेजी किले में विश्राम-सुख का उपभोग कर रहे थे। 
अस्तु, पत्र को पढ़ते ही वादसन की शान्ति मूर्ति बिलीन हो 
गई। वह आपे से बाहर हो गया और तुरन्त उस्र पत्र का यह 
उत्तर लिख भेजा :-- 


“आपने अपने पत्र में लिखा है कि इस देश से अंग्रेजों के 
मनिकालने का एकमात्र कारण, कम्पनी के गुमाश्ता ड्रेंक का 
'उहएड व्यवहार था। परन्तु इसके साथ ही यह ध्यान देने के 


शक 

योग्य है किराज्य के शासक और नवाब जो न आँखों से 
देखते और न कानों से सुनते :हैं--प्रायः असत्य खबरें पाते हैं. 
ओर दूसरों से डाह करने वाले बुरे आदमी सच्चाई को हमेशा 
उनैसे दूर रखते है। न्याय के अनुसार क्या एक शाहजादे को 
यह उचित था कि वह एक आदमी के अपराध से इतने आद- 
मियों को दण्ड देता अथवा ऐसे निर्दोष आदमियों का, जिन्होंने 
कभी कोई अनुचित कारेबाई नहीं की, इस प्रकार सर्वेनाश 
करता ? वे लोग शाही फरमान पर भरोसा रख कर उस रक्त- 
पात और उन अत्याचारों के बजाय--जो दुर्भाग्य से उन्हें 
सहने पड़े--हमेशा अपने जान-माल के सुरक्षित रहने की आशा 
रखते थे । क्‍या यह कांम एक शाहजादे की प्रतिष्ठा और बड़प्पन 
के योग्य है? कोई इसे योग्य नहीं कह सकता। यह केवल 
उन्हीं बुरे लोगों की वजह से हुआ, जिन्होंने डाह और स्वार्थ 
के वशीभूत होकर आपके पास मिथ्या खबरें पहुँचाई। परन्तु 
बड़े शाहजादे हमेशा न्याय के अनुसार काम और दयालुता का 
बर्ताव करने में प्रसन्न होते हैं । 

इसलिए यदि आप एक बड़े शाहजादे की तरह न्यायी 
ओर यशस्तरी बनने की अभिलाषा रखते हों तो कम्पनी के साथ 
आपने जो व्यवहार किया है, उसके लिए उन बुरे सलाहकारों 
को--जिनकी राय से आपने ऐसा किया--इण्ड देकर कम्पनी 
को सन्‍्तुष्ट कीजिए और उन लोगों को, जिनका माल असबाब 


छीना गया है, राजी कीजिए। साथ ही साथ अपने इन कामों 
१३ - 

से हमारी उन तलवारों की धारों को फेरिए, जो शीघ्र ही 
आपकी प्रजा के मस्तकों पर गिरने के लिए तैयार हैं। यदि 
आपको गुमाश्ता ड्रेक के विरुद्ध कोई शिकायत है. तो उचित है 
कि आप अपनी शिकायत कम्पनी को लिखें। क्योंकि नौकर 
को दण्ड देने का अधिकार केवल मालिक को ही है। मैं उत़ 
शिकायतों का आपको संतोष-जनक उत्तर दूँगा। यद्यपि मैं भी 
आपकी निरपराध प्रजा को पीड़ित करके आपको न्याय करने के , 
लिए बाध्य करूँ।” 


यह पत्र जिस समय सिराजुद्देला को मिला, उसके पहले 
ही वह हुगली की लूट का वृत्तान्त सुन चुका था | वह अग्रेजों 
के उहण्ड व्यवहार से सदा ही चिढ़ता रहा था, अतएवं वादसन 
के पत्र से भी वही हुआ । वादसन ने लज्जावश सत्य को छिपा 
कर यह लिख भेजा कि सिराजुद्दोला ने दूसरों की बातों पर 
विश्वास करके अँग्रेजों का सर्वबेनाश किया। नवाब हे दूत को 
अपमानित करके बाहर निकाल देने की बात को कलकत्ते के 
अँग्रेजों ने भी स्वीकार किया है। कदाचित्‌ वादसन अपनी 
वाक्‌ चातुरी से उन सभी बातों को उड़ा देना चाहता रहा हो 
कुछ भी हो, अँग्रेजों के कागज-पत्रों से भी वाट्सन के पक्ष का 
समथेन नहीं होता । 


बादसन का कहना है कि कम्पनी के गुमाश्ता ड्रेक ने 
जिस उद्दण्ड व्यवहार का परिचय दिया था, उसके प्रति सिराजु- 

हौला को उचित था कि वह अंगरेजी कम्पनी की अदालत में 
अपना दावा पेश करता । सिराजुद्दीला इसका और क्या जबाब 
देता ! वह जिस देश का नवाब था, ड्रेंक उसी देश में व्यापार 
करने वाली कम्पनी का एक साधारण गुमाश्ता था। उसी के 
देश में रहने वालों के मुँह से उसे यह भी सुनना पड़ा कि 
कम्पनी के पास नालिश न करके सिराजुद्दीला ने स्वयं ही 
गुमाश्ता ड्रेक को दण्ड देने की जो व्यवस्था की, यह घोर 
अन्याय किया। शासन-शक्ति को संस्थापित रखने और अपने 
आत्म-सम्मान की रक्षा करने तथा असहाय प्रजा के जान-मालः 
को बचाने के लिए सिराजुद्दोला को पुनः दूसरी बार युद्ध-यात्रा 
करनी पड़ी । परल्तु क्रोध से अन्धा होकर उसने अपने कत्त व्य 
को नहीं भुलाया। भारतवर्ष के नवाब क्रोधित और परेशान 
होने पर भी कितने क्षमाशील हो सकते हैं। यह बताने के 
लिए उसने पुनः वाट्सन को एक पत्र लिख भेजा:-- 

“तुमने हुगली को लूट लिया और मेरी प्रजा के साथ लड़ाई 
की। यह काम सोदागरों के योग्य कदापि नहीं था। विवश हो, 
मुझे मुर्शिदाबाद छोड़कर हुगली आना पड़ा। फौज के साथ नदी 
पार कर रहा हूँ। सेना का एक भाग तुम्हारे पड़ाव की ओर 
धावा कर रहा है। तथापि यदि कम्पनी के व्यापार को पूर्व 
प्रचलित नियमों के अनुकूल संस्थापित रखना हो और व्यापार 
करने की तुम्हें उत्तट आकाँक्ता हो तो एक विश्वासपात्र व्यक्ति 
मेरे पास भेजो, जो तुम्हारे सब दावों को समझा कर मेरे साथ 

सन्धि संस्थापित कर सके। कम्पनी की कोठी के पुनः प्रचलित 
और पूर्व नियमों के अनुकूल फिर व्यापार करने की आज्ञा देने 
में मुके कोई आपत्ति न होगी। यदि इस प्रदेश में रहने वाले 
अंगरेज सौदागरों का सा व्यवहार करें, आज्ञा का पालन करने 
के लिए तैयार रहें और मुमे असन्तुष्ट न करें तो वे इस विषय 
में निश्चिन्त रह सकते हैं कि में अवश्य ही उनकी हानि के 
मामले पर विचार करके उन्हें सन्तुष्ट करूँगा । 

“लड़ाई के समय फौज के सिपाहियों को लूटमार से रोकना 
कैसा कठिन काम है, यह तुम्हें अच्छी तरह ज्ञात है। फिर भी 
आदि तुम मेरी सेना के द्वारा होने वाली लूट के दाबे को किसी 
अंश में छोड़ सको तो भविष्य में तुम्हारे साथ मित्रता और 
मेल-मिलाप कायम करने की आशा से में उसके सम्बन्ध में भी 
स्तुम्हें सन्‍्तुष्ठ करूँगा । 

“तुम क्रिश्चियन हो और इसलिए तुम्हें यह अवश्य ही ज्ञात 
'है कि शान्ति-संस्थापन के लिए सारे विवाद का फैसला कर 
डालना ओर समस्त बैर-विद्वेष को तिलाँजलि देना कितना कल्या- 
-शुकारी है । परन्तु तुमने यदि कम्पनी के अन्यान्य व्यापारियों 
के वाणिज्य-स्वार्थे का नाश करके लड़ाई लड़ने का दृढ़ निश्चय 
“कर लिया हो तो फिर उसमें मेरा कोई “अपराध नहीं । सर्वेनाश- 
जनक युद्ध-कलह के अनिवाये कुपरिणाम को रोकने के लिए ही 
-मैं यह पत्र लिखता हूँ।” 

इस पत्र की एक एक पंक्ति से गम्भीरतापूर्ण शान्त स्वाभव 

की उदारता झलक रही है। नौजवान होने पर भी सिराजुदेला 
इस तरह के शान्तिमय चरित्र का परिचय देने में समर्थ हुआ 
था, यह उसके लिये विशेष गौरव की बात है। राजा होकर प्रजा 
के साथ युद्ध-कलह में लिप्त होना, राजा के लिये सबंथा अनिष्ट- 
कारक है, उससे शिल्प और वारिज्य की हानि होती है। इन- 
बातों को समझ कर ही सिराजुद्देला ने सन्धि संस्थापित करने 
के लिये वादसन को पत्र लिखा था। अब इसके साथ अंग्रेजी. 
कम्पनी के व्यवहार की तुलना करने से ही साबित हो जायगा 
कि शान्तिप्रिय कौन था ? भारतीय नवाब सिराजुद्दीला या भारत 
में व्यापार करने के लिये आने वाले धूते अंग्रेज ? 

कलकत्ते को अंग्रेजों ने किस प्रकार अपने कब्जे में किया, 
यह पिछले अध्याय में बतलाया जा चुका हैं। कलकत्ते पर 
कंब्जा कर लेने के बाद अनेक प्रकार की चिन्ताओं ने अंग्रेज 
अधिकारियों को सताना शुरू किया। फ्रॉसीसियों ने राजनीतिक 
क्षेत्र में प्रवेश कर धीरे-धीरे ज़िस प्रकार अपने प्रभुव को कायम 
कर' लिया था उसी प्रकार अंग्रेजों ने भी बन्नाल के राजनीतिक 
क्षेत्र में प्रवेश कर अपनी कूटनीतिक चालबाजियों के सहारे 
सम्पूर्ण बद्स्‍ाल में अपना प्रभुत्व स्थापित करने की साजिशें शुरू 
कर दीं । 

इस अभिम्राय में सफल होने के लिये जल-मार्ग से ढाका 
पहुँचकर ओर सरफराज खाँ के पुत्रों को बहका कर अंग्रेज लोग 
एक देश-विरोधी दल का सज्ञंठन करने के मनसूबे की भूमिका 
बाँधने लगे। किन्तु इस योजना में सफलता न मिलने के बाद 
उन्होंने हुगली पर हमला कर नवाब को संकट में डालने का षड़यंत्र 
'किया३ निमश्चित योजना के अनुसार काये आरम्भ कर दिया 
गया ॥ ४ जनवरी सन्‌ | १७४७ इसवी को किलप्याट्रिक ने एक सौ 
तीस गोरों ओर तीन सौ हिन्दुस्तानी सिपाहियों को ले हुगली पर 
आक्रमण करने के लिए भ्रस्थान किया। 

श्ध्प 

किन्तु जल-सार्गे की उचित व्यवस्था न होने और अँग्रेज 
भल्लाहों की अनभिज्ञता के कारण अंग्रेज आगे बढ़ने सें विशेष 
सफल न हुए और उन्हें कई दिनों तक गज्ञा में अपने जहाज 
डाल कर मार्ग के पता लगाने की प्रतीक्षा में रुके रहना पड़ा | 
परिणाम यह हुआ कि उनके इस षड़यन्त्र का पता वरा नगर के 
अधिकारियों को चल गया। आँग्रेंजों ने बरा नगर से मदद भी 
माँगी, लेकिन न मिली । तब जोर जबरूस्ती के साथ एक डच 
नाविक को पकड़ लाये और उसके द्वारा अपने मार्गे-प्रदर्शन का 
कार्य सम्पादन कराना चाहा । लेकिन फिर भी उनके भ्रस्थान में 
काफी देर हो गई | इसी बीच अँगरेजों की इस साजिस से साव- 
धान होकर हुगली के फीजदार नन्दकुमार हुगली के किले की 
रक्षा करने के लिये चेष्ठा करने लगे। उन्होंने डचों के पास से 
तोपें लाकर हुगली के किले में बैठा दिया। जो धनी थे, उन्होंने 
अपनी सम्पत्ति दूसरी जगह हटा दी । 
६ जनवरी सन्‌ १७४७ ईसवी को चन्दर नगर पार कर 
अंग्रेजी फीज हुगली की ओर बढ़ने लगी। इसी समय मात्तिक- 
चन्द की सेना भो हुगली के सैनिकों की मदद के लिये चल 
पड़ी । मानिकचन्द के सैनिकों की प्रगति को रोकने के लिये 
एक गोरा कितने ही सैनिकों को लेकर जल-मार्गे से रवाना 
हुआ |, अंगरेजी सेना जहाज के ऊपर से किले के ऊपर बम 
वषों करने लगी । किले की फोज ने डट कर इसका 
मुकाबला किया | लगातार कई दिनों तक भयानक संग्राम 

चलता रहा। अंगरेजों के गोला बरसाने से हुगली का किला 
दृट गया । । 


जिस ओर से किला दृटा हुआ था उसी ओर से अंगरेजों 
ने किले पर हमला शुरू किया। नन्‍्दकुमार की सेना भी उधर 
ही जा डटी और मुकाबला करने लगी किन्तु अंगरेजों की सेना 
का सामना करने में नन्दकुमार की सेना सफल न हुईं और 
अन्त में उसे अपने कत्तेव्य से मुँह मोड़ लेना पड़ा। नन्दकुमार 
की सेना ने हुगली के किले की रक्षा में अपनी वीरता का अपू्वे 
प्रदर्शन किया जरूर लेकिन चालबाज अंगरेजों के सामने वंह 
टिक न सकी और ११ जनवरी सन्‌ १७४७ ईसवी मंगलवार 
का हुगली के किले पर अड्जरेजों ने कब्जा कर लिया | 


हुगली के इस संग्राम में नवाब की सेना की कुछ विशेष 
हानि नहीं हुई थी। अंगरेजों ने भी इसका कहीं जिक्र नहीं. किया 
है, किन्तु अंगरेजी स्थल सेना के छः गोरे मारे गये थे और 
अद्दारह घायल हुए। इसके अलाबे भी बहुत से सैनिक-सिपाही 
घायल हुए। 


हुगली के किले पर अधिकार कर लेने के बाद अद्गरेजों ने 
किले के आस-पास की कितनी ही बस्तियों में आग लगा दी 
और इस प्रकार अंपने जोर-जुल्म और अत्याचार-आतह्ढ द्वारा 
हथियार-हीन परिवारों १२ अपना रोब जमा लिया। हुगली 
और हुगली के आस-पास के गाँवों की इतनी दुर्देशा और दुर्गति 


२०१ हुगली का पतन 


करके ही लुटेरे अंग्रेज चुप नहीं रह सके। उन्होंने बस्तियों में 
आग भी लगाई और लूटा भी | इसी प्रकार अवैध अत्याचार 
करने से भी वे बाज नहीं आये। गरीब किसानों की बस्तियों 
ओर भोपड़ियों में आग लगा वे आनन्द का अनुभव करते थे । 
भारतीय लोक-मर्यादा के साथ दुष्ट्रतापूर्ण खिलवाड़ करने में उन्हें 
तनिक भी लज्ञा नहीं आती थी। 

नवाब की सेना के साथ अंगरेज़ों को बहुत मामूली लड़ाई 
लड़नी पड़ी थी। इस संग्राम के फल स्वरूप एक गोरा खलासी 
ओर बहुत-से सिपाही मारे गये थे। बहुत-से आहत भी हुए थे । 
अंगरेजों ने जब देखा कि फौजदार नन्दकुमार की सेना उनके 
सामने बढती चली आ रही है तब उन्होंने गह्ना के दूसरे किनारे 
के गरीब लोगों की कोपडिियों में आग लगा दी और अपने दानवी 
अत्याचारों का पूरा परिचय दिया। 

मेजर किलप्याट्रिक ने हुगली के आसपास अपनी निष्ठुर्ता, 
दुष्ठता और बबेरता का नम्न रूप प्रदर्शित कर कलकत्ता की 
ओर प्रस्थान किया। इसी बीच अद्गरेजों ओर डचों के बीच 
मन-मुटाव बढ गया । फल्ता के सद्भूट अस्त अंगरेजों की डचों ने 
काफी मदद की थी। इन्हीं डच-नाविकों की कृपा से अंगरेज 
कलकते से हुगली में आने में समर्थ हुए थे। किन्तु फिर भी 
अंगरेजों ने उनके विरुद्ध दोषारोपण किया कि इस देश की 
सम्पत्ति को डचों ने लूटा है और यहाँ के लोगों को तद्जः और 
तबाह किया है। सझ्भुट के समय डचों से सहायता पाकर भी/ 

अंगरेजों ने डचों के साथ निलेज्जता का परिचय दिया और 
उनको अपमानित किया । अपने स्वार्थ की पूर्ति के लिए अंग्रेज 
जाति नीच से नीच कर्म भी कर सकती है, यह इस बात का 
सबूत है। 

किलप्याट्रिक जिस समय हुगली के इलाके में निरीह और 
असहाय प्रजा-जनों पर अत्याचार कर उनके मकान आदि 
जुल्ा कर अपनी वीरता का नम्न परिचय दे रहा था, उसी समय 
हुगली में क्लाइव जगत सेठ के बीच-बिचाव से नवाब की ऋृपा 
प्राप्त करने की कोशिश कर रहा था। जगत सेठ ने क्लाइव के 
पत्र का जो उत्तर दिया था, उसे संक्षेप में यहाँ दिया जाता है। 
इसे पढ़ने से अंगरेजों की अनेक धू्तेताओं और चालों का पता 
चलेगा । 

“आपका पत्र पाकर खुशी हुई ओर पत्र में आपने जिस 
विषय का जिक्र किया है उसकी जानकारी भी मित्री। आपने 
लिखा है कि आप नवाब के पास जिस बात के लिये भी निवेदन 
करते है उसे वे सहानभूति पूर्वक सुनते हैं । मैं व्यवसायी आदमी 
हूँ सम्मवतः व्यवसाय के बारे में कोई बात करने से मुझे आशा 
है वे ध्यान देंगे। आप लोगों ने बड़ा ही उलटा |काम किया है। 
ज़ोर जबरदस्ती से कलकत्ता ओर हुगली पर भी अधिकार कर 
किया है तथा वहाँ की प्रजा.पर अत्याचार भी किया है। इससे 
जान पड़ता है कि युद्ध के सिवा आप लोग और कुछ नहीं 
चाहते । आपका मतलब युद्ध करना है ।ऐसी अवस्था में मैं 

आप लोगों के निवेदन के किस तरह से नवाब के पास 
पहुँचाऊँ । 

“संग्राम कर अपने मतलब को पूरा करना आप लोगों के 
लिये असम्भव बात है। आप लोग इस अकार का आचरण बन्द 
कर दें । आप क्‍या चाहते हैं यह मुझे बतलाएँ। यह जान लेने 
के बाद ही आप लोगों के दुःख के दूर करने की केशिश में 
करूँगा और नवाब के भी प्रभावित करने की केशिश करूँगा। 
अगर आप लोग इस देश में शासन के विरुद्ध हथियार उठाने 
की ध्रृष्टता करेंगे तो नवाब कैसे इसे सहन करेंगे। इस बात पर 
आप अवश्य विचार करेंगे |” 

अपने दुःख की कहानी नवाब के पास तक पहुँचाने की 
जितनी बड़ी भी इच्छा क्लाइव के क्‍यों न रही हो सबसे बड़ी 
बात जो चालाकी से भरी हुई थी, वह यह थी कि वह जगत 
सेठ के बारे में अधिक जानने की केशिश कर रहा था। उसका 
मतलब यह था कि वह जान ले कि जगत सेठ की धारणा अंग- 
शैज़ों के प्रति कैसी है और कहाँ तक अड्जरेज उसे अपने फनदे में 
फँसा सकते हैं । 

सिराजुद्दीला के मालूम हो गया कि मेरे आदमियों में 
विश्वासघात के बीज बो कर अंगरेजों ने बजबज, तान्नाह, कल- 
कत्ता और हुगली के जबरदस्त किले मुफ्त ही में ले लिये हैं। 
एस० सी० हिल नामक इतिहास-लेखक स्पष्ट लिखता है कि :-- 
“मु्शिदाबाद के मुख्य-मुख्य दरबारियों के अपनी ओर मिलाने 
के लिये क्लाइव का गुप्त पत्र-व्यवहार उनके साथ बराबर जारी 
था ।” बहुत सम्भव है कि इस पत्र-व्यवहार की भी कुछ भनक 
सिराजुद्दीला से कानों तक पहुँच गई हो। इसके बाद हुगली 
की निरपराध प्रजा के ऊपर अंगरेजों के अत्याचारों की खबर 
सिराजुदौला को मिली। सिराजुद्देला सेना लेकर मुशिदाबाद 
से बद्ा और हुगली के निकट आकर उसने अंगरेज सेनापति 
वाद्सन को पत्र लिखा था उसे पाठक पिछले अध्याय में पढ़ 
चुके होंगे। 

निस्सन्देह वह पत्र सिराजुद्दोला की दूर-दर्शिता, उसकी 
शान्तिप्रियता, उसकी उदारता और उसकी प्रजा-पालकता का 
पूण द्योतकं था, यह भी हम कह चुके हैं। किन्तु अभी तक 
उसे इस बात का काफी तजुर्बा न हुआ था कि इन विदेशी 


व्यापारियों के साथ किसी तरह का भी समभोता कहाँ तक 
मु ब०छ 

स्थायी हो सकता है। अंगरेजों ने जब नवाब को सुलह के लिये 
उत्सुक पाया तो नीचे लिखी शर्तें पेश की :-- 


१--यह कि अछ्नरेजों का जितना नुकसान हुआ है, उस 
सब का पूरा-पूरा हर्जाना दिया जाय । 


२--यह कि कम्पनी को बच्जाल में जितनी रिआयतें मिली 
हुईं थीं वे सब पूरी तरह फिर से दे दी जावें । 


३--यह कि अद्गरेजों को अधिकार हो कि जिस तरह वे चाहें 
अपनी आबादियों की किलेबन्दी कर सकें | 


४--यह कि कलकत्त में कम्पनी की अपनी एक टकसाल 
कायम हो। 


चौथी शर्तें को स्वीकार करना सिराजुद्दोला के अधिकार से 
बाहर था। साम्राज्य भर में कहीं भी टकसाल कायम करना 
या किसी के। टकसाल कायम करने की इजाजत देना केवल 
दिल्ली के सम्राद के अधिकार में था | पहली तीनों शर्तें 
सिराजुद्दीला ने मन्जूर कर ली। चौथी के विषय में पत्र-व्यव- 
हार होता रहा। इस पत्र-व्यवहार में अद्जरेजों ने और नई- 
नई शर्तें नवाब के सामने पेश करनी शुरू की । उनका असली 
उद्देश्य सिराजुद्दीला के साथ सुलह करना नहीं था। उनका उद्देश्य 
सिराजुद्दोला को धोखा देकर बद्भाल के राज शासन में एक क्रान्ति 
उत्पन्न करना था। इन लोगों ने सिराजुद्दीला से कलकत्ते चलने की 

प्रार्थना की और उसे यह आशा दिलाई कि ,कलकत्ते पहुँच कर 
सुलह की शर्तें तय हो जायँगी । 


अज्ञरेज इस समय सिराजुद्दोला को धोखे से कलंकत्ते लाकर 
अचानक उस पर हमला करना चाहते थे। सुप्रसिद्ध मीर जाफर 
इस समय सिराजुद्दीला के साथ. और उसके मुख्य सेनापतियों 
में से था । 


एस० सी० हिल लिखता है किः--“सिराजुद्देला को अपनी 
इस यात्रा में मालूम हो गया था कि मेरे अनेक सिपाही और 
कई अफसर तक मेरा साथ देने के लिए तैयार नहीं हैं |” 


इतिहास-लेखक स्क्रेफ्टन लिखता है कि:- सिराजुद्देला को 
अपने मुख्य-मुख्य अफसरों और खासकर मीर जाफर में जिसका 
व्यवहार कि इस मामले में अत्यन्त रहस्यपू्ण मालूम होता था, 
विद्रोह के लक्षण दिखाई दे गये थे ।” 


४ फरवरी सन्‌ १७४७ ईसबी को सिराजुद्देला कलकत्ते 
पहुँचा । कलकत्त में अडद्भरेजों ने उसे बड़े आदर के साथ अमी- 
चन्द्‌ के बाग में ठहराया । सुलह की बातचीत बराबर जारी रही । 
अज्रेजें की यह तजबीज थी कि ४ फरवरी को सबेरे सूर्योदय 
से पहले सिराजुद्दोला पर चुपके से हमला कर दिया जाय । 
इतिहास-लेखक जीन लॉ लिखता है:--- 


“जिस दिन अड्जरेज हमला करने वाले थे उससे एक दिन 

पहले सिशजुद्दोला को और अधिक पूरी तरह धोखे में रवने 
की गरज़ से और उसके खेमे की जगह को अच्छी तरह देख 
लेने के लिए उन्होंने उसके पास अपने दो वकील भेजे। इन 
बकीलों को हुकुम था कि वे नवाब से सुलह को तजवीजे करे, 
किन्तु सुलह की जो शर्तें उन्होंने पेश कीं, उन्हीं से नवाब को 
जाहिर हो जाना चाहिए था कि यह उसके शत्रुओं की केवल 
एक चाल थी ।”? 

जो दो अंगरेज वकील क्लाइव ने इस अवसर पर नवाब 
के पास भेजे थे ओर जो वास्तव में जासूसों का काम कर रहे. 
थे, उनके नाम वाल्श और स्क्रेफ्टन थे। एक और हिन्दुस्तानी 
देश द्रोही राजा नवकृष्ण इस समय सिराजुद्दला के दल में 
अगरेज के जासूस का काम रहा था और उन्हें पल-पल पर 
नवाब की समस्त कारवाइयों की खबर देता रहता था। नवाब 
के खेमे के पास ही अंगरेज वकीलों के खेमे डाल दिये गये । 
पहले से जो हिंदायते उन्हें दे दी गई थी उनके अनुसार ४ फरवरी 
की रात को ये दोनों दूत सिराजुदौला से बातचीत करके अपने 
खेमों में आ गये। इसके बाद सोने के बहाने उन्होंने खेमों की 
रोशनी बुझा दी और फिर आँधेरें में वहाँसे निकल कर ये 
लोग अँगरेजों की ओर भाग आये | इसके बाद की घटना के- , 
बिषय में जीन ला लिखता है:-- ु 

अगले दिन ५ फबेरी को सुबह चार या पाँच बजे गहरे 
कुहरे में कनेल क्लाइव ने अपनी सेना सहित नवाब के दल पर 

हमला किया और ये लोग ठीक उस खेमे पर आकर गिरे 
जिसमें पहले दिन शाम को अँगरेज वकील नवाब से मुलाकात 
कर चुके थे। ५ >< > सौभाग्य से नवाब उस समय उस खेमे 
में मौजूद न था। उसके एक दीवान को अंगरेजों के वकीलों 
पर पहले ही कुछ सन्देह हो चुका था और उसने नवाब को 
सलाह दी थी कि आप जरा दूर एक दूसरे खेमें में रात 
गुजारे ।” 


सिराजुद्दोला को ऐसे समय में जब कि सुलह की बातचीत 
जारी थी इस विश्वासधात की कोई आशा न थी। जो 
लड़ाई इस समय सिराजुद्दीला और अँगरेजों के बीच हुई 
उसके विषय में रेनाल्ट अपने ४ सितम्बर के एक पत्र में 
लिखता है :-- 


“यद्यपि अँगरेजों ने अपनी सारी स्थल-सेना और उसके 
साथ अपने जहाज के तमाम सैनिक भेज दिये और वे सोये हुये 
मुसलमानों पर छल द्वारा अचानक जा पड़े तथापि इस लड़ाई 
से जितने लाभ की उन्हें आशा थी उतना न हो सका । शुरू में 
वे शत्रु को थोड़ा-सा पीछे हटा पाये किन्तु फिर ज्योंही सिराजु- 
डहौला ने अपनी सेना का एक भाग जमा कर लिया त्योंही 
अगरेज़ों को स्वयं पीछे हट जाना पड़ा। अँगरेजी सेना बेतरतीबी 
के साथ पीछे को भागी और यह उनकी बड़ी खुश किस्मती थी 
कि वे अपने किले की दीवारों के नीचे तोपों के सुरक्षित साये में 


२०६ अलीनगर की सन्धि 


पहुँच सके | इस लड़ाई में अंगरेजों के लगभग दो सौ आदमी 
काम आये ।” 


निस्सन्देह इस विश्वासघात का अंगरेजों से बदला लेने के 
योग्य अब भी नवाब के ५ास काफी सेना थी किन्तु और आगे 
चलकर रेनाल्‍ट लिखता है--- 


“नवाब के मन्त्रियों ने, जो आयः सभी अंग्रेजों के तरफदार 
थे, और केवल सुलह कर लेना चाहते थे, इस अवसर से लाभ 
उठाकर नवाब को सुलह के लिए मजूबर किया। दूसरी तरफ 
अपने सेनापतियों की बगावत से विवश होकर »<८ १८ » नवाब 
ने देखा कि सुलह के लिए राजी हो जाने के सिव्रा उसके 
पास और कोई चारा न था। उसे अत्यन्त कड़ी शर्तें स्वीकार 
करनी पड़ी ।” 


अधिकांश लोग कहने लगे कि सिराजुदीला ने का सन्धि 
प्रस्ताव क्‍यों उपस्थित किया ? अंगरेजों के साथ सन्धि की चेष्टा 
करनी मानों समुद्र की तरंगों को बालू के बाँध से रोकने के 
समान है । यदि वास्तव में सन्धि हो भी गई तो वह कितने दिन 
सानी जायगी। सन्धि-पत्र तो सिर्फे अंगरेजों के मुँह की बात 
है। उनकी बात का क्‍या भरोसा ? हैंतो वही) जिन्होंने उस 
दिन सद्भूट पड़ने पर सन्धि का प्रस्ताव उठाया था, परन्तु बात 
पुरानी भी नहीं होने पाई कि लूट-मार के लोभ से हुगली का 
सर्वनाश कर डाला और सर्वेस्व लूट कर भी पेट न भरा |. 

कितने ही विशाल भवन गिरा दिये गये, कितने ही भूखे कंगालों 
की भोपड़ियाँ जल कर खाक हो गई, हुगली का इतिहास- 
प्रसिद्ध समद्धिशाली नगर श्मशान की राख में परिणत हो 
गया। आज शायद फ्रान्सीसियों के साथ युद्ध छिड़ने की 
आशंका से चिन्तित और व्याकुल हृदय हो अंगरेज चिल्लाते 
ओर कातर विलाप करते हुए नवाब के द्रबार की शरणागत 
हुए हैं, परन्तु अवसर मिलते ही वे फिर खून पीने वाले सिंह 
का रूप धारण कर लेंगे, इसमें कोई सन्देह नहीं । 

यद्यपि ऊपर कही हुईं अनेक बातें उठाकर अधिकांश लोगों 
ने सन्धि के प्रस्ताव में बाधा डालने की बहुतेरी कोशिश की, 
तथापि सिराजुद्दीेला ने इन बातों पर कुछ भी ध्यान नहीं 
दिया । किसी-किसी ने कहा कि सिराजुद्दीला अंगरेजों से 
भयभीत होकर सन्धि के लिए व्याकुल हो रहा था, परन्तु उस 
समय अंगरेज लोग अनेक मुसीबतों में फंसे थे, इसीलिए उनसे 
डरने का कोई कारण न था। उनके पास फोज़ बहुत थोड़ी थी । 
उसका भी कुछ भाग बंगाल की खाड़ी की लहरों में पड़ जाने 
से किघर बह गया, उसका भी किसी को पता नहीं था। जो 
अगरेज बंगाल में आये थे, वे भी सब जिन्दा न थे। जो जिन्दा 
थे उनका बंगाल की जल-वायु ने थोड़े ही दिन में अधमरा बना 
डाला था। जब क्लाइव सिराजुद्दोला का बढ़ाव रोकने के लिए 
गया तो उसे स्वयं ही वहाँ से मागना पड़ा था। इतिह[स-लेखक 
अमी ने लिखा है कि-- 

“कनेल क्लाइव अपने बहुत-ले सिपाही और बन्दूकों को 
लेकर ज्यों ही आगे बढ़ा कि नवाब के सैनिकों ने उस पर तोपों 
के गोले बरसाये और क्लाइव के अधिकांश सिपाही भाग 
गये ।” 

इसीलिए कहना पड़ता है कि उस समय अंगरेजों से भय-- 
भीत होने का कोई कारण न था। ऐसी दशा में प्रश्न यह: 
उठता है कि फिर क्‍यों सिसजुद्देला सन्धि के लिए आतुर हो 
रहा था ! 

सिराजुद्दौला ने सोचा कि आज हुगली बर्बाद हुआ, कल 
किसी अन्य स्थान का सर्वबेनाश होगा । अंगरेज लोग मराठों के 
समान उत्पात आरम्म कर देगे। कितने सम्रद्धिशालो प्रदेश 
श्मशान की भूमि बन जायेंगे, कितने ही निरपराध नागरिक 
हाहाकार करेंगे। रक्त के कीचड़ से यह भारत की भूमि कल- 
कित होगी और इतना होने पर भी कभी शान्ति सुख के उपभोग 
का अवसर हाथ न आयगा | अँगरेजों को अपने अधिकार में 
करने के केवल दो ही उपाय हैं।या तो शत्रुता ठानना या 
फिर मित्रता के बन्धन में बाँघना । अलीवर्दी के अन्तिम उपदेश 
के अनुसार शत्रुता करके देख ली। उससे परिणाम विपरीत 
ही हुआ । अँगरेजों का दमन न हुआ, बल्कि हमेशा के लिए 
शत्रुता का सूत्रपात हो गया। अतएव मित्रता के बन्धन से 
उन्हें वशीभूत करने के लिए सिराजुद्दोला आतुर होने लगा। 
क्लाइव ने स्पष्ट शब्दों में स्वयं ही स्वीकार किया है कि-- 

“सन्धि के लिए मुझे: विशेष चिन्ता नहीं करनी पड़ी, स्वयं 
सिराजुद्दोला ही ने सबसे पहिले सन्धि का अस्ताव उठाकर सारी 
आशंकाओं को दूर कर दिया ।” 

इस हालत में नवाब सिराजुहौला ने ६ फरवरी सन्‌ १७४७ 
ईसवी को अँगरेजों के साथ वह सन्धि स्वीकार की जो 'अली- 
नगर की सन्धि! के नाम से श्रसिद्ध है। इस सन्धि की सात 
शर्ते ये थीं-- 

१--जितनी रिआयतें दिल्लो के सम्राट ने अँगरेजों के साथ । 
कर रखी थी, वे सब फिर से मंजूर कर ली जाबे। 

२--बड्भाल, बिहार और उड़ीसा भर में जिस किसी माल 
के साथ अँगरेजों का दस्तखत हो वह सब बिना महसूल आने 
जाने दिया जावे । 

३--कम्पनी की कोठियाँ उसके नौकरों तथा आसामियों 
का वह तसाम माल असबाब, जो नवाब ने जब्त कर लिया है 
वापस दे दिया जावे ओर नवाब के आदमियों ने जो कुछ माल 
लूट लिया था, उसके बदले में एक नकद' रकम दी जावबे। 

४--अँगरेज जिस तरह उचित सममभे उस तरह कलकत्ते 
की किलेबन्दी कर ले । 

४--अंगरेजों को सिक्‍के ढालने का अधिकार रहे। 

६--नवाब और उसके मुख्य पदाधिकारी तथा मनन्‍्त्री इस 
सन्धि पत्र पर दस्तखत करें। 

७--अँगरेज कौम और अँगरेज कम्पनी की ओर से 
ऐडमिरल वादसन और कर्नल क्लाइव दोनों इस बात का 
वादा करें कि जब तक नवाब की ओर से सन्धि का उल्लंघन 
न किया जायगा तब तक हम नवाब के राज़्य में अमन से 
रहेंगे । 

भारत में अँगरेज़ों ओर फ्रान्सीसियों के बीच प्रतिस्पर्धा 
इस समय ज़ोरों पर थी । इसलिए अँगरेजों ने इस बात पर जोर 
दिया कि सन्धि-पत्र में एक शर्तें यह भी रखी जावे कि सिराजु- 
होौला निरफपराध फ्रान्सीसियों पर हमला करके उन्हें इस देश 
से बाहर निकाल दे । किन्तु सिराजुद्देला ने इस शर्तें को मानने 
से साफ इन्कार कर दिया । 

इस सन्धि के साथ साथ अँगरेजों ने नवाब से यह इजाजत 
ले ली कि मुशिदाबाद के दर्बार में अँगरेजों का एक एलची रहा 
करे। यह भी निश्चय हो गया कि जब कमी युद्ध इत्यादि के 
समय नवाब को जरूरत हो और नवाब आज्ञा दे उस समय 
अँगरेज अपनी सेना और धन दोनों से उसकी मदद करें। 

सन्धि हो गईं, परन्तु कपटी अंग्रेजों का मन साफ न हुआ । 
-सिराजुद्देला ने मित्रता के बन्धन को हृढ़ करने के लिए वाट्सन 
ओर ड्रेक के पास यथोचित उपहार भेजा। औरों ने तो ग्रहण 
कर लिया, परन्तु वादसन ने उसे न ग्रहण कर यह, कहला भेजा 
कि “हम इंगलिस्तान के राजा की प्रजा है आपका उपहार ग्रहण 
करके आपकी अधीनता स्वीकार नहीं कर सकते।” 
अलीनगर की सन्धि से अपना अपमान समझ कर सभी 
अंग्रेज क्लाइव पर बिगड़ उठे | जो अँगरेज अपने प्राण बचाने के 
लिए सबसे पहले कलकत्ते से भाग गये थे, मौका पाकर वे ही 
बड़े जोर की आवाजों से कलाइव को कायर कहने लगे। इसी 
से वादसन ने समझ लिया था कि अलीनगर की सन्धि-पत्र 
बहुत दिन न माना जायगा और शायंद इसीलिए नमकहरामी 
कर उसने सिराजुद्दोला के उपहार को ग्रहण करना स्वीकार 
न किया था। बाद में हाउस-आफ़-कामन्स में गवाही देते समय 
'क्लाइव ने कहा था-- 
“उस समय हमारे पास केवल दो हजार फौज थी । यदि 
'फ्रान्सीसी नवाब के पक्ष में मिल जाते तो सहज ही में अंगरेजों 

का सबनाश हो जाता । बोरता की उत्तेजना में ज्ञान-शुन्य 
होकर में सन्धि के प्रस्ताव पर हर्गिज़ ध्यान न देता। परन्तु 
केवल कम्पनी का ख्याल करके ही व्यापार की रक्षा के लिए 
मुझे ऐसे ( अपमान-जनक ) सन्धि बन्धचन से सहमत होना 
यड़ा था ।” 


अब अंग्रेजों ने किसी तरह फ्रान्सीसियों को यहाँ से सदा के 
लिए निकाल देने का निश्चय किया। इस विषय सें नवाब की 
क्या राय है यह जानने के लिए वे व्याकुल होने लगे। सिराजु- 
दौला इस बात को सुनकर बड़ा क्रोधित हुआ,--क्व्या यही 
शान्ति प्रियता का परिचय है? अभी एक सप्ताह भी व्यतीत 
नहीं हुआ, क्या इसी बीच में फिर लड़ाई ! उसने नितान्त 
डदासीन भाव से अँगरेजों को कहला भेजा कि अंगरेजों की 
'तरह फ्रान्सीसी भी मेरी प्रजा और विदेशी सौदागर हैं. में 
अपने आश्रित के सर्वेनाश में कदापि सहायता ;न दूंगा। अंग- 
रैजों के चुप हो जाने पर सिराजुद्देला ने निश्चिन्त हृदय हो 
कलकते से प्रस्थान किया । 


अग्रद्वीप में आकर सिराजुदीला को खबर मिली कि उसकी 
अनुपस्थित का मौका पाकर अद्)रेजों ने फिर उद्ण्ठता की 
मूर्ति धारण कर ली है. और चन्द्रनगगर लूटने की चेष्टा कर 
रहें हैं। वाट्स नामक अगरेज जो नवाब के साथ ही मुर्शिदाबाद 
को जा रहा था, वह इस बात को सरासर मिथ्या प्रमाणित 

करने के लिए अनेक प्रकार से प्रयत्न' करने लगा । उसके 
अनुरोध से अमीचन्द ने आकर ब्राह्मण का पैर छूकर कसम 
खाई कि, “अंगरेज लोग कभी सन्धि नहीं तोड़ेंगे । उनके 
समान सत्य प्रेमी जाति भारतवर्ष में दूसरी नहीं है। वे जो कुछ 
कहते हैं, वही करते हैं ।” 

इस सन्धि-पत्र की स्याही अभी सूखने भी न पाई थी कि 
अंगरेजों ने जिनका असली उद्देश्य क्रान्ति था, फ्रौरन उसे 
तोड़ने के उपाय सोचने लगे। दबीर में एक अंगरेज एलची को 
रहने की इजाजत देकर सिराजुद्देला ने एक नई बला अपने सर 
लेली। ६ फरवरी को सन्धि-पत्र पर हस्ताक्षर हुए और १२ 
फरवरी को कलाइव और उसके साथियो ने सिलेक्ट कमेटी के नाम 
आपने एक पत्र में यह स्पष्ट राय प्रकट की-- 


“ओर नई रियायतें नवाब से मॉगी जा सकती हैं>< >< »< 
ओर यदि एक ऐसा मनुष्य नवाब के दरबार :में एलची नियुक्त 
करके भेजा जाय जो देश की भाषा और रिवाज़ों को समझता 
हो, तो न केवल उसके जरिये ये नई शर्तें ही मन्जूर कराई जा 
सकती हैं, बल्कि और बहुत-से प्रकट तथा गुप्र कामों में भी, 
जो पत्र व्यवहार द्वारा इतनी अच्छी तरह नहीं हो सकते, वह 
मंनुष्य बहुत उपयोगी साबित हो सकता है।” 


मुशिदाबाद के दरबार में साजिशों का जाल पूरना अंगरेजों 
के लिए अब और अधिक सरल हो गया और इन कामों के लिए 

कासिमबाजार की कोठी का अंगरेज गुमाश्ता वादूस, जिसकी 
एक बार सिराजुद्दोला जान बख्श चुका था, एलची नियुक्त करके 
भेजा गया। १६ फरवरी के एक पत्र में वादस की कम्पनी की 
ओर से यह हिदायत दी गई कि तुम ६ फरवरी के सन्धि- 
पत्र से बाहर दस और नई शर्तें सिराजुद्देला के सामने 
पेश करो । इन नई शर्तों में इस प्रकार की श्ती भी शामिल थीं, 
मसलन यह कि-यदि' नवाब के महकमे चुज्नी का कोई 
मुलाजिम अंगरेजों के किसी दस्तखती माल पर किसी तरह का 
महसूल माँग बैठे तो बिना नवाब से शिकायत किये या 
सरकारी अदालतों तक पहुँचे अंगरेजों को स्वयं उसे दर्ड देने का 
अधिकार हो; कम्पनी के जिम्मे या किसी भी अंग्रेज के जिम्से 
यदि किसी भारतवासी का कोई कजें निकलता हो तो नवाब 
उसे अपने पास से अदा कर दें, जो अदालतें अंग्रेज अपनी 
ओर से कायम करें उन्हें भारतवासियों को मुजरिम करार 
देने और उन्हें फाँसी देने तक का अधिकार मिल जावे; नवाब 
से भेंट करने के समय अंगरेजों को रिवाज के अनुसार किसी 
तरह की नजर पेश न करनी पड़े! कलकत्ते के नीचे नदी से 
एक सील के अन्दर नवाब कभी किसी तरह की किलेबन्दी न . 
करें, इत्यादि । | ष 
अंग्रेज खूब जानते थे कि सिराजुद्दोला इस तरह की नह शर्तें 
जिनका साफ मतलव उससे शासन का अधिकार छीनना था, 
स्वीकार नहीं कर सकता था। असली मतलब सिद्ध करने के 

के लिए सुप्रसिद्ध अमीचन्द' अपनी थैलियों सहित वादूस का 
सलाहकार नियुक्त होकर उसके साथ मुर्शिदाबाद भेजा गया । 
वादस अपने “मैयायरसे आफ दि रेवोल्यूशन” में स्वीकार 
करता है कि अपनी साजिशों को सफल बनाने के लिए उसने 
मुशिदाबाद के दर्बार में रिश्वतों का बाजार खूब गरम कर 
रखा था। 


दूसरी ओर अली नगर के सन्धि के विरुद्ध और उसकी 
खाक परवाह न करते हुए अंगरेजों ने फौरन सबसे पहले फ्रान्सी- 
सियों की चन्द्रनगर वाली कोठी पर हमला करने की ठानी। 
सिराजुद्दोला अभी कलकत्ते से लौटकर अपनी राजधानी तक 
पहुँचा भी न था कि रास्ते ही में उसे अंगरेजों के इस इरादे का 
समाचार मिला । उसने तुरन्त १६ फरवरी को ऐडमिरल वाट्सन 
के नाम इस मजमून का एक पत्र लिखा-- 


“अपने देश तथा अपने राज्य के अन्दर लड़ाइयाँ बन्द 
करने के उद्देश्य से मेंने अंगरेजों के साथ सन्धि स्वीकार की थी, 
ताकि तिजारत पहले की तरह जारी रह सके 2८ »< »" इसी तरह 
, आपने भी दस्तखत से ओर अपनी मोहर लगाकर इस मजमून 
का इकरारनामा मेरे पास भेज दिया है कि आप मेरे देश की 
शान्ति भंग न करेंगे, किन्तु अब मालूम होता है कि आप हुगली 
के पास की फ्रास्सीसी कोठी का मोहासरा करने और फ्रान्सी- 
सियों से लड़ाई शुरू करने की तजबीज कर रहे हैं। यह बात 

हर एक कायदे और रिवाज के खिलाफ है कि आप लोग अपने 
यहाँ के कगड़ों और दुश्मनियों को मेरे देश में लावें >< +< >< 
अगर आपने फ्रान्सीसी कोठियों का मोहासरा करने की ठान 
ही ली है तो मेरी अपनी आन और अपने बादशाह की ओर 
मेरा फर्ज दोनों मुझे मजबूर करेंगे कि में अपनी सेना हारा 
फ्रान्सीसियों की मदद करूँ। मालूम होता है कि अभी हाल ही 
में जो सन्धि मेरे आपके बीच हुईं है, उसे आप तोड़ना चाहते 
हैं; इससे पहले मराठों ने इस राज्य पर हमला किया था और 
बरसों इस देश सें लड़ाइयाँ जारी रखीं । किन्तु जब एक बार 
झगड़ा तय हो गया और उनके साथ सन्धि हो गई तब उन्होंने 
कभी सन्धि की शर्तों का उल्लंघन नहीं किया और न वे कभी 
आयन्दा उन शर्तों से हटेंगे। जो सन्धियाँ निहायत संजीदगी के 
साथ की जाती हैं, उनकी कतई पर्वाह न करना और उन्हें तोड़ 
देना गलत और बुरा तरीका है। निससन्देह आपका फजें है कि 
उआप अपनी ओर की शर्तों पर ठीक-ठीक कायम रहें और 
आयन्दा मेरे मातहत सूबों में न कभी किसी तरह के भगड़ों, 
छेड़छाड़ की अपनी तरफ से कोशिश करें और न अपने कारण 
कोई झगड़ा खड़े होने का मौका दें। दूसरी ओर से जो कुछ 
मैंने वादा किया है और मंजूर कर लिया है उसे मैं बिलकुल 
'ठीक ठीक पूरा करूँगा ।” 

यह पत्र लिख कर ही सिराजुद्दोला निश्चिन्त नहीं हुआ । 
उसने प्रजा की रक्षा के लिए महाराज ननन्‍्दकुमार की अधीनता 

में हुगली, अग्रद्दीप और पलासी में सेनाएँ नियुक्त कर दीं और 
स्वय राजधानी में वापस आया । 


मुशिदाबाद में आकर खबर मिलो कि अँगरेजों ने फौज 
लेकर चन्दर नगर पर आक्रमण करना ही निश्चित किया है। 
यह खबर पाते ही क्षणमात्र का भी विलम्ब न करके* सिराजु- 
दौला ने पुनः वाट्सन को एक पत्र लिखा :-- 


“मैं अनुमान करता हूँ कि जो पत्र कल मैंने आपको लिखा 
है बह आपको मिला होगा; उसके बाद फ्रान्सीसी वकील ने 
मुझे इतला दी है कि आपके पॉच या छः: नये जगी जहाज हुगल्ी 
में आ गये हैं और औरों के आने की आशा है। फ्रान्सीसी 
वकील यह भी कहता है कि बारिश खतम होते ही आप मेरे 
ओर मेरी प्रजा के साथ फिर से युद्ध प्रारम्भ करने की तजबीजें 
कर रहें हैं। यह व्यवहार एक सच्चे सिपाही ओर एक ऐसे आने 
वाले मनुष्य के चरित्र को, जिसने कभी अपने बचन को नहीं 
तोड़ा शोभा नहीं देता। यदि आप उस सन्धि की ओर सच्चे 
हैं जो आपने मेरे साथ की है. तो अपने जंगी जहाज नदी से 
बाहर भेज दीजिए और अपने अहदनामे पर पूरी तरह कायम 
रहिए। मैं अपनी ओर से सन्धि का पालन करने में न चूकूँगा । 
इतनी संजीदगी के साथ सन्धि करने के फौरन ही बाद फिर जग 
शुरू कर देना क्या उचित या ईमानदारी है. ? मराठे किसी इल- 
हामी किताब से बँघे हुए नहीं हैं, तो भी वे अपनी सन्वियोंड | 

बिलकुल ठीक-ठीक पालन करते है। इसलिए यह बड़े आश्चये 
की और विश्वास के अयोग्य बात होगी यदि ईसाई लोग जिन्हें 
इंजील की रोशनी हासिल है, उस सन्धि पर कायम और पक्के 
न रहें जिसे उन्होंने ख़ुदा और ईसा मसीह के सामने कबुल 
किया है |! 


इस पत्र में जैसा व्यज्ञ भरा है, वैसा ही यह तीज्र भाषा में 
लिखा गया था। जान पड़ता है कि इसे पढ़कर अंगरेजों की 
आँखों में शर्म आ गई ओर वे नवाब-की आज्ञा के बिना फौज 
लेकर चन्द्रनगर पर आक्रमण करने “ लिये तैयार नहीं हुए । 
तब लाचार हो एक नया बहाना बना कर वादसन ने सिराजुद्दोला 
को यह उत्तर लिखा:-- 


“आपका १६ फरवरी का पत्र आज २१ फरवरी को मिला | 
पत्र को पढ़ने से मालूम हुआ कि फ्रांसीसियों के विरूद्ध युद्ध 
यात्रा करने से आप सहमत नहीं हैं। यदि हम यह जान सकते कि 
इससे आप इतने असन्तुष्ट होंगे तो हम आपके राज्य की शान्ति 
को भद्ढ करने की चेष्टा न करते। फ्रान्सीसी लोग यदि हमसे 
सन्धि करू लें तो हम लड़ाई लड़ना नहीं चाहते । परन्तु केवल 
सन्धि करके ही हम न रहेंगे, सूबेदार की हैसियत से आपको 
उनका जामिन होना पड़ेगा। यह आपको अच्छी तरह मालूम 
होगा कि सारे संसार में हमारे समान सत्य-प्रिय लोग किसी भी 


॥# 


देश में नहीं हैं। में आपसे सत्य की सौगन्ध खाकर कर कह रहा हूँ 

कि हम लोग सत्य का उल्लंघन कदापि न करेंगे। प्रभु यीशु खष्ठ 
ओर परमेश्वर को साक्षी देकर हम पुनः कहते हैं कि यदि आप 
फ्रानस्सीसियों के साथ सन्धि करा दें तो “हम अपने सत्य को 
कद्ापि न तोड़ेंगे | ८ »< *८ में नहीं जानता कि आप पर उस 
हैरानी को किस तरह जाहिर करूँ जो झुभे यह देखकर हुई कि 
महज इस हलकी-सी बिना पर कि किसी कमीने शख्श ने आपसे 
यह कह देने का साहस किया कि में शान्ति भड्ग करने की 
तजबीज में हूँ आपने सचमुच मुझ पर यह इलजाम लगा दिया। 
»< » ८ जनाब आपसे मैं यह उम्मीद करता हूँ कि आप उस 
कमीने शख्श को जिसने मुझ पर भ्ूठा इलजाम लगाने और 
आपको धोखा देने का साहस किया, मुनासिब दण्ड देंगे। 
इस बीच मैंने फ्रान्सीसियों से उनके वकील के व्यवहार की 
शिकायत की है और उन्होंने मुझसे वादा किया है कि हम 
खुद नवाब को लिखेंगे कि जो इलजाम हमारे वकील ने आप 
पर लगाया है, वह हमें मालूम है कि भूठा है। आप विश्वास 
रखिए कि में सदा अपना धर्म समझ कर सुलह पर कायम 
रहूंगा २ *< ॥ 

निस्सन्देह यह पत्र कपट और भ्ूठ दोंनों से मरा हुआ है। 
सिराजुद्दीला की इस सीधी-सी बात का कि, “पाँच या छः: नये 
जज्ञी जहाज हुगली में पहुँच चुके :हैं।” पत्र भर में कहीं उत्तर 
देने की चेष्टा नहीं की गईं । वास्तव में अंगरेज् इस समय 

फ्रान्सीसियों और सिर्राजुद्दोला दोनों के साथ युद्ध करने का 

निश्चय कर चुके थे | चुपचाप तैयारियाँ हो रही थीं और केवल 
मौके का इन्तजार था। सिराजुद्दोला को वे अन्त समय तक 
धोखे में रखना चाहते थे । 


वाद्सन के इस उत्तर को पाकर सिराजुद्दीला ने तुरन्त यह्‌ 
पत्र लिख भेजा :-- 


“फ्रान्सीसी-युद्ध-सम्बन्धी पत्र पाकर मर्म ज्ञात हुआ। मैं 
फ्रान्सीसियों को कलह बढ़ाने में कदापि सहायता नहीं दूँगा, 
इससे निश्चिन्त रही | बल्कि यदि ख्याहमख्याह को वे ही आप 
से युद्ध ठानने की चेष्टा करेंगे तो में अपनी सेना के साथ उसमें 
बाधा डालू गा। आपके चन्दरनगर पर आक्रमण करने के इरादे 
को सुन कर, जो मुझे उचित जान पड़ा, वही मैंने आपको लिख 
भेजा था । फ्रान्सीसियों को उत्साहित करने के लिए मेंने सेना 
नहीं भेजी । आपके कलह-विवाद' ओर लड़ाई-मंगड़ा मचाने से 
मेरी प्रजा का सर्बेनाश होगा,--यह सोच कर मैंने प्रजा की रक्षा 
के लिये ही भिन्न-भिन्न स्थानों पर अपनी सेना नियुक्त कर रखी 
है । यह खबर पाकर मुझे बड़ी प्रसन्नता हुई कि मेरा पत्र पा कर 
आपने चन्द्रनगर पर आक्रमण करने का विचार त्याग दिया। 
आपके साथ सन्धि कर लेने के लिए फ्रान्सीसियों को पत्र 
लिखता हूँ । सन्धि हो जाने पर एक राज कर्मचारी को भेज 
दूंगा और आपका सन्धि-पत्र अपने दफ्तर में रखा लूँगा। 
मित्रता का भाव बनाये रखने के लिए ही मैंने आपके 

साथ सन्धि की हैं, इसके विपरीत कदापि कोई बात न 
होगी | 27 


इस पत्र को पाकर वाद्सन ने सोचा कि किसी अनजाने 
कारण से अत्यन्त भयभीत होकर ही सिराजुद्दौला ने ऐसा पत्र 
अंगरेजों को लिखा है, अतएबं इस समय उसे लाचार होकर 
चन्द्रनगर को लूटने की आज्ञा देनी पड़ेगी। वाद्सन का शायद 
यह ख्याल था कि सिराजुद्दीला के लिए धर्मं-अधर्म कोई चीज 
नही हैं | अपने मतलब के लिए उसे अवश्य ही अंगरेजों को 
राजी करना पड़ेगा। यही ख्याल करके उसने विविध प्रकार से 
लम्बी-चौड़ी भूमिका बॉधकर सिराजुद्दीला को एक पत्र लिख 
भेजा, जिसका आशय यह था :-- 


“चन्दरनगर के फ्रान्सीसी किले में बहुत बड़ी सेना मौजूद 
है। उसके रहते हुए हम दूर देश को युद्ध-यात्रा करने में 
असमर्थ हैं। यदि आए आज्ञा दें तो हम इन फ्रान्सीसियों 
का सर्वनाश करके सेना सहित आपके साथ पटने चल 


सकते हैं ।” 


सिराजुद्दोला घोर सझ्कुट में पड़ गया। इस ओर बादशाही 
फौज जोरों से राजधानी की ओर बड़ रही थी, उधर अंगरेज 
फ्रान्सीसियों के सवेनाश की चेष्टा कर रहे थे ! सिराजुद्दौला 
किस ओर से रक्षा करे ? यदि अपने आश्रित फ्रान्सीसियों का 

सर्वनाश करा के अंगरेजें की सहायता को मोल लेने पर तैयार 
होता तो शायद दोनों ही ओर से उसकी रक्षा हो सकती | 


ऊपर जे| कुछ लिखा गया है स्पष्ट रूप से उसे समझाने के 
लिये कहना पड़ता है कि--कहा जाता है, इसी समय के निकट 
दिल्ली सम्राट के दरबार और सिराजुद्देला के बीच कुछ अनबन 
हो गई थी । खबर मिली थी कि सम्राट की सेना बंगाल की ओर 
बढ़ी चली आ रही है। सिराजुद्दोला ने उसके मुकाबले के लिए 
पटने की ओर बढ़ने का निश्चय किया था। 


६ फरवरी की सन्धि में यह तय हो गया था कि इस तरह 
की कोई आवश्यकता पड़ने पर अंग्रेज धन और सेना दोनों से 
नवाब की सहायता करेंगे। सिराजुद्दोला ने वाद्सन को सेना 
भेजने के लिये लिखा ओर अन्त में यह भी लिख दिया कि जब 
तक अंग्रेजी सेना मेरे पास रहेगी तब तक में एक लाख रुपये 
मासिक उसके खर्चे के लिये अदा करूँगा । सम्भव है, इस प्रकार 
सेना माँगने में सिराजुद्दोला का एक उ्देश्य यह भी रहा हो कि 
इस बहाने अंग्रेज कोई और शरारत करने से रुके रहेंगे। इसी 
बीच सिराजुद्दौला ने फ्रान्सीसियों को भी एक पत्र लिखा कि 
आप लोग अंग्रेजों के साथ सुलह करके मेरे राज्य में शान्ति और 
अमन से रहें । 

किन्तु अंगरेजों से सेवा की सहायता मॉाँगना सिराजुद्दौला 
के लिये एक घातक भूल साबित हुईं। बादसन ने सिराजुद्देला 

श्र 

के पत्र का अत्यन्त गोलमोल जवाब दिया। उधर इस पत्र ने 
अंग्रेजी सेना को कलकत्ते से बढ़ने का पूरा मौका दे दिया। सेना 
कलकत्तें से बढ़ी किन्तु सिराजुद्दीला की सहायता के लिये नहीं, 
वरन्‌ पहले चन्द्रनगर की फ्रान्सीसी कोठी को विजय करने के 
लिये और फिर सिराजुद्दोला पर हमला करने के गुप्रउद्देश्य से। 


चन्द्रनगर पर अंगरेजों का अधिकार 


अंगरेजों का सब से पहला उद्देश्य इस सगय बंगाल के 
अन्दर अपने यूरोपियन प्रति स्पर्धी फ्रान्सीसियों के प्रभाव को 
समाप्त करना था । क्लाइव और वाट्सन दोनों इरादा कर चुके 
थे कि सिराजुद्दीला के साथ लड़ने से पहले कोई न कोई बहाना 
निकालकर फ्रान्सीसियों की चन्द्रनगर वाली कोठी पर हमला 
करके उस पर कब्जा कर लिया जाय। किन्तु ऐसा करना ६ 
फरवरी वाली सन्धि का उल्लंघन करना होता। सिराजुदीला भी ' 
इस विषय में उन्हें आगाह कर चुका था। 


इसके अतिरिक्त फ्रान्सीसी भी अंगरेजों से लड़ना न चाहते . 
थे। उन्होंने सिराजुद्दोता का पत्र पाते ही खिराजुद्देता की 
इच्छा के अनुसार आपसी समभोते के लिए अपने वकील 
अंगरेजों के पास भेजे । यहाँ तक कि समभोते की शर्तें भी 
लिखी गई जो दोनों पक्षों नेस्वोकार कर लीं । नवाब भी 
सममोते के पालन की जिम्मेवारी अपने ऊपर लेने के लिए 
राजी हो गया। केवल समझौते के कागज पर वाट्सन के हस्ताक्षर 
होना बाकी रह गया था। 


किन्तु अंगरेजों का असली मतलब इस वरह के समभोते से 

सिद्ध न हो सकता था। क्लाइव और वादसन दोनों ने फ्रान्सी- 
-सियों पर हमला करने का निश्चय कर लिया था, और ऐन 
मौके पर वादसन ने समभोते के कागज़ .पर दस्तखत करने से 
इन्कार कर दिया। चन्द्रनगर पर हमाला क्लाइव और वाटसन 
दोनों करना चाहते थे किन्तु हमले के ढंग के विषय में इन दोनों 
सें एक खास मतभेद हो गया। वाट्सन की राय थी कि बिना 
सिराजुद्दीला के पूछे अथवा बिना उसे सूचना दिये ही चन्द्र- 
नगर पर हमला कर दिया जाबे किन्तु क्लाइव इसके विरुद्ध 
-था। क्लाइव चाहता था कि पहले रिश्वतें देकर अथवा जाल- 
साजी करके किसी प्रकार सिराजुद्दीला की ओर से इस आशय 
का एक पत्र जिससे सालूम' हो कि सिराजुद्दौला हमारे चन्द्र- 
नगर पर हमला करने में सहमत हैं, अपने पास रख लिया जावे 
ओर फिर चन्दरनगर पर हमला किया जाबे। इस सम्बन्ध में 
. “क्लाइब ने ४ मार्चे सन्‌ १७४७ को सिलेक्ट कमेटी के मेम्बरों 
के नाम जो पत्र लिखा, उससे इस मामले के स्वरूप का खासा 
पता चल सकता है । क्लाइव ने लिखा-- 
“महाशय ! जरा सोचिए कि हमारी इन हाल की कारवाइयों 
के विषय में दुनियाँ क्या राय कायम करेगी। चन्द्र नगर के 
( फ्रान्सीसी ) गवनेर और उसकी कौंसिल की ओर से हमारे 
पास इस मजमून का पत्र आया कि हम गद्जा-प्रान्त में आपके 
साथ सुलह से रहने के लिए राजी हैं। हमने उसके जवाब में 
व्यह रच्छा प्रकट की कि आप अपने वकील भेजें ओर उन्हें 

लिख दिया कि हम खुशी से आपके साथ सममभौता करने को 

तैयार है। तो क्‍या हमने इस उत्तर द्वारा एक प्रकार से सुलह 
स्वीकार नहीं कर ली। इसके अतिरिक्त क्‍या फ्रान्सीसी वकीलों के 

आने के बाद हमने सुलह की इस प्रकार की शर्तें तैयार नहीं की 
हैं जो दोनों पत्तों के लिये सन्तोषजनक हैं और क्या हम इसे 
मंजूर नहीं कर चुके हैं. कि शर्ते पर हम दोनों पक्षों के दस्तखत 
हों, दोनों की मोहरें लगें ओर दोनों उसके पालन की अतिज्ञा 
करें ! नवाब कया सोचेगा ? जब हम अपनी ओर से नवाब से 
वादे कर चुके हैं और वह इस सन्धि के पालन की जिस्मेवारी 
अपने ऊपर लेने की रजामन्दी तक प्रकट कर चुका है तब इसके . 
बाद निस्सन्देह नवाब और सारी दुनिया यह समभेगी कि हम 
हलकी और ओडछी तबियत के आदमी हैं, अथवा यह कि हमारा 

कोई सिद्धान्त नहीं है । >< >< *<” 


वास्तव में कलाइव वाद्सन की अपेक्षा कहीं ज्यादा पक्का ' 
धूतें था। वह चुपचाप वादस के द्वारा-जो उस समय मुशिदाबाद 
के द्रबार में एलची था, किसी तरह जालसाजी कराकर नवाब 
की अनुमति का पवाना प्राप्त कर लेने की कोशिश में लगा 
हुआ था। 


इस विषय में किसी को सन्देह नहीं था कि सिराजुद्दोला 
न्सीसियों के सर्वेनाश में अंगरेजों की सहायता कदापि नहीं 
करेगा । इसलिये ससी समभ गये थे कि फ्रान्सीसियों के साथ 

युद्धकलह मचाने पर फल यह होगा कि एक प्रकार से सिराजु- 
दोला के साथ ही शत्रुता ठन जायगी। यही सोचकर सब ने 
कहा कि, “सन्धि का तोड़ना घोर पाप है, नवाब के निषेध का 
उल्ल्न करके युद्ध नहीं करना चाहिये।” परन्तु इसी बीच में 
मद्रास और बम्बई से फोज़ की कई पलटनों के आने की सूचना 
पाते ही अड्जरेजों ने पिछले सभी विचारों को त्याग दिया 
ओर सभा का अधिवेशन करके अपने कत्तंव्य का निश्चय 
करने लगे । 


इस मंत्रणा-सभा में क्ताइव ने प्रधान-मंत्रो का आसन।ग्रहण 
“किया। गवनर ड्रेक, मेजर किलप्याट्रिक और बेचर आदि 
अद्जरेज सदस्य हुए। क्वाइव का भाषण समाप्त होने पर सब ने 
समभा लिया कि अब नवाब से युद्ध की आज्ञा मिलने की 
आशा नहीं है, बक्कि यही सम्भव है कि वह अपनी सेना से 
ऋॉसीसियों की सहायता करे । अतएवं एकाएक चन्दरनगर 
पर आक्रमण करने से, नवाब के साथ अलीनगर की जो सन्धि 
हुईं थी वह भज्ञ हो जाती है और नवाब से फिर शत्रुता का 
सूत्रपात हो जायगा । इसलिये मेजर किलप्याट्रिक और 
नेचर ने कहा, 'ऐसी दशा में फ्रान्सीसियों' से युद्ध ठानना 
अनुचित है |” 


उसी समय क्लाइव ने उनकी बात का विरोध करते हुए 
“कहा, किसकी सन्धि ? यही तो चन्दरनगर पर आक्रमण करने 

का अच्छा मौका है ।” इस पर सब लोग ड्रेक के मुँह की ओर 
देखने लगे । ड्रेक ने भी इधर-उधर से बहुत कुछ कहा, परन्तु उस 
समय के उस प्रश्न का वह भी कुछ निर्णय न कर सका | उसकी 
राय किसी में गिनी ही न गई। दो आदमी सन्धि से पक्ष में 
और एक युद्ध के पत्त में, ऐसी दशा में बहुमत से सन्धि करना 
डी निश्चित होता; परन्तु इतने ही में मेजर किलप्याट्रिक सहसा 
क्लाइव से पूछ वैठा--“अच्छा, इस समय हमारी जो सैनिक 
शक्ति संगठित है, क्‍या उससे नवाब और फ्रान्सीसियों की 
फौजों को हरा सकना सम्भव नहीं है ?” क्लाइव ने उत्तर दिया, 
“निश्चय सम्भव है।” इतना सुनते ही किलप्याट्रिक अपनी 
राय बदल कर कहने लगा, “अच्छा तो हम भी सन्धि नहीं 
चाहते ।” फिर वह अधिवेशन समाप्त कर दिया गया। बाहर 
आकर क्लाइव ने फ्रान्सीसी वकील से कह दिया कि, “सन्धि 
नहीं, अब केवल युद्ध ही होगा ।” 

फ्रान्सीसियों ने इसके सम्बन्ध में किसी तरह की आवाज 
नहीं उठाई कि एकाएक अँगरेजों की राय में क्‍यों परिवर्तेन हो 
गया १ अँगरेज उनके पुराने मित्र थे। इसलिए वे सहज ही में 
समम गये कि नई पलटन के आ जाने से ही अँगरेजों की 
राय एकाएक बदल गई। चन्दरनगर को खबर भेज दी गई कि 
अब “सन्धि की आशा व्यथे हैं, युद्ध ही होगा ।” 


अंगरेजों की कोंसिल ने युद्ध का निश्चय कर किया, परन्तु 

वाद्सन इससे सहमत नहीं हुआ। क्लाइव के होश ठिकाने न 
रहे । उसने सुना कि वाट्सन नवाब की आज्ञा के बिना कदापि 
युद्ध की घोषणा न करेगा। जहाज सब वादसन के अधिकार मैं 
थे और बिना जहाजों के चन्दरनगर पर आक्रमण करना ही 
व्यथ था। अतएब सब लोग वादसन को समझाने लगे। 
परन्तु वाट्सन का संकल्प अटल था। सभी को निश्चय हों 
चुका था कि नवाब की आज्ञा मिलनी असम्भव “है, तथापि 
बाट्सन के अनुरोध से नवाब की आज्ञा के लिए ठहरना 
पड़ा । 


यह पहले ही कहा जा चुका है कि वाद्सन और क्लाइव 
दोनों ही पसले सिरे के धू्ते थे। जब क्लाइव चाहता कि सिराजु- 
दहोला की आज्ञा के बिना चन्द्रनगर पर आक्रमण नहीं करना 
चाहिए तब वाट्सन उसका विरोध करता और जब वाद्सन 
चाहता कि चन्दरनगर पर आक्रमण करने से पहले सिराजुद्दौला 
की आज्ञा ले लेनी चाहिए तब क्लाइव उसका विरोधी बन 
जाता। किन्तु अन्त में वादसन के सामने क्लाइव को दबनां 
पड़ता | वाद्सन का ख्याल था कि सिराजुद्दोला दिल्ली के डर 
से बुरी तरह डरा हुआ है। अतएबवं इस समय जरा डाट-डपट 
के साथ पत्र लिखने पर अवश्य: आज्ञा मिल जायगी। इसी 
उद्देश्य से उसने नवाब के पास नीचे लिखा पत्र भेजा :-- 


“अब साफ-साफ कहने का समय आ गया है। शान्ति की 

रक्षा कस्ना यदि आपको अभीष्ट है, असहाय प्जा-बर्ग के जान- 
माल की रक्षा करना यदि ;आपका राज-धर्म है, तो आज से 
दस दिन के भीतर हमारा सब पावना रुपया पाई-पाई चुका 
दीजिये, नहीं तो अनेक प्रकार की दुधठनाएँ उपस्थित होंगी। 
हम केवल सरल व्यवहार करते आ रहे हैं और इस समय भी 
सरल : व्यवहार करने के लिये ही यह कह रहे हैं कि हमारी 
बाकी सब फोज शीघ्र ही कलकत्ते में पहुँचेगी और जरूरत पड़ने 
पर और भी जहाज फौज लेकर आयेंगे । इन सेनाओं की 
सहायता से हम इस देश में ऐसी भयद्भुर आग लगा देंगे कि 
गड्गा का सारा जल सुखा कर भी आप उसे न बुझा सकेंगे। 
बस, इतना ही लिख कर हम बिदा होते हैं, परन्तु इस 
बात को अच्छी तरह . याद रखियेगा कि जिस व्यक्ति ने 
जीवन में आज तक किसी के साथ भी अपनी बात के 
विरुद्ध आचरण नहीं किया, उसी ने अपने हाथ से यह पत्र 
लिखा है।” 


सिराजुद्दौला ने इस पत्र के गढ़ मर्मे को समझ कर यह लिख 
भेजा :-- 


“आपसे मैंने सेना की जो सहायता माँगी थी, उसके 
सम्बन्ध में क्यां हुआ ? सन्धि-पत्र में स्वीकार किया हुआ 
रुपया मैं शीघ्र ही भेजे देता हूँ। होली के त्योहार में राज- 
कर्मचारी-गण उत्सव मना रहे थे, केवल इसी कारण देर हुई 

सन्धि-भड्गड' करने का मुझे अभ्यास नहीं «है। जो कुछ मेंने 
स्वीकार किया है, उसके लिये में व्यर्थ की बातें बना कर 
टालमटोल न करूँगा । यदि' आपके ऊपर कोई आक्रमण 
करे तो उस समय में आपकी मदद करूँगा। मेंने अब तक 
फ्रान्सीसियों को एक कोड़ी की भी सहायता नहीं भेजी 
है । केबल अपनी प्रजा की रक्षा के लिये ही हुगली के 
फौजदार नन्‍्दकुमार के पास थोड़ी-सी सेना भेज दी है । 
इस देश की प्राचीन प्रथा का उल्लइ्न करके मेरे राज्य 
में किसी तरह की युद्ध-कलह मत मचाइये, यही मेरा एकमात्र 
अनुरोध है ।” 

यह पत्र पाकर सब ने समझ लिया कि सिराजुद्दीला किसी 
तरह लड़ाई की इजाजत नहीं देगा । जब इस तरह काम 
न चला तब वाट्सन ने चालाकी से काम निकाल लेने के 
लिये वादस को लिखा । नवाब के मन्त्रियों को रिश्वत देकर 
वादस ने १० मार्चे सन्‌ १७४७ को नवाब की भर से 
बादसन के नाम एक पत्र सिजवाया। उस पत्र का आशय 
यह था :-- 


“मेरा पत्र पाकर आपने मुझे जिस प्रकार के उत्तर से धन्य 
किया है, वह मुझे मिला। आपने लिखा है कि “हमारा सारा 
सन्देह दूर हो गया है और आपके पत्र को पाकर हमने चन्द्र- 
नगर पर आक्रमण करने का विचार छोड़ दिया हे। फ्रान्सीसियों 

के साथ लिखा-पढ़ी भी हो गई है । परन्तु सन्धि-पत्र पर हस्ताक्षर 
करने के समय फ्रान्सीसी लोगों ने कहा कि हमारे सेना-नायक 
इस सन्धि की शर्तों का पालन करेंगे या नहीं, इसका कोई 
निश्चय नहीं । यदि एक फ्रान्सीली जिसने हस्ताक्षर किये हैं, 
दूसरा आकर उसका खन्‍्डन करे तो उन पर विश्वास कैसे किया 
जा सकता है ?” अस्तु, यह कुछ भी हो, अपने राज्य में युद्ध- 
कलह मचवाने के लिए में कदापि सहमत नहीं। उसका कारण 
यह है कि फ्रान्सीसी मेरी प्रजा हैं और आपके भय से मेरे 
शरणागत हुए हैं। इसीलिए मैंने सन्धि करने के लिए कहा था। 
मेरा यह अभिग्नाय नहीं था कि मैं उन पर विशेष कृपा करू 
या उन्हें युद्ध में सहायता दूं। आप सममदार और उदार हैं, 
यदि आपका शत्रु सरल हृदय से आपकी शरण में आना चाहे 
तो आपको उसकी जान बरूश दें, किन्तु आपको उसके इरादों की 
पवित्रता के विषय में पूरी तसल्ली होनी चाहिए, यदि ऐसा न 
हो तो जो कुछ आप ठीक समझें करें ।” 


इस पत्र की अन्तिम बातें सिराजुद्देला की लिखी हुई हैं 
या नहीं, इस विषय में मतभेद पाया जाता है। उसी समय के 
एक अंगरेज ने लिखा है कि--“पत्र के उक्त रूप में लिखे जाने के 
लिए मुंशीखाने में समय के अनुसार धन व्यय करने में कोई 
त्रूटि नहीं हुईं ।” 


मूल पत्र फारसी साथा में लिखा गया था अब कछुछ 

पता नहीं चलता । वाट्सन ने मुंशीखाने में में जोड़-तोड़ लगाकर 
जैसा कुछ तजुमा था, वही आज़ कल एक मात्र इतिहास 
की सामग्री है। इस पत्र में कहीं भी नवाब की अनुमति का 
नाम निशान नहीं है। परन्तु वाटदसन ने इसी की नवाब का 
अलुपति-पत्र असिद्ध कर दिया । वादसन भी लड़ाई के लिए 
तैयार ही था, परन्तु बिना नवाब की रजामन्दी के युद्ध ठान 
देने से भविष्य में डाट-फटकार सहनी पड़ती, शायद इसीलिए 
वह पहले से सफाई एकत्र कर रखने की कोशिश कर रहा था 
और वह सफाई हाथ में आ जाते ही वादसन का भी सारा 
सन्देह जाता रहा । 


वाट्सन का साथी स्क्रफ्टन साफ लिखता है कि--“उपयु क्त 
पत्र लिखाने के लिए अगरेजों ने नवाब के मन्त्रियों को रिख्तें 
देने में काफी रुपया खर्चे किया ।” दूसरा इतिहास-लेखक जीन 
लॉ लिखता हैं कि:-- 


“बादस ने मुर्शिदाबाद में रिश्वतों और भूठे वादों का 
बाजार इतना गरम कर रखा था नवाब की सेना में सब मुख्य- 
मुख्य अफसर मीर जाफर अली खाँ, खुदादाद खा लट्ठी, 
ओर कई ओर >»< >< >< पुराने दर्बार के सब वजीर »८ » >< 
करीब-करीब सब सन्‍्त्री, दर्बार के मुहरिर,) यहाँ तक किह्रम- 
सर के खोजे तक अंगरेजों की ओर थे मिल गये । >< >< >< 


, पूर्बोक्त पत्र के सम्बन्ध में जीन ला को विश्वास है कि वाद्स 

ने नवाब कें मन्त्री को अवश्य रिश्वत दी। वह यह भी लिखता 
है किः-- 


“नवाब जिन पत्रों को अपने हुकुम से लिखवाता था उन्हें 
कभी पढ़ता न था; इसके अलावा मुसलमान ( शासक ) कभी 
अपने हाथ से दस्तखत नहीं करते । जब लिफाफा बन्द करके 
अच्छी तरह कस दिया जाता है तब मन्त्री नवाब से उसकी 
मोहर माँगता है और नवाब के सामने लिफाफे पर मोहर 
लगाता है। कभी-कभी एक नकली मोहर भी होती है ।? 


इन सब कारवाइयों में मुशिदाबाद के दो जैन जगत सेठों का 
प्रभाव और सुप्रसिद्ध अमीचन्द का धन इन दोनों से अंग्रेजों को 
खूब मदद मिल रही थी। 


७ फरवरी को चन्दरनगर का सन्धि-पत्र लिखा गया था, 
ओर सात ही माचे को अंग्रेजी सेना ने चन्द्रनगर के सामने 
आंकर डेरा डाला । सिराजुद्दोला के सामने बाइबिल चूमकर 
ईश्वर और यीशु खीड्ट के पवित्र नाम से वाट्सन और क्लाइव 
ने जिस सन्धि-पत्र पर हस्ताक्षर किये थे, उसकी अल्प आयु इस 
प्रकार कुछ घड़ियों में ही बिलीन हो गई । 


३ माचचे को क्लाइव ने सिराजुद्देला को सहायता पहुँचाने 
के बहाने अपनी सेना की बाग रुम्हाली ।७ साचें को उसने 
सिराजुद्देला को लिख भेजा कि में सहायता के लिए आता हूँ 


पलासी का युद्ध श्श्८ 


अंगरेज़ों की तैयारी पूरी थीं। इसी बीच बम्बई से कुछ सेना 
क्लाइव की सहायता के लिए पहुँच चुकी थी। क्लाइव चन्द्र 
नगर की ओर बढ़ा। उसे इस प्रकार सेना सहित अपनी ओर 
बढ़ते हुए देखकर फ्रान्सीसियों ने इसका कारण पूछा । कपटी 
क्लाइव ने ६ माचे को फ्रान्सीसियों को पत्र द्वारा विश्वास 
दिलाया कि--“आपकी कौम से लड़ाई करने का मेरा इस समय 
बिलकुज्ञ इरादा नहीं है ।१० माचे को सिराजुद्दोला का वह 
जाली पत्र मु्शिदाबाद से चला, जिसमें कहा जाता है कि नवाब 
ने अंगरेजों को चन्दरनगर का मोहासरा करने की इजाजत देदी। 
११ साचे को एक दूसरे पत्र द्वारा क्लाइव ने फ्रान्सीसियों 
पर यह एक नया इलजाम लगाया कि आप लोगों ने अंगरेजी 
सेना से भागे हुए बागियों को अपने यहाँ छिपा रखा 
है। युद्ध के लिए बस यही बहाना काफी था ।१२माचे को 
चन्द्ररनगर से दो मील की दूरी पर क्लाइव की सेना आ 
पहुँची। इसी समय वादसन भी अपनी सेना सहित पहुँच 
गया। 

परन्तु घन्द्रनगर के सामने आते ही उसका बाहु-बल एका- 
एक ढीला पड़ गया । फ्रान्सीसियों ने वीरता पूर्वक किले की रा 
करने का संकल्प किया। पास ही नन्दकुमार की सेना चाक- 
चौबन्द खड़ी थी। अतएव क्लाइव भयभीय हुआ परन्तु विपत्ति 
पड़ने पर उसी समय उपाय सोच लेने में वह' पूरा प्रवीण था 
उसने साम, दाम, दस्ड और भेद इन सभी नीतियों का यथोचित 

प्रयोग करने में कोई कसर न की। उसने सोचा कि ननन्‍्दकुमार 
को पराजित करने में देर ही कितनी लगेगी, परन्तु पराजित 
करने की अपेक्षा कया कोई सरल उपाय नहीं है ! उसी सरत्त 
उपाय का पता लगाने के लिये कलाइव ने अमीचन्द को नन्दकुभार 
के डेरे में भेजा । काम बन गया। अमीचन्द सहज ही में 
सफल हो गया। नन्दकुमार अपनी सेना लेकर डक्छा बजाते 
हुए वहाँ से दूर चला गया। जिन प्रतिभाशाली इतिहास-लेखकों 
ने कलाइब की गौख-गरिमा को बढ़ाने के लिये ही लेखनी 
उठाई, वे भी स्पष्ट शब्दों में लिखे गये हैं. कि, “इस युद्ध में केवल 
रिश्वत के ही जोर से ननन्‍्दकुमार परास्त हुआ था ।” थरंटन 
लिखता है :-- 


“हुगली के फीजदार ननन्‍्दकुमार की अधीनता में नवाब के 
कुछ सिपाही चन्दरनगर की सहायता के लिये पहले ही से वहाँ 
ठहरे हुए थे। परन्तु अमीचन्द ने ननन्‍्दकुमार को अज्नरेजों के. 
अनुकूल बने रहने के लिये कुछ रुपये दे दिये और जब वे 
पहुँचे तब सिराजुद्दोला के सिपाही चन्द्रनगर से हटा लिये 
गये |?! 


फ्रान्सीसी सिपाही अज्गरेजों के प्रचन्ड विक्रम के सामने 
बहुत देर तक न ठहर सके । प्राणपण से बिले की रक्ता 
करते-करते दल के दल धराशयी हो गये। जब उनका साहस 
बिलकुल टूटने लगा तब उन्होंने धीरे-धीरे किला छोड़ दिया॥$ 

अंगरेजी फौज «ने २३ मार्च को तीसरे पहर के समय बड़े 
हर्ष के साथ फान्सीसी किले के ऊपर अपना रूण्डा फहराया। 
इतिहास में इसी का नाम है--“चन्द्रगगर का अलौकिक 
महायुद्ध ।” 


चन्द्रनगर की इस सरल विजय में भी युद्ध कौशल अथवा 
वीरता ने अँग्रेजों का उतना साथ नहीं दिया जितना उनकी कूट- 
नीति ने । दो बड़े विश्वासघातकों के नाम इस मोहासरे के इति- 
हास में मिलते हैं। पहला एक फरान्सीसी अफसर लेफ्टेनेण्ट दी 
तेरनो, जिसने रुपये लेकर नदी की ओर का रास्ता अंग्रेजों के 
लिए खोल दिया, और दूसरा हुगली का हिन्दुस्तानी फोजदार 
दीवान महाराजा नन्दकुमार, जिसे सिराजुदैला ने समाचार पाते 
ही एक बहुत बड़ी सेना सहित फरान्सीसियों की सहायता तथा 
चन्दरनगर की भारतीय प्रजा की रक्षा के लिए पहले से चन्द्र- 
नगर भेज रखा था, किन्तु जिसे ऐन मौके पर अमीचन्द के 
धन ने अँगरेजों की ओर खींच लिया।. फ्रान्सीसी विश्वास- 
घातक के विषय में व्लेकमैेन नामक एक यूरोपियन लेखक 
लिखता है-- 


“तेरानों को, जो | क इस विश्वासधातक के कारण बदनाम 
और र-स्याह” हो गया था; अपनी कऋ्रतपन्नता के बदले में 
ऑँग्रेजों से बहुत बड़ी रकम प्राप्त हुईं। उसने इस धन का एक 
भाग अपने बूढ़े बलहीने पिता के पास भेजा, किन्तु पिता ने जब 

अपने पुत्र के इस लज्नाजनक व्यवहार का हाल सुना तब उसने 
धन वापस कर दिया। इस पर तेरानों को बड़ी गैरत आई । 
शर्म ने उसका पल्ला पकड़ लिया” उसने अपने तह मकान के 
अन्दर बन्द कर लिया; थोड़े ही दिनों के वाद उसका शरीर सकान 
के दरवाजे पर एक तोलिये से लटका हुआ मिला। जाहिर था 
कि उसने आत्महत्या कर ली ।” 


दूसरे अर्थात्‌ भारतीय विश्वासघातक के विषव में स्क्रफ्टन 
और थरनटन दोनों ने अपने अंथो में साफ लिखा है कि :-- 
अद्भरेजों ने अमीचन्द के माफेत ननन्‍्दकुमार को रिश्वत दी 
ओर अड्रेजी सेना के पहुँचने पर फ्रान्सीसी तथा भारतीय प्रजा 
दोनों को असहाय अवस्था में छोड़ कर नन्‍दकुमार अपनी तमास 
सेना सहित चन्दरनगर से हट गया |” 


क्लाइव ने किस प्रकार चन्द्रनगर को विज्ञय कर लिया था 
इसके सम्बन्ध में स्वयं उसने १० अग्रेल सम्‌ १७४७ को कुछ चुने 
हुए सदस्यों की सभा में कहा था :-- 


“उस्ट इण्डिया कम्पनी के हम सब कर्मचारियों को उस 
बुद्धिमान और समृद्धिशाली सैदागर अमीचन्द का चिरक्वतज्ञ 
रहना चाहिये, जिसकी बदोलत हमें दीवान नन्दकुमार की 
सहायता और सहानुभूति प्राप्त हुई । जिम समय हम लोगों 
ने चच्दरनगर पर आक्रमण किया था, उस समय नवाब की 
ब्रह सेना जो हुगज्ली के तोपखाने से सम्बन्ध रखती थी, 

नन्‍दकुमार की अश्रधीनता में चन्दरनगर के पास ही डेरा 
डाले पड़ी थी। यदि यह फौज वहाँ से न हठ जाती तो 
हम लोगों का चन्दरनगर पर विजय पाना सर्वेथा अस- 
स्भव था ।” 


अतएव खबर पाने पर भी सिराजुद्देला फ्रान्सीसियों की रक्षा 
न कर सका यही उसके सर्वबेनाश का कारण हुआ । एक अड्जरेज 
ने कहा है कि-- 


“दिल्ली सम्राट अहमदशाह अबदाली के भय से भयभीत 
होने के कारण उसे इधर को निगाह फेरने का मौका ही नहीं 
मिला और हमारे सहायक मित्र मीर जाफर, जगत सेठ और 
रायदुलेभ इत्यादि अमीर-उमराबों ने अनेक प्रकार की चतुराइयों 
से सिराजुद्दौला के हृदय में अहमदशाह अबदाली के आक्रमण 
का भय बनाये रखते हुए उसे कत्तेव्य-भ्रष्ठ करने में कोई कोशिश 
उठा न रखी ।” 


यह ठीक है कि कुछ दुष लोगों ने मिलकर सिराजुद्ौला को 
तरह-तरह के भय-प्रदर्शंन से अत्यन्त सशक्लित कर डाला था, 
तथा सशह्जित होने पर भी वह अपता कत्तेंव्य नहीं भूला 
और फ्रान्सीसियों की रक्षा के लिये उसने पहले ही से हुगली 
में सेना जुटा दी थी। वह जानता था कि जहाँ तक बने, 
प्रबल प्रयज्ञ करके फ्रान्सीसियों की रक्षा करना ही मेरे लिये 
हितकर, है और यह जानकर ही उसने अड्जरेजें के निश्चय में 

बाधा डालने के लिये भरसक *“चेष्टा की थी । परन्तु कौन 
जानता था कि नमकख्यार होकर भी महराज ननन्‍्दकुमार 
सिराजुद्दोला की आज्ञा का उल्लंघन करेगा ! 

चन्दर नगर की विजय अंगरेजों के लिए अत्यन्त उपयोगी 
साबित हुई । इससे बंगाल के अन्द्र फ्रान्सीसियों “का बल टूट 
गया और नवाब से अन्तिम निबटारा करने के लिये अंगरेजों के- 
सामने का मार्गे अधिक साफ हो गया । 


फान्सीसियों की दुदंशा 


फ्रान्सीसियों की दुदेशा 5२ सीमा तक पहुँच गई। बे 
अंग्रेजों के सामने आत्म-समपेण कर भिखारियों की तरह नदी 
'के किनारे आकर खड़े हुए किन्तु वहाँ सी वेन ठहर सके। 
अंग्रेज लोग किले पर अधिकार जमाकर ही सन्तुष्ट नहीं हुए 
बक्कि सम्पत्ति और परिवार के सहित सब तरह से फ्रान्सीसियों 
का सर्वेनाश करने के लिए उन्होंने भागने वालों का पीछा किया । 
गंगा में बड़ी तेजी के साथ अंगरेजों की नौकाएँ छूटने लगी । 
'फ्रानस्सीसी लोग असहाय होकर घने जगलों को पार करते 
हुए प्राण लेकर मुशिद्राबाद पहुँचे । दुश्मन की सेना का 
पता न पाकर अंगरेजों ने निरपराध किसानों के हरे-भरे खेतों 
को रौंदते, गाँवों और नगरों का सर्वेनाश करते-करते वर्धमान 
और नदिया के लम्बे-चीड़े भू-भाग को तहस-नहस कर 
डाला । 


घोर संकट में पड़े हुए फ्रान्सीसियों के उतरे हुए चेहरों की 
ओर देखकर मुर्शिदाबाद के निवासियों से न रहा गया। 
प्रंसराजुद्दोला देश का शासक था, अतएव फान्सीसी लोग उसी 

की शरण में जा पहुँचे । सिराजुद्दोला भी उनके कातर विलापों- 
की उपेक्षा न कर सका। खाने-पीने और कपड़े लत्ते की उचित 
व्यवस्था करके वह उन्हें कासिम बाजार में स्थान देने के लिए . 
बाध्य हुआ । 


विजय के उल्लास में उन्मत्त अंग्रेज सौदागर सिराजुद्दौला के 
इस न्यायोचित कतेव्य-पालन पर बहुत बिगड़े ओर गरज- 
कर कहने लगे कि यह स्पर्द्धा ! इतना दुस्साहस ! हमने सम्पत्ति 
आर परिवार के साथ जिनका सर्वेनाश करने के लिये चन्द्रनगर 
पर अधिकार जमाया क्या सिराजुद्दौला ने उन्हीं फ्रान्सीसियों 
को स्नेह की गोद में आश्रय प्रदान किया ? सिराजुद्दौला इस देश 
का राजा है, शरण में आये हुए असहाय लोगों की रक्षा 
करना उसका परम पवित्र राजवमें है, इस बात पर तनिक भी. 
विचार न करके सभी अंग्रेज सिराजुद्दौला के विरुद्ध हथियार 
उठाने को तुरन्त तैयार हो गये। 


अंगरेजों का ख्याल था कि यद्यपिः चन्द्रगगर की अल्प-- 
संख्यक फान्सीसी सेना का समूल सर्वेनाश कर डालना बिलकुल 
मामूली-सी बात है, तथापि प्रतिहिंसा-परायण फ्रान्सीसी जाति 
जिस समय बदला लेने के लिए. आगे कदम बढ़ायेगी उस समय 
उसका सामना करना इतना सहज न होगा । इसलिए वे 
सिराजुद्दीला की सहायता से फान्सीसियों को निर्मुल कर देने 
के लिए उतावले हो रहे थे। यदि सिराजुदीला सहायता देता,. 

तो अंगरेजों और हिन्दुस्तानियों को सम्मिलित शक्ति के सामने 
'फ्रान्सीसियों को अवश्य नीचा देखना पड़ता । परन्तु जब 
सिराजुद्देला ने फ्रान्सीसियों को आश्रय प्रदान किया तब 
अंगरेजों की आशा पर पानी फिर गया। ऐसी दशा में अंगरेज 
लोग तरह-तरह के उपायों से सिराजुद्देला के विचार-परिवर्तेन 
की चेष्टाएँ करने लगे । 


अंगरेज और फ्रान्सीसी परस्पर सदा के बैरी थे और दोनों 
ही भारत में एकाधिपत्य व्यापार का विस्तार करने के लिए 
लालायित थे | सिराजुद्दीला जानता था कि अगरेज़ों को फ्रान्सी- 
सियों के सबेनाश का मौका देना मानों इनके हाथ अपने को 
बेच देना है । इसीलिए वह प्रबल उत्साह के साथ फ्रान्सीसियों 
की रक्षा करता था। अँगरेज भी इसे जानते थे और इसीलिए 
उनकी व्याकुलता बढ़ने लगी । 


चन्द्रगगर कों तहस-नहस करने के बाद सेनापति बाद्सन 
ने सिराजुद्दीता को अपने पक्ष में करने के लिए एक पत्र 
लिखा:-- 


“मैं जिस गुरुतर कार्य के लिए यहाँ ( चन्द्रगगर ) आया 
हूँ, उसी में व्यस्त रहने के कारण आपके कई पत्र पाकर भी 
यथा समय उत्तर न दे सका। इसीलिये इसमें मेरा कोई दोष न 
समभिए। अपने सौभाग्य के बल और आपके सौहाद की 
सहायता एवं भगवान की मज्ञलमयी इच्छा से केबल दो ही 

घण्टे की लड़ाई में सा्चें की २३ तारीख को चन्द्रनगर पर 
अधिकार कर लिया है। अधिकांश फ्ान्सीसी कैद हो गये हैं, 
कुछ जो भागे हैं, उनको पकड़ लाने के लिए सी हथियारबन्द 
सिपाही नियुक्त कर दिये गये हैं। अब वे कहीं किसी तरह का 
उपद्रव न करेंगे, अतएब आप इसके लिए असन्तुष्ट न हों | यह 
बात हमने आपसे बार-बार निवेदन की है कि हम सन्धि का 
पालन करने में कद्मपि किंख्ित्‌ त्रुटि न करेंगे | आपका शत्रु 
जब हमारा शरत्र्‌ है तब हमारा शत्र भी आपके शत्रु ओं में अवश्य 
ही गिना जायगा। निदान यदि फ्रान्सीसी लोग आपके पास 
जलपरिथत हों तो आप अवश्य उन्हें बाँध कर भेज दे | आपने 
लिखा है कि ड्रेक साहब ने महाराजा सानिकचन्द से असम्मान 
सूचक बाते कही थी। मेने इस बात के सुनते ही ड्रेक साहब 
को एक यथोचित पत्र लिखा था और उन्होंने भी मानिकचन्द 
के निकट उचित ज्षमा-प्राथना की है । मुझे विश्वास है कि 
आप सनन्‍्तुष्ट हुए होंगे। हम लोग कया आपको असन्तुष्ट कर 
सकते हैं ? हमारी ओर से आप कभी ऐसा व्यवहार न 
पायेगे ।” 

वाट्सन ने जिस उद्देश्य से यह पत्र लिखा था, वह सफल 
नहीं हुआ। शरण आये हुए फ्रान्सीसियों को बॉधकर भेजने 
के लिए सिराजुद्दोला तैयार न हुआ । वादसन ने नितान्त 
निरुपाय हो भय दिखा कर कारये सिद्ध करने के लिए पुनः इस 
आशय का निम्नलिखित पत्र भेजा:-- 

“हमने चन्दरनगर पर अधिकार करके अधिकाँश फ्रान्सी- 
सियों को कैद कर लिया है और भागनेवालों को पकड़ने के 
लिए फौज भेजी है, यह हम आपको पहले ही लिख चुके हैं। 
आज्षेप के योग्य बात है कि आज फिर उसी विषय में लिखना 
पड़ता है। परमेश्वर और मोहम्मद के पवित्र नाम से आपने जो 
धर्मे-प्रतिज्ञा की है, उसका यथोचित परिपालन आपकी ओर से 
न होने के कारण ही हमें बार बार पत्र लिखना पड़ता है। 
कम्पत्ती की जो तोपें आपके कब्जे में है, वे सब वाद्स साहब 
के हवाले कर दीजिए । बन्धुभाव स्थिर रखने के लिये ही सन्धि 
संस्थापित की गई है, इस बात को न भूलिएगा । भागे हुए 
फ्रानस्सीसियों को बॉव कर भिजवा दीजिए। यदि कोई व्यक्ति 
इसके विपरीत आचरण करने की राय दे, तो निश्चय जानिए 
कि वह आपका शुभ-चिन्तक कदापि नहीं है। ऐसी सीख से 
देश में युद्ध की आग भभक उठेगी। परन्तु यदि आप सत्य 
का उल्लंघन न करें, तो हम कदापि युद्ध की घोषणा न 
करेंगे। हमें सिफ यह सूचना मिली है कि फ्रान्सीसी लोग 
भाग कर आपके पास पहुँचे हैं और उन्होंने आपके 
सिपाहियों में भर्ती होने की प्रार्थना की है । यदि आप 
इसे अस्वीकार -करेंगे, तो फिर हमारे साथ आपका मित्र- 
सम्बन्ध स्थिर न रह सकेगा । आपने उस दिन भी हमसे 
कुछ फौज की मदद माँगी थी, परन्तु उसके बाद लिखा कि 
अब नहीं चाहिये । इससे जान पड़ता है कि फ्रान्सीसियों 

के साथ मित्रता का सम्बन्ध स्थिर करना ही आपको अभीष्ट 
हे |! 


सिराजुदौला के स्वप्न में भी यह अनुमान नहीं किया था 
कि अलीनगर की सन्धि का ऐसा चिन्ताजनक परिणाम होगा। 
अंगरेजों की गृढ़ नीति के आशय को समझ कर उसके होश 
उड़ने लगे। उसने वाद्सन के पत्र का कोई जवाब नहीं दिया। 
केवल चुपचाप रहकर सावधान दृष्टि से आँग्रेजों के इरादों का 
पता लगाने लगा । 


इस ओर अँग्रेजी दबोर मे बड़ी घबड़ाहट मची। वादसन 
ने सम्मानपूर्वक जिनीत वचनों में सिराजुद्दीला को जो पत्र 
लिखा, उसका कुछ जवाब नहों आया । दूसरी बार आवाज को 
तेज करके डाट-डपट के साथ जो पत्र लिखा, उसका भी कोई 
उत्तर नहीं आया | तब अँग्रेजों ने समक लिया कि फ्रान्सीसियों 
को आश्रय-दान देना ही इसका एकमात्र उद्देश्य है। इससे 
अंगरेज लोग घबड़ा गये । वाद्सन ने यह अच्छी तरह समझ 
लिया था कि फ्रान्सीसियों को बाहर निकाले बिना ऑगरेजां 
का कल्याण कदापि न होगा। अतएवं उस समय अगरेज 
लोग विविध उपायों से नवाब ओर फ्रान्सीसियों का 
मित्रता-सम्बन्ध छिन्न-भिन्न कर देने का प्रयत्न करने लगे।॥ 
वाट्सन ने पुनः: अलुनय-विनय के साथ नवाव को लिख 
भेजा :-- 

“चन्द्रनगर के पास हमारे कई जंगी जहाज ठहरे हुए हैं 
ओर हुगली के पास गोरों की कई पलटनों की छावनी पड़ी हुई 
है, शायद इसीलिये आप विशेष असन्तुष्ट हुए हैं। यह सुयोग 
पाकर हमारे किन्हीं शत्रुओं ने आपसे कह दिया है कि हम 
सेना लेकर मु्शिदाबाद पर आक्रमण करने के लिये ही ये सब 
प्रबन्ध कर रहे हैं। बड़े आश्चयें की बात है कि किसी ने ऐसी 
मिथ्या वात कह कर आपको धोखा देने का साहस किया है 
ओर उससे भी अधिक अचम्मे की बात यह है कि आपने ऐसी 
असत्य बात को सत्य समझ कर विश्वास कर लिया ! आप भी 
तो एक वीर पुरुष है, क्या आप नहीं जानते कि आपके राज्य 
में शत्रु-सेना का एक आदसी भी जब तक छिपा रहे, तब तक 
उसका पीछा न करना हमारे लिये कितनी बड़ी भूल की बात 
है ? खेर जो हो, आप यदि फ्रान्सीसियों को बाँध कर भेज दें, 
तो सारे बखेड़ों का अन्त हो सकता है और हम भी अपनी 
फौज लेकर लौट जा सकते हैं। जब तक आप ऐसा नहीं करते 
हैं तब तक हम कैसे कहें कि आप अपनी प्रतिज्ञाओं का पालन 
करेंगे |” 

वाट्सन केवल रणु-कुशल ही नहीं था, बक्ति उस समय के 
अंग्रेजों में उसके बराबर चालाक, राजनीतिज्ञ और लेखक भी 
विरले ही थे। वह जिस समय बड़े सरल भाव से सिराजुद्देला 
को लिख रहा था कि मुर्शिदाबाद पर आक्रमण करने का “प्रस्ताव 
सरास मिथ्या है, ठीक उसी समय की बातों का उल्लेख करते 

हुए कलाइव ने हाउस-आफ-कासन्स के सामने मुक्त-कण्ठ से यह 
गवाही दी है :-- 


»चन्दरनगर पर अधिकार होते ही मैंने सब को सममा 
दिया था कि बस इतना ही करके बैठ रहने से काम न चलेगा । 
जब नवाब की इच्छा के प्रतिकूल चन्द्रनगर पर अधिकार किया 
गया, तो और भी कुछ दूर आगे बढ़ कर सिराजुद्दोला फो सिंहा- 
सन से उतारना पड़ेगा।” 


क्लाइव ने कहा है कि मेरे इस संकल्प से सभी लोग सहमत 
हो गये थे ! निदान इसमें सन्देह नहीं कि सिराजुद्दीला आरम्भ 
ही में अंगरेजों के गुप्त अभिप्राय को समझ गया था। परन्तु 
लोगों ने मिलकर उसे धोखा देने के लिए तरह-तरह की चेष्टाएँ 
की और उसे समझाया कि सारे झूगड़ों की जड़ फ्रान्सीसी हैं, 
उन्हें राजधानी में आश्रय देने के कारण अँग्रेजों के साथ की हुई 
सन्धि के भंग हो जाने का उपक्रम हो रहा है । 

सिराजुद्देला ने किस लिए सन्धि की थी और ऑग्रेज लोग 
किस तरह से उसका प्रतिपालन कर रहे थे यह सब उसके 
लिखे हुए २२ माचचे के सामरिक पत्र से प्रकट होता है। वह पत्र 
यह है :-- 

“मैंने धर्म-प्रतिज्ञा-पूर्वक |जिन शर्तों पर हस्ताक्षर किये हैं 
उनका अक्षरशः प्रतिपालन होगा। किसी विषय में तनिक भी 


पलासी का युद्ध रश्र२्‌ 


त्रुटि न होगी। वाट्सन साहब ने जो-जो दावे किये, मैंने उन 
सभी का रुपया चुका दिया। कुछ थोड़ा-सा बाकी है, वह भी 
वर्तेमान इस्लामी महीने के पहले ही पक्ष के अन्त तक चुका 
दिया जायगा । शायद वादस साहब ने ये सब बातें लिख भेजी 
हैं। मेरा जो कर्तव्य है, में उसे पालन कर रहा हूँ। परन्तु आपका 
रंग-ढठंग देख कर जान पड़ता है कि प्रतिज्ञ-पालन करना तो दूर 
रहा, उसे मेटना ही आपको अभीष्ट है। आपकी फौज के 
उपद्रवों से हुगली, इंजिली, वर्धभान और नदिया आदि प्रदेशों 
का नाश हो रहा है । ये उपद्रव क्‍यों ? बामदेव के पुत्र के द्वारा 
गोबिन्द्राम मित्र ने नन्‍्दकुमार को लिख भेजा है कि कालीघाट 
कलकते की जमींदारी के अन्तगंत है, अतएव आपको उस पर 
दखल पाने का दावा है। इस बात का क्या अथ है? में ऐसा 
विश्वास करने के लिए तैयार नहीं कि यह सब कुछ आपकी 
जानकारी सें हो रहा है। आपने सन्धि-पत्र पर हस्ताक्षर किये 
है और केवल आपके ही विश्वास पर मैंने सम्धि करना स्वीकार 
किया था। यदि सन्धि न होती तो दोनों ओर की सेनाओं के 
प्रचण्ड युद्ध से देश का सर्वेनाश होता, प्रजा पद-दलित होती, 
राज्य-कर प्राप्त न होता, सब तरह से राज्य का अमंगल ही 
होता । इन्हीं बातों को रोकने के लिए सन्बि की गई थी। यदि 
आपका यह निश्चय हो कि मेरे और आपके दर्सियान मित्रता 
का जो अंकुर जमा है, उसे सुद्ृद करना ही मुख्य कत्तेंव्य है, 

इन समस्त भंगड़ों को दूर करके “सित्र' महाशय से कह 

दीजिये कि वे भविष्य में कभी ऐसी मिथ्या ग्रवंचना का श्रस्ताव 
न उठाएँ | पुनश्च । सुना है कि फान्सीसी लोगों ने आपके साथ 
युद्ध करने के लिये दक्खिन से फौज भेजी है । यदि वे मेरे राज्य 
में लड़ाई-फसाद मचाना चाहें तो में आपके लिखते ही अपनी 
फौज भेजकर उन्हें नीचा दिखाने में तनिक भी कसर न करूँगा । 
सूचना पाते ही मेरी फीज़ रवाना होगी ।” 
| वाद्सन के पत्रों के साथ सिराजुद्दीला के पत्रों की तुलना 
आर समालोचना करनी आवश्यक है। एक ओर चालाक, 
कपटी और महाघूते अँग्रेजी सेनापति वादूसन और दूसरी ओर 
भारतव्ष का सत्य प्रेमी नौजवान स्वाधीन नवाब ! एक व्यक्ति 
इतिहास में परम प्रतिप्ठित और गौरबान्वित तथा दूसरा स्वदेश 
ओर विदेश सभी के निकट घिक्कार प्राप्त और अपमानित ! 
परन्तु दोनों की बातो और कार्यों पर जरा विचार कर देखिए, 
कीन कितने सम्मान का पात्र है ! सिराजुद्दीला कलंकों से ग्रस्त 
है, अवश्य परन्तु केवल राजधर्म का यथोचित्‌ भ्रतिपालन करने 
के कारण ही क्या वह अंग्रेजों के रोप का पात्र नहीं हुआ ? 
वादसन उसको जन पाप-कार्यों सें लिप्त होने के लिए बारबार 
बड़े अनुरोध के साथ पत्र लिख रहा था, क्या उन्हें स्वीकार 
कर लेने से सिराजुद्दोला कलंक से मुक्त अथवा दोष से रहित हो 
सकता था ! 


'सिराजुद्दीला ने सन्धि-संस्थापन के लिये अँगरेजों के सारे 


पत्नासी का युद्ध २५४ 


नुकसानों की भरपाई करके भी अलीनगर के सन्धि-पत्र पर 
हस्ताक्षर किये थे। उसके अमीर-बजीर सब उसके ऐब निकालने 
वाले घर के शत्र थे ही, अत्व उसे फिर अंग्रेजों के साथ शांति- 
भंग करने की हिम्मत नहों पड़ी । वह शान्ति के लिये ही व्याकुल 
होने लगा । द 


नवाबी दर्बार के अमीर-उमरावों ने देखा कि यही अच्छा 
मौका है। वे नवाब से कहने लगे कि फरान्सीसियों को कासिम- 
बाजार में आश्रय प्रदान करने के कारण ही शान्ति-भंग की 
सम्भावना जान पड़ती है, इसलिए उन्हें पटना-प्रदेश में भेज 
देना उचित है। इस निःस्वार्थ हित-वार्ता में सिराजुद्देला को 
किसी कूट अभिसन्धि का पता न लगा । उसने फान्सीसियों के 
सेनापति लास साहब को तदनुसार पटना चले जाने की भाज्ञा 
दी। लास ने कुछ दिन राजधानी में रहकर राज-दर्बार की 
अवस्था को अच्छी तरह देखा-भाला था। उसने सिराजुद वा 
से कहा, “आपके वज्जीर और अधिकांश फोजी सरार अँग्रेजों 
के सांथ मिलकर आपको सिंहासन से उतारने की कोशिश कर 
रहे हैं। केवल फान्सीसियों के भय से वे प्रकट रूप में 
शत्रुता करने का साहस नहीं करते। ऐसे समय में फान्सी- 
सियों को राजधानी से हटाते ही युद्ध की अग्नि श्रज्ज्लित 
हो उठेंगी ।” 


सिराजुद्देला इस बात को सहसा अस्वीकार न कर सका, 


२४५४ फ्रान्सीसियों की दुदंशा' 


परन्तु बह शान्ति-संस्थापित करने के लिए व्याकुल हो रहा 
था | अतणव उसने कहा, “आप लोग भागलपुर के पास रहें । 
बगावत की सूचना पाते ही में खबर भेजूँगा ।” 

फान्सीसी सेनपति लास फिर अपनी बात को न दोहरा 
सका। केवल बिदा माँगते समय आँखों में आँसू भर केवल 
इतना ही कहा--“यही अन्तिम दर्शेन है। अब हमारा आपका 
सम्मिलन न होगा।” 


सिराजुद्दोला के खिलाफ साजिशें 


अलीनगर की सन्वि-संस्थापित होने के समय सिराजुद्दौला 
ने वाट्सन को लिखा थाः--“आप जानते हैं, जंग में सिपा- 
हियों को लूटने से रोकना कितना मुश्किल काम हैं। इसलिए 
यदि मेरी सेना की लूट के द्वाए आप लोगों का कुछ नुकसान 
हुआ है और उसमें से कुछ यदि आप लोग अपनी ओर से 
छोड़ देंगे तो आपकी दोस्ती लाभ करने के लिये और भविष्य 
में आपकी कौम के साथ अच्छा सम्बन्ध कायम करने के लिये 
में इस खास इस विपय में भी आप लोगों की तसल्ली कर देने की 
कोशिश करू गा ।” 


अपने इस बचन को पूरा करने के लिए सिराजुद्देला को 
वर्याध्र रुपये की हानि उठानी पड़ी थी। जब सारे झगड़े फसाद 
मिट गये तब सिराजुद्देला अपने सेना-नायकों की कारगुजारी 
विचार करने में लग गया। इस विचार में मानिकचन्द की 
सारी करतूतें क्रमशः प्रकट हो गई और इसमें कोई सन्देह नहीं 
कि मानिकचन्दः ही कलकत्ते का रक्षक होकर भक्षक वन 
गया था। सिराजुद्देला ने अपराधी मानिकचन्द को समुचित दंड 
दिया। वह कैद हो गया और बहुत कुछ अनुनय विनय करने के 

२५६ 


२४७ सिराजुदेला के खिलाफ साज्िशें 


बाद दस लाख रुपये दंड देने पर मानिकचन्द जेलखाने से 
मुक्त हुआ। परन्तु इसी से विद्रोह की सुलगती हुईं आग में 
लपट उठनी शुरू हुई। राय दुलेभ, राजबल्लभ, जगत सेठ और 
समीर जाफर आदि लोगों ने सोचा कि मानिकचन्द तो केवल 
एक चहाना सात्र था अब एक-एक करके सभी को इसी तरह 
सताकर सिराजुद्दोता मनमाना रुपया वसूल करेंगा। इसलिये 
अपने-अपने स्वार्थ की रक्षा के लिए जगत सेठ का मन्जणा 
भवन फिर से इन सब लोगों के राजि सम्मेलन का सकेत स्थान 
बन गया । 

जो लोग इन गुप्त साजिशों में सम्मिलित होने लगे वे देश के 
अथवा सब साधारण के लिए कोई चिंता नहीं करते थे। जगत 
सेठ, मीर जाफर, राजबल्लभ, राय दुलेंस, अमीचंद और मानिक- 
चंद इनमें किसी के साथ किसी का न तो कोई पारिवारिक संबंध 
था और न किसी पर किसी का प्रेम हो | केवल अपने अपने सत- 
लब के लिये दलबंदी करके एक दूसरे के साथी ओर सहायक 
खन गये। इतना ही नहीं अंग्रेजों की सहायता से मीरजाफर 
को गहों पर बैठाने के लिग्रे पहइयंत्र जाल भी फैलाने लगे 
थे। मीरजाफर सिराजुदौला के नाना अलीबरदी खा का बहनोंई- 
था उस समय उसका प्रभाव अधिक था इसलिए अंग्रेज 
उसे नवाब बनाना चाहते थे। २६ अग्रैल तक वादस ने 
मीरजाफर को राजी करके लाइव को पत्र लिखा कि :-- 
“मीरजाफर और उसके साथी नवाब को गद्दी से उततारनें में 

२७ 


पत्ासी का युद्ध श्श्८ 


अंग्रेजों को मदद देने के लिये तैयार हैं” और यह भी लिखा 
कि :-- 


“यदि आप इस तरकीब को पसन्द करें जो उस दूसरी 
तरकीब की निसबत जो में पहले लिख चुका हूँ ज्यादा आसान 
है तो मीर जाफर चाहता है कि आप अपनी तजबीजें लिख भेजें । 
कि आप कितना धन और कितनी जमीन चाहते हैं और सन्धि 
की क्या शर्तें होंगी १” 


क्लाइव ने इस समय फिर दोरूखी चाल चली | एक ओर 
उसने सिराजुदौला को धोखे में रखने के लिये उसे एक अत्यन्त 
प्रेम पूर्ण पत्र लिखा और दूसरी ओर मीरजाफर के लिये वाद्स 
को असली बात का जबाब दिया। पसिछू इतिहास लेखक मेकाल्े 
लिखता है :-- ह 


“कलाइव ने सिराजुद्दोला को इतने प्रेम पूर्ण शब्दों में पत्र 
लिखा कि उन शब्दों के धोखे में आकर कुछ समय के लिये वह 
निरबेल नरेश अपने को पूरी तरह निःशंक समझने लगा । क्लाइब 
अपने इस पत्र को सान्लना देने वाला पत्र कहता है। जो हरकारा 
' इस पत्र को लेकर आया था वही एक दूसरा पत्र वाट्स के नाम 
का भी लेकर गया था जिसमें लिखा था कि मीरजाफर से कह दो 
कि किसी बात से 'न डरे, में पाँच हजार ऐसे सिपाही लेकर 

जिन्होंने लड़ाई में कम्मी पीठ नहीं दिखाई उससे जा मिलूंगा । 
उसे विश्वास दिला दो कि में दिन दिन भर और रात-रात भर 


२४५६ सिराजुद्दोला के खिलाफ साजिशों: 


चल कर उसकी मदद के लिये पहुँचूगा और जब तक मेरे पास 
एक आदमसी भी बचेगा तब तक उसका साथ न छोड़ूंगा ।” 


तथापि चन्द्रनगर अंग्रेजों के अधिकार में चले जाने के 
समय से सिराजुदीला का हृदय बहुत कुछ सशंक हो गया था। 
चन्दरनगर की विजय के बाद अंगरेजों और फान्सीसियों के 
दर्मियान जो सन्धि हुई उसके साफ विरुद्ध अंगरेंजों ने सिराजु- 
दौला के सामने अब यह एक ओर नई माँग पेश की कि कासिसः 
बाजार, ढाका, पठना, जूदा ओर बालेश्वर आदि स्थानों में 
फ्रान्सीसियों को जितनो कोठियाँ है ओर जितने फ्रान्सीसी आपके 
राज्य में हैं उन सब को आप हमारे सुपुर्द कर दें। फ्रान्सीसियों 
को बंगाल के अन्दर कोठियाँ बनाने और व्यापार करने की 
इजाजत ठीक उसी प्रकार दिल्ली सम्राट' से मिली हुई थी जिस 
प्रकार अंगरेजों को। अभी तक फ्रान्सीसियों ने न कभी सम्राट 
अथवा उसके सूबेदार की किसी आज्ञा को भंग किया था और 
न उन्हें किसी प्रकार का कष्ट पहुँचाया था। इसलिए अंगरेजों 
की इस अनुचित माँग के उत्तर में सिराजुद्ीला ने १४७ अप्रैल: 
को वाद्सन को साफ-साफ शब्दों में लिख दिया :-- 


“मैं पहले भी लिख चुका हूँ और फिर लिखता हूँ कि यदि 
अंगरेज कम्पनी अपना व्यापार कायम रखना चाहती है तो मुझे. 
कोई ऐसी बात न लिखिए जो हमारी सन्धि के अनुकूल न 
हो, »< « » अगर आप मुझसे लड़ाई करना नहीं चाहते तो 


'पत्नासी का युद्ध 

६० 
“मेरी मोहर लगी हुईं और मैरी दस्तखती सन्धि आपके पास है, 
जब कभी पत्र लिखना हो तब उसे देखकर उसके अनुसार 
' लिखिए >८ *८ "यदि ।आप शान्ति कायम रखना चाहते हैं तो 
सन्धि-पत्र के विरुद्ध कोई बात न लिखिये |” 
इतने पर भी*फ्रान्सीसियों को बल-पूर्वेक मिटा देने के लिए 
“अंगरेज लोग पलटन भेजने का प्रबन्ध करने लगे। सिराजुद्देला 
के क्रोध का ठिकाना न रहा। उसने तुरन्त ही अंगरेज वकील 
'को दरबार से.बाहर निकाल कर वाद्स को कहला भेजा :--- 


“या तो इसी वक्त मुचलकानामा लिखकर फ्रान्सीसियों का 
पीछा करने की आकांक्षा त्याग दो अथवा इसी क्षण राजधानी 
से निकल जाओ |?” 


यह खबर पाकर क्लाइव ने झटपट व्यापारीय नौकाएँ सजानी 

शुरू की । भीतर गोला-बारूद ऊपर धान के बोरे और उनके 

ऊपर चालीस सुशिक्षित सैनिक सिपाही, इस प्रकार छल पूर्वक 

सात नावों के बेड़े में अँगरेज सौदागरों का व्यापारीय सामान 

' लेकर क्लाइव मुशिदाबाद की ओर अग्रसर हुआ । कासिमबाजार 

'के खजाने को शीघ्र ही कलकत्ते भेज देने के लिये गुप्त रूप से 
“वाद्स को एक पत्र भी लिख दिया गया । 


इसी के बाद सेनापति वादसन ने सिराजुद्देला को जो पत्र 


“लिखा, वही उसका अंतिम पत्र|था । उस पत्र में यह स्पष्ट अक्त्रों 
में लिखा गया कि:-- 


>र) 


६९ सिराजुद्दीला के खिलाफ साजिशें : 


“एक फ्रान्सीसी के जिन्दा रहते भी अंग्रेज लोग चैन नहीं 
लेंगे । हम शीघ्र ही कासिम बाजार को फौज़-भेजते हैं। कासिम 
बाजार के सुरक्षित हो जाने पर फ्रान्सीसियों को बाँध लाने 
के लिए पटता-प्रदेश में और भी दो हजार सिपाही भेजे 
जायेंगे,--शन सब कामों में आपको अंग्रेजों की सहायता करनी ' 
पड़ेगी |? 

इस पत्र में अपने चरित्र की गुरुता बढ़ाने के लिए वाद्सन . 
ने यह भी लिखा था कि:--- 


“हम तो “केवल शान्ति ही चाहते हैं, धन की आकांक्षा 
हमारे हृदय में स्थान नहीं प्रा सकती। हम उससे सच्चे अन्तः-- 
करण से घृणा करते हैं ।” 


सिराजुद्दीला ने समक लिया कि फिर युद्ध ठनेगा अतएव 
वह भी भरसक अपनी रक्षा के उपाय करने लगा । 

यदि सिराजुद्देला फ्रान्सीसियों का सर्वेनाश कराने के लिए 
अंग्रेजों को सहायता देता तो उसे इस प्रकार के संकटों का 
सामना न करना पड़ता । वह निश्चिन्त होकर अपने जीवन को. 
सुखी बना सकता था परन्तु उसने पदाश्नित और शरण में आये 
हुए असहाय फ्रान्सीसियों का सर्वेनाश कराना किसी भी दशा 
में उचित नहीं समझा । एक सौ फ्रान्सीसी सिपाहियों की जान 
बचाने के लिए हजारों आदमियों के सुख दुःख की बात भूलकर 
ओर राज्यसिंहासन तथा अपने जीवन की भी कुछ परवाह न कर 

उसने अंग्रेज सेनापति की उपेक्षा की। इसी के लिए उसकी 
'स्वाधीनता गईं, ग्राण गये और यहाँ तक कि अन्त में उसकी 
याद भी कलंकित होकर शेष रह गई। 


पत्ासी-युद्ध के अन्त में क्लाइव ने इंगलिस्तान के अधिका- 
रियों के निकट अपने कार्य का समर्थन करने के लिए फ्रान्सी- 
'सियों के पास भेजों हुई सिराजुद्दोला की चिट्ठटियों का हवाला 
लिख भेजा था।ये चिट्ठियाँ अलीनगर की सन्धि के बाद 
की वारीखों की है और इनसे अंग्रेजों को यह कहने का 
मौका मिल गया कि सिराजुद्देला प्रकाश्य-रूप से अंग्रेजों 
के साथ सन्धि, करके गुप्त रूप से फ्रान्सीसियों की सहायता 
करता था। 


इन्हीं पत्रों के बहाने अंग्रेजों ने सिराजुद्दीला को “विश्वास- 
घातक” कहकर उसकी बड़ी निन्‍्दा की है और जी भर धिक्‍्कारा 
है। इतना ही नहीं, किसी-किसी ने तो यह भी कह डाला है कि 
गुप्तचरों की सहायता से सिराजुद्दौला के मूल पत्र ही अंग्रेजों के 
हाथ लग गये थे । परन्तु क्लाइव ने लिखा है कि मुझे बाटस 
साहब के द्वारा इन सब पत्रों की नकलें प्राप्त हुई। स्क्रफ्टन ने 
कहा है कि:--“जिस समय सिराजुद्देला को सिंहासन से उतारने 
का षड्यन्त्र चल रहा था, उसी समय मैंने इन पत्रों का पता 
पाया था ॥” कुछ हो पहले तो यह निश्चय रूप से नहीं कहा जा 
सकता कि ये पत्र विद्रोही षड़यन्त्र-कारियों के मन गढ़न्त नहीं 

हैं। फिर, इसको भी अस्वीकार करने का कोई उपाय नहीं कि अंग्रेजों 
को अपने पत्त में कर लेने के लिए ही इन सब पत्रों की रचना 
नहीं हुईं । सिराजुद्दौला के मीरमुन्शी ने इन सब पत्रों की नकलें 
बाहर कर दी थीं और इसे सिद्ध करने के लिए प्रमाणों का 
अभाव नहीं कि इसी मीरमुंशी ने उस समय मिलनेवाली घूस 
के लोभ से अंगरेजों के पक्ष का समरथन करके वादस की भरपूर 
सहायता की थी। स्वयं स्क्रेफ्टन ने अपने इतिहास में सिराजु- 
दौला के एक पत्र को उद्घृत करते हुए लिखा है कि “यह पत्र 
नवाब के मीरसुंशी के लिये रुपयों की एक गहरी नजर ग्राप्त करके 
बादस साहब ने वादसन को दिया था।” 


यारलतीफ खाँ, जो कुछ दिन पहले जगत सेठ के यहाँ 
रोटियों पर नौकरी करता था, सियजुद्दीला का सिपहसालार था 
और दो हजार घुड़्सवार उसके अधीन थे। उसने २३ अप्रैल 
को वाद्स से एकान्त में गुप्त रूप से मिलने की प्रार्थना की । 
बादस की हिम्मत न पड़ी । उसने यारलतीफ के पास अमीचन्द 
को भेज दिया। अमीचन्द आकर उससे मिला । उसके और 
यारलतीफ के द्वारा अंगरेज़ों के निकट विद्रोहियों की बगावत का 
पहला भ्रस्ताव पहुँचा । स्वार्थे-सिंद्धि के प्रलोभन में फंसकर सभी 
देश के प्रति अपने कत्तेंव्य को भूल गये । 


यारलतीफ ने मीरजाफर का नाम न लेकर कहा--“सिराजु- 
हौला शींघ्र ही पटना-प्रदेश की ओर युद्ध यात्रा करेगा, सिफे इसी 


पत्नासी का युद्ध २६४ 


लिए वह अभी अंगरेजों से कुछ नहीं कह रहा है, परन्तु उसके 
राजधानी में लौटने पर अग्रेजों की रक्षा न हो सकेगी। देश के 
सभी प्रतिष्ठित और गण्यमान्य पुरुष सिराजुद्दोला से घृणा करते 
हैं। उसके पटना चले जाने पर यदि अँग्रेज लोग उसके पीछे 
मु्शिदाबाद॒ पर अधिकार जमा सके वो सहज ही में सारा 
काम बन जायगा । विजय के उपरान्त मुझे नवाब बना देने 
पर अऑँग्रेज लोग जो कुछ चाहें, वह में सहषे देने के लिए 
तैयार हूँ ।” 


दूसरे दिन वाट्स से मिलकर एक अर्मानी सौदागर ख्वाजा 
पिद्र ने कहा--“सिराजुदोला मौर जाफर को गुप्त रूप से मरवा 
डालने का मौका खोज रहा है। अतएवं लाचार होकर अपनी 
रक्षा के लिए मीर जाफर बागियों को सहायता देने पर बाध्य हो 
गया है । रायदुलेभ, जगत सेठ और बाकी सब लोग भी इस 
गुप्त पड़यँत्र में शामिल हैं. | आपके सहायता करने पर वे भी 
मदद करेंगे। इस समय एक को दूसरे की सहायता करनी ही 
चाहिये अतए्व आप शीघ्र ही आगे बढ़िये । सिराजुद्दौला को 
अभी निश्चिन्त रखना आवश्यक है, इसलिए कर्नल क्लाइव को 
सेना के सहित कलकतें लौट जाना होगा ।” 


क्वाइव ने शीघ्र ही कलकत्ते को कूच किया और पहली मई 
को वह अंग्रेजी दरबार में पहुँचा। उसके और वाट्स के ऊपर 
सारा भार डाला गया । उन्होंने शीघ्र ही आधी फोज तो 

कलकत्ते में ओर आधी चन्द्रनगर में गुप्त रूप से रखकर 
सिराजुद्देला को शान्त रखने के लिए यह पत्र लिख भेजा :-- 
“हम तो अपनी फौज वापस ले आये, फिर आपने अब पलासी 
में अपनी छावनी क्‍यों डाल रखी है ?? जिस पत्र-बाहक के हाथ 
क्लाइव ने यह पत्र सिराजुद्देला के पास भेजा, उसी को वादस 
के लिए बह पत्र दिया ज्ञिसके विषय में हम पहले ही कह चुके. 
हैं। मीरजाफर किसी भी प्रकार भयभीत न हो आदि उस पत्र 
के आशय थे। सिराजुद्दीला को धोखे में रखना और मीरजाफर 
को साहस के साथ आगे बढ़ाना ही कलाइव की दोरुखी चाल 
थी। जिसके सन में जितना पाप था, वह प्रकट रूप से उतनी 
ही सरलता दिखाने का प्रयत्न करने लगा। परन्तु आवश्यक 
का्ये से सिराजुद्दीला को ,पटने जाना ही पड़ा . उसने अअँगरेजों 
की जाली नौकाएँ रोक लीं ओर पतासी में ज्यों की त्यों छावनी 
डाले रहा तथा गुप्रचरों की सहायता से अगरेजों के इरादों का 
पता लगाने ल्गा। 

मतिराम एक प्रसिद्ध जासूस था। उसने अपने कार्य पर 
कलकत्ते में रह कर गुप्त रूप से खबर भेजी कि, “सिफे आधी 
फौज कलकत्े में है और आधी, जान पड़ता है, किसी गुप् 
रास्ते से कासिसबाजार को चली गई है।” सिराजुद्दौला ने यह 
खबर पाते ही उसी क्षण कासिमंबाजार का कोना कोना दू ढ़ 
डाला, परन्तु फौज का कहीं पता न मिला। तथापि उसका 
सन्देह दूर नहीं हुआ । उसने फ्रान्सखीसियों से भागलपुर में 

ठहरने के लिए कहा और भागीरथी की धारा में शात्ञ के लट्टं 
गाड़ कर पन्द्रह हज़ार सेना के साथ मीरजाफर को पलासी जाने 
की आज्ञा दी। मीरजाफर के पलासी में रहने पर राजधानी के 
गुप्त पड़यन्त्रों में विक् पड़ेगा, यह सोचकर अंग्रेज और देश-द्रोही 
हिन्दुस्तानी सभी चिन्तित होने लगे, परन्तु सिराजुद्दोला का 
संदेह मिटाने के लिए मीरजाफर को बिना किसी तके और एतराज 
के पलासी को जाना पड़ा | 


लूट के लोभी मराठों के सेनापति ने बहुत दिनों से चौथ का 
रुपया नहीं पाया था इसीलिये उसने एक पत्र लिखकर गोविन्द 
राम नामक दूत के द्वारा अँगरेज गवर्नर ड्रेंक के पास भेजा । उस 
पत्र का आशय यह थाः-- 


“आपकी दुदशाओं के समाचार मुझे जनूजी के पुत्र रघूजी 
के द्वारा विदित हुए। अतएव अब आप मेरे मित्र बनकर 
निश्चिन्त हों। अपने सर्वोत्तम प्रस्तावों को मेरे पास भेज दीजिए । 
ईश्वर की कृपा से शमशेर खाँ बहादुर और बाजी राव का पुत्र 
रघुनाथ एक लाख बीस हजार सवारों के साथ बँगाल में आ 
दाखिल होंगे ।? 


यह पत्र लेकर जब मराठों का दूत कलकत्ते में पहुँचा तब 
क्लाइव बड़े असमन्जस में पड़ गया। वह इसका निश्चय न 
कर सका कि गोविन्दराम किसका दूत है। अतएव उस पत्र को 
सिराजुद्दीला के पास भेज' देना ही निश्चित हुआ । इससे अंग्रेजों 

की सरलता का सच्चा प्रमाण पाकर सिराजुद्दोला अवश्य 
ही धोखे में आ जायगा, इसी भरोसे पर स्क्रेोफ्टन ने मुश्शिदाबाद 
की कूच किया । रास्ते में मीरजाफर से पलासी में सलाह- 
मशवरा करना उसका मुख्य उद्देश्य था। परन्तु नवाब के गुप्त- 
चरों ने यह उद्देश्य सिद्ध न होने दिया, उन्होंने स्क्र फ्टन को सीधा 
मुशिदाबाद पहुँचा दिया। क्वाइव की चालकी कामयाब हो 
गई। जब स्क्रेफ्टन के द्वारा मराठों का पत्र मिला तब सिराजुद्देला 
अँग्रेजों से बहुत ही संतुष्ट हुआ | जो कुछ सन्देह उसके सन में 
बाकी था, स्क्र फ्टन ने वह सब दूर कर दिया। मीरजाफर को 
सेना के सहित पलासी से चले आने की आज्ञा सिल गई। 
मीरजाफर के मुर्शिदाबाद पहुँचते ही उसके और अंग्रेजों के 
बीच एक गुप्त सन्धि पत्र लिखा गया | 

मई की “७ तारीख को कलकत्ते की अँग्रेजी कौंसल में इस 
गुप्त सन्धि-पत्र की आलोचना हुई । इस मसौदे में मीरजाफर 
से एक करोड़ रुपया कम्पनी 'को, दस लाख रुपया कलकत्ते के 
निवासी अग्रेजों और अमानियों को और तीस लाख रुपया 
असीचन्द को मिलने की बात लिखी गई थी। इसके अति- 
रिक्त बगावत के प्रधान सहायकों और राह बताने वालों के लिए 
इनाम की रकमें एक अलग चिट्दे॑ में दजज की गई थी । सिराजु- 
हौला के राजकोष में अवश्य ही इतना रुपया नहीं था, परन्तु 
रुपया है या नहीं, इस बात पर किसी ने विचार नहीं किया | 
चारों ओर गदर मच गया। अंग्रेजों ने मीरजाफर को नवाब 


पत्नासी का युद्ध श्हृ८ - 


बनाने की आशा को पूर्णो करने का बवत दिया। इसलिए उन 
अंग्रेजों ने जो कुछ चाहा, मीरजाफर को बिना किसी तके या 
सोच-विचार के वही मन्जूर करना पड़ा । 

मसौदा भेजते समय वादसन ने लिखा था कि:--“अमीचन्द 
जो कुछ चाहता है, उसे मन्जूर करने में आनाकानी करने से सारा 
खेल बिगड़ जायगा । वह मामूली आदमी नहीं है, नवाब के 
निकट फौरन ही सारे षड़यन्त्र को प्रकट कर देंगा ।” इस समा- 
चार से अंग्रेज लोग अमीचन्द को मार डालने के लिए तैयार 
हो गये । जो लोग मीर्जाफर को कामघेनु की तरह दुहने के. 
लिए लालायित थे वे ही अमीचन्द को स्वार्थी और लालची 
कहकर धोखा देने के लिए तैयार हुए, परन्तु वे इस बात का 
निर्णय न कर सके कि किस उपाय से अमीचन्द को धोखा 
दिया जा सके । अन्त में एक दिन रात में बैठक हुई। बड़ी 
देर तक आलोचना और भश्रत्यालोचना होती रही । बाद में 
क्वाइव ने एक उपाय सोच मिकाला। उसी के अनुसार कार्य 
किया जाने लगा । उसने दो सन्धि-पत्र लिखाये। एक सादे 
कागज पर वही असली था। और एक लाल कागज पर वह 
जाली था | इस जाली सन्धि-पत्र में अमीचन्द को तीस लाख 
रुपया मिलने का उल्लेख किया गया । वाटसन ने इस जाली 
सन्धि-पत्र पर हस्ताक्षर करने -से इंकार कर दिया। क्लाइव 
बड़ी मुसीबत में पड़ गया परन्तु कलाइव की आज्ञा से लसिंटन 
वासक एक अंग्रेज ने वाटथन के जाली दस्तखत बनाकर सारी 


श्६६ सिराजुदोंला के खिल्मफ साजिशें 


मुसीबत को दूर कर दिया। किसी किसी ने कलाइव को इस 
कलंक से मुक्त करने के लिए लिखा है कि, “वाटसन की राय 
लेकर ही उप्तके जाली दप्तखत बनाये गये थे ।” परन्तु इस बात 
में कोई विशेष महत्व दिखाई नहीं देता। क्लाइव ने स्वयं ही 
कहा था कि, “बाट्सन के सहमत न होने पर भी मैं उसके 
जाली दस्तखत बनाये जाने की आज्ञा देता ।”? 

इस जाली सन्धि-पत्र की आलोचना क़रते समय इतिहास- 
लेखक भौचकके रह गये । परन्तु क्लाइव ने हाउस आफ-कामन्स 
के सामने गवाही देते समय रबय॑ बड़ी असन्नता के साथ मुक्त- 
ऋण्ठ से कहा था कि, मेंने कमी इस बात को छिपाने की. चेप्टा 
नहीं की | मेश मत है कि ऐसी दशा में साधारण रूप से इस 
तरह के दगा-फरेबों से काम निकाला जा सकता है | एक ही वार 
क्यों, जरूरत पड़ने पर ऐसी दशा में में और भो सौ बार ऐसे 
काम करने के लिए तैयार हूँ ।” 

इस बात को स्मरण करके अंग्रेज इतिहास-लेखकों ने भी 
'लज्जा से सिर नीचे झुकाया है कि, जो व्यक्ति सारतवर्प में 
आँगरेजी शासन की जड़ जमाने वाला आदि पुरुष हुआ उसकी 
धर्मे-बुद्धि ने ऐसे नीच कार्य का समर्थन किया । इतिहास लेखक 
मालसन ने तो यहाँ तक लिखा है कि.--रुपये का लोभ और 
धन की बढ़ती हुई तृष्णा जिसके कारण एक साथी अपने नियत 
भाग से वचित रहें यह कार्ये एक इमानदार आदमी के हृदय 
की सदा ही जलायेगा ।”? 


पलासी का युद्ध २७७० 


राजद्रोह महापाप है, अंग्रेज लोग जान-बूककर भी इस 
मह्यपाप में लिप्त हुए थे । यही पर्याप्त है । इसके मुकाबले में 
जालसाजी, दगाबाजी, चोरी और धोखेबाजी ये कौन बड़े अप- 
राध हैं ! फिर भला क्लाइव जैसे आदमी के लिए यह दोष किस 
गिनती'में ? वह जिस श्रेणी का अंग्रेज था जिस सहवास में 
उसने शिक्षा पाई थी, जिस उद्देश्य से वह भारतवर्ष में आया 
था उन सब बातों पर लक्ष रखते हुए उससे एक आदरशें 
अंग्रेज के समान अच्छे चरित्र की आशा करनी ही भूल 
थी । मेकाले ने लिखा हैं:-- 


“क्वराइव के घर वालों को उसके रभाब से कुछ भी 
आशा न थी । अतएवं यह कोई आश्चर्य की बात नहीं कि 
उन्होंने १८ वर्ष की अवस्था में क्वाइव को ग्रसन्नता-पूर्वक ईस्ट 
इण्डिया कम्पनी की मुहरिरी से कुछ रुपया पैदा करने अथवा 
' सद्रास में बुखार से मर जाने के लिए भारतवप्े में भेज 
दिया ।” 


जिस समय जो जरूरत पड़ी जाल से फरेब से जैसे बना 
क्लाइव ने बेखटके उसे पूर किया और ऐसे व्यवहारों से कभी 
उसका रोम तक नहीं हिला। मिल ने लिखा है कि:-- 

“घोखे से काम निकालने में क्लाइबव को कभी जराभी 
हिचकिचाहट नहीं होती थी और न बह इसमें जरा भी कष्ट 
का अनुभव करता था।” 


२७१ सिराजुदीला के खिलाफ साजिशें 


अतएव जिस दूर्दान्त अंग्रेज युवक ने बाल्यकाल से सहसों 
निरंकुश कार्यों में जीवन बिताकर अन्त में अशान्त हृदय से 
आत्म हत्या कर इस लोक से प्रस्थान किया, उसकी विशाल 
जाति ने अपने गौरव की कहानियों से सभ्य संसार को ग्रति- 
ध्यनित कर इंगलिस्तान के राजमार्गों के आसपास ब्रिटिश 
वीस्केसरी नेलसन और विलिंगडन आदि के ज स्तम्भ स्थापित 
कर उनके गौरव और कीर्ति को बढ़ाया है किन्तु उसने आज तक 
क्वाइव को अपने जातीय कीर्ति मन्दिर में स्थान नहीं दिया। 
क्योंकि जिन लोगों ने व्यापार के बहाने हिन्दुस्तानियों के साथ 
गुप्त पड़यन्त्रों में शामिल हो राज्य-विप्लव की बदौलत इस देश 
का राज्यसिंहासन पड़ा पाया था, उनका मूत्र मन्त्र रुपया 
हीथा। 

अमीचन्द को धोखा देकर ही अंग्रेज लोग निश्चिन्त न हो 
सके, बल्कि वे उसे शीघ्र ही कलकत्ते में लाकर अपनी मुट्दी में 
रखने के लिए व्याकुल होने लगे। स्क्रफ्टन के ऊपर इस कार्ये 
का भार डाला गया कि वह किसी भी प्रकार की चालकी से 
“घू्तें अमीचन्द” को परास्त करे अन्यथा व्यय की सिद्धि 
असम्भव हो जायगी । स्क्रफ्टन ने अमीचन्द से एकान्त में 
कहा:-- 

“बातचीत तो एक प्रकार से समाप्त हो चुकी। अब दो ही 
चार दिन के बीच में लड़ाई छिड़ जायगी । इस समय चटपट 


'पत्ासी का युद्ध २७२ 


सब लोगों को घोड़ों पर चढ़कर भाग जाना पड़ेगा। हम तो 
कोई न कोई उपाय करेंगे ही, परन्तु तुम तो मोटे डील-डौल के 
आदमी हो उस पर भी बूढ़े हो चुके हो। क्‍या तुम घोड़े पर 
सवार होकर तुरन्त भाग सकोगे १?” 

स्क्र फ्टन का उद्देश्य सफल हो गया। उसकी बातों को सुनते 
ही अमीचन्द एकाएक सिर पर हाथ रख कर बैठ गया। उसने 
और तो बहुत सी बातें सोच रखी थी, परन्तु भागने वाली बात 
एक बार भी उसके दिमाग में न आई थी। जब वह कुछ भी 
निश्चय न कर सका तब लाचार होकर उसने स्क्रेफ्टन के 
हाथों अपने को सौंप दिया और उस समय चालाकी से 
सिराजुद्देला की अनुमति लेकर दोनों ही मु्शिदाबाद को चल 
दिये। 


जो पाप-पूर्णो संकल्पों में लिप्त होते हैं बे किसी पर जी 
खोल कर विश्वास करना नहीं चाहते। अंग्रेजों ने निश्चय किया 
कि मीर जाफर जिस समय सन्धि-पत्र पर हस्ताक्षर करे, उस 
समय अग्नेजों के गुमाशता वाटस का मौजूद होना आवश्यक 
है। परन्तु सीरजाफर से बगावत का सन्देह होने के कारण 
सिराजुदौला उसे पदच्युत कर चुका था । जासूस लोग बड़ी 
सतके-दृष्टि से उसके कामों पर जाँच रखते थे। ऐसी दशा में सन्धि- 
पत्र पर हस्ताक्षर होना कठिन हो गया | 


अन्त में एक दिन वाटस हिम्मत बाँध कर पर्दों से ढकी 


२७३ सिराजुद्दीला के खिलाफ साजिशों 


हुई पालकी पर सवार हो घूधटवाली स्लरियों की तरह भय और 
संकोच के साथ मीर जाफर के महल के द्वार पर पहुँचा। 
प्रतिष्ठित मुसलमान-घरानों की रीति के अनुसार पालकी सीधी 
जनानखाने में पहुँचाई गईं। उसके भीतर से निकल कर वादस 
बैगमों के महल में पहुँच कर मीरजाफर के पास पहुँचा। 
उसके सामने मुसलमानों के परस पवित्र धर्मे-अन्थ को सिर से 
लगा, एक हाथ' अपने प्राणप्रिय पुत्र सीरन के सिर पर पर रख 
आओर एक हाथ में कलम ले सॉधि-पत्र पर हस्ताक्षर किये। 

ईश्वर और पैगम्बर की दुह्ई देकर कसम खाई कि:-- 
“मरते दम तक में इस सन्धि-पत्र की शर्तों को पालन करने के 
लिए बाध्य हूँ ।? 


इस सन्धि-पत्र की तेरह शर्तों का सार इस प्रकार है;-- 


“जितने अधिकार सिगजुद्दैज्ञा ने अंग्रेजों को दे रखे थे, 
मीरजाफर सूवेदार बनने पर उन सव को कायस रखे। अंग्रेज 
और मीरजाफर दोनों में से जब कभी तीसरे के साथ लड़ाई हो 
तो एक दूसरा उसकी मदद करे। तमाम फ्रान्सीसी और उनकी 
कोठियाँ अंग्रेजों के हवाले कर 'दी जाय और फ्रान्सीसियों को 
बड्ल में न रहने दिया जाय । कलकत्ते की तबाही के हर- 
जाने में और युद्ध के लिए मीरजाफर कम्पनी को एक करोड़ 
रुपये दे | इसके अलावां व्यक्तिगत नुकसानी के लिए कलकत्ते 


के अंग्रेज बाशिन्दों को ५० लाख, हिन्दू बाशिन्दों को २० लाख 
श्द्ध 

ओर अर्मीनियन बाशिन्दों को ७ लाख रुपये दिये जाँय | 
कल्कत्तें की खनन्‍्दक के अन्दर और बाहर चारों ओर ६०५ गज 
तक की जमीन अंग्रेजों को दे दी जाय । कलकत्तें के दक्षिण 
में हुगली नदी और नमक की भीलों के बीच कालपी 
( बंगाल ) तक तमाम इलाके की जमींदारी अंग्रेजों को दें 
दी जाय। जब कभी अपनी रक्षा के लिए नवाब को अंग्रेजी सेना 
की जरूरत हो, नवाब उसका खर्चा अदा करें । हुगली के नीचे 
दरिया के ऊपर नवाब॑ किसी तरह की किलेबन्दी न करे। गद्दी 
पर बैठने के तीस दिन के अन्दर मीरजाफर इन शर्तों का पूरा 
कर दे और जब तक वह इस सन्धि के अनुसार चलता रहेगा. 
कम्पनी उसे उसके शत्रुओं को दमन करने में मदद“देती रहेगी । 

यह गुप्त सन्धि-पत्र लेकर मीरजाफर- का विश्वासपात्र नौकर 
उमरवेग २१ जून को कलकतें में पहुँचा उस समय चारों 
ओर इस शाुप्त षड़यंत्र की बात का शोर मच गया। क्लाइव 
फैरन युद्ध-यात्रा करने के लिए कटिबद्ध हो बड़े गये के साथ 
सिराजुद्दोला को पत्र लिखने बैठा। जब सिराजुद्देला को गुप्त- 
पड़यन्त्र और गुप्त सन्धि-पत्र का पता चला तब वह मीरजाफर 
को कैद करने का बन्दोबस्त करने लगा। मीरजाफर के महल में 
गोला-बारूद की कमी न थी | इसलिए उसको कैद करना कठिन 
था। वाद्स और कई अंग्रेज अभीतक मुर्शिदाबाद में मौजूद 
थे। लड़ाई का खुला ऐलान करने से पहले उन्हें वहाँ से हटा 


लेना जरूरी था। 


२७ सिराजुद्दील के खिलाफ साज्िसें: 


१२ जूंन की शाम को 'वागों में हवाखोरी करने! के लिये 
काट्स और उसके अंग्रेज साथियों ने नवाब से इजाजत ली 
ओर इसी बहाने रात ही में घोड़े पर सवार हो भाग गये | 
अगले दिन जब सिराजुद्दीला को इस छल का पता चला तब 
उसने क्लाइव और वाट्सन को इस घठना की सूचना देते हुए . 
ढुःख के साथ लिखा:-- 

“मैंने जो सन्वि संस्थापित की थी, उसकी शर्तों का पालन, 
करने के लिए बादस साहब को प्राय: सब हिसाब चुका दिया । 
सम्भव है, कुछ थोड़ा शेष रू गया हो। मानिकचन्द वाले 
मामले का भी एक तरह से निपटारा कर दिया । परन्तु यह 
सब करने पर भी फल कुछ न हुआ । वादस और क्रासिम-- 
बाजार के अन्य कोठीवाल अंग्रेज हवाखोरी का बहाना करके 
रात से भाग गये । यह धोखा देने का स्पष्ट लक्षण सन्धिः 
भेंग करने की पूर्वे सूचना है । मुझे यह अच्छी तरह बविदित हो 
गया है कि आपके अचजान में अथवा बिना आपके सिखाये 
यह कार्य नहीं किया गया है । में पहले ही ऐसा होने की. 
आशंका करता था, और यह जानकर ही कि आप विश्वासघाव 
करेंगे में पलासी से छावनी उठा लाने के लिए राजी न होता. 
था। जो हो, इसके लिए परमात्मा को धन्यवाद है कि मेरे द्वारा 
सन्धि भंग नहीं हुईं । मैंने जो धर्म-श्रतिज्ञा की थी, ईश्वर और 
पैगम्बर उसका साक्षी हैं।जों पहले प्रतिज्ञा भेंग करेंगे, वे ही. 
उस घोर पाप-दण्ड के भागी होंगे. [” 


पलासी कां युद्ध. 


२७६ 
, “निस्सन्देह सिराजुद्दीश और उसके 'विपक्षियों के चरित्र में 
आकाश-पाताल का अन्तर था। सरल स्वभाव वाले सिराजुद्दौला 
मे कलाइव के “प्रेम-पूर्णो पत्रों” पर विश्वास करके हाल ही में 
झपनी आधी सेना तक बखास्त कर दी थी । 


युदू-यात्रा 


युद्ध-यात्रा की आवश्यक तैयारियाँ हो चुकी। १२ जून कोः 
कलकत्ते की फौज चन्द्रनगर की सेना के साथ मिल गई और' 
चन्द्रनगर के किले की रक्षा के लिए सिफे १५० जहाजी गोरे' 
तैनात करके १ जून को समस्त अंग्रेजी सेना ने जिसमें ६४० 
यूरोपियन, १५० पैदल गोलन्दाज, ४० नाविक, हिन्दुस्तानी: 
सिपाही और थोड़े से पुतेंगीज सब मिलाकर कुल ३०००० 
आदमी थे युद्ध के लिए कूच किया । गोला बारूद इत्यादि 
समान लेकर २०० नौकाओं पर गोरा लोग सवार हुये और 
हिन्दुस्तानी सिपाही गद्भा के किनारे शाही सड़क से पैदल 
आगे कीं ओर बढ़ने लगे । 

कलकत्ते से मुर्शिदाबाद का रास्ता बहुत लम्बा था । रास्ते मैं 
हुगली और कटोया के किले तथा अग्रदीप और पलासी की. 
छावनियों में नवाब की सेना पड़ी हुई थी। यदि ये फौजें अपने 
बीरोचित ,कर्तेव्य का पालन करतीं तो शायद हुगली ही के 
पास समस्त अंग्रेजों का काम तमाम हो गया होता और एक भी 
अंग्रेज जिन्दा नहीं बच सकता था। परन्तु अंग्रेजों को आगे 

७5७ 

बढ़ने से रोकना तो दूर रहा किसी सरदार ने एकबार भी वीरों के 
समान उनके सामने आने तक का साहस नहीं किया। इतिहास 
में केवल यही उल्लेख पाया जाता है कि हुगली का फोजदार 
अंग्रेज के फौजी जहाज देखकर और क्लाइव की डॉट फटकार 
सुनकर नितान्तव सयमीत हो गया था और इसी लिये लिए बिना 
किसी प्रकार की चीं-चपड़ के उसने अंग्रेजों को शस्ता दे 
दिया । 
अग्रेजों ने जिस समय चन्दरनगर पर आक्रमण किया था 
उस समय महराज ननन्‍्दकुमार हुगली का फौजदार था। उसने 
पहले बिना किसी ग्रेक ठोक के अंग्रेजों को रास्ता दे दिया 
थ्रा । नवाब उस बात को सुन चुका था और इसलिये अब की 
“ब्रार उसने एक दूसरा फौजदार हुगली में भेज दिया था। नवाब 
के हिन्दुस्तानी फोजदार और उनके सिपाही हथियारों के 
चलाने की विद्या में कैसे निपुण और शूर वीर थे, यह अंग्रेजों 
को अच्छी तरह मालूम था। परन्तु इस पर भी वे किस बूते 
-पर सिर्फ १४० जहाजी गोरे किले में छोड़ शेष सारी फौज के 
"साथ युद्ध यात्रा के लिये आगे बढ़े हुये थे । क्‍या वे यह न जानते 
थे कि यदि हुगली का फौजदार पीछे से आक्रमण करता तो 
अंग्रेजों का कैसा सर्वेनाश हो सकता था। अंग्रेजों की निडर 
ओर निश्चिन्त रण-यात्रा, फौजदार का गहरा मौनावलम्बन और 
चन्द्रनगर में सिफे १४० गोरों की तैनाती, इन सब बातों पर 
एक साथ बविच्यर करने से जान पड़ता है कि मुशिदाबाद के 


२७६ युद्ध-यात्रा 


गुप्त पड़यन्त्र ने शायद हुगली के फौजदार को भी कत्तेंव्य-अ्रष्ट 
कर दिया था। 


इस ओर विद्रोह का पता पाकर मीरजाफर को कैद करने 
का बिचार छोड़ कर सिराजुदौला उसे अपने पक्ष में मिलाने का 
उद्योग करने लगा । बहुतेरों ने इसे सिराजुद्दीला की कायरता का 
एक स्पष्ट उदाहरण बताया है. । परन्तु उस समय मीरजाफर के 
साथ युद्ध ठान देने से मुर्शिदाबाद में ही पलासी के युद्ध का 
अभिनय समाप्त होता ! सिराजुदौला स्वाधीनता की रक्षा के लिये 
व्याकुल था । किसी-किसी ने उसे मीर जाफर को कैद करने के 
लिये विशेष रूप से उत्तेज्ञोित भी किया परन्तु उसने उनकी 
बातों पर तनिक सी ध्यान न दिया । सारे अपराधों को क्षमाकर 
उसने मीरजाफर को राज महल में बुला भेजा। सिराजुद्दौला ने 
सोचा कि देश, समाज, धर्म और अलीवर्दी के नाम से स्वाधीनता 
की रक्ता के लिए मीरजाफर को सारी बातें समझाने बुझाने पर 
उसका भ्रम कदाचित अब भी दूर हो जायगा। बागी लोग 
सिराजुद्दौला से बहुत डरते थे । उन्होंने देखा की सारी बातें नवाब 
को मालूस हो गई हैं इसलिए अब मेल कर लेना ही अच्छा है 
और उन्होंने भरसक मीरजाफर को यही सलाह दिया। परन्तु 
मीरजाफर की हिम्मत नहीं पड़ी । इसीलिए वह सिराजुद्दौला के 
बुलाने पर भी राजमहल में नहीं गया । 


अन्त में साभिमान की अवहेलना कर पालकी पर सवार 


पलासी का युद्ध श्घ८ 


हो स्वयं सिराजुद्दीला मीरजाफर के मकान पर पहुँचा । इस बार. 
मीरजाफर को बाहर निकलना पड़ा। उसकी आँखों में शर्म आ 
गई ओर सिर नीचे डालकर अबकी बार उसे अपने स्नेह भाजन 
सुहृद के मुख से करुणा जनक घिक्कार सुननी पड़ी । इसके बाद 
मीरजाफर को क्षमा प्रदान करते हुए जिस समय सिराजुद्ैला ने 
देश की पवित्रता, समाज को उच्चता और स्वाधीनता की रक्षा 
के प्रश्न को लेकर ईश्वर मोहम्मद इस्लामी गौरव ओर अलवदी 
की वंश मर्यादा की दुह्ाई दी और अग्नेजों से स्नेह-सम्बन्ध 
तोड़ देने के लिये उत्तेजित किया उस समय मीरजाफर को 
सभी बातें स्वीकार करनी पड़ी । कुरान आया और मुसलमानों 
के इस परम पवित्र धर्म अंथ को मस्तक से लगाकर नवाब सिरा- 
जुदेला के सामने सेनापति मीरजाफर ने बड़े अदब से फुककर 
कसम खाई कि ईश्वर और पैगम्बर के नाम से धर्म की शपथ 
खाकर में यह स्वीकार करता हूँ कि:--“अपने मरते दम तक 
नवाब के राज्य सिंहासन की रक्षा करूंगा ॥ जीते जी कभी 
विधर्मी अंग्रेजों की सहायता न करूँगा ।” ईश्वर के पवित्र नाम 
से शपथ खाने पर सिराजुद्दोला का सारा सन्देह दूर हो गया । 
एक मुसलमान ब्यक्ति कुरान को मस्तक से लगाकर भी भूठ 
बोलने का साहस करेगा इस पर भी विश्वास न करके सिराजु- 
हौला ने अब की बार धोखा खाया। 

किसी प्रकार घरेलू लड़ाई का निपटारा करके सिराजुदौला ने 
पलासी के मैदान में सेना जुटाने का उद्योग आरंम्भ किया ॥ 


श्घ१ युद्ध-याँत्रां 
आशा हुई कि जब मीरजाफर ने अंगरेजों की सहायता न करने 
का बचन दिया हैं तब अबकी बार अंगरेजों की रक्षा नहीं। 
इसी साहस से उसने युद्ध कीं तैयारी के लिये सैनिकों को 
वुलाकर इकट्ठा किया । परन्तु बागियों के बहकाने से वेतन न 
पाने वाले सिपाही युद्ध-याज्ञा के लिये राजी न हुये । अतएव 
उनका पिछला वेतन चुकाकर सिराजुद्देला ने दम लेने का मौका 
पाया । रायदुलेभ, यारलतीफ, मीरजाफर, मीरमदन, मोहनलाल 
ओर फ्रान्सीसी सेना नायक सिनफ्रो आदि सेनाध्यक्ष का भार 
प्रहण कर सिराजुद्दीला के साथ चलने को वैयार हो गये । 


गुप्तचरों के गुप्त अनुसन्धानों के भय से मीरजाफर को हर 
समय अँगरेजों के पास समाचार भेजना बहुत कठिन हो गया । 
अतएव उससे उत्तर पाने की आशा से क्लाइव ने उसको एक 
पत्र लिखा । परन्तु १३ जून से १६ जून तक चार दिन के भीतर 
कोई भी जवाब न पाया। १४ जून को वादस ने अंग्रेजी पड़ाव 
में आकर शीघ्र ही मीरजाफर के पास एक विश्वासपात्र हरकारा 
भेज दिया। दुर्भाग्य से वह हरकारा भी नहीं लौठा। अन्त में 
कुछ भी निश्चय न कर सकने के कारण क्लाइव ने फौज के 
सहित पाटुलि में छावनी डाल दी | 


मीरजाफर ने १६ जून को कलाइव को पहला पत्र लिखा। 
बह पत्र शुक्रवार को पाठुलि की छावनी में कलाइव को मिला । 
मीरजाफर सिराजुद्दीला के साथ जो मौखिक मित्रता संस्थापित 


पत्नासी का युद्ध ब्फर 


करने के लिए बाध्य हुआ था, उसका भी उल्लेख उसने 
स्वयं ही अपने पत्र में कर दिया । परन्तु इसके साथ ही साथ 
उसने यह भी लिखा कि इसके कारण में अग्नेजों की सहा- 
यता करके अपने बचनों को पूरा करने में तनिक भी कसर 
नहीं कहेँगा । परन्तु यह पत्र पाकर भी क्लाइव को आगे 
बढ़ने का साहस ऋ्रहीं हुआ । सामने काटोया का किला था । यह 
निश्चय हो चुका था कि इस किले का सेनाध्यक्ष सिफे दिखावे 
के लिए बनावटी युद्ध करके अंग्रेजों के निकट पराजय स्वीकार 
करेगा। यह बात कहाँ तक सत्य है, इसे जानने ओर जाँचने के 
लिए शनिवार को प्रातःकाल के समय मेजर कूट २०० गोरे 
ओर ३०० हिन्दुस्तानी सिपाही लेकर काटोया की ओर बढ़ा ! 
क्ाइव सेना के सहित पाठुलि ही में ठहरा रहा । अजय और 
भागीरथी के संगम पर काठटोया का किला था। मराठों के आक्र- 
सणों के समय यहाँ बड़ी-बड़ी लड़ाइयाँ होने के कारण यह किला 
वीरों की लीला-भूमि पअ्सिद्ध हो गया था। परन्तु इसबार किले 
के फाटक पर युद्ध नहीं हुआ । कुछ देर तक लड़ाई का नाटकसा 
खेलकर नवाब की फौज अपने ही हाथों से जगह जगह 
छप्परों में आग लगाकर किले से भाग गई। इस सामरिक नाटक 
में नवाब की सेना ने जो थोड़ी-सी वीरता दिखाई थी, कप्तान 
कूट ने उसी से यह ख्याल किया था कि शायद किले का सेना- 
ध्यक्ष अपने पूर्व निम्बय को परित्याग कर युद्ध करने के लिए 
हो कटिंबद्ध हुआ है।जो हो, जब कादोया सुनसान हो गया 


श्परे युद्धन्यात्रा 


तब क्वाइव ने धीरे-धीरे सेना के सहित उस पर अधिकार कर 
लिया । श्राणों के भय से नगर-निवासियों के भाग जाने के 
कारण इतना चावल अंगरैजों के हाथ छगा कि जिससे दस 
हजार सिपाही साल भर तक अच्छी तरह अपना पेट भर सकते 
थे। अब तो क्लाइव ने सेना के सहित छाटोया में डेरे डाल 
दिये । 

मीरजाफर के पहले ही पत्र से क्वाइव के मन में खलबली 
सच गई थी। वाद के पहले भेजे हुए दूत ने लौटकर और 
भी सन्देह बढ़ा दिया । कुछ और समाचार आने की प्रतीक्षा में 
क्लाइव दो दिन तक तृष्णा युक्त आँखों से रास्ता ताकता रहा । 
कभी विश्वास और कभी अविश्वास के विचारों में चक्कर 
लगाते हुये वह स्वभावत: यही विचार करने लगा कि गुप्त संधि 
पत्र शायद सिराजुद्दीला ही का केवल कूट-कीशल है। मीरजाफर 
ने उससे मित्रता संस्थापित करके शायद पुरानी बातों को भुला 
दिया है। सामने भागीरथी अपनी तरल तरक्लों से सपुद्र की ओर 
प्रवाहित हो रही थी । क्‍लाइव ने सोचा कि अभी बरसात के 
दिन नहीं हैं, अतएव इस समय भी नदी के पार उतर जाने की 
पूरी सम्भावना है। फिर सोचा पार उतर जाना जितना 
आसान है, उघर से लौटना भी कया उतना ही आसन है ! 
क्लाइव के होश हवास जाते रहे | उसका इतिहास-असिद्ध बाहु- 
बल और रण-कौशल मानो एकाएक शिथिल पड़ गया | सोचने 
लगा कि शायद अशुभ मूहूले में फोज का कूच हुआ अथवा 


पलासी का युद्ध श्पछः 


बुरी घड़ी में बागियों के भरोसे सिराजुद्दौला के विरूद्ध तलवार 
उठाई | आगे चलकर हाउस आफ कामन्स के सामने गवाही देते 


समय भी इसी दिन की बात को याद करके क्लाइव ने स्वीकार 
किया है:-- 


“में बड़ा ही भयभीत हुआ कि यदि' कहीं हार गया तो 
हार का समाचार ले जाने के लिए भी एक आदमी को जिन्दा 
वापस जाने का मौका न मिलेगा ।” 


सोमवार को तीसरे पहर के समय हं मीरजाफर के पास से 
एक ही साथ दो पत्र आये। एक क्लाइव के नाम दूसरा उमर 
बेग के नाम। इन दोनों पत्रों से सन्देह दूर हो गया। परन्तु 
अंग्रेजों के पास घुड़सवार सेना न होने के कारण क्लाइव की 
आशंका बहुत बढ़ने लगो। उसने सुना था कि महराजा वर्धेभान 
के साथ सिराजुद्दीला की अनबन है. अतएव लाचार होकर 
क्लाइव ने महराज वर्धेभान को लिख भेजा कि:-- 


“आपकी घुड़सवार सेना चाहे एक हजार से भी अधिक न 
हो, तथापि उसी को लेकर आप हमारे साथ आ मिलिए।”? 


यह पत्र लिखकर भी क्लाइव की चिन्ता दूर न हुई। 
उसकी आज्ञा के अनुसार २१ जून मंगलवार को युद्ध सभा 
की बैठक हुई । ह 


दुःख और चिन्ता से जजेरित बीस ऑग्रेज सरदार कटोया 


श्य्प युद्ध-यात्रम 


के किले की युद्ध सभा में सम्मिलित हुए। इस सभा में कलाइव 
ने किस आसय का प्रश्न उपस्थित किया था, इस विषय में इति- 
हास में बड़ा मतभेद पाया जाता है। 


हाउस आफ कासनन्‍्स में गवाही देते समय कलाइवब ने स्वयं 
कहा है कि:---“मेंने उस सभा में यह प्रश्न किया था कि इसी 
समय नदी पार करके सिराजुद्देला पर आक्रमण करना उचित 


है अथवा और समाचार आने के किए प्रतीक्षा करनी 
चाहिये १”? 


:  क्लाइव चरित्र-लेखक सर जान मालकम' लिखते हैं कि 
क्लाइव के जो कागज-पत्र मेरे हाथ आ गये थे, उनमें उक्त सभा 
की कार्यवाही का विवरण-पत्र भी था । उसमें यह प्रश्न इस 
रूप सें लिखा था:--“वबरतेंमान अवस्था में दूसरों की सहायता 
ते लेकर अपने ही बाहु-बल से नवाब के पड़ाव »पर आक्रमण 
किया जाय अथवा देशी शक्तियों की सहायता न पाने तक रुके 
रहा जाय ९? 


इसे सम्बन्ध में हाउस आफ कामन्स में गवाही देते समय 
युद्ध-सभा के दूसरे सदस्य मेजर कूट ने कहा है कि उच्त प्रश्न 
इस प्रकार था:--'ऐसी दशा में फोरन ही नवाब के साथ युद्ध 
ठान देना डचित है अथवा वर्षा ऋतु वीतने तक काटोया में 
आत्मरक्षा करके अपनी सहायता के लिए मराठों की सेना को 
: बुलाना युक्ति-संगत है ?” उसी समय के इतिंहास-लेखक अर्मी 


फ्लासी का युद्ध श्८छ 


ने भीं इसी अशय का उल्लेख किया है। वह उक्त प्रश्न कौ 
इस तरह से लिखता है:--“क्या फौज शीघ्र ही कासिम बाजार 
के ढप तक पहुँच कर चाहें जो कुछ भी क्‍यों न हो नवाब पर 
आक्रमण करे, अथवा काटोया में जो बहुत से चावल मिले 
है, उन्हें बरसात भर बैठे-बैठे खाँयेँ और उसके बाद मराठों को 
बुलाकर उनसे मिल जाँय १” 


क्लाइव के कांगज-पत्रों में “देशी-शक्तियों? से सहायता 
लेने की बात पाई जाती है। और अर्मी के इतिहास तथा मेजर 
कूद के इजहारों में “मराठा-शक्ति” का उल्लेख मिलता है। परन्तु 
क्लाइब के इजहारों में किसी देश की शक्ति की सहायता का कहीं 
नाम मात्र को भी जिक्र नहीं आया है। उनमें सिर्फ यही कहा 
गया है कि और समाचार आ जाने के लिए कुछ समय तक 
ठहरना उचित है या नहीं ! न मालूम इजहार देते समय क्लाइब 
से यह मोटी भूल कैसे 


क्लाइव ने जिस समय हाउस आफ कामन्‍्स में गवाही दी 
थी उस समय वह लेफ्टिनेन्ट कर्नेल क्लाइव नहीं था। पलासी 
विजेता लाड्ड क्‍लाइव था और इगलिस्तान की जनता में नवाब 
क्लाइव के नाम से प्रसिद्ध था। क्या उस वह समय पिछलीबातें 
भूल गया था ! कुछ लोग कह सकते हैं कि बहुत दिनों तक 
इतनी बालें आद रखनी असस्भव है; परन्तु दुख की बात तो 
यह है कि क़िस स्तन पर आत्म/गौरव को बढ़ाना और अपने 


र्प७ युद्ध-यात्रा' 


को निर्दोष सिद्ध करना अभीष्ट था, ठीक उसी जगह आकर 
क्ह्मइव की स्मरण शक्ति शिथिल पड़ गई। यही उसके इजहारों 
में एक प्रधान दोब था ! 


जिस व्यक्ति ने एक बार अपने सवार्थे-साधन के लिए जान 
बूककर जाल-साजी की थी और बैसी दशा मे और भी सो बार 
वैसे ही काम करने के लिए तैयार था, उस व्यक्ति ने कुछ दिन 
बाद आत्म-गौरव को बढ़ानें और अपराधों की सफाई देने के. 
लिए हाउस आफ कामन्स जैसे धर्मोधिकारी न्यायालय के सामने 
जान-बूककर दो एक नितान्त आवश्यक बातें गोल मोल करके 
इजहार दिया था, इसमें कोई सन्देह नहीं । 


' अलीनगर की सन्धि के बाद कलाइव ने जिस समय यह 
खबर पाई थी कि सिराजुद्देला की तोपें अभी तक नहीं आई 
हैं, उस समय वह रात्रि में शत्रु का संहार कर डालने के लिए 
सबसे पहले तैयार हुआ था । चन्द्रनगर पर आक्रमण करने के 
पहले जिस समय यह समाचार मिला कि मद्रास से फोज ञा 
रही है और सिराजुद्ौला पठानों के भय से भयभीत हैं, तो उस 
समय सदस्यों के पूर्णेहूप से सहमत न होने पर भी क्लाइव ने 
बड़े अभिमान के साथ कहा था कि, “अभी बात की बात में 
चन्दरनगर का सर्वेनाश करूँगा ।” 


उमर बेग ने जिस समय सन्धि-पत्र लज्ञाकर दिया था, उस 
समय भी क्लाइव बड़े जोर शोर के साथ फौज क्षेकर पलासी की: 


पतासी का युद्ध रण 


ओर अग्रसर हुआ था। परन्तु काटोया में आ करके उसका- 
जोशीला हृदय बैसा उत्साह प्रकट न कर सका और इस 
आशंका से कि पीछे से कहीं सैनिक गण एकमत हो युद्ध- 
यात्रा की राय देकर उसे भयानक विपत्ति में न डाल 
दें बह पहले ही अपना मत प्रकट करके कहने लगा, “मेरी राय 
है कि जहाँ तक आ गये हैं, वहीं ठहरें। आप लोगों की क्या 
सम्मति है।”? इस प्रस्ताव को बारह सरदारों ने स्वीकार कर 
लिया । परन्तु सब से छोटे अफसर मेजर कूट ने इसका विरोध 
करते हुए कहा:-- | 


“आप लोग बड़ी भारी भूलकर रहे हैं ! फौज को अब भी 
विश्वास है कि वह निश्चय ही विजय प्राप्त करेगी । शत्रु के 
सामने आकर *साहस छोड़ बैंठने से सेना भी हतोत्साह हो 
जायगी और फिर उसे किसी तरह भी उत्तेज्ञित न किया जा 
सकेगा। फ्रान्सीसी सेनापति लास खबर पाते ही नवाब की 
फौज के साथ मिल जायगा। उस समय नवाब की शक्ति भी 
बढ़ जायगी। उनके सैनि क हम लोगों को घेर कर कलकत्ते की 
ओर भागने का रास्ता भी रोक देंगे ओर अनेक नई आपदाओं 
में फंस कर शायद्‌ बिना युद्ध के ही हम लोग पराजित हो 
जायँगे | आओ शीघ्र आगे बढ़ो नहीं तो यहाँ से तुरन्त भाग 
चलो । इस जगह ठहरना उचित नहीं हैं ।” 


छः सेनापतियों ने मेजर कूट के इस मत का समर्थन किया | 


र्८६ युद्ध-यात्रा - 


परन्तु उन सब की बात को मान कर काये का रूप नहीं दिया 
गया । क्लाइव ही की राय प्रबल रही इसलिए काठोया से होने 
वाली वह युद्ध-यात्रा रुक गई। 


हाउस आफ कासन्‍्स में गवाही देते समय क्लाइब ने कहा 
है कि :-- 


“मेजर कूट और कप्तान आन्ट के अतिरिक्त और सभी ने 
युद्ध के विरोध में राय ढी थी। उन दोनों की राय पर ध्यान 
देने से कम्पनी का सर्वनाश होता, इसीलिए मेंने उनके कथन की 
अवहेलना की थी ,” 


क्लाइव ने स््रयं ही सबसे पहले युद्ध के विरुद्ध अपनी राय 
प्रकट करके अन्यान्य सेना-नायकों को अपने ही अनुकूल मत 
प्रकट करने का सहारा दे दिया था, परन्तु उसके इजहारों में 
इस बात का उल्लेख नहीं है। बल्कि इजहारों को पढ़ने से यही 
समम् में आता है कि, “अधिकांश लोग युद्ध का विरोध कर 
रहे थे। कम्पनी के कल्याण के लिए केवल बही अकेला 
युद्ध के पक्त में खड़ा हुआ था !” यहां पर भी क्या क्‍्लाइव 
की स्मरण-शक्ति सहसा शिथिल्ष पड़ गई थी ? मेकाले ने 
कहा है:-- 


“अफीम के पीनक में डूबा हुआ क्लाइव वीच-बीच में 
चौंक पड़ता था।” 
१६ 


पलासी का युद्ध । २६० 


परन्तु उससे ये सब मोटी-मोटी भूलें अफीम के नशे में 
हुई थी अथवा स्मरण-शक्ति में शिथिलता आ जाने से ! इसके 
निर्णेय का अब कोई उपाय नहीं है । 


युद्ध-सभा के सदस्यों की राय के प्रति उपेक्षा प्रकट करके 
सहसा क्लाइव के शरीर में फिर शूरता और वीरता का संचार 
किस लिए हुआ था, इसके सम्बन्ध में भी बड़ा मतभेद पाया 
जाता है। अर्मी ने लिखा है कि:-- 


“पभा विसर्जित होते ही पासवाले घने जड्जल के भीतर 
प्रवेश कर एक घन्टे तक गम्भीर ध्यान में निमग्न रह कर 
क्लाइव स्वयं ही समझ गया था कि आगे न बढ़ना ही 
मूर्खता है। इसीलिए उसने डेरे पर वापस आते ही फौज 
को आज्ञा दी कि सबेरे तड़के ही गड्भजा को पार करना 
होगा 


परन्तु क्लाइव के विश्वासपात्र साथी स्क्रफ्टन ने लिखा 
है कि:-- 


“२२ जून को मीरजाफर का पत्र पाते ही क्लाइव का इरादा 
बदल गया था और उसकी आज्ञा से २९ जून को सायंकाल के 
५ बजे अंग्रेजी फौज़ गज्ञा के पार हुई थी।” 


किसकी बात सत्य है ? कौन दिन, किस समय और किस 

लिए क्लाइव की राय में परिवर्तेन हो गया था स्वयं उसी का 
यह कथन है कि:--- 


“किसी के सिखाने से मेरा मत नहीं बदला । विशेष 
विवेचना करने के बाद मेंने स्वयं ही अपना निश्चय बदल 
दिया था ।” 


परन्तु उसके विश्वासपात्र साथी ने इस बात को अस्वीकार 
किया है। फिर, किसकी बात विश्वास के योग्य है ! 


स्टुअटे, मालकम और मेकाले ने अर्मी के लिखे प्राचीन 
इतिहास से प्रमाण लिया है । अर्मी ने लिखा है कि:-- 


“२२ जून को तीसरे पहर चार बजे के समय मीरजाफर के 
पास के आया हुआ वास्तविक पत्र पाकर क्लाइव ने उसका 
उत्तर दिया ।” 


मीरजाफर का पत्र यह थाः-- 


“सवाब सनकरा गाँव में, जो कासिम बाज से दक्खिन 
छ: मील की दूरी पर है, ठहरा है और वहीं पर खाई” खोदकर, 
सेना के सहित प्रतीज्ञा कर रहा है, जहाँ पर मैंने आपको द्वीप 
के स्थल-भाग से फीजकशी करते हुए एकाएक उस पर आक्रमण 
करने की राय दी है।” 


क्लाइव ने इस पत्र का यह उत्तर दिया[«**« 


पलासी का युद्ध श्६र 


“में शीघ्र ही बिना विलम्ब के पलासी तक बढ़ जाझँगा और 
दूसरे दिन सबेरे छः मील आगे दाऊदपुर गाँव में चला जाऊँगा 
परन्तु यदि आप मुझे वहाँ न मिले, तो में नवाब से सन्धि कर 
लूगा।” 


इन सब अकादय प्रमाणों के विरुद्ध २२ जून के प्रातःकाल 
को गड्जा पार होने की बात का उल्लेख कर अर्मी ने स्क्रोफ्टन के 
कथन का खंडन किया है और यह' प्रमाणित करने की चेष्टा की 
है कि ध्यान-योग से क्‍्लाइव के मन में परिवर्तन हुआ था। 
अमी की तरह एक और समकालीन इतिहास-लेखक भी २१ 
जून को मत-परिवर्तेन होने की बात लिखता । परन्तु उसने 
भी साफ लिख दिया है कि:-- 


“इसी दिन शाम को मीरजाफर का एक पत्र आया था, 
जिसमें लिखा था कि, 'सन्धि में जो बातें तै हुईं हैं. उनका यथो- 
चित पालन होगा। परन्तु में जासूसों से ऐसा घिरा हूँ कि मुझे 
-बड़ी सावधानी से काम करना पड़ेगा ।” इस पत्र को पाकर क्ला- 
इव ने दूसरे दिन प्रातःकाल ही गंगा के पार होकर आगे बढ़ने 
-का संकल्प किया था ।” 


यहाँ पर हमें यह स्वीकार ही करना पड़ेगा कि उस 
समय के राज्य-विप्लव संगठित होने के मूल कारण हमीं 
“थे । हमारे मीरजाफ़र, हमारे रायदुलेभ, हमारे जगत सेठ और 

हमारे हिन्द्स्ताती राज-कर्मेचारियों का विश्वासधात ही सिरा- 
जुद्दीला के स्बेनाश और देश की पराधीनवा का मूल कारण 
हुआ | 


पलासी का यद्ध 


घायल सिपाहियों को काटोया के किले में सुरक्षित स्खकर 
“बाकी अंग्रेजी फौज २२ जून सन्‌ १७४७ को साययकल के समय 
-भागीरथी के पार होकर मीरजाफर के बताये हुए रास्ते से दल 
बाँधकर आगे बढ़ने लगी। पलासी का मैदान साढ़े सात कोस 
था। इस आशंका से कि कहीं नवाब की सेना पलासी पर अधि- 
कारन जमा ले--अंग्रेजी फौज रात-दिन बड़ी तेजी से और 
अनेक प्रकार के कष्ट मेलकर एक बजे पलासी के बाग मे 
पहुँच गई । 


सिराजुद्दोला मनकरा छोड़कर कुछ और दक्खिन को बढ़- 
गया था और जिस स्थान पर गगा घोड़े के दाप की तरह तिरली 
"बहती है उसके पूरव की ओर तेजनगर वाले लम्बे चौड़े मैदान 
के उत्तरी भाग में पड़ाव डाल चुका था। इसके दक्खिन की 
ओर मिट्टी की नीची-सी दीवार, एक कुआँ और दो पुराने 
तालाब थे। सिराजुद्दोला की फौज के बाज़ों से बहुत दूर तक 
यह बन-भूमि प्रतिध्वनित होती थी। अतएव क्लाइव ने समभा 
कि शत्रु पास है। उस रात को अंग्रेजी सिपाही तो खूब सेये 
परन्तु सेनापतियों । को आँख लगाने का मौका न मिला। वे 

हर घड़ी सिफे सोच-विचार में पड़े रहे कि आगे क्‍या 
डोता है ! 


सिराजुद्दोला ने भी सोने का अवसर न पाया। अकेले सुन- 
सान डेरे में बैठे हुए घड़ी-पल गिनते-गिनते सबेरा हो गया। 
चिन्ता से क्लेशित व्यथित चित मन्द-मन्द प्रकाश में वह अकेला 
उदास बैठा हुआ था कि इतने में एक चालाक चोर मौका पाकर 
उसके सामने ही से गुड़गुड़ी उठाकर ले भागा । सिराजुद्दीला 
सोते से उठे हुए की तरह उसके पीछे दीड़ा। बाहर आया तो 
देखा कि उसके संतरी आदि नौकर-चाकर सब न जाने किवर 
कहाँ भाग गये हैं। सिराजुद्दोला अत्यन्त मर्म-पीड़ित स्वर में धीरे 
धीरे कहने लगा--“हाय ! इन्होंने मुझे जीते ही जी मुदों 
में शुमार कर लिया।” 


कक 


अंग्रेजों ने जिस बाग में अपनी सेना जुटाई थी उसका 
नाम था लक्खी बाग | लोगों का कहना है कि उसमें एक लाख 
पेड़ थे। उस बाग के पच्छिम उत्तर कोने में एक ऊँचे टीले पर 
एक मकान था जिस पर चढ़कर शिकार खेला जाता था वह 
सृगयामग्व के नाम से प्रसिद्ध था। क्लाइव ने उसके पास में 
लक्खीबाग के उत्तर की ओर खुले हुये मैदान में ब्यूहू की रचना 
की | सिराजुद्देला ने भी तड़के ही मीरजाफर, रायदुलेंभ और 
यारलतीफ को पड़ाव से आगे बढ़ने की आज्ञा दी। इसलिए वे 
अख्धचन्द्राकार में सेनाओं की ब्यूह रचना करके कतारों में 

उड़ते हुये बगुलों के कुएड की तरह मन्द-सन्द गति से बाग को 
घेरने के ज्िण आगे बढ़ने लगे। 


अंग्रेजों ने देखा कि चक्र ब्यूह यदि बाग को घेर कर 
तोपों में आग लगाने लगा तो स्वनाश ही हो जायगा । इसलिये 
क्लाइव की गोरा पलटन चार दलों मे विभक्त होकर मेजर 
किलप्याट्रिक, मेजर आण्ट, मेकर कूट और कप्तान गफ की 
अधीनता में अपने-अपने हथियार उठाये। बीच में गोरा लोग 
दायें-बायें और हिन्दुस्तानी सिपाही तोपें सामने करके कतारें 
बाँध कर खड़े हुये । मीर मदन की फौज सामने वाले तालाब के 
किनारे पर एकत्र हुई थी। एक ओर फ्रान्सीसी वीर सिनफ्रे, एक 
ओर वीर मोहन लाल और बीच में सेनापति मीस्मदन ने फौज- 
कशी का भार अपने ऊपर लिया। 

सिराजुद्देला की सेना बख्तर की मूलों से ढके हुये 
जड़ी हाथी, सुशिक्षित घोड़े ओर सुसज्जित तोपें जिस समय 
धीरे-धीरे सामने को बढ़ने लगी उस समय अंग्रेजों ने सोचा कि 
सिराजुद्दीला की सेना को जीत सकना बड़ा ही कठिन काम है। 
जीतना तो दूर रहा सेना की व्यूह का भेद कर सकना भी 
असम्भव है ! 

आठ बजे के समय मीरमदन ने तालाब के किनारे से तोपों 
में आग लगाई । पहले ही गोले से अंग्रेजों की फौज का एक 
आदमी मरा ओर एक घायल हुआ । उसके बाद लगातार तोपें 

चलने लगी । आध घण्टे तक इसी श्रकार युद्ध होता रहा। 
अंग्रेजों की जीन के सिपाही धीरे-धीरे जमीन पर गिरने लगे। 
इस आध घण्टे में १० गोरे और २० हिन्दुस्तानी सिपाही मारे 
गये। अंग्रेजों की तोपें भी चुप न थीं, उनके भ्रचण्ड पीड़न से 
नवाब की सेना भी धराशायी हो रही थी। परन्तु उससे नवाब 
के गोलंदाजों की कोई हानि न हुईं। वे सकुशल बीरता-पूर्वक 
अंग्रेजों की फोज के बोच में मिनट-मिनट पर गोले बरसाने 
लगे | आध ही घसटे में क्वाइव की युद्ध-पिपासा मिट गई। इसी 
आध ही घस्टे में उसने समझ लिया कि प्रत्येक मिनट में एक 
आदमी के मरने ओर अनेक के जख्मी होने से मेरे तीन हजार 
सिपाही बहुत समय तक अपनी वीरता प्रकट करने का अवसर 
न पायेंगे । अतएव अपनी रक्षा के लिए क्लाइव को पीले 
हटना पड़ा । अंग्रेजी सिपाहियों की दो तोपें बाहर रह गई 
ओर चार तोपें लेकर वे बाग के भीतर आकर छिप गये। 
क्वाइव की आज्ञा से सब लोग पेड़ों की आड़ में बेठ गये। 
नवाब की तोपों का मोरचा चार हाथ ऊँचा था, अतएव सीर- 
मदन की तोपों के गोले तड़ातड़ अंग्रेजी फौज के ऊपर से छूटने 
ओर कुछ पेड़ों की डालों से टकराने लगे । 

पेड़ों की आड़ में छिपे रहने पर भी क्लाइव की आशंका 
दूर नहीं हुईं। नवाबी फौज की व्यूह-स्चना और थुद्ध कौशल - 
से उसका दिल पीपल के पत्ते के समान काँपने लगा। उसने 
अमीचन्द को बुरा-नला कहना शुरू किया:-- 


'पत्नासी का युद्ध श्ध्८ 


“मैंने तुम्हारा विश्वास करके बड़ा बुरा काम किया ! तुमने 
कहा था कि थोड़ी देर तक वह |ही केवल दिखावे के 
लिए ही युद्ध का नाटक खेला जायगा, उसके बाद सारी 
कासनाएँ सफल हो जायँंगी। सिराजुद्दीला की फोज राणनत्षेत्र 
में अपनी वीरता न दिखायेगी । इस समय तो बिलकुल उसके 
विपरीत हो रहा है ।” 


इस प्रकार क्वलाइव की डांट फटकार सुनकर अमीचन्द ने 
बड़े ही व्िनीत भाव से निवेदन किया किः-- 

“केबल मीरमदन ओर मोहन लाल की सेनाएँ ही लड़ रही 
हैं। यही दोनों सिराजुद्दीली के सच्चे सहायक और स्वामिभक्त 
हैं। सिर्फ इन्हीं को किसी तरह कष्ट मेलकर पराजित करना 
है। बाकी नवाब के जितने सेनापति हैं, उनमें से एक भी 
हथियार नहीं चलायेगा ।” 


मीर मदन सामने बढ़कर बड़ी वीरता से गोले चलाने लगा। 
उस समय मीरजाफर की सेना यदि और जरा आगे बढ़कर 
तोपों में आग लगाती तो बचाव बहुत ही कठिन था। परन्तु 
मीरजाफर, यारलतीफ और रायदुलेभ ने जहाँ-तहाँ अपनी 
सेनाए जुटाई थी, उन्हीं स्थानों पर वे सब चित्र में खिंचे 
' हुए से खड़े-खड़े युद्ध का तमाशा देख रहे थे। पसीने में तर 
क्लाइव ने १२ बजे के समय सबकी सम्मति लेने के लिए युद्ध- 
सभा का अधिवेशन किया | उस सभा में यह निश्चय हुआ कि 

सारे दिन बाग में छिपे रह कर किसीं न किसी तरह आत्म- 
रक्षा की चेष्टा करनी होगी । “पलासी-विजेता क्लाइव” ने इस 
तरह से छिप-छिपाकर अपने प्राणों की रक्षा करके ही युद्ध में 
विजय प्राप्त किया, इस बात को वह स्वयं ही प्रकाशित कर 
गया है। 


तोप के धुएँ से आकाश ढेंक गया। उस पर आपषाढ़ के 
नये बादलों से पृथ्वी में और भी अंधकार छा गया। ठीक 
दोपहर के समय तड़ातड़ पानी बरसने लगा। मीरमदन की 
बहुत-सी वारूद भीग पड़ गई और तोपें शिथिल गईं । फिर 
भी वह वीरतापूर्बक शत्रु के सर्बनाश का उपाय कर ही रहा। 
था कि इतने में अंगरेजों के एक गोले ने आकर उसकी जाँच 
तोड़ डाली । 


सेनापति मीरमदन वीरों की भाँति भागे हुए शत्रु के पीछे 
धावा कर रहा था दुर्भाग्य से उसके सांघातिक चोट लगी 
मोहन लाल युद्ध करने लगा। मीस्मदन को लोग हाथोंहाथ उठा- 
कर सिराजुद्दीला के पास ले आये। उसने अधिक कुछ कहने 
का मौका न पाया। केवल इतना ही कहा: कि :-- 


“शत्रु की सेना बाग में भाग गई है, फिर भी आप के कोई 
भी सरदार युद्ध नहीं कर रहे हैं। अपनी-अपनी फौजों के साथ 
तस्वीर की तरह खड़े तमाशा देख रहे हैं |” 

बस, इतना कहते-कहते ग्गेस्मदन की विशाल भुजाएँ निर्जीब 

हो गईं । सिराजुद्दीला के शिर पर मानो आकाश टूट पड़ा। 
एक मात्र मीस्मदन के भरोसे वह शत्रु के कूट कोशलों की पर्वाह 
न करता था। लाचार होकर सिराजुद्दीला ने मीरजाफर को फिर 
एक बार उत्ते ज़ित करने के लिए बुलाया। 


मीरजाफर ने बहुत कुछ बहाने बाजी और ढील-ढाल करके 
अन्त में अपने प्रिय पुत्र मीरन और दूसरे अमीर उमरावों को 
साथ ले दल बांधकर बड़ी सावधानी के साथ कदम रखते हुए 
सिराजुद्दला के डेरे में प्रवेश किया । उसने ख्याल किया था कि 
शायद सिराजुद्देला उसे कैद कर लेगा, परन्तु डेरे में प्रवेश 
करते ही सिराजुदीला ने अपना राजमुकुट उसके सामने रख 
दिया और व्याकुज्न-चित्त होकर कहने लगा;-- 

“जो होना था वह हो गया । तुम्हारे अतिरिक्त अब इस 
राज-मुकुट की रक्षा करने वाला कोई नहीं है। नाना अलीवर्दी 
जीवित नहीं हैं | तुम्हीं इस समय उनका स्थान पूरा करो। ऐ 
मीरजाफर ! अलीवर्दी के पवित्र नाम को स्मरण करके मेरी 
इज्जत बचाओ ओर मेरी जिन्दगी के सहायक बनो ।” 


मीरजाफर ने यथोंचित रीति के अनुसार सम्मान-पूर्वेक 
राज-मुकुठ को अभिवादन करते हुए छाती पर हाथ रखा और 
बड़े ही विश्वस्त भाव से कहा:--- । 

“अवश्य ही शत्रु पर विजय प्राप्त करू गा। परन्तु अब शाम 
हो गई है। सबेरे से लड़ते-लड़ते युद्ध के परिश्रम से फौजें शिथित् 


३०१ पलासी का युद्ध 


पड़ गई हैं। आज सारी फौजें युद्ध के मैदान से पड़ाव में वापस 
आ जायें सबेरे फिर युद्ध होगा ।” 


मीरजाफर की बातों को ध्यान पूर्वेक सुन लेने के बाद सिरा- 
जुद्दोला ने कहा:-- 


“अंग्रेजी सेना के रात्रि में आक्रमण करते ही क्‍या सर्वेताश 
न होगा ?” 


॥००१ 


इतना सुनते ही मीरजाफर ने बड़े अभिमान के साथ 
कहा:-- 


“फिर हम किस लिए हैं ?”? 


सिराजुद्दोला को तुरन्तु मतिश्रम हो गया । वह मीरजाफर 
की बातों में आ गया और उसकी साहस पूर्ण बातों से अपने 
को भूलकर अपनी फौजों को पड़ाव में वापस आने की आज्ञा 
दे दी । महाराज मोहनलाल उस समय अपूर्ब वीरता के साथ 
बड़ी तेजी से शत्रु की सेना पर धावा कर रहा था। उसने 
सम्मान-पूर्वेक कहला भेजा कि :-- 


“बस अब दोही चार घड़ी में लड़ाई समाप्त हो जायगी। 
भला यह समय क्या युद्ध के मैदान से लौटने का है ? एक 


कदम भी पीछे हटने से सिपाहियों की सेना का छत्र भंग होगा 
और सर्व नाशकारी परिणाम हो जायगा। मैं लौदगा नही, 
लड़ाई के मैदान से न हृटू गा ।” 

इस समाचार से मीरजाफर का दिल दहल गया। उसने 
विविधि उपायों से सिराजुद्देला को सममा बुझाकर सन्तुष्ट 
किया और मोहनलाल के पास फिर दुबारा खबर भेजी :--- 


“अब शान्त हो पड़ाव में वापस आओ |” 

इस पुनः संबाद से अत्यन्त क्रुद् ओर कुमित होकर मोहन- 
लाल के दोनों नेत्रों से आग की चिनगारियाँ-सी छूटने लगीं। 
परन्तु क्या करता ? वह एक मामूली सरदार था। समर-त्षेन्र 
में सेनापति की आज्ञा का उल्लज्नन न कर सका। निराश हो 
कतारें बाँधकर पड़ाव की ओर लोटने लगा । मीरजाफर 
की कामना पूरी हुई। उसने फौरन ,ही क्वाइब को लिख 
भेजा: 


“मीरमदन सर गया | अब छिपने का कोई काम 
नहीं | इच्छा हो, तो इसी समय नहीं तो रात के तीन बजे 
पड़ाव पर आक्रमण करना । सहज ही में सारा काम बन 
जावेगा ।” ' 


मोहनलाल को पड़ाव की ओर वापस जाते देखकर अंग्रेजी 
फौज बाग से बाहर निकलने लगी। क्लाइव इस समय उसी 
मृगयामश्न वाले मकान में कपड़े बदल रहा था। किसी-किसी ने 
कहा है कि वह उस समय निश्चिन्‍्त सोया हुआ था। मेजर 
किलप्याट्रिक बाग में फोज को तैयार कर रहा था। अंग्रेजी 
सेना पुनः बाग के बाहर खुले मैदान में जमा हुईं। यह खबर 

पाते ही क्‍लाइव दौड़ा आया और फौज में घुस पड़ा। साथ ही 
साथ इस अपराध में उसने किलप्याट्रिक को कैद कर लिया 
कि बिना उसकी आज्ञा के किलप्याट्रिक ने ऐसा साहस क्‍यों 
किया । परन्तु पीछे जब कलाइव अपनी गलती को समभक गया 
तब उसने स्वयं फौजकशी का भार अपने ऊपर लिया और 
मेजर किलप्याट्रिक के उदाहरण का अनुसरण करते हुए धीरे 
धीरे आगे बढ़ना आरम्भ किया। उसे देखकर नवाब के बहुतेरे 
सिपाही भागने लगे । परन्तु फान्सीसी बोर सिनफ्रे और 
बीर मोहनलाल घूमकर खड़े हो गये। उनकी फौजों ने पीछे 
कदम नहीं हटाया || वे बीरता और निर्मीकता-पूर्वक प्राशपन 
से युद्ध करने लगे । 

इस ओर अनेक सिपाहियों को इधर-उधर भागते देखकर 
स्वार्थोन्‍्ध रायदुरबेल सिराजुद्देला को भी मागने के लिए 
उत्तेजित करने लगा । सिराजुद्दोला ने सहसा रणा-ज्षेत्र को 
परित्याग नहीं किया। मुसलमान इतिहास-लेखक ने लिखा 
है कि:-- 

“जिस समय दिन का अन्त हो रहा था, उप्त समय सिराजु- 
होला ने देखा कि अपनी असंख्य सेना-सरदारों में से कुछ थोड़े 
ही से आदमी मेरे पक्ष में लड़ रहे हैं । ऐसी दशा में उसने 
सोचा कि राजधानी की रक्षा के लिए मुर्शिदाबाद को 
चलना उचित हैं | राजबल्लभ ने भी इसी राय का समर्थन 
किया ।”? 

अवसर पाकर मीरजाफर अंग्रेजों की सेना को मदद देने 
के लिए बड़ी खुशी के साथ आगे बढ़ा। परन्तु अंग्रेज लोग 
शत्रु मित्र को न पहिचान कर उसके ऊपर भी गोले बरसाने 
से नहीं चूके । तीसरे पहर पाँच बजे तक अविराम युद्ध 
करते-करते मोहन लाल और सिनफ्रो भी नवाब के विश्वास- 
घाती सेना-नायकों से खीक कर रणातज्षेत्र छोड़ने पर बाध्य 
हुये । 


सिराजुद्दीला की सेना में अकेला मीरजाफर ही विश्वासघा- 
तक न था । वास्तव में उसकी सारी सेना विश्वासघातकों से 
छलनी-छलनी हो चुकी थी । राजदुलंभ यारलतीफ भी 
अपने तई शत्रु के हाथ बेच चुके थे। ऐन मौके पर जब कि 
विजय सिराजुद्दोला के पैरों के पास खेलती हुईं सी दिखाई 
देती थी, मीरजाफर, रायदुलंभ और यारलतीफ अपनी ४४००० 
सेना के सहित मुड़कर अंग्रेजों की ओर जा मिले । कर्नल 
मालेसन लिखता है कि:-- 


“जब तक मीर मदन जिन्दा रहा तब तक वह अपनी 
केवल १२०० सेना से तीनों विश्वासघातकों के प्रयत्नों को 
निष्फल करता रहा । उसके जीते जी अंग्रेजी सेना के लिये 
अपने पैर जमा सकना सर्वथा असम्भव था । किन्तु मीर 
मदन, की सत्यु से सिराजुद्दीशा लाचार हो गया। उसका दिल 


टूट गया । 

आज तक पतलासी ग्राम के लोग मीरजाफर की दगा और 
मीस्मदन की वफादारी दोनों का अत्यन्त करुण भरे शब्दों में 
जिक्र करते हैं । 

बहुत थोड़े रक्तपातः के बाद २३ जून सन्‌ १७४७ की शाम 
को पलासी के युद्ध में पताजित होकर असहाय सिराजुद्दीला को 
अपने हाथी पर सवार होकर मुशिदावाद की ओर जाना 
पड़ा | मैदान क्लाइव के हाथों में रहा । 


सुप्रसिद्ध अंगरेज इतिहास लेखक कनेतल मालेसन उस दिन के 
संग्राम के विपय में लिखता है :-- 


“केवल उस समय जब कि विश्वासघातकता अपना कास 
कर चुकी, जब कि विश्वासधातकता ने नवाब को मैदान से 
बाहर निकाल दिया ओर जब कि विश्वासधातकता नवाब की 
सेना की ऊँचे स्थान से हटा चुकी, केवल उस समय क्लाइव 
आगे बढ़ सका । इससे पहले क्लाइब के आगे बढ़ने में 
उसका ओर उसकी सेना का नेस्त व नावूद हो जाना 
निश्चित था ।” 


क्लाइव ने अपनी सेना के साथ पास के ग्राम दादपुर में रात 
गुजारी। शुक्रार २४ तारीख को सबेरे कलाइव ने सीरज्ञाफर 
को अपने खेमे में बुलाया । मीरजाफर अपने पुत्र मीरन के साथ 
क्लाइब के खेमे में पहुँचा । मालूम होता है कि मीरजाफर का 
पाप इस समय उसकी छाती पर सवार था। सम्भव है कि 


ध््‌( 

क्लाइव की ओर से भी उसके दिल में दगा का डर रहा हो। 
क्लाइव के सामने पहुँचते ही ठीक उस समय जब कि गारद 
उसकी पेशवाई के लिए आगे बढ़ी मीरजाफर घबरा कर चौंक 
पड़ा । उसका चेहरा एकदम स्थाह पड़ गया। कलाइव ने 
फोरन उसे गले लगाकर तीनों ग्रान्तों का सूबेदार कहा और 
सलाम किया । मीरजाफर सम्दला। क्लाइव ने उसे विश्वास 
दिलाया कि अंगरेज धर्म सम्भकर अपने वादों को पूरा करेंगे। 
इसके बाद क्लाइव ने उसे सिराजुद्दोला का पीछा करने की 
सलाह दी । फौरन वहाँ से कूचकर २५ तारीख को सबेरे मीर- 
जाफर मुर्शिदाबाद पहुँचा । 


एक दिन पूर्व २४ तारीख को सबेरे सिराजुद्दौला मुश्शिदाबाद 
पहुँच चुका था। सिराजुद्दोला का खजाना लबालब भरा हुआ 
था। धन को पानी की तरह बहाकर उसने फिर एकबार फौज 
खड़ी करने और अपनी किस्मत आजमाने का प्रयत्न किया। 
किन्तु पलासी की हार का समाचार सारे देश में बिजली की 
तरह फैल चुका था। सिराजुद्दीला के भाग्य का सूर्य अब अस्त 
हो रहा था और अस्त होने वाले सूर्य की पूजा कोई नहीं 
करता । सिराजुद्देला ने देख लिया कि अब कोई मेरा साथ देने 
के लिए तैयार नहीं है। 


उसके कुछ दर्बारियों ने उसे सलाह दी अब आप भी हार 
मानकर अंगरेजों के साथ सन्धि कर लें, किन्तु उस वीर ने 

अत्यन्त तिरस्कार के साथ इस सलाह को ठुकरा दिया। अन्त 
में देश-द्रोही मीरजाफर के आने का समाचार सुनकर और कोई 
चाय न देख कर २४ जूत की आधी रात को सिराजुद्दोला 
केवल अपने अनुचरों के साथ महल का एक खिड़की से 
होकर फकीर के भेष में भगवान गोला नामक नगर की ओर 
निकल गया। 


२५ जून को सबेरे मीरजाफर सुशिदाबाद पहुँचा । उसके 
पीछे-पीछे २६ जून को क्‍लाइव अपनी सेना के साथ भुशिदाबाद 
आया | किन्तु तीन दिन तक क्लाइव मु्शिदाबाद से लगभग छः- 
मील बाहर सयदाबाद की फ्रान्सीसी कोठी में ठहर रहा। 
उसके अपने पत्र से ज्ञाहिर है कि वह इस समय एकाएक 
मु्शिदाबाद के शहर में प्रवेश करने से डरता था । 


२९८ जून को मीरजाफर से समय निश्चित करके २०० गोरे 
ओर ४५० हिन्दुस्तानी सिपाहियों के साथ विजयी क्लाइब 
ने मुर्शिदाबाद के शहर में प्रवेश किया | कुछ दिनों बाद 
क्वाइब ने पालेमेन्ट की कमेटी के सामने गवाही देते हुए 
कहा था;-- 


“नगर के लोग, जो उस अवसर पर तमाशा देख रहे थे, 
कई लाख अवश्य रहें होंगे, और यदि वे चाहते तो लकड़ियों 
ओर पत्थरों से हम यूरोपियन लोगों को वहीं खतम कर 
सकते थे। ”? 

यह अनुमान करना अब निरथेक है कि यदि मु्शिदाबाद 
के निवासी उस समय ऐसा कर बेठते, तो भारत के बाद इति- 
हास ने किस ओर पलटा खाया होता। इसमें सन्‍्देह नहीं कि 
उमर समय क्लाइव ने नवाब मीरजाफर के एक पक्ष समर्थक की 
हैसियत से मुशिदाबाद मे प्रवेश किया था। बहुत सम्भव है कि 
यदि नगर-निवासियों को उस समय क्राइव के वास्तविक रूप 
का पता होता, यदि उन्हें मालूम होता कि कलाइव और उसके 
साथी इन चालों से अन्द्र ही अन्दर भारत की आजादी छीनने 
' की कोशिशें कर रहें हैं, तो बहुत सम्भव है कि नगर-निवासियों 
का व्यवहार क्लाइव के साथ कुछ दूसरा ही होता। किन्तु अभी 
तो विश्वासघातक मीरजाफर की आँखें खुलने में भी कुछ समय 
बाकी था। 


२६ जून का तीसरा पहर मीरजाफर के राजगद्दी पर बैठाये 
जाने के लिए नियत था। मालूम होता है. कि. उसका पापी 
दिल भीतर से अशान्त था। इसीलिए ऐन मौके पर उसने 
सिराजुद्दोला की रृजगद्दी पर बैठने से इन्कार कर दिया। 
क्ाइव को उसका हाथ पकड़ कर उसे राजगद्दी पर बैठाना 
पड़ा। पहले क्राइव नये नवाब के सामने होकर आदाब 
बजा लाया और! फिर बाकी दरबारियों ने दर्जा-बदर्जा 
सलामियाँ दी । 


मीरजाकर के नवाब होते ही कम्पनी और उसके मददगारों 

के लिये मुर्शिदाबाद के खजाने से अपनी अपनी थैलियाँ भरने का 
समय आया । खजाने की जाँच पड़ताल के लिए एक दिन नियत 
किया गया । यह कार्य दोनों जैन जगत सेठों के सुप्दे किया 
गया। क्वाइव ओर उसके साथियों ने जब यह देखा कि 
मुशिदाबाद के खजाने को हालत, जैसी उन्होंने सुन रकखी थी, 
वेसी अब न थी, तब वे इस बात पर राजी हो गये कि 
मीरजाफर ने जितना धन उन्हें देने का वादा किया था, उसमें 
से आधा फोरन अदा कर दे ओर आधा तीन वर्ष के अन्दर 
तीन किश्तों में दे दे । कलाइव का परम मित्र अंग्रेज इतिहास- 
लेखक ओम लिखता है;-- 


४» ८ *६ जुलाई सन्‌ १७५७ ईसवी तक ( कलकत्ते के 
अंग्रेज ) कमेटी के पास चांदी के सिक्कों में वहत्तर लाख 
एकहत्तर हजार छः सौ छासठ ( ७२,७१,६६६ ) रुपय्रे पहुँच 
गये | यह खजाना सात सौ सन्दूकों में भरकर सो किश्तियों में 
लादा गया। सैनिकों की निगरानी में ये सब किश्तियां नदिया 
गईं । वहाँ से अग्रेंजी जज्ञी जहाजों की तमाम किश्तियों तथा 
दूसरी किश्तियों को साथ लेकर, भरूण्डे फहराती विज्ञब का 
वाजा बजाती - हुई आगे बढ़ी ।> > »&इससे पहले कभो 
सी अंग्रेज कीम को एक साथ इतना अधिक नकद धन कहां 
किसी लड़ाई में न मिला था।” | 


बटवारे के समय छोटे से छोटे अंग्रेज अफसर को कम से 

कम ४४,००० रुपये दिये गये किन्तु अपने हिन्दुस्तानी मददगारों 
के साथ कलाइव और उसके साथियों ने फिर एक बार दगा की । 
इस तमाम साजिश में आदि से लेकर अन्त तक मुख्यतम भाग 
अमीचन्द का था। निस्सन्देह बिना अमीचन्द की सहायता के 
न बंगाल में अंग्रेजों का व्यापार इतना बढ़ पाता, न वे चन्द्र 
नगर विजय कर सकते ओर न सिराजुद्देला सूबेदारी की गद्दी 
से उतारा जा सकता। आज ही के दिन की आशा में अमीचन्द 
मे सिराजुद्दौला के भारतीय दर्बारियों और मुलाजिमों को विदेशी 
अंग्रेजों की ओर से रिश्वतें देने में अपने धन को पानी की तरह 
बहाया था | अमीचर ने अपनी आत्मा के साथ, अपने राजा 
ओर मालिक के साथ और अपनी कौम के साथ दंगा की, किन्तु 
अग्नेजों के साथ उसका व्यवहार बराबरःसच्चा रहा । कहते हैं 
कि चोर-चोर आपस में एक दूसरे के साथ बड़ा सच्चा 
व्यवहार करते हैं, किन्तु क्लाइव, वाद्सन इत्यादि का व्यवहार 
अमीचन्द के साथ इसके विपरीत रहा। 


अंगरेजों ने जो सन्धि मीरजाफर के साथ की थी, उसमें 
त्तेर शर्तें थीं। अमीचन्द का उनमें कहीं जिक्र न था। यह 
सन्धि सफेद कागज पर लिखी हुई थी । उसी के साथ एक 
दूसरी जाली सन्धि चौद॒ह शर्तों की ज़ाल कागज पर लिखकर 
अमीचन्द्‌.को दिखाई गई थी, जिसमें एक चौदहनीं शर्ते यह भी 
थी कि मीरजाफर को गद्दी दिये जाने के समय अमीचन्द को तीस 
लाख रुपया नकद और उसके अलावा नवाब के तमाम खजाने 

का पाँच फी सैकड़ा दिया जायगा । वादसन ने इस जाली 
सन्धि पत्र पर दस्तखत करने से इन्कार कर दिया था, किन्तु 
क्लाइव ने लुशिंगटन नामक एक शख्स के हाथ से वाद्सन के 
जाली दरतखत उस पर बनवा दिये थे। इस प्रसंग पर इससे 
पहले भी प्रकाश डाला जा चुका है । अब पाठक देखेंगे कि 
इसका क्या परिणाम होता है। 


मीरजाफर के नवाब नियुक्त होने के बाद एक दिन जगत सेठ 
के भवन पर जब पहली बार सन्धि-पत्र पढ़कर सुनाया गया तव 
अमीचन्द चकित होकर चिल्ला उठा :-- 


“यह वह सन्धि नहीं हो सकती जो सच मैंने देखी थी 
चह लाल कागज पर थी ।” 

इस पर क्लाइव ने उत्तर दिया।-- 

“ठीक है. अमीचन्द, किन्तु यह सन्धि सफ़ेद कागज पर 
लिखी हुई है।” 

स्वभावत: अमीचन्द के दिल पर इस सदमें का जबदंस्त 
असर हुआ | बाद में स्वास्थ्य ठीक करने के लिये अल्लाइव ने 
उसे तीर्थ-यात्रा की सलाह दी। वह तीर्थ-यात्रा के लिए गया, 
किन्तु इस सदमें से डेढ़ वर्ष के अन्दर अमोचन्द की ख॒त्यु 
हो गई । 


उन दिनों इंगलिस्तान में जाल-साजी की सजा प्राणु-दण्ड 

थी। किन्तु 4लाइव ने पारलिमेंन्ट की कमेटी के सामने बढ़े अमि- 
मान के साथ अपनी इस जालसाजी का जिक्र किया और उसके 
बदले में कलाइव को “ला्ड” की उपाधि दी गई। 


इधर भगवान गोला से चलकर राजमहल के पास सिराजु- 
दोला जब कालिन्द्री नदी के जल प्रवाह को पार कर रहा था 
ओर उसकी नाव जिस समय बखराबर हाल नाम के एक 
पुरातन ग्राम के पास पहुँची तो उस समय उसकी गति एकाएक 
रुक गई । नाजिरपुर का मुहाना पार कर लेते ही बड़ी गड्ढन में 
प्रवेश हो जाता, परन्तु जल के अभाव से नाजिर पुर का मुहान 
सूखा पड़ा था इसलिए नाव न चलन सकी । 


इस आकसिमिक दु्घटना के कारण सिराजुद्दोला के सर्वेनाश 
का सूत्रषात हुआ । उसका ख्याल था कि मेरे हार जाने की 
बात अभी दूर-दूर तक नहीं पहुँची है। इसी भरोसे पर वहा 
स््रयं नदी के किनारे पर उतर पड़ा। जितने मल्लाह थे वे सब 
इधर-उधर बिखर कर नदी के बहाव का पता लगाने लगे। इसी. 
अवसर पर सिराजुद्दीला ने कुछ खाने-पीने के लिए पास की 
पुरानी मसजिद में आतिथ्य ग्रहण किया। 


इस मसजिदः में दानशाह नामक एक प्रसिद्ध मुसलमान 
फकीर का समाधि मन्दिर था । आज भी वह शाहपुर नामक 
भाम में टूटी-फूटी अवस्था में पड़ा है। मसजिद में रहने वाले 
आदमी एक छोटे से गाँव में सिराजुदौला के समान अतिथि की 

नोका को देख कर बड़े आश्चर्य चकित हुये। वाद को जब 
उन्होंने मल्लाहों से पूछ-ताल कर पता लगाया तब उन्हें सब 
हाल मालूम हुआ। मोरकासिम और सीरखाऊद की फौजजें 
पास ही ठहरी थी । रुपये के लालच से लोंगों ने उन्हें 
सिराजुद्दीला का पता दे दिया। भूख से सताये सिराजुद्दोला 
को रोटी का ग्रास भी गले से नीचे उतारने का मौका न मिला 
ओर वह परिवार के सहित मीर कासिम के हाथों में कैद हो 
गया | 


अंगरेजों ने कहा है कि सिराजुद्दोला ने अपने बने जमाने में 
दानशाह नामक फकीर के नाक-कान कटवा डाले थे। विपत्ति के 
दिनों में उसी दान शाह ने अपना बदला लेने के लिए सिराजु- 
दौला को पकड़वा दिया। महात्मा विवारित्र ने इस कथन पर 
विश्वास न करके लिखा है :--- 


यह लोगों ढ्ारा कही जानेवाली बात किसी भी दृष्टि 
कोण से ठीक नहीं हो सकती क्‍यों कि स्‍म्ुताखरीन के अनुवादक 
हाजी मुस्तफा ने अपनी टीका में लिखा है कि फकीर सिराजुदौला 
को कतई नहीं पहिचानता था। उसके कीमती खड़ाऊँ देखकर 
उसे सन्देह हुआ और फिर साथ के मल्लाहों से सब पता लगा 
कर उसने नवाब को पकड़वा दिया ।! 


सिराजुद्देला जैसे धर्मानुरागी मुसलमान का दानशाह जैसे 
एक ग्रसिद्ध मुसलमान फकीर के नाक कान काटना सर्वथा 

ही असम्भव है। दानशाह के समाधि मन्दिर की शिला 
लिपि द्वारा ओर उसके वंशजों से प्रमाण संग्रह करके 
यह ज्ञात हुआ है कि दानशाह्‌ उस समय जीवित ही 
नहीं था। 


यह तो ठीक ही जान पड़ता है. कि सिराजुदौला काहिन्द्री 
के किनारे साहपुर नामक ग्राम में दानशाह के समाधि सन्दिर 
के पास ही कैद हुआ था । रियाजुस्सलातीन के रचयिता 
गुलाम हुसेन सलेमी मालदा के रहने वाले थे, उन्हीं की 
बात अधिक विश्वास के योग्य है । परन्तु दानशाह अथवा 
उसके वंशजों से इसका कुछ सम्बन्ध यह ठीक नहीं 
प्रतीत होता । एकमात्र सिफे हन्टर नामक अंगरेज ने लिखा 
है. कि-- 

“दानशाह ने सिराजुदीला को पकड़वा कर मीरजाफर से 
एक बहुमूल्य जागीर श्राप्त की थी और स्वदेश में बड़ी ख्याति 
पाई थी | उसके वंशज आज भी उस जागीर का उपभोग कर 


रहे हैं |, 


यदि यह बात सत्य होती तो मालदा के जिले में कहीं पर 
इस जागीर का पता जरूर लगता परन्तु वहाँ पर इस तरह की 
किसी जागीर का पता नहीं है। सुना जाता है कि दानशाह 
के अधिकार में बिना कर की बहुत सी जमीन थी। उस 
समाधि के पुराने ईंट पत्थरों को देखने से भी जान पड़ता है 

कि वह एक समृद्धिशाली पुरुष था । परन्तु उसके वंशज्ञों के 
अधिकार में इस समय सिफे कुछ बीबे जमीन बिना लगानीं रह 
गई है जिसके भी सम्बन्ध में लोग कहते हैं कि बहुत जमाना 
हुआ, जब उन्हें ये सब बिना लगानी जमीन गौड़-प्रदेश के 
अधिपति हुसेनशाह तामक पठान बादशाह से दान में प्राप्त 
हुई थी और दानशाह के पूर्वजों के समय से वे उसका उपभोग 
करते चले आ रहे हैं। 


मीरकासिम ने जिस समय सिराजुद्देला को कैद किया, 
उस समय सिराजुद्दोला के पास न कोई हथियार था ओर न 
कोई साथी । लाचार हो उसने अपने छुटकारे के बदले में बहुत 
सा धन देना चाहा, परन्तु हजार कोशिशें करने पर भी फल 
कुछ न हुआ। मीरकासिम की फौज ने लूटमार के लालच में 
उन्मत्त हो उसकी नाव पर आक्रमण किया। स्वयं मीरकासिस 
भी धन का लोभ परित्याग न कर सका । उसने भी मीका पाकर 
चालाकी से लुत्फुन्निसा बेगम के बहुमूल्य र्न-आभूषण ले 
लिये | ससीय लास इस समय तीस सील दूर था । उसके 
सिराजुद्देला के साथ. मिलने से पहले ही सिराजुद्दीला की सारी 
आशायें निर्मेल हो गई । 


बड़ खुशी के साथ मीरदाऊद ने यह खबर मुशिदाबाद 
को भेजी, जिसे सुनते ही मीरजाफ़र की प्रबल चिन्ता दूर 
कही गई। वह क्लाइव के पास बैठा हुआ हीरा भील वाले 

तु 
महल में कुछ सलाह मशवरा कर रहा था । यह समाचार 
पाते ही उसने सिराजुद्देला को कैदी की दशा में पकड़ 
लाने के लिए फोरत ही युवराज मीस्न को राजमहल भेज 
दिया । 


२ जुलाई सन्‌ १७४७ ईसबी को सिराजुदौला ;कैरी के भेष 
में मु्शिदाबाद लाया गया। अपने उस बीर तथा शाही शत्रु 
के साथ भी कम्पनी का व्यवहार अत्यन्त लज्ञा-जनक रहा। 
कहा जाता है कि सीरजाफर उसे आदर के साथ मुशिदाबाद में 
नजरबन्द रखना चाहता था। किन्तु उसी दिन रात को मुहम्मद 
बेंग नामक एक मनुष्य ने सिराजुद्देता को कत्ल कर डाला। 
अगंले दिन उसका कटा हुआ सिर हाथी पर रख कर मुशिदाबाद 
की गलियों में धुमाया गया । 


“रियाजुरसलातीन” नामक ग्रन्थ का मुसलमान रचयिता 
लिखता है:-- 

“अंगरेज सरदारों और जगत सेठ की साजिश से सिरजु- 
दौला को कत्ल किया गया ।? 


सिराजुद्दोला की हत्या के दो दिन बाद क्ताइव ने सिलेक्ट 
कमेटी के नाम एक पत्र में बड़े गये के साथ उन्हें यह सूचना 
दी-- 


“महा शयगण ! सिराजुद्देला खतम हो चुका । नवाब उसकी 

जान बख्शना चाहता था, किन्तु उसके पुत्र मीरन और बड़े 
लोगों ने देश के अमन के लिए उसे मार डालना आवश्यक 
समझा, क्योंकि उसके शहर के पास आते ही, जमींदार लोग 
बलवा करने लगे थे ।? 


निससन्देह इन बड़े लोगों! में सब से मुख्य क्लाइब 
हीथा। 


क्लाइव और उसके साथियों के दुष्कृत्यों पर पर्दा डालने 
के लिए अंगरेज इतिहास-लेखकों ने आम तौर पर झूठे इलजामों 
और नई जालसाजियों द्वारा सिराजुद्देला के चरित्र को कलंकित 
करने का पूरा-पूरा प्रयत्न किया है। किन्तु सिराजुद्दोला की 
सच्चाई, उसकी योग्यता और उसकी ईमानदारी में किसी तरह 
का भी सन्देह नहीं हो सकता। 


वास्तव में उसकी योग्यता के कारण ही इंगलिस्तान के 
ईसाई “व्यापारियों! ने अपने ओर अपनी कोम के भावी हित के 
लिए उसका नाश आवश्यक समझा । उसका वह खजाना भी 
जो चाँदी, सोने ओर जवाहरात' से लबरेज था, “इन विदेशियों 
के लिए काफो लालच की चीज थी। उसमें दोष भी जबदेस्त 
थ्रे किन्तु वे दोप थे--विदेशियों की चालों को न समझ सकना, 
उन पर विश्वास और दया करना और बराबर उनके साथ 
अमन से रहने की आशा करना । 


पतासी का युद्ध श्श्८ 


एक ओर सिराजुद्दौला के ये ब्यक्तिगत दोष, दूसरी ओर 
सारतीय जनता में राजनैतिक बोध तथा उससे उत्पन्न होने 
वाले देश-ग्रेम और राष्ट्रीयता के भावों की कमी, ओर तीसरी 
ओर उच्च-श्रेणी के भारतवासियों के चरित्र की लजञ्ञा-जनक 
स्वार्थ थरायणता और विश्वासघातकता--श्न तीनों ने मिलकर 
न केवल सिराजुद्देला का ही अन्त कर दिया वरन्‌ सिराजुद्दौला 
की लाश के साथ-साथ भारत की आजादी को भी सदियों के 
लिए दफन कर दिया । 


कत्ल के समय सिराजुद्देला की उम्र २५ वर्ष की भी न थी.। 
समस्त अंग्रेज इतिहास लेखकों में शायद कनेल मालेसन ही 
एक ऐसा है जिसने सिराजुद्दोला के साथ इन्साफ करने की 
कोशिश कीं है । वह लिखता हैं:-- 


“सिराजुद्दीला में ओर चाहे कोई भी दोष क्‍यों न रहे हों 
उसने न अपने मालिक के साथ विश्वासघात किया और न 
अपने मुल्क को बेंचा। इतना ही नहीं, वरन्‌ कोई निष्पक्ष 
अंग्रेत £ फ़वरी और २३ जून के बीच की घटनाओं पर 
इन्साफ से राय कायम करते हुए इस बात से इन्कार नहीं 
कर सकता कि शराफत के पैमाने पर सिराजुद्ौला का नाम 
क्लाइव के नाम की अपेक्षा ऊंचा नजर आता है | इस 
शोौकान्त नाटक के भ्रधान पात्रों में अकेला एक सिराजु- 
हौला ही ऐसा था जिसने किसी को धोखा देने की कोशिश 
नहीं की। ” 


इस परिस्थिति में और इन उपायों द्वारा पल्नासी के सुप्रसिद्ध 
मैदान में हिन्दुस्तान के अन्दर अँगरेजी साम्राज्य की नीव रखी 
गई, जिसका मुख्य श्रे य निस्सन्देह क्लाइव ही को मिलना उचित 
है। सम्भवत: उस दिन की लज्ञाजनक स्मृति को मिटाने के 
लिए कुछ दिनों बाद पलासी अथवा 'पलासी बाग” के एक- 
एक पेड़ की लकड़ी व जड़ें तक खोद कर इंगलिस्तान पहुँचा 
दी गई । 


पलासी यद्ध के बाद 


हिन्दू मुस्लिम पत्मयपात का आरम्भ 


सिराजुदीला की म॒त्यु के बाद मीर जाफर बंगाल, बिहार 
और उड़ीसा की गद्दी पर बैठा। विश्वासघातकों में किसी प्रकार 
के उच्च मानसिक या नेतिक गुणों का मिलना प्रायः असम्भव 
है | अतएवं इसमें कोई आश्चयें को बात नहीं कि शासक की 
दृष्टि से मीर जाफर अयोग्य, निबेल और अदूर-दर्शी साबित 
हुआ । इसके अतिरिक्त वह सदा ही क्लाइव तथा उसके अन्य 
अंग्रेज साथियों के हाथों की कठपुतली बना रहा और बिना 
क्लाइव की इच्छा ओर आज्ञा के कोई काम न कर सकता था। 
मुशिदाबाद दरबार के एक हाजिर तबियतदार ने मीरजाफर 
का नाम 'कनेल क्लाइव का गधा' रक्खा था और यह खिताब 
मीर जाफर के मरने के समय तक उसके साथ लगा रहा । 
अलीवदी खाँ यह भली भांति जानता था कि प्रजा के सुख 
और समृद्धि केलिये बिना मजहब का विचार किये योग्य पुरुषों को 
राज्य की ऊँची से ऊँचो और जिम्प्रेदरी की जगह पर नियुक्त 
करना राजा का परम धर्म है और इस धर्म का सच्चाई के साथ पालन 
करने से ही राज्य की जड़ें सदा के लिये चिरस्थायी हो सकती हैं । 

'३२१ पलासी युद्ध के बाद 


यही सोच समककर उसने अपने राज्य में लगभग सभी ऊची 
'पदवियों पर हिन्दुओं को ही नियुक्त कर रखा था। अपने नाना 
अलीवदी खाँ को इसी नीति का पालन करते हुए सिरणजुदौला ने 
भी हिन्दुओं को ऊचो-ऊची पदवियों पर बनाये रखना अपना राज- 
कीय धर्म समझ लिया था। इसमें सन्देह नहीं कि सिराजुद्दौला 
के अपने अत्यन्त अल्प शासन-काल में भी उसे रात-दिन पड़यंत्रों 
ओर साज्िशों का ही सामना करना पड़ा। अलीवर्दी खा और 
सिराजुद्दीला दोनों हो अपनी हिन्दू और मुसलमान प्रजा को 
एक आँख से देखते थे और उनके साथ एक समान उदारता- 
पूर्णों व्ययहार करते थे । किन्तु उन दोनों की सृत्यु के वाद ही 
हवा का रुख बदल गया । आश्चयें की बात यह हुई कि 
बंगाल के शासन में अंग्रेजों का दखल होते ही मीरजाफर ने 
हिन्दुओं को समस्त ऊँची-ऊंची पदवियों से हटाकर उनके 
स्थान में अपने सहधर्मियों को नियुक्त करनां आरम्भ कर दिया । 
यद्यपि यह भेद-भाव उत्पन्न करने वाली नीति मीरजांफर और 
उसकी प्रजा दोनों के ही लिए हानिकारक और घातक थी 
तथापि अंगरेजों के लिए तो सभी दृष्टिकोश से लाभदायक 
प्रतीत हुईं | इतिहास से भी स्पष्ट है कि मीरजाफर इन सभी 
विषयों में कलाइबव ओर उसके साथियों के इशारे पर चल रहा 
था और उन सबों की संगीनों के वल पर हा सारे खेल खेल 
रहा था। क्‍ 

सबसे पहले मीरजाफर ओर कक्‍्लाइव ने मुशिदाबाद की 

सूवेदारी के अधीन बड़े-बड़े प्रान्तों से हिन्दू राजाओं को हटाकर 
उनकी जगह पर मुसलमानों को नियुक्त करके साम्प्रदायिकता 
का विष वृक्ष आरम्भ किया। 


पहला हिन्दू-नरेश जिसे क्लाइव और मीरजाफर ने मिलकर 
मिटा देना चाहा बिहार प्रान्त का शासक राजा रामनारायण 
था। राजा रामनारायण अलीवरदी खाँ के खास आदमियों में से 
था और अलीवर्दी खाँ ने ही उसे बढ़ाकर इस ऊँचे दरजे तक 
पहुँचाया था | अलीबदी खाँ और सिराजुद्ौता दोनों का ही 
राजा रामनारायण हमेशा वफादार रहा। सिराजुद्देला के विरुद्ध 
जो षड़यन्त्र ओर साजिश की गई थी उसमें वह शामिल न था 
किन्तु जब उसने सिराजुद्देला के मारे जाने और मीरजाफर के 
गद्दी पर बैठने की खबर सुना तब अपने प्रान्त में भी मीस्जाफर 
की सूबेदारी का नियमानुसार एलान कर दिया। फिर उस 
निरपराध राजा रामनारायण पर यह दोष लगाया गया कि 
तुमने फ्रान्सीसियों को अपने यहाँ आश्रय दे रखा है. और अवध 
के नवाब-बजीर के साथ मिलकर तुम मीरजाफर के विरुद्ध पड़- 
यन्त्र ओर साजिश करने लगे हो | इसमें सन्देह नहीं कि यह सब 
मनगदन्त कहानी केवल उसे बिहार की गद्दी से उतारने के लिए 
तैयार की गई थी। « 


छः जुलाई सन्‌१७५४७ को क्लाइव के आदेशानुसार मेजर 
कूट २३० गोरे और लगभग ३०० हिन्दुस्तानी सैनिक लेकर 


३२३ पत्नासी युद्ध के बाद: 


मुशिदाबाद से पटने की ओर रवाना हुआ । लोगों में भ्रम पैदा 
करने के लिए सबसे पहले यह बहाना बतज्ञाया गया कि ये सब 
सैनिक फ्रान्सीसियों का पीछा करने के लिए पटना भेजे जा रहे 
हैं। किन्तु १२ अगस्त को मेजर कूट के पास कक्‍लाइव का एक 
पत्र पहुँचा जिसमें कलाइव ने उसे यह आदेश दिया था कि तुम 
पटने पहुँच कर मीरजाफर के एक भाई महमूद अमोन खाँ के 
साथ मिलकर रामनारायण को गदो से उतारने का प्रयत्न 
करो । 

अपने सैनिकों के साथ मेजर कूट सकुशल पढने पहुँच गया 
किन्तु उस थोड़ी-सी सेना से राजा रामनारायण को परास्त कर 
सकना कठिन था | इसी बीच में राजा रामनाएयण को भो मेजर 
कूट के नाम भेजे गये क्लाइव के गुप्त पत्र की उड़ती हुईं खबर 
मिल गईं थी, इसलिए उसने उस समय व धीरज से काम 
लिया । अन्त में समझौते की बातचीत होने लगी | २२ अगस्त 
को राजा रामनारायण के महल में बैठक की गईं। जितने इल- 
जाम उस पर लगाये गये थे, उन सब को उसने बड़ी शान्ति के 
साथ भूठा सिद्ध कर दिया। इस बैठक में मेजर कूट ओर महमूद 
अमीन के साथ मीरजाफर का दामाद मीर कासिम भी मौजूद 
था। अन्त में जब बातें हो चुकों तब एक ब्राह्मण को बुला- 
कर सब के ही सामने राजा रामनारायण ने मीरजाफर को सूचे- 
दार मान लिया और उसकी वफादारी की शपथ ली। मीर- 
कासिम और महमूद अमीन ने कुयन उठाकर अपने दिलों को 

सफाई का एलान किया। अपने सेनिकों के साथ ७ सितम्बर को 
'पंटने से चलकर मेजर कूट सात दिन में मुशिदाबाद वापस पहुँच 
मया, किन्तु क्लाइव ने अपने मन में जो इच्छा की थी वह यों 
ही अधूरी रह गई। उन दिनों राजा रामनारायण एक 
अच्छा शक्तिशाली और प्रतापी नरेश था। क्लाइच का मुख्य 
उद्देश्य उसके प्रताप को नष्ट कर उसकी शक्ति को तोड़ देना 
“था | इसीलिए उस धर्म वीर रामनारायण पर अभी और संकटों 
का आना बाकी था। 

दूसरा हिन्दू नरेश जिस पर मीरजाफर और क्लाइव की 
क्रर दृष्टि पड़ी उड़ीसा का राजा रामरमसिंह था। जिस तरह 
बिहार-बगाल के सूबेदार के अधीन था उसी तरह जड़ीसा का 
प्रान्त भी था । मीरजाफर ने राजा रामरमसिंह को अपने प्रान्त 
की मालगुजारी का हिसाब सममाने के बहाने मुर्शिदाबाद बुलवा 
-मेजा । उस समय क्लाइब्र भी मुशिदाबाद में ही था। उधर 
राजा रामस्मसिंह को भीरजाफर के बुलवा भेजने पर सन्देह 
हुआ इसलिए वह उसके बुलव।ने पर स्वयं नहीं आया। मीर- 
जाफर की इच्छा के अनुसार मालगुजारी का हिसाव समझाने 
के लिए उसने अपने .एक भाई और एक भतीजे को हिसाब की 
किताबों सहित मुशिदाबाद भेज दिया। ज्यों ही ये दोनों मुशिदा- 
बाद पहुँचे त्यों ही कैश कर लिये गये। इस घटना से राजा राम 
रामसिंह का सन्देह सच्चा. साहिब हो गया। कुछ भी हो, राजा 
“रामस्ससिंह बड़ा स्ाहसी*्था | वह यह भी जानता था कि मीर- 

जाफर तो बनावटी सूबेदार है। मुशिंदाबाद दरबार की असली. 
बागडोर तो क्लाइव के हाथों में है । इसीलिए उसने तुरन्त नयेः 
सूबेदार मीरजाफर के इस अनुचित व्यवहार की शिकायत करते- 
हुए क्लाइव को लिखा--“मेंने एक विशाल सेना इकट्ठी कर ली. 
है। उसमें २००० सवार और ४,००० पैदल सैनिक है.। ऐसी. 
दशा में यदि नया नवाब मुझे कैद करने या दबाने के लिय सेना- 
भेजने की भूल करेगा, तो मैं उसके मुकाबले के लिए का हूँ 
किन्तु यदि आप बीच में पड़कर मेरी सलामती की वचन दे 
तो में स्वयं आकर मीरजाफर से मिलने और एक जाख रुपये- 
नजराना भेंट करने के लिए तैयार हूँ ।” 


इस पत्र को पाते हो दूरूर्शी क्ताइव समझ गया कि इस. 
समय राजा रामस्मसिंह से भिड़ना ठीक नहीं है। इसलिये मीर- 
जाफर से क्वाइव के कहने पर राजा रामस्मसिंह के भाई और 
भतीजे दोनों ही तुरन्त छोड़ दिये गये और उड़ीसा की गद्दी पर 
राजा रासर्मसिंह को पहले के ही समान सम्मान के साथ बहाल 
रखा गया । 


तीसरा हिन्दू नरेश जिसके बल ओर प्रताप को तोड़ने का. 
क्लाइब और मीरजाफर ने इरादा किया वह पूनिया का राजा युगल- 
सिंह था। पहले उस प्रान्त का शासक सिराजुद्देीला का रिश्तेदार. 
शौकतजंगं था । जब वह मर गया तब सिराजुदला ने राजा” 
युगलसिंह क | सब तरह से योग्य समझकर उस प्रान्त काः 

'शांसक नियुक्त किया था। क्लाइव के सममभाने पर मीरजाफर ने 
वहाँ से राजा युगलसिंह को हटाकर उसके स्थान पर अपने एक 
आदमी खुद्यामहुसेन को वहाँ का शासक बनाना चाहा किन्तु 
युगलसिंह तुरन्त मुकाबले के लिये तैयार हो गया। फिर क्‍या 
“था कम्पनी और सूब्रेदार की सेनाओं ने मिल कर पूनिया पर 
चढ़ाई कर दी। उसका नतीजा यह हुआ कि राजा, युगलसिंह 
कैदक़र लिया गया और उसके स्थान पर खुद्दामहुसेन पूर्निया 
“की गद्दी पर बैठा दिया गया। 

राजा दुलेंभ राम मीरजाफर का बड़ा सहायक था। उसको 
'सूबेदार बनाने में दुलेभराम का भी बड़ा हाथ था। वह 
मुशिदाबाद दरबार में माल के महकमे में हाकिम था। मीरजाफर 
'के ऊपर उसके अनेक अहसान थे । सिराजुद्दीला के विरुद्ध 
साजिश में उसने अंग्रेजों और मीरजाफर की बड़ी सहायता 
की थी | इसीलिये उसका बल ओर प्रभाव दोनों ही अधिक बढ़े 
'हुये थे। राजा युगलसिंह को कैद कर लेने के बाद मीर जाफर ने 
उसको भी मिटा देना चाहा। अतएवं उसके भी नाश के उपाय 
सेाचे जाने लगे । किन्तु जैसे ही उसे मीरजाफर का इरादा मालूम 
हुआ - बैसे ही वह कमर कसकर मुकाबला करने को तैयार हो 
गया । क्लाइब और उसके साथी अँग्रेज राजा दुलेभराम के 
प्रभाव को भली भाँति जानते थे इसलिये वे डर गये। वादस 
तुर्त बीच बचाव करने के लिये आगे बढ़ा और उसने मीरजाफर 
“तथा राजा दुलेभ राम में सुलह करा दी। | 

क्वाइव सूबेदारी भर में अंग्रेजों के बल और उनके प्रभाव 
की धाक जमा देने के प्रयत्त में लगा हुआ था। इसी लिए वह 
मीर जाफर को समस्त प्रजा में अप्रिय बना देने के उपाय करने 
लगा था | अपने उहद श्य में सफल होने के लिए ही.वह इस प्रकार 
की तमाम अनुचित्त छेड़-छाड़ करके बंगाल के तमाम पुराने और 
प्रतिष्ठित बड़े-बड़े परिवार के बल को तोड़ने का प्रयत्न करने 
लगा किन्तु स्वार्थोन्ध मीरजाफर उसकी चाल को जया भी न 
समम्क सका । 


राजा रामनारायण पर चढहाई 


कुछ ही दिनों में राजा रामनरायण पर एक बड़ी सेना लेकर 
दुबारा चढ़ाई करने की योजना तैयार की गई । इस योजना के 
पहले यह अफवाह उड़ी या उड़ाई गई कि अलीबवर्दी खाँ कि बूढ़ी 
बेवाने अवध के नवाब वजीर को पत्र लिखा है कि आप आकर 
मीसजाफर के विरुद्ध रामनरायण की सहायता कीजिए। इसी 
पत्र का बहाना लेकर क्वाइव ओर मीरजाफर के लिए केवल कुछ 
महीने पहले की सन्धि और दोनों ओर की कसमों को मिट्टी में 
मिलाकर अब फिर बिहार प्रान्त पर चढ़ाई करना और राजा 
रामनरायण को नीचा दिखाना जरूरी हो गया। 

क्लाइव ने इस मौके से लाभ उठाते हुये पचास हजार सेना 
इकट्टी करली | इतना दी नहीं सीरजाफर को डर दिखाकर उससे 
भ्रन खींचने का भी कलाइव को यह अपूर्वे अवसर दिखाई पड़ा १ 

किन्तु इस समय मीरजाफर की अथिक दशा बड़ी ही शोचनीय 
थी। मुशिंदाबाद के खजाने की जो दशा उसने पलासी-युद्ध से 
पहले समम रखी थी वह पत्लासी-युद्ध के बाद न निकली | इस 
खजाने का भरोसा करके ही उसने अंग्रेज कम्पनी को अलग 
ओर क्लाइब तथा उसके अनेक साथियों को व्यक्तिगत रूप से 
, अलग बड़ी-बड़ी रकमें देने का बचन दे रखा था । दूसरे इन्हीं 
रकमों के कारण उसकी भीतरी हालत इतनी तंग हो गई थी 
कि उसके ऊपर सेना की कई महीने की तनखाहें चढू गई 
थी, इसी लिए, उसकी सेना में भयानक असन्‍्तोष बढ़ता जा 
रहा था ! 


जब, कोई भी उपाय दिखाई न पड़ा तब विवश होकर 
मीरजाफर ने यह प्राथेना की कि कम्पनी का जो कर्जा मेरे 
जिम्मे बाकी रह गया है, उसमें कुछ कमी कर दी जावे। 
मालूम पड़ता है कि शायद क्लाइब ने उसे इसकी आशा भी 
दिला रखी थी । इसी उद्देश्य से मीरजाफर ने कई बार बड़ी-बड़ी 
रकमें बतौर रिश्वत के कलाइव की भेट की | इन रकर्मों के विषय 
में सन्‌ १७७२ ई० में पालियामेंट की एक कमेटी के सामने गवाही 
देते हुए क्लाइव ने कहा था कि 'नबाब की उदारता ने सहज 
ही में मुझे धनवान बना दिया।! 


इतना सब करने पर भी मीरजाफर का वह प्राथना-पत्र 
रही की टोकरी में फेक दिया गया । और कहाँ तक कहा जाय ! 

, ठीक उस मौके पर जब कि बिहार पर चढ़ाई करने की सभी 
तैयारियाँ की जा चुकी थीं क्‍लाइव ने कम्पनी की एक-एक पाई 
चुकता कराये बिना सुर्शिदाबाद से एक कदम आगे चलना भी 
स्वीकार नहीं किया इतना ही नहीं, पिछल्ली रकमों के अतिरिक्त 
ओर भी कई तरह की नई-नई रकमें इस मौके पर मीरजाफर से - 
तलब की गई | चूंकि इस अवसर पर क्लाइव की शक्ति बहुत 
बढ़ गई थी उसके पास मीरजाफर को कुचलने के लिए पचास 
हजार सेना भी मौजूद थी और मीरजाफर को भाँति-भाँति के 
भय दिखाये गये थे इसलिए उसे लाचर होकर भुक जाना पड़ा । 
इस भ्रसंग के सम्बन्ध में इतिहास लेखक मैलकम लिखता है. 
कि इस अवसर पर-- 

“एक रकम सेना के असाधारण खर्चे के लिए वसूल कर 
ली गई। जो जमीनें कम्पनी को दी गई थी उनके पर्वाने बाका- 
यदा जारी कराये गये | दरबार से हुकुम जारी कराये गये 
कि नवाब के पहले छः: महीने के कर्जें की तमाम बकाया तुरन्त 
अदा कर दी जाबे । बाकी तमाम कर्जों को चुकाने के लिए उस 
समय तक जब तक कि कर्जों पूरा न हो जावे, बर्धेभान 
नदिया और हुगली तीन जिलों की सरकारी मालगुजारी 
कम्पनी के नाम करा ली गई । क्ल्ञाइव ने कम्पनी। के 
डाइरेक्टरों के नाम ८ फरवरी के पत्र में लिखा था--“इससे अब 
हमारे कर्जों का चुकाया जाना नवाब के हाथों से बिलकुल 
स्वतन्त्र हो गया. &><> ” 

इस प्रसंग सें हमें यह स्मरण खूबता चाहिए कि इन कर्जों में 
कोई ऐसी रकम शामिल न थी जो सचमुच कम्पनी ने या किसी 
अंग्रेज ने कभी एक पाई भी मीरजाफर को कजे में दी हो | यह 
तो वास्तव में केतल वह धन था जो मीर जाफर, ने गद्दी के बदले 
में अंग्रेजों को देने का वादा कर लिया था । 


जब क्लाइव और मीरजाफर में सब तरह का सम्तोषजनक 
समभ्गैता हो गया तब वे दोनों पचास हजार सेना सहित पटने 
की ओर बढ़े । चार महीने से ऊपर यह विशाल सेना मैदान में 
ही पड़ी रही और इसका सारा खच्चे मीरजाफर को ही बदाश्त 
करना पड़ा किन्तु फिर भी कहीं किसी मौके पर एक गोली 
भी न चलने पाई । इसी से अनुमान करना पड़ता है कि इस 
समय क्लाइव मीरजाफर को सनमाना चकंमा दें रहा था। राजा 
रामनारायण के समान शक्तिशाली मनुष्य को सदा' के लिए 
अपना शत्र बना लेना अंग्रेजों के लिए हर एक दृष्टिकीण से 
हितकर न था। कलाइव यह सब समभता था। इस प्रकार उस 
पर चढ़ाई कर देने क्रा उहेश्य उस पर कम्पनी की शक्ति का 
सिक्का जमाना, उसे मीरजाफर की ओर संशक कर देनां, उससे 
धन वसूल करना और अन्त में स्वयं बीच में पढ़कर रामनारायण 
के हक में फैसला करा देना ही था । 


इसलिए २३ फरवरी सन्‌ १७५८ को पटने में जो दरबार 
हुआ था उनमें बलाइव ने मध्यस्थ का आसन, प्रहण .किया. था । 


। 


ट्र३१ पलासी युद्ध के बाद 


सीरजाफर का बेटा मीरन नाम के लिये बिहार का नवाब बनाया 
गया और शासन का सारा भार मीरन के नायब की हैसियत से 
पहले के ही समान राजा रामनारायण के ऊपर छोड़ दिया गया । 
इस दयालुता के बदले में राजा रामनारायण से साव लाख रुपये 
नकद वसूल किये गये । इतिहास लेखक ओऔमर्म लिखता है कि-- 
“क़्लाइव की जो मनोकामना थी वह सब पूरी हो गई ।” कुछ 
दिनों के बाद एक पत्र में कलाइव ने राजा रामरानायण को 
“अंग्रेजों का पक्का हित्साधक” लिखा है। 


हिन्दुस्तान की राजनीति में पड़कर भी क्लाइव अपने मालिक 
के हित को कभी नहीं भूला। इन दिनों जितना शोरा बंगाल में 
बिकता था वह सब पटने से ऊपर के भूभाग में तैयार होता 
था । क्लाइव ने इस समय नवाब पर दबाव डाल कर 
शोरा तैयार कराने का ठेका कम्पनी के नाम हासिल कर 
लिया । इस ठेके की बदौलत कम्पनी का व्यापार और बढ़ 
गया । मई सन्‌ १७४८ ई० में क़लाइव मुर्शिदाबाद लौट 
आया। उसके कुछ दिनों बाद मीरजाफर राजधानी में वापस 
आः गया। 


कुछ दिन बीत जाने पर मीरजाफर और रामनारायण दोनों 
ही पर एक और नया संकट आ पहुँचा। जिस तरह भीरन 
कंहने भर के लिये बिहार का नवाब बना दिया गया था उसी 
तरह काफी समय पहले से दिल्ली-सम्राट के बड़े बेटे को नाम 


पत्नासी का युद्ध ३ 


मात्र के लिये बंगाल बिहार और उड़ीसा का सूबेदार कहा जाता 
था। सच बात तो यह थी कि शहजादे की यह पद॒वी केवल एक 
सम्मान-सूचक पदवी चली आती थी और मुशिदाबाद के वाश्त- 
विक सूबेदार मम्नाट के आधीन सूबेदार के समस्त कार्य किया: 
करते थे। किन्तु इस समय शहाजादा अलीगौहर अपनी पदवी 
को चरितार्थ करने के लिये सेना को साथ लेकर बंगाल की ओर 
बढ़ा। यह तो मानना ही पड़ेगा कि बंगाल में होने वाली हाल 
की राज्य-क्रान्ति, अंग्रेजों और मीरजाफर के अन्याय और 
अत्याचार तथा प्रजा-बर्ग की शोकज़नक अवस्था के समाचार 
सम्राट के दरबार तक पहुँच चुके थे और शहजादे का बंगाल 
आने का सम्बन्ध इन समस्त बातों के साथ कुछ न कुछ 
अवश्य था। | 
कुछ भी हो, ज्योंही मीरजाफर ने शहजादे के आने की 
खबर सुनी त्योंही वह डर गया। अपने बचाव के लिये उसने' 
क्लाइव से सहायता साँगी । बिना किसी तके के क्लाइव तुरन्त 
एक बहुत बड़ी तेना और मीरन को साथ लेकर सुर्शिदाबाद से 
पटने की ओर बढ़ा । उस समय तक शहजादा पटने पहुँच चुका 
था और राजा रामनारायण ने अपने .नम्रतापूर्ण व्यवहार से 
शहजादे को प्रसन्न कर लिया था। *्कहा जाता है कि क्‍लाइब 
और मीरन के पहुँचने पर मुर्शिदाबाद की सेना और शहजादे' 
की सैना में कुछ समय तक लड़ाई भी हुई थी। हम यह नहीं 
कह सकते कि लड़ाई का होना कहाँ तक सच है। केवल: 


“३३३ पलासी युद्ध के बाद 


यह अनुमान कर सकते हैं. कि .क्लाइव और सुर्शिदाबाद की 
सेना का शहजादे की विशाल सेना पर विजय पा सकना सर्वथा 
असम्भव था। किन्तु उस समय के उल्लेखों से स्पष्ट है कि 
क्लाइव ने शहजादे के सामने अपनी वफादारी का पूरा प्रदर्शन 
कर उसको अपनी ओर करने की भरसक कोशिश की थी और 
अन्त में किसी प्रकार का समझोता भी हो गया था । इसके बाद 
शदजादा अपनी विशाल सेना के साथ पटने से दिल्‍ली की 
ओर लौट गया और कुछ समय “के लिए मीरजाफर का भी भय 
दूर हो गया । 

मीरजाफर क्लाइय के ऊपर अधिक प्रप्तन्न हुआ। जैसे ही 
चह मुशिदाबाद पहुँचा वैसे ही उसने इस उपकार के बदले सें 
क्लाइव को साम्राज्य के 'उमरा” की पदवी और एक जागीर दे 
दी । जो जमीदारी कलकत्ते के आस-पास कम्पनी को मिली 
हुई थी उसके मालकाने के रूप से कम्पनी को सालाना तीन 
लाख रुपये नवाव की सरकार में जमा कराने पड़ते थे किन्तु 
उस समय से वह सब जमीदारी “वलाइव की निजी जागीर” 
बन गई और मुर्शिदावाद की सरकार के स्थान में स्वयं बलाइव 
ही उन तीन लाख रुपये सालाना का कम्पनी से पाने का 
हकदार हो गया । इसमें सन्देह नहीं कि माली हालत बढ जाने 
के कारण कलाइव भी उस समय एक हिन्दुस्तानी नवाब बना 
हुआ. था | क्लाइव की इस “जागीर” का जिसे अपने लाचार 
“गधे” मीरजाफर से हथिया लेना उसके लिए कोई बड़ा कठिन 


पलाखो का युद्ध ह श३७ 


काम न था, अंग्रेज इतिहास-लेखक बड़े गये के साथ अपनी 
पुस्तकों में उल्लेख करते हैं । 


क्लाइव की नई योजना 


यह कहा जा चुका है कि बंगाल की गद्दी के बदले में मीर- 
जाफर ने जितना धन अंग्रेजों को देने का वादा किया था वह 
सब एक-एक पाई वसूल किया जा चुका था | व्यापार के लिए 
बंगाल में अनेक सुविधाएँ और रिआयतें कम्पनी को नवाब 
की ओर से मिल चुकी थी और इन बाकायदा रिआयतों के 
अलावा अनेक चीजों के व्यापार का ठेका कम्पनी ने जबरदस्ती 
अपने हाथों में ले रखा था। तीनों प्रान्तों में अंग्रेजों के छल 
ओर बल दोनों का सिक्का अच्छी तरह जम चुका था। यह 
सभी जानते हैं कि कक्‍लाइव कुछ वर्ष पहले एक निर्धन क्लके की 
हैसियत से भारत आया था। इस समय वही निर्धेन कलाइव 
जहाँ तक सम्भव है, संसार में सबसे अधिक धनवान अंग्रेज हो 
गया था। इस प्रकार बहुत बड़ी सीमा तक अपने उद्देश्य को 
पूरा कर फरवरी सन्‌ १७६० ई० में क्लाइव अपनी जन्म-भूमि 
इंगलिस्तान के लिए रवाना हो गया। 

चाहे कुछ भी हो, अपनी कौम के लिए क्लाइव की महल्वा- 
कांचाएँ उस समय भी अधिक बढ़ी हुई थीं । उसके नीचे 
लिखे हुए पत्र से साफ मालूम होता हैं कि भारतवर्थ में अंग्रेजों 
के लिए साम्राज्य स्थापित करने के विषय में उसका मस्तिष्क 


३३५ पलासी युद्ध के बाद 


किस तरह काम कर रहा था । ७ जनवरी सब्‌ १७४६ ई० को 
इगलिस्तान के प्रधान मनन्‍्त्री विलियम पिट के नाम क्लाइव ने 
यह पत्र लिखा था-- 

“में देख रहा हूँ कि अंग्रेजी सेना की सफलता द्वारा जो 
महान्‌ क्रान्ति इस देश में की जा चुकी है उसकी ओर और 
जो सन्धि उस क्रान्ति के बाद की गई है तथा उससे जो 
बड़े-बड़े फायदे कम्पनी को हुए हैं उन सब की ओर एक दर्जे 
तक (अग्रेंज) कौम का ध्यान आकर्षित हो चुका है, किन्तु 
उचित अवसर मिलने पर अभी ओर बहुत छुछ- किया जा 
सकता है, बशर्तें कि कम्पनी इस तरह की कोशिशों में लगी रहे 
जो कि उसकी वर्तमान सम्पत्ति और भावी सम्भावनाओं दोनों 
के महत्व के अनुरूप हों। मेंने कम्पनी की अधिक जोरदार 
शब्दों में इस बात की जरूरत दिखा दी है कि उन्हें इतनी सेना 

हिन्दुस्तान भेज देनी चाहिए और उसे हर समय हिन्दुस्तान मैं 
रखना चाहिए, जिससे कि वे अपनी सम्पत्ति को बढ़ाने के सब 
से पहले अवसर से लाभ उठा सकें। दो साल के परिश्रम और 
अनुभव से मैंने इस देश की हुकूमत के विषय में और यहां के 
लोगों के स्वभाव के विषय में जो परिपक्व ज्ञान भ्राप्त किया उससे 
में साहस के साथ कह सकता हूँ कि इस तरह का अवततर शीघ्र 
ही आनेवाला है । मौजूदा सूबेदार> »< > बूढ़ा है और उसका 
नौजवान बेटा इतना जालिम और निकम्मा है तथा अंग्रेजों का 
इतना खुला दुश्मन है कि इस नवाब के बाद उसे गद्दी पर बैठने 


पलासी का युद्ध ३३६ 


देना करीब-करीब खतरनाक होगा | केवल «दो हजार यूरोपियननों 
की छोटी रो सेना हमें इन दोनों की ओर से निःशक कर 
देगी, और यदि इनमें से कोई हमारे साथ उपद्रव करने का 
साहस करेगा तो इस सेना द्वारा हम राज्य अपने हाथों में ले 
सकेंगे ।” 

“हिन्दुस्तान के लोगों को अपने राजाओं के साथ किसी 
तरह का भी प्रेम नहीं है, इसलिए इस तरह का काये कर डालने 
में हमें और भी कम कठिनाई होगी >< >< >»(।” 

“किन्तु सम्भव है, इतना बड़ा राज्य एक व्यापारी कम्पनी 
के लिए बहुत अधिक हो जाबे और मुझे भय है कि बिना 
अग्रेज कौम की सहायता के अकेली कम्पनी इतने विस्तृत राज्य 
को कायम नहीं रख सकती । खूब सोचने ,की बात है कि यह 
तमाम नक्शा बिना अपनी माठ्भूमि पर खचे का भार डाले ही 
पूरा किया जा सकता है, जब कि अमरीका में अपना राज्य 
कायम करने के लिए इंगलिर्तान को बेहद खच्चे बर्दाश्त करना 
पड़ा था। इंगलिस्तान से एक छोटो सी सेना इसलिए काफी 
होगी क्योंकि हम जब जितने काले सिपाही चाहे यहाँ जमाकर 
सकते हैं .< >< »< मैं केबल इतना ओर कहँूँगा कि मैंने सिवाय 
आपके और किसी को यह बात नहीं लिखी, और मैं आपको 
भी कष्ट न देता यदि मुझे इस बात का विश्वास न होता कि 
कौम के फायदे की जो योजना आपके सामने रखी जायगी, 
आप उसका अच्छी तरह स्वागत न करेंगे।” 


४३७ पलासी युद्ध के बाद 


निस्सन्देह यह उन समस्त योजनाओं का खासा सुन्दर और 
सब्या चित्र है जिन्हें उस समय के अंग्रेज बंगाल के अथवा 
आमतौर पर भारत के अन्दर तैयार किया करते थे। इस पत्र 
से यह भी प्रमाणित है कि अंग्रेज उस समय बंगाल में मीर- 
जाफर ओर मीरन दोनों के ही खिलाफ एक दूसरी राज्य-क्रान्ति 
पैदा करने का निश्चय कर चुके थे । 


मीरन एक सममद्वार युवक था। अंग्रेजों की चालों और 
नीयत को वह उस समय तक भली भाँति पहचान गया था। 
मीरजाफर भी अंग्रेजों के साथ से बेजार हो चला था। खास 
कर मीरन अपने बाप को अकसर यह सलाह दिया करता था 
कि किसी न किसी उपाय से इन अंग्रेजों के पंजे से छुटकारा 
पाने की कोशिश की जावे । इसीलिए क्वाइव “गद्दी पर मीरन 
को बैठने देना खतारनाक” सममने लगा था। 


क्वाइव के चले जाने के वाद ब्लैक होल' के किस्से का 
रचयिता हॉलबेल कलकते का गवरनेर बनाया गया। पाँच 
महीने के बाद जुलाई सन्‌ १७६० ई० में हेनरी बंसीटाट ने 
उसके स्थान को अ्रहण किया। उन्ही दिनों केलो बंगाल में 
कम्पनी की सेनाओं का प्रधान सेनापति नियुक्त हुआ | 

समाट शाह आलम की बगाल-यात्रा 

सन्‌ १७४६ ई० के शेष भाग में शहजादे अलीगौहर ने 

दूसरी बार बिहार पर आक्रमण कर द्यिा । वास्तव में बाव 

यह थी कि इतने ही समय के बीच बंगाल की शोकजनक दशा 
ओर अनेक प्रकार की शिकायतों का समाचार किसी न किसी 
प्रकार मुगल दरबार तक पहुँच चुका था। साथ ही साथ बंगाल 
उस समय तक सम्राट के अधीन था किन्तु फिर भी दिन-प्रति 
दिन की नई-नई राज्य क्रान्तियों के कारण बंगाल से दिल्ली 
खिराज जाना कई वर्षों से बन्द हो गया। कहा जाता है कि 
शहजादे के इस आक्रमण का उद्देश्य उन सब शिकायतों का दूर 
करना और शाही खिराज वसूल करना छोड़कर और कुछ न 
था शहजादे की सेना ने जैसे ही बिहार प्रान्त की सीमा के 
भीतर प्रवेश किया वैसे ही शहजादे' को सम्राट आलमगीर दूसरे 
की मृत्यु का समाचार प्राप्त हुआ । यही शहजादा अब दिल्ली 
से अपनी अनुपस्थिति में शाह आलम दूसरे के नाम से सम्राट 
नियुक्त हुआ और भारत-सम्राट की हैसियत से ही उसने उस 
समय बिहार प्रान्त में प्रवेश किया। शाह आलम उस समय 
मुगल साम्राज्य का एक मात्र अधीश्वर था। उसकी अधीनता 
प्रत्येक सूबेदार, भारतीय प्रजा और यूरोपियन व्यापारियों आदि 
सब पर उचित ही थी, फिर भी अंग्रेजों की नीति उसकी ओर कुछ 
रहस्यपूर्ण रही । 

इधर उन सबों ने मीरजाफर और मीरन दोनों को ही उत्तें- 
जित करते हुए कहा कि आप लोग अपनी सेना को साथ ले 
कर पटने पहुँच जाइए ओर साहस तथा वीरता के साथ सम्राट 
का मुकाबला कीजिए । इतना ही नहीं उन सबों ने सम्राट की 

सेना के बिहार में प्रवेश करते ही कर्नल केलो को तुरन्त मीर- 
जाफर की सहायता करने के लिए अपनी सेना सहित कलकत्ते 
से मुशिदाबाद भेज दिया। कनेल केलो मुशिदाबाद आ गया 
ओर फिर वहाँ से मोरन के अधीन नवाब की कुछ सेना 
ओर अपनी सेना साथ लेकर १८ जनवरी सन्‌ १७६० ई० 
को सम्राट की सेना का मुकाबला करने के लिए पटने की 
ओर अग्रसर हुआ | उधर अंग्रेजों ने मीरजाफर और मीरन 
दोनों से ही छिपा कर ऊपर ही ऊपर शाह आलम से. अपनी 
गुप्त बातचीत आरम्भ कर दी। 


इतिहास-लेखक मिल अपनी पुस्तक में लिखता है कि 
अंग्रेजों का शाह आलम के साथ लड़ाई के लिए तैयार होना 
ही खुली बगावत थी। गवनेर हालवेल तो यहाँ तक लिखता 
है कि शाह आलम ने अंग्रेजों की कुल शर्तें मान लेने की रजा- 
मन्दी प्रकट की / बड़े खेद के साथ कहना पड़ रहा है कि आज 
तक किसी को भी न मालूम हो सका कि वे कौन सी शर्तें थी. 
ओर अन्त में उनके भाग्य का कैसा फैसला हुआ। 


प्रधान सेनापति कनेल केलो ने अपने पत्रों में इस बात की 
बड़ी शिकायत की है कि मीरन ने सम्राट के विरुद्ध केलो का 
बैसा साथ नहीं दिया जैसा कि कैलो चाहता था। इसमें तनिक 
भी सन्देह नहीं कि मीरजाफर और मीरन दोंनों ही सम्राट से 
लड़ने को तैयार न थे किन्तु फिर भी उलटा-सीघा पाठ पढ़ाकर 

के उन दोनों को सम्राट से लड़ाना चाहता था। इसीलिए इस 
सम्बन्ध में अंग्रेज और उन दोनों में एक प्रकार का खासा 
मतभेद हो गया था। इसका संकेत किया जा चुका है कि 
अंग्रजों और मीरन में पहले से भी भीतर ही भीतर मनमुटाव 
ब्रढ़ता जा रहा था । 


कुछ भी ही, मुशिदाबाद की सेना के पहुँचने से पहले ही 
अंग्रेजों का पका हितसाधक' राजा रामनारायण अपनी 
सेना को साथ लेकर सम्राट शाह आलम से युद्ध करने के लिए 
पटने से बाहर निकला | इसमें सन्देह नहीं कि इस बार वह 
अच्छी तरह अंग्रेजों के दाँव-पेचों में पड़ गया। नतीजा यह 
हुआ कि सम्राट की विशाल सेना ने उसे पराजित और 
घायल कर पीछे हटा दिया और समस्त पटने का मोहासरा 
आरम्भ कर दिया। १४ फबरी को केलो और मीरन की सेनाएँ 
'पटने पहुँची । सम्राट और अँगरेजों में गुप्त पत्र-व्यवहार बराबर 
“हो रहा था। सम्राट की सेना मोहासरे से हट गई। २२ फरवरी 
को सम्राट और नवाब की सेनाओं में थोड़ी-सी लड़ाई भी हुई, 
जिसमें मीरन के कुछ चोट आई। 


कहा नहीं जा सकता कि अंगरेजों ने सम्राट को क्‍या सम- 
नकाया कि दिल्‍ली की सेना स्वयं ही वहाँ से मुड़कर सीधी 
'मुशिदाबाद की ओर बढ़ी । मीरन इस समय सम्राद की सेना 
न्‍का पीछा करना नहीं चाहता था। फिर भी केलो ने उसे २६ 

फरवरी सन्‌ १७६० ई० को पटना छोड़ देने पर विवश किया। 

यह स्वीकार करना पड़ेगा कि मीरन और मीरजाफर दोनों को 
एक हद तक अंगरेज़ों के इशारे पर चलने के लिए विवश होना 

पड़ता था। ४ अग्नेल को केली और मीरन की सेना सीरजाफर 
की सेना से आ मिली । छः अप्रैल को जब कि सम्राट और 
नवाब की सेनाएँ एक दूसरे के बहुत निकट आ गई तब केलों 
ने मीरजाफर पर फिर दबाव डालते हुए कहा कि आप सम्राट की 
सेना पर तुरन्त आक्रमण कर दीजिए किन्तु मीर्जाफर और. 
मीरन ने उसके इस प्रस्ताव को स्वीकार न किया। तीन दिन के 

ही भीतर सम्राट की सेना जिस रास्ते से आई थी ठीक उसी. 

रास्ते से बिहार की ओर लौट गई। 


कम्पनी के डाइरेक्टरों के एक पत्र में लिखा हुआ है कि 
कुछ ऑँग्रेजों ने ही कनेल केलो पर यह भी दोषारोपण किया 
था कि उस समय उसने किसी न किसी उपाय से सम्राट को. 
मरवा डालने तक का उद्योग किया था, किन्तु वह सफल न हो 
संका था। यह बात कहाँ तक सत्य हे इसे अंग्रेंज ही जान 
सकते हैं। 

कर्नल केलो स्रयं मीरजाफर और मीरन की सेनाओं केः 
साथ उन्हीं के खेमों में ठहदरा रहा और कप्तान नाक्स को उसने 


थोड़ी-सी सेना के साथ पटने की ओर भेज दिया । हम जो 
कुछ कह रहें हैं वह सब कनेल केलो के ही बयान के आधार पर 

हि." 


समझना चाहिए। मीरन और मीर जाफर दोनों को इस तरह 
'नंज़रबन्द रखने का एक कारण यह भी था कि अंगरेजों को 
अपने खिलाफ उनके सम्राट से मिल जाने का अधिक भय था । 
साथ ही साथ सम्राट से अपनी बातचीत का उन्‍हें पता लगने 
दैना न चाहते थे । सम्राठ की सेना के सामने भी या तो पहले 
से पूरी तरह निश्चित कोई कार्य-क्रम न था अथवा शाह आलम 
को राजधानी खाली होने के कारण दिल्ली लौटने की जल्दी 
थी अथवा, कुछ भी रहा हो। दो बार पटने पर चढ़ाई करके 
कप्तान नाक्स के पहुँचते ही न जाने सम्राट तथा अंगरेजों में 
क्या बातें हुई कि सम्राट की सेना शहर का मोहासरा छोड़ 
कर तुरन्त दिल्‍ली की ओर लौट गई। 


मीरन की हत्था 


कुछ लोगों का कथन है. कि पूर्निया का नवाब खुद्दामहुसेन 
जो मीरजाफर के द्वारा दो वर्ष पहले युगलर्सिह के स्थान पर 
वहाँ का नवाब नियुक्त किया गया था, उस समय अपनी सेना 
को साथ लेकर मीर जाफर के विरुद्ध सम्राट शाह आलम की 
सहायता के लिये आ रहा था । इसलिए केलो और मीरन दोनों 
ही उसका मुकाबला करने के लिए आगे बढ़े । उस समय अंग्रेज 
कपट-नीति के आधार पर मीरन को पूर्निया के नवाब से लड़ा 
कर पूर्निया के नवाब का भी नाश कराना चाहते थे किन्तु 
प्पूर्निया के नवाब से लड़ने के लिए मीरन किसी भी दशा में 

तैयार नहीं हो रहा था। इसीलिए कम्पनी की सेना और 
कम की सेना में कुछ समय तक नाम मात्र के लिए लड़ाई 
हुई । 

इस घटना के सम्बन्ध में केली का कहना है कि मीरन से 
सहायता न मिल सकने के कारण अंगरेज पूनिया के नवाब को 
पराजित न कर सके । २ जुलाई तक केलो और मीरन की सेनाएँ 
साथ-साथ नवाब पूनिया की सेना के पीछे-पीछे चलती रही। 
खुद्यामहुसेन पर दुबारा अकेले आक्रमण कर देने के लिए केलो 
में साहस न था और मीरन इस काम में उसका साथ देने को 
तैयारत था।२ जुलाई की आधी रात को मीर जाफर का 
बेटा और मुशिदाबाद का युवराज सीरन सहसा अपने विछौने 
पर मरा हुआ पाया राया। कह दिया गया कि मीरन पर 
बिजली गिर पड़ी। सुप्रसिद्ध अँगरेज विद्वान एडमण्ड बकके 
ने पालियामेंट के सामने बड़ी सुन्दरता के साथ दिखा दिया 
कि-“यह कैसी विचित्र बिजली थी। जिस खेमे के नीचे 
मीरन सो रहा था उस पर अथवा उसके कपड़े पर बिजली का 
तनिक भी असर नहीं हुआ और उसके नीचे सोया हुआ 
मीरन मर गया। बिजली के गिरने की साधारणतया बड़ी 
भयानक आवाज यानी कड़कड़ाहट होती है जो मीलों तक 
सुनाई पड़ती है किन्तु जो विजली मीरन के ऊपर गिरी उससे 
खेमे के चारों ओर सोये हुये लाखों सिपाहियों और दूसरे 
आदमियों में से किसी एक की आँख न खुली ।” सच बात तो 

यह हैं कि उस समय मीरन अंग्रेजों की आँखों में काटे ' के 
समान चुभ रहा था यह तो स्पष्ट है ही कि जान बूमकर 
मीरन को मार डाला गया और इस हत्या में कर्नल केलो को 
छोड़कर दूसरे किसी भी आदमी का हाथ होना संभव नहीं 
है । इस हत्या के ठीक एक महीने बाद हालवेल ने नये गवनेर 
बन्सीटाटे को लिखा--- 


'दरबार में एक दल खड़ा हो गया था जिसके नेता नवाब 
का बेटा . मीरन और राजा राजबल्लभ थे । ये लोग अंग्रेजों के 
जुए को अपने कन्धों पर से हटाने के लिए नित्य उपाय सोचा 
करते थे ओर निरन्तर नवाब पर दबाव डालते थे कि जब 
तक यह न हो सकेगा, तब तक नवाब की हुकूमत केबल कहने 
भर के लिए हुकूमत रहेगी |? द 


किसी न किसी प्रकार समस्त सेना को पटने लौटा लाया 
गया और पटने लौट आने तक मीरन की मृत्यु के समाचार को 
बड़ी सावधानी के साथ उसकी सेना से छिपा कर रखा गया । 
कहीं कोई भी नहीं जानने पाया । 


ब'गाल की शोक जनक अवस्था 


ऊपर बयान की गईं घटनाओं से ही. अनुमान किया जा 
सकता है कि उस समय , बंगाल और. वहाँ की प्रजा की दशा 
अधिक. शोकजनक थी। मुसलमान इतिहास-लेखंक मौलाना 

बद्रुद्दीन अहमद उस समय की बंगाल की दुददंशा का वर्णेन 
करते हुए इस प्रकार लिखता है--- 


. “कम्पनी और उसके खास-खास भुलाजिमों से अलग-अलग 
जो बड़े-बड़े वादे कर लिये गये थे, उन्हें पूरा करने में नाजिम 
( मीरजाफर ) के खजाने का एक-एक सिक्का दिया जा चुका 
था। बंगाल द्वालिया हो चुका था और तेजी के साथ अराज- 
कता की ओर बढ़ा चला जा रहा था। शहजादे की चढ़ाई से 
वहाँ की दशा और भी खराब हो गई थी । उससे नाज़िम की 
पूरी बेबसी जाहिर हो गई थी और कम्पनी को पता चल गया 
था कि बाहर के हमलों से अने इलाके की रक्षा करने के लिए 
नाजिम हर तरह हमी पर निर्भर है ।” 


मुशिदाबाद के जिस खजाने को बंगाल की प्रजा ने अपनी 
गाढ़ी कमाई के पैसों से संचित किया था उसी को अपनी आँखों 
के सामने ढुल-ढुल कर विदेशियों के हाथों में जाते हुए भी 
देखा | आये दिन के सपम्मामों और सैन्य-यात्राओं के कारण 
देश की कृषि पर मिट्टी जम गई थी और समस्त उद्योग धन्धों 
का नाश हो रहा था। इस पर देश के एक-एक व्यापार 
के ऊपर कम्पनी बल-पूजेंक अपना अधिकार जमाती जा 
रही थी । 


नमक, छालिया, इमारती लकड़ी, तम्बाकू, सूखी मछली 
इत्यादि का व्यापार बंगाल के रहने वालों की जीविका थी ओर 

इन्हीं वस्तुओं के व्यापार से सूबेदार को भी आमदनी होती 
थी इसीलिए आरम्भ काल से ही इस तरह की कई वस्तुओं 
का व्यापार यूरोप-निवासियों के लिए बंगाल प्रान्त में बन्द कर 
दिया गया था । विदेशी व्यापारियों के नाम सम्राट की खुली 
आज्ञाएँ इस विषय में मौजूद थीं। फिर भी पलासी-युद्ध के बाद 
अंग्रेजों ने इन समस्त वस्तुओं के व्यापार को बलपूर्वक अपने 
अधिकार में कर लिया । 


गदही पर बैठने के एक महीने के अन्दर मीर जाफर ने 
क्वाइब से इस अन्याय और जबदेस्ती की शिकायत की। कुछ 
समय के लिये थोड़ी-सी रोक-थाम का भी ढोंग रचा गया, किन्तु 
आगे चल कर फिर किसी ने कुछ भी पर्वाह नहीं की । शोरे 
का ठेका कम्पनी की मिल ही चुका था। इन्हीं समस्त कारणों 
सेन केवल राज्य की आय में बहुत बड़ी कमी हो रही थी, 
बक्किक प्रजा के अन्दर दुःख, दरिद्रता और असन्तोष भी प्रबलता 
के साथ बढ़ते जा रहे थे । इस पर तारीफ यह' थी कि जब कभी 
मीरजाफर बंगाल के आध्थिक, सैनिक अथवा किसी भी प्रबन्ध 
में किसी प्रकार का सुधार करना चाहता था तब उसे तुरन्त 
रोक दिया जाता था 


इसमें सन्देह नहीं कि मीरजाफर गद्दी पर बैठने के कुछ ही 
महीनों में अपनी लाचारी के समझने लगा था और अनुभव 
करने लगा था कि अंग्रेजों की नई मित्रता ने मुझे भेरे देश 

को चुप-चाप नाग-फाँस के समान मजबूती से जकड़ लिया है। 
सिराजुद्दीला के साथ किये गये उसके विश्वासघात का फल अब 
मीरजाफर और उसके साथ साथ समस्त प्रजा को भोगना पड़ 
रहा था | 


ब गाल में ऋाच्ति का इंसरा रूप 


सिराजुद्देता की हत्या हुए अभी पूरे तीन वर्ष भी न हो 
पाये थे कि अचानक एक नया संकट आ पहुँचा। मीरजाफर ने 
अंग्रेजों के साथ जितनी भी सन्धियाँ की थी उन सब “की तमास 
शर्तों को वह अक्षर; पूरा कर चुका था । फिर भी सन्धियों से 
बाहर अनेक प्रकार की अनुचित माँगे मीरजाफर के सामने पेश 
की जा चुकी थी और दबाव डाल डाल कर वे सब पूरी भ्री 
कराई जा चुकी थी। देश तथा प्रजा की हालत बिगड़ चुकी 
थी। इस दशा में अपने सच्चे मित्र मीस्जाफर को पैरों से 
ठुकराकर उसकी जगह किसी और ऐसे आदमी को गद्दी पर 
बैठाने के लिए जिसके द्वारा बंगाल को और ज्यादा कामयाबी 
के साथ चूसा जा सके, अंग्रेजो ने एक दूसरे रूप से राज्य-क्रान्त 
के लिए उपाय सोचना आरम्भ कर दिया। यह वहीं राज्य- 
क्रान्ति थी जिसका संकेत ऊपर कलाइव के एक पत्र में आ 
चुका है। 

यद्यपि मीरजाफर एक बहुत बड़ी नकद रकम कम्पनी के-नये 
गवर्नर हाल॑वेल की भेंट कर चुका था, तथापि पहले ही दिन से 

हालबेल दूसरे रूप में की जाने वाली क्रान्ति को सफल बनाने 
के उपाय करने लगा था। मई सन्‌ १७६० में गवनेर हालबेल 
और कनेल केलो के बीच इस नये पषड़यन्त्र के सम्बन्ध में गुप्त 
पत्र-व्यवहार आरम्भ हो गया था। जुलाई के महीने में गवर्नर ' 
बन्सीटाटे के आने पर इस षड़यन्त्र ने अपना विशाल रूप 
धारण किया | हालवेल और केलो के उस समय के बयानों में 
मीरन की मृत्यु का स्पष्ट जिक्र आतौ है। उसीसे मालूम होता 
है कि मीरन की हत्या इसी षड़यन्त्र से विशेष सम्बन्ध रखती" 
थी। सितस्वर सन्‌१७६० सें इस षड़यन्त्र को अन्तिस रूप देने 
के लिए और मीरजाफर से छेड़ छाड़ आरन्भ करने का बहाना 
खोज निकालने के लिए वन्सीटाटे की अध्यक्षता में कलकत्ते में 
गुप्त सभाएँ हुईं। ११ सितम्बर की सभा की कारचाई में लिखा 
हुआ है-- 

“कनेल क्लाइव की क्रान्ति से आज तक समय-समय पर 
हमारा असर बढ़ता गया है ओर उस असर को बनाये रखने के 
लिए हमें वैसे वैसे ही अपनी सैनिक शक्ति भी बढ़ानी पड़ी 
है। इस समय हमारे पास एक हजार से ऊपर यूरोपियन सिपाही 
ओर पाँच हजार हिन्दुस्तानी सिपाही हैं। इनका खर्चे और 
उसके साथ-साथ सेना का आकस्मिक खर्चे मिलाकर इतना 
ज्यादा है कि हमारी आजकल की सालाना आमदनी से किसी 
तरह पूरा नहीं हो सकता। 9८ >< »<” 

>८ | भर 

“इसलिए नवाब से कहना चाहिए कि आप इससे कहीं 
अधिक सालाना आमदनी कम्पनी के नाम कर दें। और इसके 
पूरे-पूरे और यथेष्ट प्रबन्ध के लिए इस तरह के कुछ जिलों का 
अन्॒न्य अधिकार कम्पनी को दे दें जिनका बड़ी आसानी से 
इन्तजाम कर सके | ८ »< » हम जानते हैं कि हमारी इस तरह 
के उपाय के रास्ते में जितनी रुकावर्टें डाली ज्ञा सकती हैं सब 
अवश्य डाली जावेंगी ।>< » >< ? 


> >< » इस सम्वन्ध में अपनी समस्त इच्छाओं की पूर्ति 
को निश्चय कर लेने का एक ऐसा अच्छा मौका इस समय 
हमारे सामने है कि जैसा शायद फिर कभी न आ सके; इस 
मौके से सत्ता और अधिकार दोनों हमें मिल सकते हैं |” 


“दूसरी खास बात जो हमें अपनी वर्तेमान कार्ये-प्रणाली 
'बदलने पर बिचार करने के लिए लाचार करती है धन की 
कमी है। यह कमी केवल हम तक ही सीमित नहीं बक्कि नीचे 
लिखी चीज़ें भी बहुत दर्जे तक उसी पर निर्भर हैं-- 

“समुद्र-तट की कारवाइयाँ, 

“पुदुदुचरी ( पौण्डिचरी ) का विजय करना, और 


“अगले साल ( बम्बई, सद्रास और कलकत्ता ) तीनों 
प्रान्तों से माल लादकर इंगलिस्तान जहाज भेजने के पहले 
से धन का प्रबन्ध |” 

बड़े-बड़े उपाय किये गये , फिर भी मीरजाफर पर किसी 
प्रैकार का भी कूठा या सच्चा दोष नहीं लगाया जा सका किन्तु 
उन अंग्रेजों को तो कम्पनी के लिए अपनी घन और धरती की 
प्यास बुकाना जरूरी हो गया था। इसलिए कम्पनी की ओर 
से नई माँगें मीरजाफर के सामने पेश की गई । उनके विषय में 
इतिहास-लेखक मिल लिखता है--- 


“सीरजाफर की दशा आरम्भ से ही शोकजनक थी। 
खजाना सुना हो चुका, देश निर्धेन हो चुका था, बड़े बड़े 
अनिवायें खर्चे उसके सामने थे और इस कड़ी माँगे पूरी 
करने के लिये वह विवश किया जाता था। >< »< 2८” 


मौलवी बद्रुदीन अहमद लिखता है कि जो माँगें इस समय 
अंग्रेजों ने मीरजाफर के सामने पेश कीं, उनसें एक यह भी थी 
कि श्रीहट्ट ( सिलहट ) और इस्लामाबाद के इलाकों के लिए, 
फौजदारी' के अधिकार कम्पनी को दे दिये जाबें । मीर 
जाफर इस सीमा तक जाने के लिए तैयारन था । उसने अपने 
चतुर और विश्वासपात्र दामाद नौजवान मीरकासिम को अंग्रेजों 
से बातचीत करने के लिए मु्शिदाबाद से कलकत्ते को खाना 
किया । 


१४ सितम्बर सन्‌ १५६० ई० की गुप्त सभा में अंग्रेजों ने 
तय किया कि मीरकासिम और राजा दुलेभराम दोनों को इस 
नये षड़यन्त्र में शामिल किया जावे और इसके साथ ही साथ 

राजा दुलेंभराम के द्वारा सम्राट शाह आलम को भी अपने पक्षः 
में करने की कोशिश की जावे । यह भी तय हुआ कि और 
मामूली लोगों को खास-खास नौकरियों के वादे देकर पड़यन्त्र 
में शामिल्न किया जावे तथा इस समय रूपये उनसे वसूल किये 
जावें । मीरकासिम से बात करने के लिए गबनेर बन्सीटादे 
ओर राजा दुलेभराम से बात करने के लिए हालवेल नियुक्त 
हुए। 


उसी रात को अलग-अलग वन्‍न्सीटाट ने मीरकासिम से 
और हालवेल ने राजा दुलेभराम से बातें की। दूसरे दिन गुप्र' 
सभा में आकर वन्सीटाटे और हालवेल दोनो ने अपनी-अपनी 
कामयाबी का हाल कह सुनया । शर्तों को तय करने इत्यादि में 
लगभग दस दिन का समय बीत गया । इतिहास-लेखक माले- 
सन लिखता है कि-- 


“४२७ सितम्बर को कलकत्ते की अंग्रेज कौन्सिल और मीर- 
कासिम में एक गुप्त सन्धि हो गईं, जिसमें यह तय हुआ कि 
मीरकासिम को मुर्शिदाबाद दरबार का वजीर-आजम ( प्रधान 
मन्त्री ) बना दिया जाय, सूबेदारी के तमास अधिकार मीर 
कासिम को दिला दिये जावें, केबल 'सूबेदार' की सूखी उपाधि 
और व्यक्तिगत खर्च के लिए सालाना एक बंधी रकम जिन्दगी 
भर के लिए मीरजाफर को मिलती रहे, अंग्रेजों और मीरकासिम 
में स्थायी मित्रता रहे, मीरकासिस को जब जरूरत हो अंग्रेज 

अपनी सेना से. उसकी सहायता करें | इसके बदले में मीर 
कासिम बर्धभान, मेदनीपुर और चहटद्ट)्माम तीनों जिले हमेशा 
के लिए कम्पनी के नाम कर दे। जो जवाहरात मीरजाफर ने 
कम्पनी के पास गिरवी रखे थे। उन्हें मीरकासिम नकद रुपया 
देकर छुड़वा ले । सम्राट शाह आलम के साथ अंग्रेज अथवा 
मीर कासिम बिना एक दूसरे से सलाह किये कोई सममौता न 
करें, और तीनों में से किसी प्रान्त में सम्राट के पैर न जमने 
दिये जावें । श्रीहट्ट जिले में चूना खरीदने के लिए अग्रेजों को 
विशेष,/सुविधाएँ दी जावें, इस उपकार के बदले में मीरकासिम 
अधिकार मिलते ही वन्सीटाट को पॉच लाख रुपये, हॉल्नवेल को 
दो लाख सत्तर हजार और इसी तरह कौंसिल के अन्य सदस्यों 
में से किसी को ढाई लाख, किसी को दो लाख इत्यादि कुल 
मिलाकर बीस लाख रुपये दे और इनके आलवा पाँच लाख 
रुपये कम्पनी को बतौर कजें दे ।” 


इस सन्धि-पत्र पर गवनेर वन्सीटार्ट, उसकी कौंसिल के 
अन्य सदस्यों और मीर कासिम के दस्तखत हो गये । पाठक 
भूले न होंगे कि यह वही मीसक्रासिम था जिसे मीरजाफर ने 
अपना विश्वास पात्र प्रतिनिधि बनाकर अग्रेजों के पास बातचीत 
करने के लिए भेजा था। 


. ३० सितम्बर को सारा सौदा पक्का करके मीरकासिस 
कलकत्तें से मुशिदाबाद के लिए खाना हुआ । 


३४५३ पलासी युद्ध के बाद 


२ अक्टूबर को मीर जाफर पर दबाव डालने के लिए गवनेर 
वन्सीटाट और उसके कुछ साथी कलकत्तें से रवाना हुए। मु्शिदा- 
बाद भागीरथी के एक ओर और कासिसबाजार की कोठी 
दूसरी ओर थी | १४-१६ और १८ अक्टूबर को वन्सीटाटे और 
मीरजाफर से बातचीत हुईं | मीरजाफर अंग्रेजो की नई तजबीजों 
ओर मीरकासिस के इरादों का हाल सुनकर घबरा गया। उसने 
मीरकासिम के हाथों में शासन के अधिकार सौंपने से इन्कार 
कर दिया। मीरकासिम ओर अंगरेजों के लिए अब पीछे हट 
सकना एक दम असम्भव था। २० अक्टूबर को .सबेरे सूर्य 
निकलने से कई घण्टे पहले कम्पनी की सेना ने सहसा मीर 
जाफर को महल में सोते हुए जा घेरा । उस समय मीरजाफर की 
मानसिक दशा कैसी थी इसका वर्णेन मालेसन ने बड़े ही सुन्दर 
शब्दों में इस प्रकार किया है-- 

(बिस्सन्देह उस प्रभात की महत्वपूर्ण घड़ी में बूढ़े नवाव 
की तोन वर्ष से कुछ अधिक पूर्व के उस दिन की अवश्य याद 
आई होगी, जब कि पलासी के मैदान में, इन्हीं अप जों के साथ 
गुप समझौता करके उस गद्दी के लिए जिसे कि अब उसका 
एक दूसरा सम्बन्धी उसी तरह के उपायों द्वारा उसके हाथों से 
छीन रहा था, उसने अपने स्वामी और आत्मीय सिराजुद्देता 
के साथ विश्वासघात किया था। मीरजाफर अवश्य इस समय 
सोचता होगा कि जिस सत्ता को मैंने इतने नीच और कल्लंकित 
उपाय से प्राप्त किया था उससे मुझे कया लाभ पहुँचा? मैंने 

२३ 

सिराजुद्रेला से उसका महल छीना ! उस महल में तीन वर्ष तक 
नवाबी की ! किन्तु इन तीन बर्षों के अन्दर जो यातनाएँ मुझे 
सहनी पड़ी उनके सामने मेरे जीवन के पहले अटद्ठवावन ब्ष के 
समस्त कष्ट फीके हैं ! बे लोग जिनके हाथ मैंने अपना देश 
बेचा था आज मुझे भय दिखला रहे हैं! यदि पलासी में में 
अपने उस बालक-सम्बन्धी के साथ वफादार रहा होता, जिसने 
अत्यन्त करुण शब्दों में मुझसे अपनी पगड़ी को लाज रखने 
की आथेना की थी, तो इस समय मेरी दशा क्या होती ? 
निस्‍्सन्दे् जौ उद्धत विदेशी पलासी से अब तक मुझ पर हुकुम 
चलाते रहे और जो अब मुझे गही से उतारने की धमकी दे 
रहे है” यदि पलासी के मैदान में मैंने उनके नाश के मुख्य साधन 
बनने का यश प्राप्त कर लिया होता तो इस समय मेरे हाथों में 
वास्तविक सत्ता होती, मेरा नाम इज्तत से लिया जाता और 
मेरा देश बच गया होता ! किन्तु अब--अपने महल की 
खिड़की से बाहर नजर डालते ही मुझे लाल वर्दी वाले अंग्रेज 
सिपाही दिखाई देते हैं, जो मेरे बिद्रोही रिश्तेदार के भण्डे के 
नीचे जमा हैं!जो व्यवहार मैंने स्वयं सिराजुद्देला के साथ 
किया, क्‍या में मीरकासिम से उससे अधिक दया की आशा 
कर सकता हैँ? इत्यादि । निस्सन्देह, अपने स्वामी और रिश्तेदार 
के साथ मीरजाफर ने जो व्यवहार किया था उस व्यवहार की 
स्मृति इस समय मीरजाफर की आँखों के सामने से फिर गई : 
होगी, & > »% ।॥ 


द्श्र पत्नासो युद्ध के बाद 


पहले तो साहस करके एक बार सोरज्ञाफा ने आऑपरेंज! का 
मुकाबला करने की धमकी दी किन्तु उस्ती क्षण उसने अपनी 
विवशता का अच्छी तरह अनुभव कर लिया इसोलिए तुरन्त 
ही उसका सारा साहस मिट्टी के कच्चे घड़े के समान टूट गया, 
फिर भी स्वाभिमान की रक्षा करते हुए उसने अपने आपको 
समीर कासिम के हाथों में सोपने से साफ इन्कार कर दिया। 
इसके बाद उसी दिन सबेरे मीरजाफर को गहों से हटाकर 
कलकत्त भेज दिया गया ओर मीरकासिम को उसके स्थान पर 
सूबेदारी की गद्दी पर बैठा दिया गया। सीरजाफा को उम्र: 
उस समय साठ वर्ष की और मीर कासिम की उम्र लगभग 
चालीस वष की थी।२१ अक्टूबर को बन्स्तीदाट और केल्ो 
ने इस घटना का वर्णन करते हुए सिलेक्ट कमेटी के नाम एक- 
पत्र लिखा जिसका सार बहुत कुछ उन्हीं दोनों के शब्दों में इस 
प्रकार है-- 

८१४ अक्टूबर को नवाब मीरजाफर गवनेर वन्सीटा् से 
भेंट करने के लिए कासिम बाजार आया। अगले दिन वन्सीटार्ट 
ओर केलो नवाब से मिलने मुशिदात्राद गये। दोनों ही दिन 
साधारण बातचीत होती रही। १८ अक्टूबर को अग्रेजों की 
पुरानी शिकायतों और नई माँगों पर बातचीत करने के लिए. 
नवाब फिर कासिसबाजार आया। ये सब शिकायतें और माँगे 
पहले से तीन पन्नों के अन्दर लेख-बद्ध कर दी गईं थीं। ये पत्र 
बातचीत के आरमभ्म में ही बन्सीटाट ने मीरजाफर को दे दिये ।” 

“पत्रों को पढ़कर मीरजाफर बहुत घबरा गया । उसने अपने 
महल वापस जाकर खाना खाने और सलाह करने के लिए समय 
चाहा । किन्तु अंग्रेजों ने उस पर जोर दिया कि आप यहाँ ही 
खाना मेँगवाकर हाथ के हाथ तमाम मामले का फैसला कर दें। 
अन्त सें बूढ़ा मीरजफर इस दर्जे तक थका हुआ मालूम हुआ 
कि अंग्रेजों को लाचार होकर उसे आराम करने और किर 
विचार करने के लिए अपने महल लौटने की इजाजत देती पड़ी । 
अंग्रेजों ने यह भी देख लिया कि बिना किसी श्रकार के शक्ति 
प्रदर्शन के मीरजाफर राज्य की बागडोर मीर कासिम के हाथों में 
देने के लिए राजी न होगा | मीरजाफर के जाने के दो घन्टे 
बाद मीर कासिम वहाँ पहुँचा। मीर कासिस इस समय मीर- 
जाफर के सामने जाने से डरता था। *६ अक्टूबर की तारीख 
मीरजाफर को विचार करने के लिए दी गई किन्तु उस दिन 
मीरजाफर की ओर से कोई उत्तर न मिल सका। तुरन्त 

वन्सीटाटे और उसके साथियों ने शक्ति-प्रयोग का निश्चय 
किया | १६ अक्टूबर की रात को महल के अन्दर किसी 
त्यौहार के सिलसिले में दावत थी। तमाम लोग थक कर सोये 
हुए थे । अंग्रेजों ने उस मौके को बहुत गनीमत समझा। चुप- 
चाप रात को तीन बजे कनेल केल ने दो कम्पनी गोरों की 
ओर छः कम्पनी काले सिपाहियों की लेकर नदी के पार किया 
खोर पी फटते-फटते मीर कासिम और उसके कुछ आदमियों 
को, साथ लेकर मीरजाफर को महल के अन्दर सोते हुए जा 


३४७ पलासी युद्ध के बाद 


घेरा । सब कारेवाई पूर्ण रूप से गुप्त रखी गई। चूँकि महल के 
अन्दर के सहन के फाटक बन्द थे इसलिये केलो ने बाहर के 
सहन में अपने सिपाहियोंसक्रोी खड़ा कर दिया। मीरजाफर के 
पास बन्सीटाटे का एक पत्र भेजा गया। मीरजाफर पत्र पढ़कर 
पहले क्रोध से भर गया। उसने मुकाबले का इरादा जाहिर 
किया। लगभग दो घन्टे तक सन्देश आते जाते रहे। किन्तु 
अन्त में अपनी _लाचारी को पूरी तरह अनुभव कर मीरजाफर 
ने मीर कासिम को बुलवा भेजा और गद्दी उसके सुपुदें कर देने 
की रजामन्दी जाहिर की ।” 


“समीर कासिस ने शासन का कुल भार अपने ऊपर ले लिया 
ओर सेना की पिछली तनखाहों को बकाया अदा करने और 
सम्राट को बराबर खिराज भेजते रहने का वादा किया। इस 
तरह २० अक्टूबर को सबेरे मीर जाफर बंगाल की गद्दी से 
अलग किया गया और उसकी जगह सीर कासिम अली खाँ के 
नाम की नौबत बजने लगी ।” 


अंग्रेज द्विभाषिया ( दो भाषाओं को जानने वाला ) लशिंग- 
टन के कथनानुसार मीरजाफर ने अन्त में कनेल केलो से जो 
कुछ कहा बह यह था-- 

“आप ही लोगों ने मुझे गद्दी पर बैठाया था; आप चाहें 
तो मुझे उत्तार सकते हैं। आप लोगों ने अपने वादों को तोड़ना 
मुनासिब सममा। मेंने अपने वादे नहीं तोड़े। अगर मेरे दिल में 

'इसी तरह की चालें होतीं और में चाहता तो बीस हजार फैाज 
जमा कर सकता था और आपसे लड़ सकता था। मेरे बेटे 
'मीरन ने मुभे इन सब बातों के बारे में पहले ही से सावधान 
“कर दिया था।” 


बल्ञाल की इस दूसरी राज्य-क्रान्ति के सम्बन्ध में जो कुछ 
'भी वृत्तान्त कहा गया है वह सब उस क्रान्ति के कर्ता-धर्तो 
'विधाता अंग्रेजों के ही बयानों से है। किन्तु मीरजाफर के साथ 
किये गये इस विश्वासघात पूर्ण व्यवहार को उचित*साबित 
करने के लिये उस पर कुछ न कुछ अपग्ाध लगाना जरूरी था। 
“१० नवम्बर सन्‌ १७६० ई० को कलकत्तें में अंग्रेज अफसरों 
की एक सभा हुई जिसमें कम्पनी के डाइरेक्टरों के नाम प्रसिद्ध 
क्षालसाज हालवेल का लिखा हुआ वह पत्र पढ़ा गया जिसकी 
थ ऊपर किसी एक स्थान पर की जा चुकी है। उस पत्र में 
लिखा था-- 


“नवाब भीरजाफर अली खाँ निहायत जालिम और लालची 
'तबीयत का मनुष्य था, साथ ही बड़ा आलसी. भी था ओऔर 
उसके आस-पास के आदमी या तो कमीने गुलाम और खुशा- 
मदी थे अथवा उसकी नीच बृत्तियों की पूति के साधक थे, हर 
श्रेणी के इस तरह के लोगों की अनेक मिसालें मौजूद हैं जिनका 
बिना किसी कारण उसने खून कर डाला ।” 


इसके बाद इसी पत्र में पिता अथवा पति के नाम इत्यादि 


३४६ पत्ासी युद्ध के बाद 


सहित बड़ी तफसील के साथ अनेक ऐसे पुरुषों और श्ल्रियों 
की सूची दी हुईं है, जिनके सम्बन्ध में कहा गया है कि 
मीरजाफर ने उन सब को मार डाला। किन्तु १ अक्टूबर सन्‌ 
१८६४ ३० को मीरजाफर की झत्यु के बाद क्वाइव और उसके 
साथियों ने डाइरेक्टरों के नाम एक दूसरा पत्र भेजा जिसमें 
लिखा है-- 


“४. >८ > हम आपको सूचित कर देना अपना कतेंव्य सम- 
भते हैं कि मि० हालबेल ने>८ » «जिन भयद्डुर हत्याओं का 
अपराध मीरजाफर पर लगाया है वे उस नरेश के चंरित्र पर 
अन्यायपूर्ण कलझूु हैं और उसमें कुछ भी सच नहीं है। जिन 
पुरुषों ओर स्त्रियों वी! (हालबेल के उस पत्र में ) सूची 
दी गई है और कहा गया है कि मीरजाफर ने उन्हें 
मरवा डाला, सिवाय दो के उनमें से सब इस समय जीवित 
हैं ८ *< ><।” 


कहा नहीं जा सकता कि इस प्रकार के और कितने मूठ 
सिराजुदीला ओर मीरजाफर दोनों के विरुद्ध इस समय तक 
प्रचलित हैं और इतिहास की पुस्तकों में भी कजे हैं । 


मीरजाफर को गद्दी से उत्तार कर कलकत्ते में नज़र बन्द 
रखा गया । दो हजार रुपये माहवार उसके खर्चे के लिये 
नियत किये गये । कहा जाता है कि इस पर बूढ़े मीरजाफुर ने 
करबला जाने की इजाजत चाही और उसके लिये खच्े की 

द्रखास्त की, किन्तु उसे करबला जाने की इजाजत भी न मिल 
सकी । 


अग्रजों ओर कम्पनी को लाभ 


अब पाठकों को केवल इतना ही बतलाना शेष रह गया है 
कि मीरजाफर के साथ किये गये इस विश्वासघात के द्वारा अंग्रेजों 
ओर उनकी केपनी को क्या-क्या लाभ पहुँचा ? 

सब से पहले तीन जिले बर्धभान, मेदिनीपुर और चट्टप्राम 
जिनकी वार्षिक आय कुल बड्माल की आय का एक तिहाई थी 
हमेशा के लिये कम्पनी को सौंप दिये गये। इन तीनों जिलों के 
लिये मुशिदाबाद के दर्बार से कम्पनी के नाम अलग-अलग 
सनदें जारी कर दी गईं । बर्धभान जिले के लिये जो सनद जारी 
की गई उसमें लिखा है कि वहाँ के जमींदार और ,किसान दोनों 
पहले के ही समान कायम रहेंगे, केवल सरकारी मालगुजारी 
का जो रुपया अभी तक सूबेदार के कर्मचारी वसूल करके 
मु्शिदाबाद भेजा करते थे वह भविष्य में कम्पनी के नौकर 
बसूल करके कम्पनी के पास कलकत्ते भेजा करेंगे और इस घन 
के खर्च से कम्पनी साम्राज्य की रक्षा के लिये और जब आब- 
श्यकवा पड़े, सम्राट अथवा सूबेदार की सहायता के लिये पाँच 
सौ यूरोपियन सवार दो हजार यूरोपियन पैकल और आठ 
हजार हिन्दुस्तानी सिपाहियों की एक सेना रखेगी। इसी तरह 
की सनदें मेंदिनीपुर चट्टम्माम जिले के लिए भी जारी की गईं। 

ओर इसके अतिरिक्त वन्‍सीटाटे और केलो ने कलकत्ता कमेटी 
को लिखा कि इस क्रान्ति से-- 

“निस्सन्देह कम्पनी को “बड़ा |लाभ हुआ है ।»< २८ » पढने 
की फौज कौ देने के लिए कर्नल के हाथ रुपये की रकम 
भेजी जावेगी और हमें यह भी आशा है कि इसके अलावा 
कलकत्ते भेजने के लिए हमें तीन या चार लाख रुपये और मिल 
जावेंगे जिनसे कम्पनी की वहाँ की और मद्रास कीढ्ग॒स समय 
जरूरतें पूरी हो सकेंगी ।” 

पहले कहा जा चुका है कि सिराजुद्दोला ने एंक बार 
कम्पनी को अलग टकसाल कायम करने से रोक दिया था। 
फिर बाद में कई एक शर्तों के साथ उसे इजाजत देनी पड़ी । 
किन्तु इस पर भी सिराजुद्दीला के समय में कम्पनी की टकसाल 
बंगाल में कायम न हो सकी। इतिहास लेखक ओम लिखता 
है कि-- 

“पत्लासी युद्ध के बाद कलकत्ते में कम्पनी की टकसाल 
कायम हुई और १६ अगस्त सन्‌ १७४७ ईं० को कम्पनी के नाम 
के पहले रुपये ढाले गये। फिर भी तीन वर्ष तक अंग्रेजों को 
इस टकसाल से लाभ के स्थान पर हानि होती रही, क्योंकि 
बँगाल भर में मु्शिदाबाद के सरकारी रुपयों के सामने कम्पनी 
के रुपयों को बिना बट्टे कहीं कोई न लेता था । अब अंग्रेजों को 
इस असुविधा के दूर करने का मौका मिला । २० अक्टूबर को 
गद्दी पर बैठते ही मीर कासिम ने कम्पनी के नाम एक पाना 

जारी किया, जिसमें उसने उन्हें अपने कलकत्ते की टकसाल "में 
मुशिदाबाद की सरकारी अशर्फियों और रुपयों के समान तोल 
और समान धातु की अशर्फियाँ और रुपये दालने की इजाजत 
दी और इसके साथ-साथ 'एक निहायत कड़ा हुकुम जारी कर 
दिया कि कोई सर्रांफ सौदागर कलकत्ते के सिक्कों को लेने 
से इन्कार न करे और न उन पर किसी तरह का बद्टा माँगे ।” 

निमूलुन्देह नवाब और उसकी प्रजा के साथ यह एक बहुत 
बड़ा अन्याय -था | इससे सरकारी आमदनी का एक बड़ा म॒द्‌ 
टूट गया और मुशिदाबाद दरबार की आर्थिक स्थिति को और 
भी अधिक धक्का पहुँचा | यह सब ल्ञाभ तो कम्पनी को हुआ। 
'इसके अतिरिक्त बन्सीटाट और उसके साथियों को बीस लाख 
रूपये नकद मीर कासिम से नजराने में मिले। 

अनेक इतिहास-लेखकों ने कड़े शब्दों में मीरजाफर के साथ 
'अंगरेजों के इस विश्वासधात की तीत्र आलोचना की है 
इस सम्बन्ध में इतिहास-लेखक टारेन्स लिखता है-- 

“उन लोगों तक में, जिन्होंने यूरोप निवासियों का दिखाने 
के लिए यूरोपबालों के एशियाई करतूतों पर मुलम्मा फेरने की 
जिस्मेवारी अपने ऊपर ले रखी है, इस अन्याय को प्राय: कोई 
भी क्षुम्य नहीं कहता |, मीरजाफर >< » > और कम्पनी के 
बीच मित्रता की कसमें खाई जा चुकी थीं। और वह, मित्रता 
खुन से पक्की की जा चुकी थीं । और »यदि कभी भी ईमानदारी 
क्‌। कम से कम ऊपरी रूप बनाये रखना शर्मवात्ने मनुष्य के 

लिए जरूरी था तो इस मामले में कलकत्ते के गवनर और 
उसकी कौन्सिल को इतनी शर्म होनी चाहिए थी। किन्तु इस 
पर भी उस दो लाख पाजएड के बदले जो उन्हें व्यक्तिगत 
हैसियत से मिले और उन तीन जरखेज इलाकों के बदले जो 
कम्पनी को मिले, इन लोगों ने अपने ऐसे मित्र और सहायक 
को बेच दिया जो इन पर हद से ज्यादा विश्वास “करता था |? 
मीर कासिम के समय ब गाल की हात 

मीर कासिम के गद्दी पर बैठते ही सुर्शिदाबाद दरबार और 
बंगाल की प्रजा की हालत पहले से भी कहीं अधिक शोक 
जनक हो गई । सब से पहले समीर कासिम ने देखा कि राज्य की 
माली हालत बहुत ही बिगड़ी हुई है। सरकारी मालगुज़ारी 
ठीक तौर पर नहीं वसूल हो रही है और खजाना करीब-करीब 
खाली हो चुका है ओर फौज की कई महीने की तनखाहें चढ़ी 
हुई हैं। इन सब बातों के अलावा ठीक मीरजाफर के ही समान 
मीर कासिम ने अब महसूस किया कि जो बड़े-बड़े वादे उसने 
अंग्रेजों के साथ कर रखें थे, उन्हें पूरा कर सकना इतना आसान 
न था जितना कि वह गही पर बैठने के पहले सममता था। 

उन समस्त वादों और अन्य नई-नई मसाँगों को पूरा करने 
के लिए मीर कासिम ने अपने यहाँ के जमीदारों और रईसों 
को अँगरेजों के ही सिपाहियों द्वारा बुला-बुला कर बलपूरवक 
उनसे रकमें” वसूल करना आरम्म कर दिया। जब इससे भी 
काम न चल सका तब उसे विवश होकर नगर धनी जगत सेठ 

से कजे लेना पड़ा ओर अन्त में अंगरेजों को रकमें देने के लिए 
रियासत के हीरे-पन्‍ने आदि जवाहरात बेचकर और महल के 
सोने-चाँदी के बर्तेन गलवा कर सिक्‍के ढलवाने पड़े। 

पाठकों को याद होगा कि कुछ वर्ष पहले कम्पनी का कछें 
चुकाने के लिए मीर जाफर ने वधेमान जिले की सरकारी माल* 
गुजारी कन्पनी के नाम कर दी थी। उसी समय से बर्धमान का 
जिला अंग्रेजों के श्रवन्ध में आ गया था और कम्पनी के सिपा- 
हियों ने जिनमें अधिकांश देशी सिपाही मद्रास से लाये गये 
थे, उस जिले भर में लूट-मार जारी कर रखी थी। उन सब 
तिलंगे सिपाहियों के अत्याचारों की शिकायत करते हुए सित- 
स्वर सन्‌ १७६० ई० में बधमान के जमीदार राजा तिलकचन्द 
ने कलकत्ते के अंग्रेज कमेटी को लिखा--- 

अनेक तिलंगों ने मण्डलघाट, मानकर, जहानाबाद, चित 
वर, बरसात, बलगुरी और चोमहन के परगनों तथा दूसरे 
स्थानों में घुसकर वहाँ के रहने वालों को लूट लिया है और 
उनके साथ इस प्रकार के अत्याचार किये हैं. जि नसे लोगों का 
जीवन संकट में पड़ गया है।इन अत्याच!रों से विवश होकर 
वहाँ के रहनेवाले भाग गये है और उन गाँवों में लगभग दो 
या तीन लाख रुपये की हानि हुई है ॥ 

फिर भी उन तिलंगों की लूट-मार पहले के ही समान जारी 
रही । इसलिए राजा तिलकचन्द को कुछ समय बाद फिर कल 
कत्ते की अग्नेंज कमेटी को लिखना पड़ा-- 

“तिलंगों के व्यवहार से प्रजा को अत्याधिक कष्ट हो रहा हे 
ओर लाचार होकर प्रजा अपने घर-बार छोड़कर भाग रही है ।” 
- बढ़े खेद के साथ कहना पड़ता है “कि कम्पनी ने इन 
शिकायतों की ओर कुछ भी ध्यान न दिया । लिखा है कि 
ब्धेसान जिले के कई परगने उस समय वीरान पड़े हुए थे । 
आये दिन के राज्य-परिवर्तेन |के कारण गड्ाल के शासन 
की अवस्था अत्यन्त डावा डोल हो रहीब्धी । कम्पनी की व्यापार 
सेबन्धी नीति अन्याय, अत्याचार और उपद्रव समस्त बच्चाल 
में बड़ी तेजी के साथ बढ़ते जा रहे थे। अंग्रेजों ने जो लगभग 
तीस हजार नई ,सेना मीरकासिम और सम्राट की सहायता 
तथा साम्राज्य की रक्षा के लिए कहकर जमा कर रखी और 
जिसके खर्घे के लिए मीर कासिम से तीन बड़े-बड़े जिले लिये 
गये थे, वहीं सेना अब तमाम बच्ञाल में इन समस्त अन्याय, 
अत्याचार और उपद्रवों को जारी रखने के लिए बिना किसी 
संकोच और भय के काम में-लाई जा रही थी। 

- शाही फरमान में कपनी के मुल्लाजिमों अथघा दूसरे अंग्रेजों, 
को निजी तौर पर बिना सरकारी महसूल दिये तिजारत करने 
की इजाजत कहीं नथी और न कम्पनी को ही देश के भीतर 
की मामूली तिजारत में बिना महसूल | दिये हिस्सा लेने का अधि- 
कार दिया मया था । इतना ही नहीं बल्कि जैसा पहले कहा जा 
चुका है कि नम 5, छालिया, तम्बाकू इसारती लकड़ी, सूखी 
मछली इत्यादि!अनेक वस्तुओं में आरम्भ से ही बच्चाल भर के 

अन्दर यूरोप-निवासियों को तिज्ञारत करने की सख्त मनाही थी। 

सबसे से पहले मीरजाफर के समय में अंग्रेजोंने जबद॑स्ती 
इस नियम को तोड़ा और नमक इत्यादि की तिजारत आरसभ्भ 
कर दी | मीरजाफर ने इसका विरोध किया किन्तु उसकी 
एक न चल सकी | अब मीरकासिम को ,नवाब बनाने के बाद 
कम्पनी के कमेचारी |और दूसरे अंग्रेज भी कम्पनी का पास 
लेकर बिना किसी तरह का महसूल दिये देश भर में हर चीज 
का व्यापार करने लगे और जब नवाब के कमेचारी महसूल 
माँग थे तब उन्हें कम्पनी के नये सिपाहियों द्वारा ठीक कर 
दिया जाता था। इतिहास-लेखक मिल लिखता है--- 

“इस तरह कम्पनी के कर्मचारियों का माल एकदम बिना 
महसूल सब जगह आता जाता था, जब कि शेष समस्त 
व्यापारियों को अपने माल पर भारी महसूल देना पड़ता था। 
परिणाम यह हुआ कि देश का समस्त व्यापार तेजी के साथ 
कम्पर्न: के कम चारियों के हाथों में आने लगा और राज्य की. 
आय का एक स्रोत एकदम सूखने लगा। जब महसूल जमा 
करने वाला कोई सरकारी कर्मचारी कम्पनी के पास के इस, 
दुरुपयोग पर विरोध करता और माल रोकता था तब उसे 
गिरफ्तार कर नजदीक की अंग्रेजी कोठी में पहुँचा देने के लिए 
सिपाहियों का एक दस्ता भेज दिया जाता था।” 

वेरेल्ट नामक अंग्रेज इस सम्बन्ध | में लिखता है-- 

“उन दिनों बहुत से हिन्दुन्तानी व्यापारी अपनी सुविधा के: 

लिए कम्पनी के किसी नौजवान मुहरिर को धमको देकर उसका 
नाम खरीद लेते थे ओर उसके नाम के “दस्तक” ( पास ) के 
द्वारा देश के लोगों को तंग करते थे और उन पर।अन्‍न्याय 
. करते थे। इसके द्वारा इतनी अधिक आमदनी होने लगी कि 
कई नोजवान ( अग्रेज ) मुहर्रिर १४५ हजार ओर २० हजार 
रुपये साल खर्च कर सकते थे, नफीस कपड़े पहनते थे और रोज 
अच्छे से अच्छा खाना उड़ाते थे ।” 


यह आगे चलकर लिखता है-- 


“बिना महसूल दिये 'तिजारत की जाती थी और उसके 
जारी रखने में बड़े-बड़े अन्याय किये जाते थे ।9<८ *८ » इसी 
बात के कारण मीरकासिस के साथ लड़ाई हुई ।”” 


कम्पनी के डाइरेक्टरों तक ने ८ फरवरी |सन्‌ १७४६ के एक 
पत्र में कम्पनी के नौकरों, गुमाश्तों, एजेण्टों और दूसरों की 
इस निजी तिजारत” को नाजायज “दस्तक का लजञ्ञाजनक 
दुरुपयोग” हर तरह से अनधिकार युक्त” और नवाब तथा 
उसकी “कुदरती प्रजा” दोनों के साथ “डबल अन्याय स्वीकार 
किया है किन्तु डाइरेक्टरों के इस पत्र ने बाद भी इस अन्याय. 
में कोई अन्तर न पड़ा । 

उन सिपाहियों के जरिये, ज़ो नवाब के धन से नियुक्त किये 
गये थे, नवाब की ही प्रजा के ऊपर जिंस प्रकार के अत्याचार किये 
जाते थे, उन सब का कुछ अनुमान मीरकासिम के नाम बाकर- 

गंज के एक सरकारी कमेचारी के २४ मई सन्‌ १७६२ के नीचे 
लिखे पत्र से किया जा सकता, है। वह लिखता है-- 

“2८ २८ > यह जगह पहले बड़ी तिजारत की जगह थी, 
किन्तु अब नीचे लिखी कारेबाइयों के कारण से वर्बाद हो गई। 
एक अंग्रेज माल खरीदने अथवा बेचने के लिए यहाँ किसी 
गुमाश्ते को भेजता है । फोरन्‌ वह शुमाश्ता समझ लेता है कि 
यहां के किसी भी रहनेवाले के हाथ जबदेंस्ती अपना माल बेचने 
अथवा जबदस्ती उसका माल खरीदने का मुझे पूरा अधिकार है, 
और यदि वह रहने वाला खरीदने अथवा बेचने का सामथ्ये 
न रखता हो और इन्कार करें तो तुरन्त उस पर कोड़े बरसाये 
जाते हैं अथवा उसे कैद कर लिया जाता 'है | यदि वह राजी 
हो जावे तो भी केवल इतना ही काफी नहीं समझा जाता, 
बल्कि एक दूसरी जबदेस्ती यह की जाती है कि अनेक चीजों के 
व्यापार का ठेका अपने हाथों में ले लिया जाता है अर्थात्‌ 
'जिन-जिन चीजों का व्यापार करते है उनका व्यापार किसी 
दूसरे को नहीं करने दिया जाता और न किसी दूसरे के पास से 
किसी को खरीदने दिया जाता है। >< » «और फिर अंग्रेज 
सममते हैं कि कम से कम जो हम कर सकते हैं, वह यह है कि 
दूसरा सौदागर जिस कीमत पर कोई चीज खरीदता है, हम 
उसी चीज को उससे बहुत कम कीमत पर खरीदें। प्राय: ये 
लोग कीमत देने से ही इन्कार कर देते हैं और में दखल देता 
हूँ तो तुसत मेरी शिकायत होती है ।” 

' अठारूवीं शताब्दी के आखिरी आधे भाग सें बंगाल भर 
में' किये गये इस तबरदस्त और व्यापक अत्याचार कै विषय 
में.हम इंगलिस्तान के प्रसिद्ध नीतिज्ञ और वक्ता एंड्मंड बके के 
कुछ वाक्य उद्धृत करते हैं। 

'तिजारत जो संसार के हर दूसरे देश को धनवान बनोदी 
है; बगाल को सर्वबेनाश की ओर के जा 'रही थी। पहले समय - 
में 'ज़ब कि कम्पनी को देश में किसी तरहें की राज्य-सत्ता 
प्राप्त न, थी, उन्हें अपने दस्तक या पास के ऊपर बड़े-बड़े अधि- 
कार'मिले हुए थे; उनका माल विना महँखूल दिये देश भर 
में जाआ सकता था। धीरे-धीरे कम्पनी के नौकर अपनी- 
अपनी निजी तिजारत के लिएं इस पास का. उपयोग करने लगे। 
यह' मामला जब तक, कि थोड़ा थोड़ा होता रहा देश की सर- 
कार ने कुछ हद॒तक इसे बर्दाश्त किया, क़िन्तु जब सभी लोग 
इस तरह की. तिजारत करने लगे तेब, तिजारत की अपेक्षा उसे 
डकैती कहना ज्यादा ठीक मालूम होता था ।”' 

ये 'व्यापासि हर जगह पहुँचते थे। अपने ही दामों पर 
माल बेचते थे और दूसरे “लोगों को भी जबदेस्ती लाचार का 
के उनका माल 'अपने ही दासों ,पर खरीदते थे । बिलकुल यह 
मालूभ होता था कि तिजारत के बहाने एक-फीज़ लोगों को लूटने 
ज्परही है। लोग , अपनी देशी अदालतों से रक्षा करेतें थे, 
किन्तु व्यर्थ; (अंग्रेज व्यापारियों की यह सेना अपने कूँच में 
तावारी आक्रमयकारियों से बढ़कर लूट' मार औरँ-बबादी 

र्छ 

करती थीं। 2८ »>८इस तरह यह आभागा देश दोहरे 
अन्याय की भयासक लूट द्वारा टुकढ़े-टुकड़े किया जा रहा था।”' 

सन्देह होने लगता है कि उन दिनों बंगाल में किसका शासन 
था। वास्तव में शासन न मुगल सम्राट का था, न मुर्शिदाबाद 
के सूबेदार का; शासन था विदेशियों की कूट नीति अराजकता 
और इस देश के दुर्भाग्य का और यह सब परिणाम था थोड़े 
से' भास्तवासिवों की लज्जाजनक देश-घातकता का। हम पहले 
कह चुके है. कि बर्धमान, मेदिनीपुर और चट्ठश्माम की आय से 
वे सब सेंनाएँ रखी गई थीं जिनके द्वारा बंगाल भर में इस तरह 
की भयानक नादिरशाही चलाई जा रही थी। वास्तव में 
अठारहवीं शताब्दी के उत्तराधे में बंगाल के अन्दर अंगरेजों के 
अत्याचारों की तुलना संसार के इतिहास के किसी दूसरे पन्ने के. 
पर मिलना कठिन है। 

बंगाल: और बिहार भर में उस समय कम्पनी की कोठियाँ 
फैली हुई थीं। नमक से लेकर इमारती लकड़ी तक अनेक चीजों' 
का समस्त व्यापार अंग्रेजों के हाथों में आ गया था। किसानों 
की खड़ी' खेती कम्पनी के अंग्रेज नौकर जिस भाव चाहे खरीद 
लेते थें। देश के हजारों लाखों व्यापारियों की रोजी छिन चुकी 
थीं और किसानों की दशा इससे भी अधिक शोकजनक थीं । 
कम्पनी के गुमाश्तों और एजेन्टों' से नवाब के कर्मचारियों के 
साथ सेंजाना हर जगह भरगड़े होते थे । कम्पनी के गुमाश्ते 
अनेक म_ूठी, शिकायतें रोज़ाना कलकत्ते भेजते रहते थे और 

वहाँ से वही फोजी सिपाही नवाब के कर्मचारियों अथवा स्वाभि- 
सानी प्रजा को दुरुस्त करने के लिए जगह-जगह भेज दिये जाते 
थे। नवाब की सरकारी चोकियों में बंगाल भर के अन्दर कहीं 
पर एक पाई महसूल की वसूल न होती थी। मीर कासिम ने 
पत्रों द्वारा अनेक बार ही अत्यन्त दीनतापूर्ो शब्दों में गवनेर 
वन्सीटाटे से इन तमाम बातों की शिक्रायत की, किन्तु इन शिका- 
यतों और मीर कासिम के ग्रयत्नों का कुछ भी असर न हुआ | 
इन समस्त अपमानों से बंगाल को वास्तविक रक्षा केरने 
ओर भावी |आपत्तियों से देश को बचाने का केवल एऐंक ही 
उपाय हो सकता था। देश में उस समय केवल एक ही शक्ति 
थी, जिसके रूण्डे के नीचे शेष समस्त शक्तियों का मित्नना 
सम्भव हो सकता था। वह शक्ति दिल्ली के मुगुल॒ सम्राट की: 
रही-सही शक्ति थी। उपाय केवल यह था कि विदेशी लुटेरों 
का मुकाबला करने के लिए दिल्ली सम्राट के भूण्डे के नीचे 
देश की समस्त हिन्दू तथा मुसलमान राज शक्तियों को एकत्रित 
किया जाबे “और उनके सम्मिलित प्रयत्नों द्वारा विदेशी लुटेरों 
को बंमाल तथा भारत से निकाह्ककर बाहर कर दिया जावे । 
सब से बड़े आश्रय की बात तो यद है. कि यह उपाय उस 
समय उसी नन्दुकुमार को सूक्ा जिसने सन्‌ १७५७ ३० में अमी- 
चन्द के धन के लोभ में आकर अपने स्वामी सिराजुद्दीला, भार- 
तीय प्रजा तथा फ्रान्सीसी तीनों के साथ विश्वासघात किया था। 
इससे अनुमान किया जाता है कि राजा नन्दकुमार अब अपने 

देश को अंग्रेजों के हाथों बिकते हुए और प्रजा के ऊपर उनके 
अत्याचारों को देखकर अपनी भूल पर पछताने लगा था। इसी 
लिए राजा नन्दकुमार ने जी तोड़ प्रयत्न करना आरसम्भ कर 
दिया । ह 
सम्राट शाह आलम और अंग्रेज 

. सम्राट शाह्‌ आलम अभी तक बिहार में था। सितम्बर 
सन्‌ १७६० ई० में ही अंग्रेज शाह आलम को अपनी ओर करने 
का निम्वय कर चुके थे। इस समय बंगाल, बिहार और उड़ीसा 
के अनेक जमींदार जो नई क्रान्ति के विरुद्ध थे, सम्राट के झण्डे 
के नीचे जमा हो रहे थे। अंगरेजों ने अब जिस तरह हो, बिहार 
पहुँच कर सम्राट से मामला तय कर लेना आवश्यक समभा । 

कनेल केलो की जगह अब मेजर कारनक बंगाल की सेनाओं 
का प्रधान सेनापति था । जनवरी सन्‌ १७६१ ई० में कारनक 
पटने पहुँचा | कम्पंनी की सेसमा के अतिरिक्त राजा रामनारायण 
की सेना और मुशिदाबाद की सेनाएँ इस समय कारनक के 
साथ थीं। गया मौनपुर के निकट सम्राट की सेना और इन 
सेनाओं का आमना-सामना हुआ । अन्त में सममोते की बात- 
चीत होने लगी | | 

सम्राट शाह आलम कारनक को साथ लेकर पटना आया । 
मीरकासिम पटने में नमौजूद था। मीरकासिम ने हाजिर होकर 
पिछले खिराज के बदले में एक बहुत बड़ी नकद रकम सम्राट को 
'मेंट की और अपने यहाँ की सरकारी टकसाल में शाह आलम 

दूसरे के नाम के सिंक्रे ढलवाने का वादा किया। यही वादा 
कल्नकत्ते की टकसाल के बारे में अंग्रेजों ने भी किया। मीरकासिम. 
ने तीत़ों प्रान्तों की आमदनी में से चोबीस लाख रुपये सालाना 
दिल्ली-सम्राट की सेवा में भेजने का वचन दिया। सम्राट शाह- 
आलम मा्चे सन्‌ १७६१ ई० में तोनों प्रान्तों की सूबेदारी का 
पर्वाना बाजाब्ता मीरकासिम के नाम जारी कर दिया। अंग्रेजों 
का मुख्य उद्देश्य पूरा हो गया। उन्होंने इस अवसर पर एक 
कोशिश यह भी की कि जिस तरह मीरकासिम को शाही पवोना 
दिया गया है। उसी तरह जो इलाके अंग्रेज कम्पनी के पास थे 
उनके लिये कम्पनी को अलग सूबेदारी का पाना दिया जावे 
किन्तु शाहआलम ने उनके इस प्रस्ताव को स्वीकार न किया । 
इसी समय एक ओर प्रार्थना अंग्रेजों ने शाहआलम से यह की. 
कि मीरकासिम को सूत्रेदार रहने दिया जावे, किन्तु तीनों 
प्रान्तों की दीवानी के अधिकार उससे लेकर कम्पनी को दे दिया. 
जावे। दीवानी का अर्थ यह था कि सूबेदार के अधीन तीनों 
प्रान्तों से सरकारी मालगुजारी बसूल करके उसका हिसाब 
सम्राट और सूबेदार दोनों को दे देना और वसूली का कुल खचचे 
निकाल कर शेष सब धन सूबेदार से सुपुर्द कर देना कम्पनी का 
काम रहे और उस धन से सरकारी फौजें रखना, अपने प्रान्तों के. 
शासन का शेष समस्त कार्य चलाना और सम्राट को सालाना 
खिराज भेजना सूबेदार का कास रह जाय । 

शाहआलम स्वभावतः इस समय दिल्ली लौटने के लिये 

उत्सुक था । राजधानी के अन्दर सिंहासन के लिए किसी दूसरे 
हकदार के खड़े हो जाने की भी संभावना थी। सम्राट ने चाहा 
कि अंग्रेज अपनी सेना सहित मेरे साथ दिल्ली चलें। इसके 
बदले में वह कम्पनी को तीनों प्रान्तों का दीवान बना देने के 
लिए भी तैयार था। किन्तु अंग्रेजों के पास उस समय इस कार्ये 
के लिए काफी सेना न थी। स्वयं बंगाल के अन्दर वे अपने 
अनेक शत्रु पैदा कर चुके थे। इसलिए- वे सम्राट की इस 
इच्छा से उस समय लाभ न उठा सके और जून सन्‌ १७६१ ३० 
में सम्राट शाहआलम पटने से दिल्‍ली की ओर लौट गया। 
अब अग्नेजोें को किसी बात का डरन था। सम्राट शाह 
आलम से किसी प्रकार निपटारा हो ही गया था। बंगाल का 
मैद्रान फिर कम्पनी के कमेचारियों की लूट और जबर्दस्तियों के 
लिए खाली हो गया था। इस बार उनका पहला वार राजा 
 रासनारायण पर हुआ । अंग्रेजों के ही कथनानुसार राजा रास- 
नारायण एक अत्यन्त योग्य शासक था। वह अत्यन्त धनवान 
भी प्रसिद्ध था और आरभम्म से अंग्रेजों का पक्का हितसाधक 
रह चुका था। 
किन्तु अब मीर क्रासिम और अंग्रेज दोनों को ही रुपये की 
जरूरत थी। अपनी सेना के बल लोगों को पकड़ पकड़ कर 
भीर कासिम के सामने पेश करना और उनसे रकमें बसूल 
करना अंग्र जों का इस समय एक खास पेशा था । यह इलजाम 
जगा कर कि सजा रामनारायण के जिम्मे सूबेदार की बकाया 

सिक्रलती है। गवरनेर वन्सीटाट ने राजा रामनारायण को छल 
द्वारा गिरफ्तार कर मीरकासिम के हवाले कर दिया | 


निरपराध राजा रामनारायण को मुर्शिदाबाद में हथकड़ियाँ 
'डालकर रखा गया, उससे खूब धन वसूल किया गया ओर पदने 
में उसके स्थान पर दूसरा नवाब नियुक्त कर दिया गया । 

मीर क|सिम का चरित्र ओर शासन 

मीर कासिस साधारण चरित्र का मनुष्य न था। 

एक अंग्रेज इतिहास-लेखक लिखता है:--“मीर' कासिम के 
अन्दर एक योद्धा की वीरता और एक राजनीतिज्ञ की दूर- 
दर्शिता दोनों मौजूद थीं।” कनेल मालेसन के अनुसार मीर 
कासिम को मीर जाफर के साथ देश-घातकों की श्रेणी में रखना 
मीर कासिम के साथ अन्याय करना है। यही विद्वान इतिहास- 
लेखक लिखता है. कि--''सीर कासिम का इरादा मीर जाफर के ' 
साथ विश्वासधात करने का न था। सीर कासिम ने अपने बूढ़े 
श्वसुर की निरबेलता, भीरुता और अयोॉग्यता को भल्नी भाँति 
अलुभव कर लिया था; उसकी आत्मा यह देखकर अत्यन्त 
सप्त थी कि बन्नाल का सूुबेदार अंग्रेजों के हाथों की केवल एक 
कठपुतली रह गया था; और यह देखकर ही मीर कासिम ने 
जैसे हो सका, -सुबेदार की सत्ता को फिर से स्थाप्रित करने का 
संकल्प किया ।? 

इसमें भी सन्देह नहीं कि समीर कासिस ने गद्दी पर बैठते 

ही बच्चाल़ की . दशा को. सुधारने. का जी. तोड़ '्रयह्न किय 
और इस श्रयल्न में बहुत दर्जे तकू उसे ओश्वर्यजन्नक सफलता 
प्राप्त: हुई | 


चूँकि मुर्शिदाबाद की राजधानी में अंग्रेजों करा प्रभाव 
अधिक बढ़े गया था | इसलिये मीर कासिम ने मुंगेर को अपन्ती 
नई राजधानी बनाया। उसने मुंगेर की बड़ी सुन्दर और मज- 
बूत किलेबन्दी की। लगभग चालीस हजार सेना वहाँ जमा की । 
उस सेना को . यूरो+ियन ढल्ज के शस्त्रों की शिक्षा देने के लिये 
अपने यहाँ अनेक योग्य यूरोपियन नौकर रखे | एक' बहुत 
बड़ा नया कारखाना तोपें ढालने का उसने कायम किया, 
जिसकी तोपों के विषय में कहा जाता है कि उसे' समंय की 
यूरोप क्री बनी हुईं तोपों सें कहीं बढ़कर थीं। मीर कासिम 
की सारी प्रजा उससे अत्यन्त सनन्‍्तुष्ट थी और उससे प्रेम 
करती थी । 


मीरकासिस के विरुद्ध षड़यन्त्र 


किन्तु जैसे ही समीर कासिस और उसकी प्रजा को थोड़ा- 
बहुंत पनपने' का समय आया त्यों ही मीर कासिम  को*भी 
गदी से हटाने की तैयारियाँ होने लगीं।. कर्नल मालेसन .साफ 
लिखता है कि:--“मीर फासिम से अंग्रेजों के साथ, अपने सभी 
वादे पूरे कर दिये फिर भी लालची अंग्रेजों को अपनी धनः 
'पिपासी' को शान्त करने का सर्वोत्तम उपाय यही दिखाई दिया 

कि मीर कासिमं' का नाश करके उसके उत्तराधिकारी के साथ 
'नये सिरे से सीदों तय किया जावे ।” 

जिस तरह मीर जाफर के विरुद्ध अंगरेजों ने मीर कासिम 
की अपने षड़यन्त्रों का केन्द्र बनाया था उसी तरह अब उल्॒द 
कर फिर मीर कासिम के विरूद्ध बूढ़े मीर जाफर को इन नये 
पड्यल्त्रों का- केन्द्र बनाया गया । मीर कासिम के विरूद्ध 
सामग्री तैयार करने के लिए कलकत्ते की सिलेक्ट कमेटी .के कुछ 
सदस्यों ने १९ मार्च सन्‌ १७६२ ई० को कम्पनी के डाइरेक्टरों 
के नाम एक लम्बा पत्र भेजा, जिसमें इन सबों ने मीरकासिस 
और उस के चरित्र पर अनेक़ भूठे-सच्चे दोष लगाये, मीर जाफर 
की खूब प्रशंसा की, यह स्वीकार किया कि मीर जाफर के चरित्र 
पर इसके पूर्व जो दोष लगाये जा चुके थे, वे सब भूठे थे और 
मीर जाफर को गद्दी से उतारना एक भूल और अन्याय था। 

मीर कासिम के चरित्र को कलँँकित करने में अब इन लोगों 
ने कोई बात उठा न रखी | अंग्रेजों को रूपये देने के लिए ही 
मीर कासिसम को अपने अनेक आश्रितों पर अत्याचार करने 
पड़े । इतिहास से स्पष्ट है कि अंग्रेज ही इस तरह के अनेक 
भाग्यहीनों को लाकर मीर कासिम के हवाले करते थे। अंग्रेजों 
ने ही साढ़े सात लाख रूपये अथवा कुछ अधिक के बदलें में 
अपने सच्चे मित्र निर्दोष रामनारायण को छल से पकड़ कर 
मीर कासिम के हाथों में दिया और अब अंग्रेज ही मीर कासिम 
को" इन समस्त अनन्‍्यायों के लिए दोषी ठहराते थे । 

तिजारत और सरकारी महसूल सम्बन्धी अंग्रेजों के अंत्या- 
पवार इस समय तक समस्त बंगाल में फैल चुके थे, और दिन- 
अतिदिन बढ़ते जा रहे थे। इन अत्याचारों के सम्बन्ध में 'कनेल 
मालेसन लिखता है-- 


'इस लज्ञाजनक और अन्याय पूर्ण पद्धति का परिणाम 
'यह हुआ कि इज्जतवाले देशी व्यापारी वर्बाद हो गये। जिले 
के जिले निर्धेन हो गये देश का व्यापार उलट-पुलट हो गया 
ओर इसके द्वार नवाब को जो आमदनी होती थी उसमें धीरे- 
धीरे किन्तु लगातार कमी आती गईं। समीर कासिम ने बार-बार 
कलकत्ते की कौन्सिल से इन ज्यांदतियों की शिकायत की, 
किन्तु व्यथे ।! 

अन्त में इन असंख्य शिकायतों के जबाब में इन सभी बातों 
'का निपटारा करने के लिए ३० नवम्बर सन्‌ १७६२ ई० को गव- 
नेर वन्‍्सीटाटे और वारन हेस्टिंग्स नवाब से भेट करने क्रे लिए 
झुंगेर पहुँचे । मीर कासिम ने जो शिकायतें इस समग्र वन्सीटाटे 
के सामने पेश की उनमें से एक यह भी थी -- 

, जब सूबेदार ( सीर कासिस ) विहार की ओर गया हुआ 
था और बंगाल में कोई शासक न रहा था, उस समय अंग्रेजों 
ने अपने अत्याचारों द्वारा इस सूबे के हर, जिले और हर गाँव 
न्‍को बर्बाद कर डाला डाला था, प्रजा से उनकी रोज की रोटी 
तक छीन ली गई थी और सरकारी महसूलों ओर मालगुजारी 

का जमा होना बिलकुल बन्द हो गया था, जिससे सूबेदार को 
'लगसग एक करोड़ रुपये का नुकसान हुआ | ? 

१५ दिसम्बर सन्‌ १७६२ ई० को बन्सीदादें ओर भीर 
कासिम के बीच एक सन्धि हुई जो “मुंगेर की सन्धि” के नाम 
से प्रसिद्ध है। अन्य बातों के साथ इस सन्धि में यह सी तय 
हुआ कि अंग्रेज व्यापारी आगे से नमक, तम्बाकू सुपारी 
इत्यादि सभी चीजों के ऊपर नौं फी सदी महसूल दिया करें 
ओर हिन्दुस्तानी व्यापारी इन सभी चीजों पर पच्चीस फी 
सदी महसूल दिया करें। निस्सन्देह यह सन्धि हिन्दुस्तानी 
'व्यापारियों के साथ न्यायोचित न थी, फिर भी मीर कासिस ने 
शान्ति की इच्छा से लाचार होकर उसे स्वीकार कर लिया । 

ब्रन्सीटाट और हेस्टिंग्स दोनों ने ही सन्धि-पत्र पर हस्ताक्षर- 
किये और दोनों ने कलकत्ते की कौन्सिल के नाम अपने 
१४ दिसस्बर के पत्र में इस सन्धि की न्याय-पूणेता ओर 
उदारता तथा मीर कासिम की सच्चाई-तीनों की ही स्पष्ट शब्दों 
में प्रसंशा की है। वन्सीटाटे ने मीर कासिम से यह वादा किया 
“कि कलकत्ते वापस पहुँच कर में कम्पनी और सरकार के बीच के 
सब मामले तय कर द'दूंगा। किन्तु कलकत्ते पहुँचते ही बजाय 
सब मामले तय करने के गवर्नर बन्सीटाट्ट ने कम्पनी और उसके 
'कर्मेचारियों की धींगा धींगी को पूर्वेचत जारी रखने के लिए 
जगह-जगह नई फोजे रवाना कर दी। इसके साथ-साथ कलकत्ते 
'की अंग्रेजी कोन्सिल ने अपना नियमानुसार इजलास करके 

तुरन्त अंग्रेजी क्रोठियों और उनके गुमाश्तों के पास ये स्पष्ट 
सूचनाएँ भेज दी कि मुंगेर की शर्तों पर कदापि कोई अमल न 
करे और यदि नवाब के कर्मचारी अमल कराने पर जोर दें तो 
उसकी खूब गत बनाई जाबे | इसी इजलास में यह भी कहा 
गया कि'मुँगेरं की सन्धि पर हस्ताक्षर करने के लिए वन्सी टाटे ने 
नवाब सीरकासिम से सात लाख रुपये रिश्वत ली थी। जो हो 
सन्ध्रिःपत्र की स्याही अभी सूखने भी न पाई थी कि सन्धि तोड़: 
दी गई। नवाब के कर्मेचारी यदि कोई बोलते थे या महसूल: 
साँगते थे तो पूर्वंचत्‌ उन पर मार पड़ती थी। मीर कासिम ने 
बन्सीदाट को ५ मार्चे सन्‌ १७६३ के पत्र में फिर लिखा कि--- 
“तीन साल से सरकार को अंग्रेजों से एक भी पाई अथवा एक 
भी चीज नहीं मिली, इसके विपरीत, सरकार के कर्मचारियों से 
अंगरेज बराबर जुर्माने और हर्जाने बसूल कर रहें हैं।” 

मीर कासिम ने बार-बार शिकायत की किन्तु कोई फल न 
हुआ । अंगरेज व्यापारियों का बिना महसूल व्यापार करना 
ओर देशी व्यापारियों से भारी महसूल वसूल किया जाना दोनों 
बराबर जारी रहे । इस घोर अन्याय के कारण देशी व्यापारियों 
का अस्तित्व ही मिटता जा रहा था। लाचार होकर ओर देशी 
व्यापारियों को जीवित रखने का ओर कोई उपाय न देख देख 
मा्चे सन्‌ १७६३ को मीर कासिम ने अपनी सूबेदारी भर में 
चुड्ढी की सब चौकियों के उठवा दिये जाने की. आज्ञा दे दिया 
और गआन्‍्त भर में एलान कर दिया कि. आज से दो साल तक 

किसी वरह के तिजारती माल पर॒ किसी तरह का भी , महसूल न 
लिया जाय । इसमें सन्देह नहीं कि मीर कासिस की सालाना 
आमदनी के इससे गहरा धक्का पहुँचा, किन्तु देशी व्यापारियों 
को अन्याय से बचाने और उन्हें, जीवित रखने का मीर कासिस 
को और कोई उपाय न सूक सकता था। इस आज्ञा से मीर 
कांसिम की विवशता और उसकी श्रजा पॉलकता दोनों समान 
रूप से प्रकट होती हैं । ह 

असंख्य हिन्दुस्तानी व्यापारियों को इस * आज्ञा से. लाभ 
हुआ | स्वार्थपरायण अंग्रेजों 'को यह कब्र सहन हो सकता 
था । तुरन्त कलकत्ते में कोन्सिल की फिर बैठक हुईं | उसमें यह 
तय हुआ कि नवाब की नई आज्ञा अनुचित है और नवाब को 
मजबूर किया जाय कि अपनी इस आज्ञा को वापस लेकर,देशी 
व्यांपरियों से पहले को ही तरह महसूल वसूल करे। ऐमयाट 
ओर हे नामक दो अंग्रेज मुंगेर ज्ञाकर नवाव से मिलने और ये 
सब बातें नये सिरे से तय करने के लिए नियुक्त हुए।... 

बंगाल की प्रजा के साथ अत्याचारों और बंगाल के शासक 
के साथ जबदस्तियों का प्याला अब लबालब भर चुका था। 
“मीर कासिस को यह भी सालूम था कि बंगाल के तीनों प्रान्तों को 
दीवानी के अधिकार श्राप्त करने के लिए दिल्ली सम्राट के साथ 
अंग्रेजों का गुप्त पत्र-व्यवहार वराबर जारी है। फ्रीर कासिम 
और बन्सीटाटे के बीच इस समय जो पन्न-व्यवहार हुआ वह 
पढने के योग्य है। मीर कासिस ने बार-वार अपने कर्मचारियों 

ओर अपनी प्रजा के ऊपर अंग्र जों के. अत्याचारों. की शिकायते 
की। अत्यन्त दीनतापूर्ण शब्दों में उसने लिखा कि--“कम्पनी 
के जो तिलंगे सिपाही सम्राट और सूबेदार की सहायता' के. 
लिए कह कर रखे गये थे और जिनके खर्च के लिए मैं कम्पनी 
को पचास लाख रुपये की जमीदारी दे चुका हूँ, वे अब देश भर 
में मेरे आदमियों के विरुद्ध काम में लाये जा रहे हैं।! अन्त को 
एक पत्र में उसने साफ लिखा कि--भुझभे मालूम हुआ है कि. 
बहुत से अँग्रेज एक दूसरा सूबेदार खड़ा करना चाहते हैं। 
> >< % प्रत्येक आदमी पर प्रकट है कि यूरोप वालों का 
विश्वास नहीं किया जा सकता ।” मीर कासिम के साथ अंग्रेजों 
के इस समय के व्यवहार की आलोचना करते हुए मालेसन 
'लिखता है. 

“किसी भी जाति के इतिहास में उनसे अधिक अनुचित 
नीच और अधिक लज्जाजनक कारवाइयों की मिसाले नेहीं 
मिलती, जो कारवाइयाँ कि सीरजाफर को गद्दी से हटाने के. 
बाद तीन वर्ष तक कलकत्ते की अंग्र ज गवर्मेण्ट ने की ।? 

मालेसन यह भी लिखता है कि--“मीरकासिम का एक: 
मात्र अपराध यह था कि उसने यूरोप-निवासियों के अत्या- 
चारों से अपनी प्रजा की रक्षा करने का प्रयत्न किया ।” इस 
पर सी 'मीरकासिस अपनी स्वाधीनता और प्रजा के सुख 
का नाश किये बिना किसी कीमत पर भी अंग्रेजों के साथः 
अमन से' रहने के लिए उत्सुक था ।” 

किन्तु मीरकासिम के विरुद्ध षड़यन्त्र अभी भली भाँति 
पकने न पाया इसलिए उसके अन्तिम पत्र के उत्तर में वन्सी-- 
टाटे ने मीरकासिम को लिख दिया--“यह बात कि अंग्रेज 
दूसरा सूबेदार खड़ा करना चाहते हैं, चालबाज लोगों की 
मनगढ़न्त है >< >८ ><।” 


इसके बाद जब वन्सीटाट ने मोरकासिप्त को लिखा कि ऐस- 
याट और हे एक नई सन्धि करने के लिए मुँगेर भेजे गये हैं तो 
मीरकासिम ने उत्तर में लिखा कि--“हर साल नई' सन्धि करना 
नियम के विरुद्ध है, क्योंकि इन्सानों की सन्धियों की कुछ उसमरें 
होती हैं ।” उसने यह भी लिखा कि--“एक ओर आप चार्ये 
ओर फौजें भेज रहे हैं और दूसरी ओर मुझसे बात चीत करने 
के लिए आदमी भेज रहे हैं।” 


वास्तव में ऐमयाट और हे का मुंगेर भेजना केवल एक चाल 
थी। बंगाल के अन्दर तीसरी क्रान्ति के लिए अंग्रेजों की तैयारी 
जोरों के साथ जारी थी । मीरकासिम को इतने में पता चला कि 
मेरे विरुद्ध पड़यन्त्रों का जाल स्वयं मेरी राजधानी के अन्द्र 
पूरा फैल चुका है। वही जगतसेठ जो छः साल पहले सिराजु-- 
हौला के पतन में अंग्रेजों का सहायक हुआ था अब फिर इस 
नये षड़यन्त्र में शामिल था। पता चलते ही मीरकासिम ने 
जगत सेठ और उसके भाई स्परूपचन्द दोनों को झुंगेर बुलाकर. 
नजरबन्द कर दिया। ये दोनों भाई मीरकासिम की ग्रजा थे । 

अंग्रेजों को इस पर विरोध करने का कोई अधिकार न था। 
किन्तु बन्सीटाट ने इस पर भी विरोध किया.। 

इसी बीच ऐमयोट और हे. दोनों अंग्रेज दृत मुँगेर पहुँच 
गये । २४ सई सन्‌ १७६३ को इन दोनो ने .कम्पनी .की ओर से 
ग्यारह नह मांगे लिखकर मीरकासिस के सामने पेश कीं--- 

१--यह्‌ कि अंग्रेज कौंसिल ने तिजारती महसूल -ओऔर 
एजेग्टों के विषय में जो कुछ तय किया है. नवाब उसे ज्यों का 
तव्मों लिखकर स्त्रीकार कर । 

२--यह कि नवाब अपनी प्रजा अर्थात्‌ देशी व्यापारियों 
पर नये सिरे से महसूल लगावे और अंग्रेजों की बिना महसूल 
तिजारत जारी रहे, 

३--यह कि अंग्रेजों और उनके जिन-जिन आदमियों की 
नई आज्ञा के कारण व्यापारिक हानि हुई है, नवाब उन 
संब का हर्जाना पूरा करें, 

४--यह कि नवाब अपने उन सब कमेचारियों को जिन्हें 
अंग्रेज कहें, दरड दे । इत्यादि' 

स्पष्ट है कि कोई स्वाभिमानी शासक इन शर्तों को स्वीकार 
न॑-कर सकता था। ऐमयाट का व्यवहार भी नवाब के साथ 
अत्यन्त रूचा और घृष्ठता पूर्ण था। यहाँ तक कि ' उसने मीर- 
कासिम'की शिकायतें सुनने तक से इन्कार कर दिया । वास्तव 
में अंग्रेज युद्ध चाहते थे "और युद्ध की पूरी तैयारी कर चुके थे । 
१७ अप्रैल सन १७६३ को ही अँगरेजों ने अपनी सेना को वैयार 


रेप पलासी युद्ध के बाद 


हो जाने की आज्ञा दे दी थी। पटने में एलिस नामक एक अंग्रेज 
कम्पनी के एजेन्ट की हैसियत से रहता था। एलिस ने वहाँ के 
नायब नाजिम को दिक करना और बात-बात में उसकी 
आज्ञाओं का. उल्लनज्लन करना आरण्भ कर दिया था। समीर 
कासिम ने अनेक बार बन्सीटादें से एलिस के व्यवहार की 
शिकायत की किन्तु व्यर्थ । 

' अब कल्कत्ते से एलिस को लिख दिया गया कि तुम आज्ञा 
पाते ही पटने पर अधिकार करने के लिए तैयार .रहो। कम्पनी 
की काफी सेना पहले ही पटने पहुँचा दी गई थी। उधर ऐम- 
याट सुल्नह के लिए मुंगेर में ठहरा हुआ था। और इधर हथियारों 
से भरी हुई कई नौकाएँ एलिस की सहायता के लिए कलकत्ते 
से पटने की ओर जा रही थीं। जब ये नीकाएं मुंगेर के पास 
से निकलीं तब नवाब उन्हें देखकर चौंक गया। उसने नोकाओं 
को आगे बढ़ने से रोक दिया और २ जून सन्‌ १७६३ को 
चन्सीटाटे को लिखा कि--कम्पनी की नई माँगें अनुचित 
और पहली सन्धियों के विरुद्ध हैं>< >< >पदने की अंग्रेजी 
सेना या तो कल्कत्ते वापस बुला ली जाबे और या मु गेर में 
'रखी जावे, नहीं तो में निजामत छोड़ दूंगा ।' 

इसके जवाब में ऐमयाट ने समीर कासिस से साफ-साफ कहा 

कि बजाय वापस बुलाने के पटने में अंग्रे जी सेना बढ़ाई जायगी। 

हथियारों की नौकाएँ मुंगेर में रुकते ही कलकत्ते की कौंसिल 

ने, जो केवल एक बहाना खोज रही थी। ऐमयाट ओर हे को 
4 


पलासी का युद्ध ३८६ 


वापस बुला लिया और एलिस को आज्ञा दे दी कि तुम तुरत 
पटने पर हमला करके नगर पर अधिकार कर लो । 
युद्ध का आरम्भ 

युद्ध का आरम्भ हो गया। २४ जून की रात को अचानक 
हमला करके एलिस ने पटने पर अधिकार कर लिया। मीर 
कासिम की सहनशीलता की कोई सीमा न थी। इतिहास-लेखक 
ऐल्फिन्सटन लिखता है. कि --“अत्यन्त नाराज होते हुए भी 
उसने श्रैयें और सहनशीलता से काम लिया । किन्तु अब 
लाचार होकर उसे एलिस के विरुद्ध सेना भेजनी पड़ी। मीर 
कासिम की सेना ने पटने पहुँच कर फिर से नगर को अंगरेजों 
से जीत लिया | इस बार के युद्ध में कम्पनी के लगभग तीन सो 
यूरोपियन और ढाई हजार हिन्दुस्तानी सिपाही काम आये। 
एलिस और कई यूरोपियन साथी १ जुलाई को कैद करके 
मुंगेर पहुँचा दिये गये । 

र८ जून को मीर कासिम ने वन्सीटाटे और उसकी कौन्सिल 
के नाम यह पत्र लिखा-- 

“>८ ८ » रात को डाकू की तरह मिस्टर एलिस ने पटने के 
किले पर आक्रमण किया, वहाँ के बाजार को और व्यापा- 
रियों तथा नगर के लोगों को लूटा और सुबद से तीसरे पहर 
तक लूट ओर हत्याकांड जारी रखा। » »< * चूँकि आप 
लोगों ने अन्याय और अत्याचार के साथ शहर को रौंद डाला 
है, लोगों को बर्बाद किया है और कई लाख का माल लूट लिया 

है, इसलिए अब न्याय यही है. कि कम्पनी गरीबों का नुकसान 
भर दे जैसा पहले कलकत्ते में हो चुका है। आप ईसाई लोग 
विचित्र साथी निकले | आपने सन्धि की, उस पर ईसा मसीह 
के नाम से कसम खाई । इस शर्तें परक्ति आपकी सेना नित्य 
मेरा साथ देगी और भेरी सहायता करेगी। आपने अपनी सेना 
के खर्चे के लिए मुकसे इलाका लिया | वास्तव में मेरे ही नाश' 
के लिए आप सेना रख रहे थे, क्‍योंकि उसी सेना के हाथों ये 
सब काय हुए हैं (५ >« »< इसके अलावा कई साल. से अंग्रेज 
गुमाश्तों ने मेरे राज्य के भीतर जो अत्याचार किये हैं. जो बड़ी- 
बड़ी रकमें लोगों से जबदेस्ती वसूल की है और जो नुकसान 
किये हैं उचित न्याय यह है कि कम्पनी इस समय उन सब .का 
हर्जाना दे । आपको सिर्फे इतनी ही तकलीफ करने की जरूरत 
है कि जिस तरह बध मान और दूसरे इलाके आपने लिये थे 
उसी तरह मुझ पर कृपा करके आप उन्हें वापस लौठा' दीजिए |” 

इसमें सन्देह नहीं कि सभी तरह से लाचार होकर मीर 
कासिस ने अब कड़ाई करने का पक्का «विचार कर लिया | 

७ जुलाई को यह पत्र कल्षकत्ते पहुँचा। उसी दिन कलकत्ते 
की अंग्रेज कोन्सिल की ओर से मीर कासिम के साथ युद्ध की 
घोषणा प्रकाशित हुई, जिसमें प्रजा को यह सूचना दी गई कि. 
मीर कासिस के स्थान पर सीर जाफर को अब फिर से बंगाल 
की गही पर बैठा दिया गया है। नवाब मीर जाफर के ही नाम 
पर बंगाल भर में सेना एकत्र की गई ओर मीर जाफर के ही 

नाम पर प्रजा से अंग्र जी सेना का साथ देने के लिए कहा गया। 
किन्तु इस घोषणा से पहले ही पटना विजय भी हो चुका था 
और फिर से छिन भी चुका था। यह कहने की आवश्यकता 
'नहीं है कि कलकत्ते के अंग्रज व्यापारियों की कौन्सिल को 
बंगाल के सूबेदार को गद्दी से हटा कर दूसरा सूबेदार नियुक्त 
'करने का अधिकार कभी किसी ने न दिया था। 

. ७ जुलाई से पंहले ही एक ओर नई सन्धि मीर जाफर के 
साथ कर ज्ञी गई थी, जिसके विषय में इतिहास लेखक ऐल्फि- 
न्सटन' लिखता -- 

'यद्यपि अधिकांश अंगरेज कहते यह थे कि मीर, जाफर को 
फिर से गद्दी पर बैठाना केवल उसके न्यायपूर्ण अधिकारों का 
उसे वापस देना है, तथापि वे उससे नई और अधिक कड़ी शर्तें 
स्वीकार करा लेने में न मिमके ।! 

/ बध मान इत्यादि' तीनों जिले और जितनी रिआयतें मीर 
कासिम ने उन्हें दे रखी थी वे सब इस नई सन्धि "द्वारा कायम 
रखी गई। ऐल्फिन्सटन लिखता है कि--आगगे के लिये यह 
नियत कर दिया गया कि. नवाब छः [हजार सवार और बारह 
हजार पैदल से अधिक सेना अपने पास न रखे। सारे हिन्दु 
स्तानी , व्यापारियों से पहले की तरह सभी माल पर पच्चीस 
फ्री सदी महसूल लिया जाबे। अंगरेज व्यापारी नमक पर 
'डॉई फी सदी महसूल दिया. करें और बाकी हर तरह के माल 
'प्रिर .उन्‍्हें बिना सहसूल “दिये देश भर मेँ व्यापार करने का 

अधिकार रहे। मीर जाफर अंग्रेजों को युद्ध के खर्चे के लिए 
तीस लाख, अँग्रेजी स्थल-सेना के लिए पच्चीस लाख और जल- 
सेना के लिए साढ़े बारह लाखे रूपये दे और अंगरेज व्यापारियों 
का जितना नुकसान मीर कासिम के समय में देशी व्यापारिस्रों 
से महसूल न लिये जाने के कारण हुआ है, अब मीर जाफर 
उसे पूरा करे। सन्धि के समय कहा गया कि यह व्यक्तिगत 
हर्जाने की रकम पाँच लाख रुपये से अधिक न होगी, किन्तु 
बाद में इस पाँच लाख रूपये की जगह तिरपन लाख रूपये बसूल 
किए गये! सन्धि की इन शर्तों के विषय में कर्मेलं मालसेन 
लिखता है कि-- मीर कासिसम की देशभक्ति ने जिन -जिन बातों 
से इन्कार कर दिया था, वह सीर जाफर के नीच ख्ाथ ने 
अंगरेज़ों को प्रदान कर दीं |” 

इतिहास-लेखक स्क्रेटटन लिखता है. कि--“नवाब इसके बाद 
केवल एक बक की तरह रह गया, जिसमें कम्पनी के कमचारी 
जितनी बार और जितनी रकम चाहें, ले सकते थे ।” 

कम्पनी की सेना मेजर एडम्स के अधीन ५ जुलाई को 
अर्थात्‌ युद्ध की घोषणा से दो दिन पहले कलकत्ते से मुशिदाबाद 
की ओर खाना हुईं।सीर कासिम की सेना सिपहसालार 
मोहम्मद तकी खाँ के अधीन मुंगेर से चली | तकी खाँ एक वीर 
और योग्य सेनापति था। किन्तु लिखा जाता है कि उसकी तस्ास 
तजबीजों में बात-बात में मुश्शिदाबाद का नायब नाजिम सय्यद 
मोहम्मद खाँ जो जाहिर है कि अंगरेजों से मिला हुआ था रूकावर्ट 

डालता रहता थों। स्वयं उसकी सेना के अन्दर अंगरेज पूरी 
सफलता के साथ विश्वासघात के बीज बो चुके थे ! तीन स्थानों 
पर दोनों ओर की सेनाओं में कई छोटे-बड़े युद्ध हुए। इन युद्धों 
का विस्तृत वृत्तान्त 'सीअसरूल-मुताखरीन” नामक पुस्तक में 
दिया हुआ है। 

उस पुस्तक में मुसलमान सेना के अन्दर के एक खास 
देश घातक मिर्जा ईरज खाँ का ज़िक्र आता है, जिसने 
भीतर ही भीतर अंगरेज से मिश्ककर मीरकासिम और महोस्मद 
तकी खाँ.के साथ विश्वासघात किया। करीब दो सौ यूरोपियन 
ओर दूसरे ईसाई जो नवाब की सेना में विविध पदों पर और 
खास कर तोपखाने में नौकर थे, ऐन मौके पर शत्रु के पक्त में 
जा मिले। सारांश यह कि इन युद्धों में से किसी एक में मोहम्मद 
तकी खाँ मार डाला गया। इन्हीं युद्धों के सम्बन्ध में करनेल 
मालसेन लिखता है कि--“अँगरेजों की सफलता में जितनी 
सहायता भारतीय नेताओं और नरेशों की परस्पर ईष्यां से 
मिलती है उतनी दूसरी किसी भी चीज से नहीं मिली ।” 

ऊद्वानाला का युद्ध 

मीर कासिम की सेना ने अब ऊदवानाला नामक ऐतिहासिक 
स्थान पर अपना अन्तिम पड़ाव किया। प्राकृतिक स्थिति और 
मीर कासिम की दूरदर्शिता दोनों ने मिलकर इस स्थान को 
अत्यन्त सुरक्षित और अभेद्य बना रखा है। एक ओर गंगा थी 
'दूसरी ओर ऊदवानाला नाम की गहरी नदी, जो गंगा में 

मिसती थी। तीसरी ओर राजमहल की दुरारोह पहाड़ियाँ और 
चौथी ओर मीर कासिम की बनवाई हुई जबद॒स्त खाड़ियाँ और 
किलेबन्दी जिसके ऊपर सौ-सो से ऊपर सजबूत तोपें लगी हुई 
थीं। पहाड़ियों की तलहटी में खाड़ियों से ऊपर को ओर एक 
भील ओर एक लम्बी चौड़ी दलदल थी। इस दलदुल के अन्दर 
से एक अत्यन्त पेचदार रास्ता किले से बाहर आने-जाने का 
था कि जिसका अंगरेजी सेना को किसी तरह पता न चल सकता 
था। एक महीने तक मीर कासिम की सेना इस किले के भीतर 
ओर कम्पनी का सेना जिसके साथ बूढ़ा मीर जाफर भी था, 
रऊदवानाला के बाहर पड़ी रही, किन्तु न अंगरेज अपनी तोपों के 
गोलों से संगीन किलेबन्दी पर किसी तरह का असर पैदा कर 
सके और न भीतर की सेना को तनिक भी हनि पहुँचा सके। 
दूसरो ओर मिर्जा नजफ खाँ नासक एक साहसी ओर परहेज- 
गार मुसलमान सेनापति प्रतिदिन रात के पिछले पहर उसी दल- 
दल के रास्ते आकर अँगरेजी सेना पर धावा करता और बहुतों 
को खत्म कर तथा लूट का माल ले कर उसी रास्ते से लौट 
जाता । अंगरेजी सेना किसी तरह उनका पीछा न कर पाती 
थी | युद्ध की सामग्री भी अंग्रेजों के बजाय मीर कासिम की 
सेना के पास कहों अधिक उत्तम थी। अंग्रेज इतिहास-लेखक 
जूम लिखता है कि--भारत की बनी हुई जो बन्दुर्के इस समय 
मीरकासिमस की सेना के पास थों वह अंग्रेजी सेना की, इंगलिस्तान 
की बनी हुई बन्दूकों से धातु, बनावट, मजबूती, उपयोगिता 

इत्यादि सभी बातों में कहीं अच्छी थी, जाहिर था कि ईमान- 
दारी के साथ अंग्रेज किसी तरह मीर मासिम पर विजय प्राप्त 
नहीं कर सकते थे । । 
मीर कासिम की सेना का एक खास दोष, जो इसके लिए 
घातक सिद्ध हुआ, यह था कि उसने अनेक यूरोपियन और ' 
आरमसीनियन ईसाइयों को अपनी सेना के अनेक बढ़े-बड़े 
ओहदों पर नियुक्त कर रखा था। कलकत्ते में इस समय आर- 
मीनिया का एक प्रसिद्ध ईसाई व्यापारी खोजा पेतरूस रहता 
था। इस. व्यापारी का एक्र भाई खोजा गिगरी मीर कासिम की 
। सेना में एक अफसर था और भी कई आरमसीनियन ईसाई इस 
समय मीर कासिस की सेना में नोकर थे | मेजर एडम्स ने खौजः 
पेतरूस के द्वारा गुप्त पत्र व्यवहार कर इन समस्त लोगों को 
अपनी ओर फोड़ लिया । 

इनके अलावा मीर कासिम की सेना में एक ऑँगरेज सैनिक 

भी था, जो कुछ समय पहले अंगरेजी सेना को छोड़कर नवाब 
की सेना में भरती हो गया था। इस अंगरेज को अपनी सेना में 
भरती कर लेना मीर कासिम के नाश का मूल. कारण साबित 
हुआ । उसने मिर्जा नजफ खाँ के आने जाने के मार्ग को धीरे- 
धीरे भली भाँति देख लिया और एक द्नि, जब कि मालूम होता 
है, कि भीतर. के अन्य ईसाई विश्वासघातकों के साथ सारी 
योजना पक्‍की की जा चुकी, थी, ४ सितम्बर की रात को लग- 
भग दस बजे यह व्यक्ति नवाब की सेना से निकलकर अंगरेजों 

की ओर चला आया और वहाँ से शत्रु की सेना को साथ ले 
उश्ली मार्ग से रातों रात अचानक नवाब की सेना पर आ टूटा। 

किले के भीतर के अनेक कर्मचारी शत्रु से मिल्रे हुए थे और 
अनेक के विषय में “सीअरूल-मुताखरीन” से पता चलता है, 

कि वे अपने स्थान की अभेद्यता और शत्रु की अशक्तता पर 
अत्याधिक भरोसा करके अपने कत्तेंव्य से विमुख हो गये थे । 

ऐसी दशा में सेना का कत्तेव्य विमूढ़ हो जाना स्वाभाविक था। 

परिणाम यह हुआ कि मीर कासिम के पूरे पन्द्रहू हजार सैनिक 
उस रात के युद्ध में मारे गये। 

इस अंगरेज विश्वासधातक के कार्य के विषय में कनेल माले- 
सन लिखता है कि-- 

“केवल एक व्यक्ति के इस कार्ये ने अंगरेजों के नेराश्य 
कों विश्वास में बदल दिया और इस काये के परिणास ने मीर 
कासिम की सेना के आत्म-विश्वास को नैशश्य में बदल दिया। 
अंगरेजी सेना के लिए इस व्यक्ति ने इस मौके पर इश्वर का काम 
किया । जनरल एडस्स ने सीर कासिस की सेना को केवल विजय 
ही नहीं किया बल्कि उसका संहार कर डाला |”? 

मीर कासिम की लगभग चार सौ तोपें इस युद्ध में अगरेजों 
के हाथ आईं। झूवानाला ही अंगरेज व्यापारियों के विरुद्ध 
बंगाल के भारतीय लूबेदारी की आशा का अन्तिम आधार था ॥ 
४ सितम्बर सन्‌ १७६३ की रात को वह. आशा सदा के लिए 
टूट गई। जो चीज सिराजुद्दोला के लिए पलासी साबित हुई वही 

भीर कासिस के लिए ऊदवानाला साबित हुआ और दोनों स्थानों 
पर लगभग एक ही प्रकार के उपायों द्वारा अंगरेज व्यापारियों 
ने बंगाल की सरकारी सेना-पर विजय ग्राप्त की । 

ऊदवानाला की पराजय का एक कारण यह भी बताया 
जाता है कि उस रात मीर कासिम स्वयं अपनी सेना के साथ 
किले के भीतर मौजूद न था| अंगरेज इतिहास-लेखक बोल्द्स।की 
राय है कि “यदि मोर कासिम स्वय अपने कमंचरियों को साव- 
धान रखने और अपने सैनिकों को प्रोत्साहित करने के लिए 
मौजूद होंता तो--“शायद ही नहीं बरन बहुत अधिक सम्भव 
था कि उस दिन से अंगरेज कम्पनी के पास इन प्रान्तों में एक फुट 
जमीन भी न रह जाती ।” 

मीर कासिम के शासन का अन्त 

ऊदवानाला की हार मीर कासिम के लिए एक बहुत बड़ा घकता 
था। फिर भी उसने विदेशियों की अधीनता स्वीकार न की 
और न वह इतनी जल्दी हिम्मत हारा। ऊदवानाला के बाद 
उसने मुंगेर के किले को सम्हाला | यह किला भी अत्यन्त मजबूत 
था। उसकी रक्षा का उचित प्रबन्ध कर मीर कासिम अजीमाबाद' 
(पटना) के लिए रवाना हो गया। कहा जाता है कि उसके जाते 
ही सुंगेर के किलिदार अरब अली खाँ ने ,नकद रिश्वत लेकर 
अपना किला चुपचाप अंग्रेजों के सुपुर्दें कर दिया। अंग्रेजों ने 
मुंगेर पर अधिकार कर अब भीर कासिम का पीछा किया । 

असहाय सीर कासिस को इस समय अपने चारों ओर 

सिवाय दगा के और कुछ न दिखाई दिया। अंग्रेजों की अब 
केवल दो बातों की चिन्ता थी। एक एलिस इत्यादि जो अंग्रेज 
भीर कासिम के पास अभी तक कैद थे उन्हें छुड़ा लेना और दूसरे 
क्रिसी प्रक्रार मीर कासिस को कैद करना । १६ सितम्बर सन्‌ १७६२ 
को एडम्स और कारनाक ने मीर कासिस के एक फ्रान्सीसी 
नौकर जाँती को अन्य बातों के साथ-साथ यह भी लिखा-- 
“यदि आप हमारे आदमियों को मीर कासिम अली खाँ के 
हाथों के निकाज्ञ कर हमारे पास भेजने की तदबीर कर सके तो 
आप अंग्रेजों की ऋृतज्ञता पर पक्का भरोसा रखिए. ओर हम 
आपको , पचास हजार रुपये तुरन्त देने का वादा करते हैं ।” 
“सीअरुल-मुंताखरीन ?” में लिखा है कि इसके बाद मीर 
कासिस को किसी तरह गिरफ्तार करने की अंगरेजों को चिन्ता 
हुई। वन्सीटाट और वारन हेंस्टिग्स ने कल्कत्ते के ईसाई सौदा- 
गर खोजा पेतरूस से, जिते आगा बेदरूस भी कहते थे, खोजा 
प्रिगरी के नाम जिसे गुरधिन खाँ भी कहते थे, इस सम्बन्ध सें 
एक पत्र लिखवाया। अचानक एक दिन रात को एक बजे मीर 
कासिम के एक विश्वस्त जासूस ने उसे जगाकर खबर दी-- 
“आप बिछौने पर पड़े क्‍या कर रहे हैं. अपका सेनापति गुर- 
'घिन खाँ आपको साफ फिरगियों के हाथों में बेच रहा है। कुछ 
बाहर के लोगों के साथ ओर मालूम होता है कि भीतर के लोगों 
यानी आपके कैदियों के साथ भी उसकी साजिश हो चुकी है ।” 
अभी तक एलिस ओर उसके अंग्रेज साथियों के साथ मीर- 


डक जा ई 

कासिस ने बड़ी उदारता का व्यवहार किया था। इन खुले राज- 
द्रोहियों को ख़त्म कर देने के बजाय वह तीन महीने से बराबर 
उन्हें आदर-पूषेक अपने साथ रखे था और खिला-पिला रहा था 
किन्तु “सीअरुल-मुताखरीन ' के अनुसार जब्ब उसने देख़ा कि. ये, 
सब लोग अब भी मेरे विरुद्ध एक गहरी साजिश कर रहे हैं और 
बाहर से हथियार आदि का भी गुप्त प्रबन्ध कर चुके हैं तब, 
उसने विवश होकर पटने में खोजा ग्रिगरी को, एलिस और 
उसके तमाम साथियों को, केवल एक अंग्रेज डाक्टर फुलरटन 
को छोड़कर जगतसेठ और उसके भाई महाराजा स्वरूपचन्द को 
अर्थात्‌ उन सबको जो इस साजिश में शालिम थे, कत्ल करवा 
दिया। कहा जाता है. कि खोजा प्रिंगरी, इस साजिश का 
प्रधान था । 


इसके बाद जब अंग्रेज पटने की ओर बढ़े तब मीर कासिमा 
ने कमेनासा नदी को पार कर कुछ सेना और तोपखाने सहित' 
४ दिसम्बर सन्‌ १७६३ को अपनी सीमा से निकल कर 
नवाब शुजाउदौला के सूबे अवध में प्रवेश किया। तीन साल 
तक वह बंगाल का सूबेदार रहा। उसका समस्त शासन- काल 
आपत्तियों से भरा हुआ था। अब इस प्रकार उसके शासन-का 
अन्त हुआ। इसमें सन्देह नहीं कि वह योग्य वीर तथा अपने 
देश और प्रजा का सच्चा हित-चिन्तक था। सिराजुद्देला के 
समान वह भी विश्वासघात का शिकार हुआ ! उसके शासन 
काल और पतन के वृत्तान्त को पढ़कर तथा उसके विरोधियों के: 

संमस्त कार्यों की तुलना कर प्रत्येक निष्पक्ष मनुष्य के चित्त में 
“उसकी ओर दया, प्रेम तथा सहालुभूति का उत्पन्न होना स्वाभा- 
बिक है। वास्तव में बहुत दर्ज तक वह अन्तिम बीर था, जिसने 
बंगाल की स्वाधीनता की रक्षा के लिए एक बार जी तोड़ प्रयत्न 
किया और इसी प्रयत्न में अपने आप को मिटा डाला । 
मीर जाफर का अन्त 
समीर जाफर को भी अंग्रेजों ने अपनी महत्त्वाकांक्षा की 
शिखर तक पहुँचने के लिए बतौर एक सीढ़ी के इस्तेमाल किया 
और ज्योंही वे ऊपर तक पहुँच गये, उन्होंने बिना संकोच उसे 
लाते मार कर अलग कर दिया। उसके जीवन के अन्तिम दिनों 
को उन्होंने अत्यन्त दुःखमय बना दिया। अक्टूबर सन्‌ १७६४ 
“में उससे पाँच लाख रुपये माहवार कम्पनी को देने का वादा क़रा 
. लिया, जिससे वह अन्त तक बहुत तंग रहा और नित्य शिकायत 
करता रहा । सन्धि से बाहर द्वित्य नई और बढ़-बढ़ कर माँगें 
उससे की जाती रहीं। आये दिन की इन जबद॑स्तियों ने उसके 
स्वास्थ्य और आयु दोनों पर बुरः प्रभाव डाल़ा । प्रसिद्ध इति- 
हास लेखक सर विलियम हण्टर लिखता है-- 
भभीर जाफर जनवरी सन्‌ १७६५ में मरा ओर कहा जाता है 
है कि जिस अनुचित ढंग से कलकतें के अंगरेजों ने अपने व्यक्ति- 
“गत नुकसानों के हजोने की अदायगी के लिए उससे तकाजे शुरू 
'किये, उनसे उसकी मौत ओर जल्‍दी हुई ।” 
मीर जाफर के बड़े बेटे मीरन की हत्या का हाल पाठकों फो 

बतलाया जा चुका है। मीर जाफर की मृत्यु के बाद' उसका दूसस 

बेटा नजमुद्दोला अब मुशिदाबाद की गद्दी पर बैठा किन्तु अस- 

म्भव था कि अंगरेज हर ऐसे अवसर से पूरा लाभ न उठाते | 
क्लाइव का फिर भारत आना 

कम्पनी का कारबार अब बहुत बढ़ गया था । उसकी 
आकाँन्षाएँ अत्यन्त ऊँची हो गई थी। इस कारबार की सुव्य- 
बस्था और इन आकाँक्षाओं की पूर्ति के लिए कम्पनी के डाइरे- 
क्टरों ने कलाइन्र को जो. अब '“लाडे क्लाइव” था, दुबारा भारत 
भेजना आवश्यक समझा | क्लाइव फिर एक बार 'फोर्ट बिलियम 
का गवर्नर! नियुक्त हुआ। जिस समय क्लाइव इंगलिस्तान से 
कलकत्ते आ रहा था, मद्रास में उसने मीरजाफर की मृत्यु का 
समाचार सुना । उसका खास उद्दं श्य इस समय बंगाल बिहार 
ओर उड़ीसा की दीवानी के अधिकार सम्राट शाहआलम से प्राप्त 
करना था। इतिहास लेखक हीलूर लिखता है-- 

“समीर जाफर की मृत्यु के समाचार को सुनकर क्लाइब 
बहुत प्रसन्न हुआ । वह अब बंगाल प्रान्तों के राज-शासन में 
उस नवीन पद्धति को चालू करने के लिए उत्सुक था, जिसका 
सात वर्ष से अधिक हुए वह इंगलिस्तान के प्रधान मंत्री पिट से 
उल्लेख कर चुका था। वह चाहता था कि एक ऐसे नये आदमी 
को नवाब बना दिया जाय जो शून्य मात्र हो,,सारा शासन- 
प्रबन्ध हिन्तुस्तानी कर्मचारियों के हाथो में रहे, असली मालिक 
धंग्रेंज रहें, वे ही मालगुजारी वसूल करें, तीनों प्रान्तों के बाहर 

के हमलों और भीतर के विद्रोहों से रक्षा करें, युद्ध करें और 
सन्धियाँ करें किन्तु अंग्रेजों की यह बादशाहत जन-साधारण 
की आंखों से छिपी रहे । वे केवल नवाब का नाम लेकर और 
मुगल सम्राट के दिये हुए अधिकार से शासन करते रहें ।” 

क्लाइव को उस समय तक यह मालूम न था कि अंग्रेजों ने 
नजमुद्देला की नवाब स्वीकार कर लिया है। उसकी तजबीज 
यह थी कि मीर जाफर के छः वर्ष के एक पोते को गद्दी पर बैठा 
कर उसके नाम पर अपनी यह समस्त योजना पूरी. करे । 

मई सन्‌ १७६४ में कलाइव कलकत्ते पहुँचा । यहां आकर 
जब उसने सुना कि स्पेन्सर और उसके साथियों ने नजमुद्दौला 
को नवाब स्वीकार कर लिया और इस सौदे में बीस लाख रुपये' 
नकद अपनी जेबों में भर लिये तब क्लाइव को बड़ा क्रोध 
आया | फिर भी वह भारत पहुँचते ही अपनी पूर्वोक्त योजना 
की पूर्ति से प्रयत्नों में लग गया ।, 

सम्राट शाहआलम उन दिनों इलाहाबाद में था और बंगाल 
के तीनों प्रान्तों की 'दीवानी' के अधिकार सम्राट से प्राप्त कर 
लेने की कोशिशें अँग्रेज पहले भी कर चुके थे | यही बात 
क्लाइव की ऊपर लिखी योजना में भी शामिल है.। उसने इस 
कार्य के लिए अब सीधे इलाहाबाद पहुँचने का इरादा किया | 

मार्ग में सब से पहले कलाइव मुशिदाबाद में ठहरा । वहां 
पर मोहम्मद रजा खाँ की सहायता से क्लाइव ने पाँच लाख 
रुपये नकद बतौर नजर के अपने लिए नवाब नजमुद्दोला से 

'बसूल किये और शेष इस तरह का पक्का प्रबन्ध कर दिया कि 
ज़िससे भविष्य के लिए आय; समस्त क्रियात्मक सत्ता अंग्रेजों 
के हाथों में आ गई और सूबेदार केवल एक नाम मात्र की चीज 
रह गया। वहाँ से चलकर क्लाइव जनरल कारनक के पास 
बनारस पहुँचा ! 


कम्पनी को दीवानी के अधिकार 


बनारस से आगे बढ़कर क्लाइव इलाहाबाद पहुँचा। ९ 
अगस्त सनू १७६५ ई० को उसने सम्राट शाह आलम से भेंट 
'की और उसी दिन बंगाल, बिहार और उड़ीसा की दीवानी के 
अधिकार अंग्रेज कम्पनी को देकर निरबेल तथा अदूरदशी शाह- 
आलम ने मुर्शिदाबाद की सूबेदारी और मुगल साम्राज्य दोनों 
की मौत के पर्वाने पर हस्ताक्षर कर दिये | 
.. कम्पनी को बँगाल, बिहार और उड़ीसा की दीवानी का 
अधिकार प्राप्त होने के बाद अँग्रेजों को खुल कर स्वतस्त्रता- 
पूवेंक अपनी इच्छातुसार मनमानी कारवाई करने का अवसर 
प्राप्त हो गया । फिर उसके बाद' भारत में अंग्रेजों का मुकांबला 
करने के लिये कोई ऐसी संगठित शक्ति न रह गई जो इन विदे- 
शियों को रैश से बाहर निकालंने में समर्थ होती। फल स्वरूप 
समस्त भारत में अपना प्रशुत्ल और सत्ता का विस्तार करने के 
लिये उन्हें खुला और साफ रास्ता मिल गया । 

